
Urmărind istoria evoluţiei construcţiilor navale se 
poate constata că dintre toate clasele şi tipurile de nave 
în general şi ale navelor militare, în special, submarinul 
reprezintă o clasă aparte atît prin calitățile sale construc- 
tive și energetice, cît și prin rapida sa evoluţie. 

În ultimele două secole, submarinul a trecut foarte re- 
pede de la faza construcţiei rudimentare a corpului uni- 
compartimental din lemn, la faza corpului metalic cu etan- 
șare multicompartimentală și cu protecţie exterioară par- 
țială sau totală a corpului de rezistență, de la propulsia 
manuală cu rame sau cu elice, la propulsia cu vele (la 
suprafaţa apei), ajungind, la sfîrşitul secolului trecut, la 
dubla propulsie — mecanică și electrică — și culminind, 
în epoca contemporană, cu propulsia unică realizată prin 
utilizarea energiei atomice. lată deci cum într-o etapă isto- 
rică foarte scurtă, submarinul a cunoscut cea mai rapidă 
evoluție calitativă din istoria construcţiilor navale. 

Fără îndoială că această evoluție s-a datorat dezvol- 
tării şi perfecționării mijloacelor de producţie, respectiv 
a progresului tehnic pe care omenirea l-a cunoscut în ul- 
timele două secole, dar nu trebuie neglijat nici faptul că 
tocmai calitatea de a naviga și în imersiune a grăbit per- 
fecţionarea submarinului, transformindu-l într-un pericu- 
los și eficient mijloc de distrugere a navelor de suprafaţă 
în cadrul unor acțiuni militare purtate pe vastele căi de 
comunicații maritime şi oceanice. 

În cele două războaie mondiale, care s-au desfășurat 
în prima jumătate a secolului 20, submarinele au scufun- 
dat nave cu un tonaj total ce depășește cifra de 40 mili- 
oane tone-registru, demonstrind că au fost cele mai efici- 
ente mijloace de distrugere în acţiunile ostile purtate pe 
mări şi oceane. 

În etapa actuală, cînd numărul submarinelor atomice a 
crescut considerabil, cînd armamentul de bază al acestora 
constă în rachete cu încărcătură nucleară sau termonucle- 
ară, capabile a fi lansate chiar din imersiune spre oricare 
punct geografic al planetei, submarinele și-au extins 
sfera de acţiune și asupra uscatului, putind deveni un 
real pericol pentru întreaga omenire. Iată un motiv în 
plus pentru ca actuala mișcare mondială împotriva peri- 
colului de război, pentru dezarmare, în general și pentru 
dezarmare nucleară, în special, capătă un caracter de im- 
portanță vitală pentru întreaga umanitate. 

Aventura submarinului — lucrare de o autentică va- 
loare — reușește să combine în mod agreabil caracterul 
știinţific-tehnic al evoluţiei submarinului cu caracterul de 
popularizare angajată, dînd astfel cititorului posibilita- 
tea să pătrundă într-un domeniu mai puţin cunoscut pu- 
blicului larg. 

Păstrînd un cadru istoric, autorul prezintă în ordine 
cronologică cele mai interesante evenimente din evoluția 
submarinului, pornind de la primele începuturi și termi- 
nînd cu perspectivele evoluției acestor nave analizate la 
nivelul celui de-al nouălea deceniu al secolului 20. 

Aventura submarinului cuprinde o analiză a drumului 
parcurs de submarin, bazată pe un preţios suport știinţi- 
fic și relatată de autor într-un limbaj comun atît pentru 
specialiști, cît şi pentru publicul larg, fără a se abate de 
la cunoștințele calitative ale prezentării pe cît de fidele, 
pe atît de interesante. 

Presărată cu date calendaristice, tabele și cifre statis- 
tice, plasate acolo unde situaţia o cere, lucrarea confirmă 
autenticitatea evenimentelor relatate, permite o analiză 
concretă a măsurilor și contramăsurilor prezentate şi asi- 
gură condiţii pentru obţinerea unor concluzii. 

Punctînd principalele acţiuni ale submarinului în cele 
două războaie mondiale, autorul nu omite evoluţia măsuri- 
lor antisubmarin, relatind și contramăsurile faţă de acţiu- 
nile tot mai agresive ale submarinului. 

Lectura materialului prezentat dezvăluie faptul că 
după cel de-al doilea război mondial s-a creat o opinie 
unanimă a specialiştilor referitoare la avantajele încontes- 
tabile ale utilizării submarinelor în acțiunile militare de 

perturbare a comunicaţiilor maritime și oceanice; subma- 
rinul a învins, pînă la urmă, conservatorismul şi s-a im- 
pus ca o forță de nelipsit în componenţa flotelor militare. 

Ca urmare, imediat după terminarea celui de-al doi- 
lea război mondial, deși lumea era dornică de pace, de 
multă pace, se remarcă totuși o creștere a numărului de 
submarine, o scădere a numărului de nave mari de supra- 
față şi chiar desfiinţarea celei mai mari clase de nave mi- 
litare — cuirasatele. 

Politica „războiului rece“ din perioada imediat post- 
belică a creat o stare de neîncredere și suspiciune între 
state concretizată în declanșarea acțiunii de înarmare a 
majorităţii statelor, acţiune care continuă şi azi, ocupînd 
atit uriaşe fonduri şi investiţii materiale, cît şi un însem- 
nat arsenal ştiinţific destinat creării de arme cît mai com- 
plexe de distrugere (sisteme de armamente). 

Stocările actuale mondiale de arme şi armament sînt 
capabile nu numai să producă distrugeri catastrofale pe 
însemnate zone continentale, ci chiar să pună sub semnul 
întrebării posibila existență în continuare a vieţii pe Pă- 
mânt după o utilizare chiar și parțială a acestor purtătoare 
ale morţii. 

În această campanie a înarmărilor a fost cuprins şi sub- 
marinul care — datorită faptului că în principalele flote 
militare are rolul forței princîpale de șoc — a cunoscut, 
în ultimii ani, o evoluţie calitativă şi cantitativă ca în 
vreme de război. 

Din această cauză și nu numai din aceasta, actuala cam- 
panie împotriva înarmărilor trebuie dusă nu numai împo- 
triva armelor nucleare și a rachetelor terestre, dar și îm- 
potriva submarinelor, îndeosebi a celor purtătoare de ra- 
chete. 

Toate aceste concluzii se desprind cu ușurință din lec- 
tura Aventurii submarinului. Mai mult, autorul prezintă 
posibilele căi de transformare a submarinelor în pașnice 
mijloace de producţie ale omenirii atît ca nave comerciale, 
cu largi avantaje economice, cît și ca nave de mare imer- 
siune cu ajutorul cărora omul să cucerească Oceanul Pla- 
netar; submarinele pot deveni nave hidrospațiale, pot 
servi la explorarea şi chiar exploatarea imenselor bogă- 
ţii minerale, biologice şi energetice aflate din abundență 
în mările şi oceanele lumii. ` 

Consumul tot mai accentuat al resurselor localizate în 
zonele de uscat ale planetei a dus treptat la secătuirea 
acestora și, în ultimii ani, atenţia întregii omeniri s-a în- 
dreptat spre resursele mărilor şi oceanelor, acestea repre- 
zentînd una din speranțele de supraviețuire a omenirii. 

Deși mările și oceanele sînt cercetate şi studiate de 
peste 200 ani, nu s-a reușit să se acumuleze prea multe 
cunoștințe, dată fiind vastitatea obiectivului de cercetat 
(peste 71%, din suprafaţa planetei) şi mijloacele restrinse 
de care s-a dispus (nave, aparatură, forțe umane, mijloace 
materiale şi financiare). 

Din datele statistice publicate și din experiența de pînă 
acum a oceanologiei rezultă că astfel de activităţi nece- 
sită importante mijloace materiale — care pot ajunge ca 
pondere în totalul cheltuielilor pentru cercetare pînă la 
70%/,. De aceea, se remarcă o rămînere în urmă a oceano- 
logiei; chiar țările dezvoltate nu au progresat prea mult 
și în prezent se impune o largă cooperare și colaborare in- 
ternaţională în acest domeniu. Sub egida O.N.U. au luat 
fiinţă organizaţii specializate de largă participare a sta- 
telor interesate (Comisia Oceanografică Interguvernamen- 
tală, Diviziunea Științelor Mării, Convenţia Oceanologie 
CAER, Comisia Internaţională pentru Studiul Științific al 
Mării Mediterane — CIESM — și altele). 

Tot sub egida O.N.U., în ultimii ani s-a desfășurat o 
susținută activitate pentru elaborarea unei Convenții asu- 
pra Dreptului Mării — pusă de acord cu toate ţările inte- 
resate — şi care să formeze un cadru juridic de echitate 
și dreptate pentru exploatarea resurselor oceanului mon- 
dial în folosul întregii omeniri. 

Iată de ce orice mijloc care poate fi pus la dispoziţie, 
atit pentru cercetarea, cît şi pentru exploatarea în co- 
mun a bogățiilor oceanice, este bine venit — și în această 
situaţie putem considera că se află şi submarinul. Deja 
cîteva sute de submarine și aparate submersibile sînt rea- 
lizate şi puse la dispoziţia cercetării științifice în multe 
din ţările interesate (U.R.S.S., S.U.A., Canada, Franţa, Ja- 
ponia, Polonia, România etc.). 

Despre resursele oceanului mondial au apărut în ulti- 
mul timp multe informații în presă, în lucrări de speciali- 
tate, publicate în diferite țări şi menţionate cu ocazia di~ 
feritelor reuniuni oceanologice. Apreciez că este totuși 

D= să le prezentăm succint pentru marea masă a citito- 
rilor: 

a. Resursele biologice: pești, animale nevertebrate ma- 
rine (moluște, creveţi, cefalopode etc.) utilizate în primul 
rînd ca hrană şi în al doilea rînd pentru obţinerea unor 
produse și substanțe medicamentoase, sau care pot fi uti- 
lizate în stomatologie, cosmetică, industrie alimentară și 
alte domenii. 

Cantităţile exploatate au crescut an de an și, în afară 
de cele „capturate“ în masa largă a mărilor și oceanelor, 
s-a încept o vastă activitate de cultivare a organismelor 
marine în adevărate ferme de maricultură, obţinîndu-se 
încă de acum milioane de tone. 

b. Resursele minerale conţinute sub masa apei sînt 
dispuse pe fund sau există în subsolul acestuia. Cantităţile 
sînt uriașe. 

Petrolul și gazele au început a fi exploatate și cantită- 
tile extrase tind ca în curînd să atingă 300%, din totalul 
producției mondiale, cu toate greutățile și costurile ridi- 
cate. Nu fără sacrificii, din ce în ce mai multe ţări, între 
care și țara noastră, își însușesc tehnicile și tehnologiile ne- 
cesare. Nodulii polimetalici existenţi pe fundul oceanelor, 
conținînd mangan, fier, nichel, cupru, titan, vanadiu, co- 
balt etc., constituie o rezervă de miliarde de tone, la dis- 
poziția omenirii. Dar, în condiţiile tehnice actuale, scoate- 
rea lor de la adîncimi de mii de metri ridică încă probleme 
dificile; puţine ţări sînt dotate tehnologic pentru o aseme- 
nea exploatare (S.U.A., U.R.S.S., Japonia, R.F.G., Fran- 
ţa). Rezolvarea acestei probleme nu se întrevede decît 
printr-o largă cooperare în lumina noului Drept al mării, 
eare să asigure spiritul de echitate și dreptate pentru utili- 
zarea acestui patrimoniu al întregii omeniri. 

Dar, chiar în masa apei — deși în cantităţi infime și 
dificil de exploatat — există elemente prețioase (magne- 
ziu, clor, iod, brom, bor, sodiu, potasiu, uraniu, deuteriu 
etc.). Se întrevede obţinerea acestora, utilizind tehnologii 
combinate de prelucrare a concentratelor realizate în pro- 
cesul desalinizării apei de mare, procedeu ce va rezolva 
problema necesarului de apă dulce, deficitară tot mai mult 
în diferite puncte pe glob. 

c) În sfîrșit, creșterea rapidă a cererii de energie pe 
plan mondial a condus la o criză energetică pentru soluţio- 

narea căreia oceanul planetar oferă o serie de surse necon- 
venționale de energie: a valurilor, a curenților, a mareelor, 
valorificarea diferenței de temperatură pe verticală a ma- 
selor de apă de la suprafață şi de la adincime sau combi- 
naţii în context marin cu alte posibilităţi de utilizare com- 
binată a energiei vînturilor, soarelui etc. 

Acest imens rezervor de energie pe care-l reprezintă 
oceanul are avantaje deosebite, fiind inepuizabil, pe de o 
parte, iar pe de alta, nu conduce la nici un fel de degra- 
dare a mediului ambiant. 

Pînă în prezent omenirea nu a reușit să găsească teh- 
nicile şi tehnologiile cele mai eficiente pentru valorifica- 
rea acestor imense resurse energetice. 

Hidrogenul obţinut din inepuizabilele cantități de apă 
— prin tehnici și tehnologii eficiente care așteaptă să fie 
descoperite — ar putea constitui o soluție pentru rezolva- 
rea „foamei“ de energie a omenirii în viitor. Această sursă 
va oferi omenirii un triplu avantaj: sursă inepuizabilă, 
complet nepoluantă și neafectind în nici un fel oxigenul 
atmosferic, eliminind efectul negativ al arderii hidro- 
carburilor. 

Autorul îşi bazează lucrarea pe un vast material infor- 
miațional, selecționat cu multă grijă și efort din publica- 
țiile internaţionale, în urma unei perseverente preocupări 
desfășurate pe o durată de peste 20 de ani. Ca urmare, 
rod al interesului faţă de tot ce s-a întîmplat în lumea 
submarinelor pe plan mondial, autorul a reușit să realizeze 
o prezentare echilibrată și raţională atît a capitolelor com- 
ponente, cît şi a conţinutului acestora, astfel încît citito- 
rul de orice vîrstă să-şi poată forma un fond de cunoș- 
tinte despre evoluția submarinelor, despre avantajele, 
pericolele și perspectivele acestor nave în lumea contempo- 
rană, despre atitudinea pe care — în cunoștință de cau- 
ză — trebuie să o manifeste față de acestea în scopul 
transformării lor în nave hidrospațiale, care să acţioneze 
în vasta și necesara acțiune de cucerire a Oceanului Pla- 
netar. Aventura submarinului se recomandă a fi cunos- 
cută de toţi cei care iubesc MAREA, VIAȚA, PACEA. 


Contraamiral (r) ing 
CONSTANTIN TOMESCU 

DE LA OAMENII SCUFUNDĂTORI 
LA SUBMARINUL CLASIC 


Prin realizarea, folosirea şi perfecţionarea mijloacelor 
de transport pe calea apelor, omul s-a desprins de uscat, 
a căpătat încredere în forțele sale şi a devenit stăpînul 
vastelor întinderi acvatice care îl înconjurau. 

Evoluţia calitativă a mijloacelor de transport pe ape 
s-a desfășurat pe măsură ce forțele de producţie caracte- 
ristice fiecărei etape istorice au evoluat și au permis per- 
fecționări constructive şi funcţionale determinate de ni- 
velul cunoștințelor și al tehnologiilor aplicate și folosite 
în epocile istorice pe care omenirea le-a parcurs. 

Este lesne de înțeles că mijloacele de producţie în scla- 
vagism și feudalism nu puteau permite evoluții calitative 
superioare în domeniul construcţiilor navelor de supra- 
față și, cu atît mai puţin, realizarea unor mijloace navale 
submarine. De altfel, navele cu rame, indiferent de per- 
fecţionările aduse corpului, au existat pînă în secolul al 
XVI-lea; lupta navală de la Lepanto (1571) dintre flota 
hispano-veneţiană şi flota turcească este considerată ca 
ultima mare confruntare navală a navelor cu rame. 

Epoca velierelor a continuat evoluţia calitativă a nave- 
lor de suprafață pînă la apariţia motorului termic, cînd 
s-au creat condiţii și pentru abordarea încercărilor de 
realizare a submarinelor. 

Deși ideea navigaţiei submarine l-a obsedat pe om din 
cele mai vechi timpuri, atit sub aspectul aventurii, cît 
— mai ales — al necesităţii, tehnologia acelor vremuri 
nu a permis să se facă pași concreţi în realizarea unui 
vehicul submarin. Din păcate, necesitatea activităţii omu- 
lui sub nivelul apei — în adîncuri — a fost din cele mai 
vechi timpuri gîndită pentru acțiuni cu caracter militar. 

Încă din antichitate, istoricii consemnează acțiunile 
întreprinse de oameni scufundători în asediile atenienilor 

asupra Siracuzei (414 î.e.n.), ale macedonenilor asupra 
'Tyr-ului (332 î.e.n.) sau ale romanilor asupra cetăţii Ori- 
ca, în care aceştia au îndepărtat obstacolele puse de ase- 
diaţi în calea asediatorilor. 

În timpul asediului Bizanțului de către legiunile lui 
Septimiu Sever (194), bizantinii au folosit oameni scufun- 
dători care au tăiat parîmele ancorelor de la galerele ro- 
mane încărcate cu provizii şi cu ajutorul unor cîrlige în- 
fipte în chilele acestora le-au tras în port sub privirile 
nedumerite ale romanilor. 

Pătrunderea și staționarea omului sub nivelul apei au 
fost întotdeauna limitate de rezistenţa fizică a organis- 
mului uman, fapt ce a determinat căutarea unor soluții 
de realizare a unor aparate sau chiar vehicule cu ajutorul 
cărora omul să staţioneze sau să se deplaseze în imersiune 
timp cît mai îndelungat. Astfel, apar primele proiecte și 
încercări de realizare a aparatelor de scufundare, sem- 
nalate chiar și în manuscrisele marelui om de știință şi 
sînditor italian Leonardo da Vinci (1452—1519). 

Dacă realizarea unor aparate pentru scufundători in- 
dividuali a putut fi materializată în forme rudimentare, 
realizarea fizică a unor vehicule submarine nu s-a putut 
concretiza în trecut atît din cauza tehnologiilor înapoiate, 
cît și datorită lipsei unui motor propulsor. Totuși, prima 
realizare fizică a unui vehicul submarin este consemnată 
de istorie în anul 1620, cînd olandezul Cornelius Van 
Drebbel a construit la Londra un „butoi“ uriaș, capabil 
să intre pînă la 5 m în imersiune şi cu ajutorul unor 
rame, scoase în exteriorul corpului, să se deplaseze sub 
apă cîteva zeci de minute, spre deliciul aristocrației lon- 
doneze care vedea în această construcție un nou mod de 
distracție. După această primă realizare se aşterne o 
pauză de un secol, pînă în 1724 cînd, în Rusia, meșterul 
E. Nikonov construiește un submarin acționat cu rame; 
„submarinul“ lui Nikonov s-a scufundat însă chiar de la 

„lansarea la apă. 

În anul 1776, americanul David Bushnell reia ideea 
lui Van Drebbel şi construiește submarinul Turtle. 

Turtle (Broasca ţestoasă) a fost primul vehicul sub- 
marin care a atacat, din imersiune, o navă de suprafaţă. 

Realizat din lemn de stejar, submarinul lui Bushnell 
avea în exterior forma unui ou sprijinit pe vîrf, iar în 

Turtle — submarinul lui Bushnell (1776). 


interior asigura spaţiu suficient pentru o persoană așe- 
zată pe scaun. Turtle se putea deplasa în imersiune cu o 
viteză de 1 nod (1 Mm/oră), fiind propulsat de o elice în 
formă de tirbuşon, care trăgea submarinul în loc să-l 
împingă. 

Elicea era acționată manual de persoana care ocupa 
singurul loc disponibil în interior; cu o mînă se acţiona 
elicea, iar cu cealaltă se manevra cîrma. 

Pentru intrarea în imersiune, Bushnell prevăzuse în 
partea inferioară a corpului o supapă prin care apa din 
exteriorul corpului pătrundea în interiorul submarinului 
pînă la un anumit nivel; în momentul realizării nivelului 
stabilit, supapa se închidea, iar operatorul trecea la pos- 
tul de manevră a cîrmei şi elicei. Ieşirea la suprafața apei 
se realiza prin eliminarea apei din interior cu ajutorul 
unei pompe manuale. Stabilitatea vehiculului în poziția 
normală de lucru era realizată cu ajutorul unor greutăţi 
(balast) dispuse în partea inferioară. 

Pentru timpul cînd se găsea la suprafaţa apei, subma- 
rinul lui Bushnell avea în dotare un ventilator pentru 
împrospătarea cu aer din exterior; pentru starea „în 

imersiune“ nu exista nici o modalitate de a completa sau 
împrospăta aerul din interior. În timpul experienţelor, 
Bushnell a constatat că rezerva de aer permite vieţuirea 
în bune condiţii a unei persoane timp de 30 de minute. 

Coboririle în imersiune şi ieșirile la suprafaţă execu- 
tate cu Turtle pe rîul Hudson i-au permis lui Bushnell 
să tragă concluzia că „Broasca țestoasă“ ar putea obţine o 
victorie împotriva marinei engleze, care bloca coastele 
nord-americane în timpul Războiului de Independenţă al 
S.U.A. Astfel, ca primă ţintă a fost aleasă fregata engleză 
Eagle, ancorată în rada portului New York la o distanţă 
ce depășea bătaia bateriilor de artilerie de pe coastă. 

În calitate de armă de atac, Bushnell a imaginat folo- 
sirea unui butoi umplut cu praf de pușcă (circa 70 kg), 
care să se aprindă şi să explodeze, folosind un declanșator 
cu mecanism de ceasornic. 

Planul era ca submarinul — purtător al omului și al 
bombei — să ajungă sub corpul imers al navei engleze, 
să agaţe butoiul cu pulbere (amorsat prin mecanismul de 
orologerie încă de la plecarea în misiune) într-un cârlig 
ce trebuia înfipt în corpul navei, după care să se depăr- 
teze la o distanţă corespunzătoare. Neprevăzutul a apărut 
în momentul cînd s-a încercat înfigerea cîrligului în cor- 
pul imers al navei: nu s-a ştiut că opera vie a navei Eagle 
| era căptușită în exterior cu plăci de cupru. Timpul pier- 
dut prin încercările de a agăța butoiul l-a determinat pe 
submarinisti să abandoneze încărcătura și să se îndepăr- 
teze de Eagle. Curentul de apă a îndepărtat însă și bu- 
toiul cu pulbere care, la timpul fixat, a explodat fără să 
provoace vreo avarie, atrăgînd doar atenţia englezilor asu- 
pra noului pericol submarin. Această încercare nereușită 
nu a fost însă în măsură să convingă continuarea organi- 
zată a cercetărilor în domeniul navelor submarine. 

În anul 1801, cunoscutul inventator american Robert 
Fulton reuşeşte să construiască un submarin — Nautilus 
— lung de 6,5 m, lat de circa 2 m, propulsat cu velă — la 
suprafaţa apei — şi cu elice acționată manual în imer- 
siune. 


1 Un sergent din armata de uscat, anume instruit de inven- 
tator. 

Pentru acţiuni de luptă, Nautilus dispunea de două 
butoaie cu pulbere care se „agăţau“ de opera vie a navei 
de suprafaţă; aprinderea încărcăturii se realiza prin con- 
ductori electrici de la o distanţă convenabilă submarinului. 

În anul 1804, submarinul lui Fulton reușește să scu- 
funde o navă engleză, fiind astfel consemnat primul suc- 
ces al submarinului împotriva navelor de suprafaţă. Acest 
succes a stîrnit interesul asupra evoluţiei ulterioare a 
submarinului. 

În anul 1834, generalul inginer rus Schilder constru- 
ieşte și experimentează pe Neva un submarin cu deplasa- 
ment de 18 t, lung de 6 m, lat de 1,5 m și înalt de 2 m. 

Submarinul lui Schilder avea un echipaj de 12 per- 
soane și putea cobori la 13—15 m sub nivelul apei. Pen- 
tru prima dată apare în dotarea submarinului un tub 
pentru vizionare în exterior — periscopul — și un tub 
pentru introducerea aerului atmosferic în submarin, cînd 
acesta se află în imersiune. 

O altă noutate prezentată de Schilder la submarinul 
său a fost folosirea oţelului în execuţia corpului (tablă de 
5 mm); propulsia musculară a acestui submarin a deter- 
minat, ca și la predecesorii săi, reținerea doar a iniţiativei 
și strădaniilor depuse de realizatori, în calitate de pionieri 
ai genului de navă realizată. 

Bavarezul "Wilhelm Bauer construiește, în 1850, un 
submarin — Brandtaucher —, la care introduce sistemul 
de control asupra adîncimii, iar ceva mai tîrziu, la Diabol 
marin (1855), introduce acţionarea elicei propulsoare cu 
ajutorul unui tambur mare dispus în interiorul corpului 
pe care oamenii „urcau“ în șir indian pentru a-l roti.  _— 

În anul 1863, în timpul Războiului civil din America, 
Hunley construiește submarinul Pionier pentru Confede- 
raţie, avînd un echipaj din 9 oameni; 8 dintre aceştia ac- 
ţionau elicea. 

Submarinul lui Hunley folosea ca armă de atac tot un 
butoi cu pulbere, fixat însă în vîrful unui pinten metalic 
ascuţit și dispus în prova navei. La contactul cu corpul 
imers al. navei de suprafaţă, pintenul trebuia să se înfigă 
în acesta şi să susțină butoiul cu pulbere pînă în momen- 
tul exploziei; după înfigerea pintenului, submarinul tre- 
buia să se îndepărteze la o distanţă care să nu-i afecteze 
integritatea. 

Robert Fulton și interiorul submarinului său (1801). X 


Totul părea foarte simplu şi firesc. În realitate, expe- 
riențele efectuate de Hunley cu submarinul său au fost 
catastrofale; de cinci ori a intrat în imersiune, în timpul 
probelor și de fiecare dată a trebuit să fie scos la supra- 
față cu echipajele înecate. În situaţia disperată a sudiști- 
lor s-a riscat şi a şasea intrare în imersiune; de data 
aceasta s-a ales ca ţintă nava Housatonic, de 1264 tf, 
aparţinînd unioniștilor, ancorată în rada portului Char- 
leston din Carolina de Sud. 

Purtătorul torpilei, noul submarin al lui Hunley — 
David —, a pornit la atac, în imersiune, dirijind spre 
corpul navei inamice circa 100 kg de pulbere. 

În acea noapte, de 17 spre 18 februarie 1864, la bordul 
navei Housatonic, şeful de echipaj, J. K. Crosby, își exe- 
cuta rondul de cart, cînd atenţia i-a fost atrasă de zgomo- 
tul unui vîrtej de apă ce se apropia de navă. Nu-și putea 
explica ce fel de animal marin putea să creeze un astfel 
de virtej, care să se deplaseze contra curentului în care 
se afla nava ancorată și îndreptîndu-se anume spre cor- 
Bud acesteia. Convins că nu este vorba de vreun animal 

marin, ci de o armă, şeful de echipaj a dat comanda: 
„Toată lumea pe punte, la posturile de luptă!“ Cu toate 
încercările de a schimba poziţia navei, folosind curentul 
puternic și ancorele acesteia, „virtejul“ de apă s-a lovit 
de corpul imers al navei, provocînd un șoc simţit de cei 
care executau diferite manevre pe puntea navei. 

Potrivit planului, submarinul a reușit să înfigă pin- 
tenul cu butoiul de pulbere în corpul imers al navei 
Housatonic, dar nu a mai avut timpul necesar să se înde- 
părteze de zona periculoasă. Puternica explozie, provo- 
cată de butoiul cu pulbere, a creat o spărtură uriașă în 
corpul navei Housatonic. 

Ironia soartei a făcut ca, împreună cu apa pătrunsă în 
interiorul corpului navei Housatonic, să fie aspirat și 
„submarinul“ lui Hunley aflat în imediata apropiere; ast- 
fel, în timp ce întregul echipaj a lui Housatonic a fost 
salvat, submarinul lui Hunley a dispărut în adîncuri îm- 
preună cu nava pe care a atacat-o şi cu cel de-al șaselea 
echipaj. 

La jumătatea secolului al XIX-lea, cînd mașina cu 
abur se afirma tot mai puternic în propulsia mecanică a 
navelor de suprafaţă, submarinul evolua încă la nivelul 
propulsiei prin forța musculară a membrilor echipajului. 
Introducerea mașinii cu abur nu era de conceput în sta- 
rea de imersiune a submarinului, deoarece cazanele cu 
abur nu puteau fi asigurate cu volumul de aer atmosferic 
necesar combustiei; volumul interior al submarinului abia 
reușea să asigure rezerva de aer pentru echipaj în con- 
dițiile navigaţiei submarine de scurtă durată. 

Printre multiplele încercări de realizare și folosire la 
submarin a mijloacelor mecanice de propulsie se remarcă 
și acţiunea rusului I. D. Alexandrovski care, timp de 20 
de ani, și-a consacrat eforturile pentru realizarea subma- 
rinului cu acţionare pneumatică. 

În concepţia sa, Alexandrovski considera — în anul 
1850 — că submarinul poate fi propulsat de o mașină ase- 
mănătoare mașinii cu abur, dar care să nu folosească abur, 
ci aer comprimat, înmagazinat la bord în butelii speciale. 
Întrucît în acel timp (1850—1855) nu existau compresoare 
de înaltă presiune, Alexandrovski a apelat la profesorul 
Baranovski, care studia realizarea compresorului de înaltă 
presiune; împreună cu acesta a reuşit să finalizeze con- 


— 

Submarinul pneumatic al lui Aleksandrovski (1865). 


strucţia compresorului, fără de care nu se putea materia- 
liza proiectul. 

La 8 iulie 1865 a fost lansat la apă, la Petrograd, sub- 
marinul lui Alexandrovski; acesta avea caracteristici ne- 
maiîntîlnite pentru acel timp: deplasament — 352 tf, lun- 
gime — 33 m, lățime — 4 m şi înălţime — 3,5 m. 

Osatura navei avea 72 de coaste învelite în exterior 
cu tablă din fier forjat cu grosimea de 9 mm. 

În calitate de motor propulsor, nava dispunea de două 
maşini alternative monocilindrice capabile să dezvolte o 
putere totală de 234 CP. Agentul de lucru — aerul — era 
îmbuteliat în 200 butelii executate în Anglia, cu un volum 
total de 6 ms, la presiunea de 100 atmosfere. 

Umplerea buteliilor cu aer se realiza cu ajutorul com- 
presorului montat pe canoniera Dojdi. Ulterior, mașinile 
monocilindrice au fost înlocuite cu mașini cu doi cilindri 
pentru asigurarea uniformizării rotației axului. 

Echipajul submarinului pneumatic, format din 22 ma- 
rinari și un ofiţer, nu a avut curajul să intre în imersiune 
la prima probă de coborîre sub apă. Din acest motiv, în 
octombrie 1865, Alexandrovski împreună cu un maistru 
din şantierul constructor au îndrăznit prima intrare sub 
apă, la o imersiune de circa 5 m. 

Reușita primei operaţii de scufundare și ieșire la su- 
prafaţă a adus încrederea în rîndurile echipajului; timp de 
6 ani s-au făcut diferite probe cu nava, care atingea o 
viteză maximă în imersiune de 4—5 noduri. 

Între 26 și 27 octombrie 1868, submarinul lui Alexand- 
rovski, cu întregul echipaj, a staționat sub apă timp de 
16 ore — un adevărat record în acel timp. 

La 10 iunie 1871, submarinul a fost coborit (fără echi- 
paj) la o adîncime de 24 m pentru proba de rezistenţă; 
comportîndu-se bine, a doua zi submarinul a fost coborit 
la adîncimea de 30 m, însă corpul submarinului nu a mai 
suportat presiunea și întreaga construcţie a fost zdrobită. 

Astfel, eforturile depuse timp de peste două decenii 
pentru crearea unui submarin cu propulsie mecanică s-au 
soldat numai cu eșecuri. 

De altfel, chiar în timpul diverselor probe executate 
cu submarinul lui Alexandrovski se constatase că aerul 
comprimat nu poate satisface deplasarea navei decît pen- 
tru un timp foarte scurt. 

Eșecuri asemănătoare au fost multe în istoria apariţiei 
şi evoluţiei submarinelor; unele din ele s-au încheiat dra- 
matic atît pentru echipaje, cît și pentru autori — Alexan- 
drovski, după insuccesul relatat, a fost concediat în 1881, 
fără drept de pensie. 

Simultan cu încercările lui Alexandrovski, în Rusia și 
independent de acesta, în Franţa, doi cunoscuţi și apreciaţi 
specialiști în domeniul naval — căpitanul de vapor Simeon 
Bourgois (1815—1887) şi inginerul naval Charles Brun 
(1821—1888) — prezintă un proiect de „submarin“ care, 
după obișnuitele peripeții ale obţinerii dreptului de rea- 
lizare fizică cu mijloacele statului francez, a fost botezat 
la 17 februarie 1860 cu numele de Plongeur, iar în iunie 
1860 i s-au pus bazele construcţiei pe calele șantierului 
naval din portul Rochefort. 

Submarinul lui Bourgois și Brun — conform modelu- 
lui existent în Muzeul Marinei din Paris — avea formă 
de ţigară aplatizată la capete, era propulsat de o elice cu 
patru pale și diametrul de 2 m, iar pentru guvernare fo- 
losea o cîrmă verticală și două cîrme orizontale. Interiorul 
corpului era compartimentat cu ajutorul a doi pereţi 
etanşi longitudinali şi cinci pereţi etanși transversali. 

Caracteristicile submarinului: deplasament=—420/435 tf, 
lungime=—44,5 m, lăţime=—6 m, înălțime bord liber=—0,8 m 
și pescajul=—2,8 m, demonstrau tendința de creştere a 
gabaritelor submarinelor, paralel cu perfecţionările mij- 
loacelor tehnice în a doua jumătate a secolului al XIX-lea. 
Întrucît în Franţa se consideră că submarinul lui Bour- 
gois și Brun a fost primul submarin al flotei de război, 
trebuie spus că acesta a fost realizat fizic în primele 
zile ale lunii august 1863, după care au urmat mai multe 
experienţe efectuate în bazinul portului Rochefort în 
zilele de 5—12 septembrie 1863. Charles Brun prevăzuse 
pentru propulsia submarinului o mașină alternativă com- 
pusă din patru cilindri dispuși în V răsturnat, capabilă 
să dezvolte o putere de 80 CP cu ajutorul aerului din 
23 de butelii, avînd capacitatea totală de 128 m3 și pre- 
siunea de 12 atmosfere. 

Probele efectuate în rada portului Rochefort, la dife- 
rite adîncimi — pînă la 10 m — nu au reușit însă să 
convingă organele competente ale flotei franceze asupra 
viabilităţii submarinului, mai ales că unele defecţiuni pro- 
duse în timpul probelor nu puteau favoriza aprobări în 
vederea folosirii echipajelor umane la bordul navei. În 
cele din urmă, corpul submarinului a fost adaptat pentru 
torpilor de suprafaţă și apoi conservat în ideea că evoluţia 
ulterioară a tehnicii avea să creeze condiţii în anii urmă- 
tori pentru dotarea submarinului cu alte mijloace tehnice, 
superioare celor existente în al 7-lea deceniu al secolu- 
lui al XIX-lea. 

Și astfel, pionierul submarinelor franceze, în stare de 
conservare, a fost păstrat pînă la data de 26 mai 1937, 
cînd a fost vîndut la fier vechi cu preţul de 25 143 franci. 

Urmărind evoluţia și perfecționarea mașinii cu abur, 
în anul 1878, viitorul inventator al submarinului clasic 
— J. P. Holland — construiește primul său submarin cu 
motor termic, alimentat cu abur printr-o conductă, de la 
o șalupă însoţitoare; nu s-a acceptat însă nici această so- 
luţie tehnică. 

În anul 1881, rusul S. K. Djeveţki construiește la Pe- 
tersburg cîteva submarine, lungi de 6 m, a căror propulsie 
se realiza cu pedale acţionate de patru oameni. 

La aceste submarine, Djevețki a prevăzut pentru pri- 
ma dată un sistem de regenerare a aerului; cu ajuteru) 

unei pompe de aer, acționată de axul elicei, aerul din 
compartiment era trecut prin niște filtre chimice care 
rețineau bioxidul de carbon. La bord mai exista şi o bu- 
telie cu oxigen comprimat pentru completarea periodică 
în aerul compartimentului. 

Trei ani mai tirziu, în 1884, Djeveţki în Rusia și pro- 
fesorul american Tuck în S.U.A. realizează primele sub- 
marine acţionate cu motoare electrice a căror putere era 
de sul CP, 

Dacă în anul 1884 a fost introdus pentru prima dată 
la submarin motorul electric, de numai 1 CP, în schimb, 
cu 14 ani mai devreme, adică în anul 1870, a apărut o 
senzaţională lucrare — 20 000 de leghe sub mări — scrisă 
de marele maestru al romanelor de aventuri și călătorii, 
cel care a intuit și anticipat îndrăzneţe descoperiri și in- 
venţii în domeniile științei și tehnicii — Jules Verne 
(1828—1905). 

În această lucrare, cu fantezie uimitoare, Jules Verne 
descrie un submarin ultramodern chiar şi pentru zilele 
noastre — Nautilus. 

Submarinul descris de Jules Verne avea deplasament 
în imersiune de 1 500 tf și 1 350 tf la suprafață, iar viteza 
de 50 noduri în imersiune era obținută cu un motor de 
54 000 CP. 

Pentru o mai bună comparație, este suficient de amin- 
tit caracteristicile primului submarin atomic intrat în 
dotarea flotei S.U.A. în 1957, denumit simbolic tot Nau- 
tilus: deplasament în imersiune — 3180 tf, viteza în 
imersiune — 20 noduri și puterea instalaţiei de forță — 
15000 CP. 

Ştiind că puterea mecanică (P) a unei nave (în CP) este 
determinată prin relația 

p= 0? x D?! - 
K 
unde: v reprezintă viteza navei în noduri şi D — depla- 
samentul acesteia în tone-forță; rezultă coeficientul K=, 
=300 — pentru submarinul lui Jules Verne și K=118 — 
pentru submarinul atomic american. ' 

Avînd în vedere că și în prezent coeficientul K pentru 
navele de suprafaţă are valori cuprinse între 200 și 300, 
se poate deduce că Jules Verne nu a folosit întîmplător 

Plunger — primul submarin tip Holland (1893). x 


caracteristicile submarinului său, dar nu avea de unde să 
ştie, la acea vreme, că pentru submarine coeficientul K 
este mai mic de 200. De aici rezultă că Jules Verne a 
exagerat puţin caracteristicile submarinului său, deoarece 
pentru viteza deplasamentului respectiv se impunea o 
putere mecanică de propulsie de cel puţin două ori mai 
mare. 

Oricum, rămîne evident suportul științific folosit de 
Jules Verne în descrierea submarinului Nautilus. Abia în 
anii 1975—1978, submarinele moderne atomice au atins 
viteze în imersiune de circa 30 noduri. 

Submarinul lui Jules Verne a constituit, de-a lungul 
anilor, ţinta străduinţelor neîntrerupte din partea proiec- 
tanţilor şi constructorilor de nave din diferite ţări, pentru 
perfecționarea continuă a submarinelor. Pentru faptul că 
încă din anii cînd submarinele aveau forma unor butoaie 
uriașe, manevrate şi acţionate manual, prin pedale sau 
chiar cu rame, a descris un submarin ale cărui caracte- 
ristici nici după o sută de ani nu au fost atinse, Jules 
Verne poate fi considerat ca unul din principalii vizionari 
ai submarinului modern. 

> În încercarea de realizare a submarinului cu motor 
unic, în 1889, în Franţa, inginerul Gustav Zede construieș- 

te un submarin cu propulsie electrică — Gymnote. Folo- 
sindu-se ultimele performanţe în domeniul motoarelor 
electrice, se spera în rezolvarea problemei propulsiei uni- 
ce, atît în imersiune, cît şi la suprafaţa apei; în realitate 
s-a constatat că bateriile de acumulatoare, așa cum exis- 
tau ele pe atunci, nu reușeau să asigure funcţionarea 
motoarelor electrice, destinate propulsiei navei, decît o 
perioadă foarte scurtă. În acei ani, construcţia corpului 
submarinului se perfecționa continuu, dar lipsa motoare- 
lor corespunzătoare pentru propulsie îngreuna evoluţia 
întregului ansamblu al navei submarin. 

Cu toate acestea, în ultimele două decenii ale secolului 
al XIX-lea se constată un interes sporit al guvernelor 
principalelor puteri navale, care acordă sprijin propune- 
rilor venite din partea unor remarcabili tehnicieni şi ta- 
lentaţi constructori navali. 

Astfel, S.U.A. organizează în anul 1888 un concurs 
pentru cel mai bun proiect de submarin. Concursul este 
cîștigat de John Holland. Acesta, speculînd apariţia mo- 
torului cu ardere internă, înființase încă din 1883 o socie- 
tate pentru construcţii de submarine dotate cu motoare 
electrice pentru navigația în imersiune și motoare cu 
aprindere prin scînteie pentru navigația la suprafaţă. 

Holland obţine comanda guvernului S.U.A. pentru con- 
strucţia în serie a submarinelor și în 1893 este lansat pri- 
mul submarin — Plunger — destinat flotei de război a 
S.U.A. În continuare, folosind proaspăta invenţie a lui 
Rudolf Diesel, Holland introduce la submarinele sale mo- 
torul cu aprindere prin compresie, obţinînd astfel paten- 
tul realizării propulsiei clasice întilnită şi în zilele noastre. 

Submarinele tip Holland se caracterizau prin: adînci- 
mea de coborîre — 30 m, puterea motoarelor pentru mar- 


șul la suprafaţă — 160 CP, puterea motoarelor electrice 
— 70 CP, viteza la suprafaţă — 8,5 noduri şi un tub 
lanstorpile. 


Numele şi soarta inginerului german Rudolf Diesel 
(1858—1913) sînt strîns legate de submarine, atît prin 
faptul că a conceput motorul cu autoaprindere — moto- 
rul diesel — folosit în exclusivitate la submarinele cla- 
sice, de la apariţie pînă în prezent, cît şi prin faptul că 
submarinele au constituit motivul dispariţiei misterioase 
a acestuia 

Realizînd în anul 1892 primul său motor cu ardere in- 
ternă prin compresie, Rudolf Diesel obţine, în 1897, bre- 
vetul asupra unui principiu termodinamic care, pe linia 
progresului tehnic, realiza unele performanţe superioare, 
în comparaţie cu motoarele cu ardere internă cu aprin- 
dere prin scînteie. 

Avantajele noului tip de motor termic sînt recunos- 
cute imediat în Germania, Marea Britanie, S.U.A. și apoi 
în toată lumea. 

În consecinţă, Rudolf Diesel este solicitat tot mai in- 
tens de diferite firme interesate în generalizarea noului 
motor, cu atît mai mult cu cît inventatorul aducea con- 
tinue perfecționări constructive și funcţionale motorului 
său. Obligat, în calitate de autor, să acorde asistenţă teh- 
nică firmelor constructoare de motoare cu aprindere prin 
compresie, interesate în cunoașterea și aplicarea ultimelor 
perfecţionări, R. Diesel răspundea cu amabilitate solicită- 
rilor. La o astfel de situaţie, în toamna anului 1913, cînd 
Germania urgenta acţiunile de construcţie a submarinelor 
proprii, Rudolf Diesel a fost invitat de producătorii en- 
glezi să le prezinte ultimele rezultate în legătură cu per- 
fecționarea motoarelor care îi purtau numele. În conse- 
cință, la 29 septembrie 1913, avînd cu el planurile și re- 
zultatele ultimelor cercetări, R. Diesel a părăsit Germa- 
nia la bordul unei nave de pasageri, îndreptindu-se spre 
Marea Britanie. A doua zi însă, cînd vasul a acostat pe 
ţărmul englez, s-a constatat că renumitul inventator dis- 
păruse într-un chip misterios. Cu toate cercetările minu- 
ţioase și îndelungate efectuate de Scotland Yard nu s-a 
putut stabili nici pînă în prezent dacă a fost asasinat, 
dacă s-a sinucis, sărind peste bord, sau dacă și-a schimbat 
identitatea și a dispărut. 

Oricum, motoarele concepute şi perfecţionate iniţial de 
autor au fost denumite motoare diesel, deşi în stadiul 
actual de dezvoltare, prin perfecționările aduse în cele 
opt decenii ale evoluţiei lor, motoarele diesel moderne nu 
mai păstrează de la primele decit principiul fundamental 
de funcţionare. 

În anul 1896, Franţa organizează un concurs asemă- 
nător cu cel iniţiat în 1888 de S.U.A. de construcţie a 
submarinelor. La acest concurs, medalia de aur o obţine 
proiectul prezentat de Maxime Laubeuf, care introduce 

unele perfecţionări la corpul navei. Talentat constructor, 
M. Laubeuf a fost iniţiatorul tipului clasic al submarine- 
lor de origine franceză. La 21 octombrie 1899, șantierul 
naval din Cherbourg lansează la apă primul submarin — 
Narval — tip Laubeuf, cu deplasament de 117 t, lung de 
34 m, avînd o autonomie de 620 Mm şi o viteză în imer- 
siune de 8 noduri. 

La numai cinci zile de la lansarea la apă a „primului 
torpilor submersibil“ francez — Narval — se constituie 
şi echipajul acestei nave sub comanda locotenentului 
Guissez. Prima imersiune executată la 3 februarie 1900 
și prima lansare de torpile, la 12 martie 1900, permit în- 
deplinirea baremului impus pentru intrarea submarinu- 
lui, la 26 iunie 1900, în dotarea flotei de război franceze; 
cele 79 de imersiuni și cele 22 de lansări de torpile exe- 
cutate de Narval pînă la 9 mai 1901 au întărit definitiv 
care a noului „torpilor submersibil“. În consecinţă, în 
aprilie 1902, s-a aprobat construcţia celui de-al doilea 
submarin tip Laubeuf — Aigrette —, de 180/220 tf, dotat 
cu motor diesel pentru deplasarea la suprafața apei. În 
următorii ani Franţa trece la construcţia în serie a sub- 
marinelor atît pentru flota proprie, cît și pentru alte ţări. 

Îmbinarea armonioasă a submarinelor tip Holland şi 
Laubeuf a permis perfecţionarea submarinelor clasice con- 
struite la începutul secolului XX în diverse colțuri ale 
lumii. 

Deși oficial se consideră că Holland este autorul sub- 
marinului clasic — cu propulsie diesel și electrică —, ar 
fi nedrept să i se acorde acestuia paternitatea exclusivă 
asupra unei nave la care şi-au adus contribuţia o mulţime 
de inventatori, constructori și creatori care, de-a lungul 
anilor, au contribuit în mare măsură la obţinerea para- 
metrilor tehnico-constructivi și funcționali atinși la înce- 
putul secolului XX. În evoluţia iniţială a submarinelor, 
pe lingă cei amintiţi, trebuie menţionate și numele altor 
pionieri: francezii I. B. Petit, Claude Goubet, americanul 
Lodner Phillips, suedezul Nordenfelt, italianul Romazotti 
şi alţii care atît prin reușitele, cît mai ales prin nereuşi- 
tele lor, au adus o contribuţie remarcabilă la propulsarea 
interesului pentru realizarea într-o formă acceptabilă a 
ceea ce va deveni, într-o evoluție extrem de rapidă, „spai- 

ma mărilor și oceanelor“ în conflagraţiile mondiale care 
au avut loc în secolul al XX-lea. 

Deşi aproape simultan, Holland în S.U.A. și Laubeuf 
în Franţa, construiesc submarine cu propulsie electrică în 
imersiune și cu propulsie mecanică la suprafață, patentul 
(brevetul de inventator) submarinului clasic este atribuit 
nord-americanului, care a folosit pentru prima dată mo- 


Narval — primul submarin tip Laubeuf al Franţei (1899). Å 

torul diesel și a renunţat definitiv la propulsia cu mașină 
alternativă de abur pentru navigația la suprafaţa apei. 

Reușita constructivă a submarinelor executate în 
S.U.A., Franţa și Italia, la începutul secolului al XX-lea, 
au determinat guvernele acestor ţări să finanţeze con- 
strucţia în serie a submarinelor atît pentru flota proprie, 
cît şi pentru flotele militare ale altor ţări adepte ale în- 
sușirii noului gen de navă militară, pe bază de comenzi. 
Amiralitatea engleză, inițial dezinteresată în problema 
submarinelor, comandă, totuși, în 1902, Companiei Hol- 
land, construcţia a 5 submarine, iar în 1907 „„Home-Fleet“ 
dispunea deja de 48 submarine. 

Germania începe construcția submarinelor la Danzig 
(azi Gdansk), în 1901, primul submarin fiind U-1 de 185 t. 

Şi Rusia ţaristă acordă un interes deosebit dezvoltării 
parcului de submarine. În anul 1904, în șantierul naval 
din Petersburg, sub nemijlocita conducere a inginerului 
Bubnov, este construit primul submarin rusesc — Delfin —, 
după care au urmat Kasatka, apoi Skat, Nalim şi 
Feldmareșal graf Sceremetiev; trimise pe calea ferată la 
Vladivostok, acestea au format prima flotilă de subma- 
rine rusești în Orientul Îndepărtat. 

În afara eforturilor de realizare a submarinelor cu 
forțe proprii, Rusia cumpără, totuși, în 1904, proiectul 
submarinului Holland și două submarine executate de 
firma acestuia; în același an, șantierul naval Baltiisk din 
Petrograd lansează în lucru primele 6 submarine tip 
Holland. 

Tot sub conducerea inginerului Bubnov, în 1906, la 
Petrograd, intră în construcţie un nou tip de submarin, 
Minoga care, din 1909, intră în componenţa flotei militare, 
urmat în 1911 de submarinul Akula. 

Minoga a fost primul submarin rusesc dotat cu motor 
diesel; celelalte submarine, cunoscute pînă în 1906, aveau 
motoare cu aprindere prin scînteie, deci erau alimentate 
cu benzină. 

În perioada 1912—1915, la șantierele navale din Pe- 
tersburg, Revel și Nicolaevsk s-a construit o serie de 20 
submarine de tipul Bars. 

În decursul perioadei sale de activitate, inginerul Bub- 
nov a proiectat 6 tipuri de submarine și a condus con- 
strucția a 32 de unităţi, ceea ce reprezenta aproape jumă- 

Delfin — primul submarin rusesc, construit la Peters- 
burg şi transportat pe calea ferată la Vladivostock 
(1904). 


tate din numărul total de submarine pe care l-a avut 
Rusia ţaristă pînă la Marea Revoluţie Socialistă din Oc- 
tombrie 1917. 

~a În anul 1906, în încercarea de a realiza submarinul cu 
motor unic, S. K. Djeveţki construiește submarinul Poș- 

tar; acesta era dotat cu două motoare cu carburator pen- 
tru acţionarea axului portelice şi cu un motor care func- 
ţiona cu ajutorul aerului comprimat, îmbuteliat în 45 bu- 
telii cu capacitate totală de 10 ms, la presiunea de 200 at. 

În concepția lui Djeveţki, motorul cu aer trebuia să 
funcţioneze un timp de 5 ore pentru acționarea unei 
pompe de gaze; aflat în imersiune, submarinul era acţio- 
nat de motoarele cu benzină care foloseau aerul evacuat 
de motorul cu aer, iar gazele evacuate în eșapament erau 
aspirate de către pompa de gaze care le refula în afara 
corpului submarinului. Teoretic se considera că timp de 
5 ore submarinul era capabil să dezvolte o viteză de 6 no- 
duri, în imersiune. S-a constatat însă că evacuarea gazelor 
eșapate de motoarele principale de propulsie, în afara 
corpului navei produc zgomot şi lasă urme care demască 
prezenţa submarinului; cu toate încercările lui Djeveţki, 
de a înlătura aceste neajunsuri, în anul 1913 submarinul 
Poștar este dat la conservare. - 

Submarinele construite la începutul secolului al 
XX-lea se caracterizau prin viteze relativ mici, atît la 
suprafaţă, cît şi în imersiune (la suprafață 8—17 noduri, 
iar în imersiune 4—8 noduri), fapt care a determinat fo- 
losirea lor iniţială ca mijloace stricte de apărare pentru 
acţiuni în apropierea litoralului propriu. 

Viteza mică, mijloacele de observare reduse şi slaba 
putere de distrugere a armamentului de la bord, au deter- 
minat formarea unor opinii greşite în privința multiplelor 
posibilităţi strategice de care dispuneau submarinele; 
aceasta cu atît mai mult, cu cît la începutul secolului al 
XX-lea persista încă doctrina dominației pe mare la su- 
prafaţă, materializată în construcţia cu precădere a mari- 
lor bastimente navale — cuirasatele. 

Lipsa de experienţă în privinţa utilizării submarinelor 
în acţiunile de luptă a contribuit, de asemenea, la perfec- 
ţionarea relativ lentă a acestui nou tip de navă. Cu toate 
acestea, principalele puteri navale, în paralel cu construc- 
ţia navelor de suprafaţă, au dezvoltat și sectorul construc- 
ţiei de submarine. 


EVOLUŢIA SUBMARINULUI 
CA NAVĂ MILITARĂ 


. Perioada 1908—1914, datorită dezvoltării inegale a sta- 
telor capitaliste și a creșterii contradicţiilor dintre ele, se 
caracterizează printr-o intensă pregătire de război a pu- 
terilor europene, atît prin înarmare, cît și prin instruirea 
accelerată a trupelor proprii. 

Folosind concluziile războiului ruso-japonez, majori- 
tatea puterilor navale considerau că flotele militare tre- 
buie să aibă cît mai multe nave mari de suprafaţă dotate 
cu artilerie de mare calibru; navele de linie trec de la 4 
la 12 guri de foc cu calibrul maxim de 305—381 mm. Se 
recunoaște importanţa folosirii torpilelor de către navele 
de suprafaţă în luptele navale, motiv pentru care se trece 
la construcţia în masă a vedetelor torpiloare, torpiloare- 
lor, contratorpiloarelor şi crucișătoarelor ușoare armate 
cu tuburi lanstorpile. 

Construcţia submarinelor, neverificate încă în confrun- 
tări navale, se găsea în ajunul primului război mondial pe 
planul secund, deși nivelul tehnic atins în acea perioadă 
permitea perfecţionarea acestora. 

Dacă anul 1900 consemna în componenţa principalelor 
puteri navale numai 12 submarine, avînd mai mult carac- 
ter experimental, anul 1913 consemnează 265 submarine, 
iar anul 1914 — 371 de submarine repartizate pe naţiuni 
astfel: Franţa — 89, Marea Britanie — 87, S.U.A. — 39, 
Rusia — 37, Germania — 36, Italia — 20, Japonia — 15, 
Austria — 12, Olanda — 9, Danemarca — 7, Suedia — 6, 
Spania — 3, Brazilia — 3, Grecia, Canada și Peru — 
cîte 2, Portugalia și Argentina — cîte 1. 

Așadar, în anul 1914, Germania — ţară care avea să-şi 
schimbe radical concepţia despre submarine — deţinea 
numai 36 de unităţi; de fapt, construcţia submarinelor în 
Germania a început foarte timid. Primul submarin ger- 

man, lansat la apă în 1901, a intrat în dotarea flotei abia 
în anul 1906. 

Trecerea ulterioară la construcţia masivă de subma- 
rine în Germania a fost determinată de neputinţa acestei 
țări de a egala Anglia în privința flotei de suprafață. 

În anii 1913—1914, Germania a trecut la construcţia 
de submarine cu deplasament în imersiune — 860 tf, de- 
plasament la suprafaţă — 670 tf, viteză în imersiune — 
8 noduri, viteză la suprafață — 16 noduri, iar ca princi- 
pală armă de atac — 4 şi 6 lansatoare de torpile cu cali- 
brul 450 mm. 

La începutul primului război mondial, datorită auto- 
nomiei reduse, submarinele au fost orientate în acţiuni 
prioritare îndreptate împotriva navelor comerciale; de 
fapt, pînă în anii 1913—1914, nici una din ţările dețină- 
toare de submarine nu întrevedea posibilitatea folosirii 
submarinelor împotriva puternicelor nave militare de su- 
prafață. Această concepţie a fost însă total infirmată de 
acţiunile submarinelor, chiar din primele zile ale primului 
război mondial. 

Plantate iniţial ca puncte de observare în apele pro- 
prii, apoi în afara acestora, submarinele germane au în- 
cercat de la început să iasă din șablonul conformist al 
misiunilor auxiliare. 

În cadrul unei misiuni de luptă, la 6 august 1914, zece 
submarine germane ies în prima acţiune mai curajoasă 
de cercetare a acţiunii flotei engleze în apropierea coaste- 
lor acesteia. Cu acest prilej s-a constatat că submarinele 
pot întreprinde acţiuni de cercetare foarte importante la 
mari distanţe de apele proprii. 

Data de 5 septembrie 1914- consemnează acțiunea sub- 
marinului german U-21 care, pentru prima dată în isto- 
rie, atacă și scufundă o navă de război — crucișătorul 
englez Pathfinder — care, în numai patru minute, dispare 
în adîncuri cu întregul echipaj. ` 

Succesul submarinului german a fost pus de englezi 
pe seama întîmplării; aceștia încă considerau că submari- 
nul nu poate avea sorţi de izbîndă în fața navelor militare 
de suprafață. Dar, la numai trei săptămîni după scufun- 
darea crucișătorului Pathfinder, la 22 septembrie 1914, 
submarinul U-9 uimește lumea scufundînd într-o singură 
oră trei crucișătoare engleze: Abukir, Hogue şi Cressy. 

În acea zi, amiralitatea engleză a primit o radiogramă 
foarte scurtă şi lapidară: „Abukir... Hogue... ne scu- 
fundăm ...%. Nimeni nu înţelegea ce s-a întîmplat cu cele 
două crucișătoare amintite în radiogramă. Abia mai tirziu, 
după ce o navă olandeză a pescuit de la suprafaţa apei 
837 de marinari englezi, aceştia au povestit cum mai întîi 
Abukir a fost lovit de o torpilă în tribord, s-a apupat 
puternic, s-a canarisit și într-un timp foarte scurt s-a dus 
la fund. Crezînd că Abukir „a călcat“ pe mină, comandan- 
tul crucișătorului Hogue s-a apropiat de Abukir pentru 
a-i acorda ajutor; cînd acesta a observat în apropiere pe- 
riscopul submarinului german era prea tîrziu, deoarece 
două torpile, lovind vasul, au explodat simultan. Explo- 
zia torpilelor a ridicat puternic pupa, după care nava s-a 
rupt în două, scufundindu-se în cîteva minute. 

Al treilea crucișător — Cressy — a avut aceeași soartă, 
radiotelegrafistul navei neavînd timp nici pentru termi- 
narea radiogramei amintită mai înainte; această tragedie 
a costat Marea Britanie 62 de ofiţeri și 1 073 de marinari 
la care trebuie adăugată valoarea celor trei nave militare, 
cu deplasament total de 36 000 tf. Așadar, navele subma- 
rine, construite pentru a ataca și scufunda nave comer- 
ciale de transport, produc senzaționalul, scufundînd pu- 
ternice nave militare de suprafaţă. 

Acţiunea lui U-9 a constituit una din cele mai reușite 
fapte de arme ale primului război mondial, consacrînd 
definitiv submarinul ca navă militară. 

La 15 octombrie 1914, forțele terestre germane ocupă 
porturile belgiene Ostende și Zeebrugge pe care le trans- 
formă în baze pentru submarinele lor. În acest fel, sub- 
marinele germane au fost bazate mult mai aproape de 
Canalul Miînecii, prin care se preconiza ieșirea acestora 
în Oceanul Atlantic. 

# Primul cargou scufundat de submarin a fost nava 
Glitra, sub pavilion englez, la 20 octombrie 1914, de sub- 
marinul german U-17. În aceeași zi, nava franceză Amiral 
Ganteauine, încărcată cu refugiaţi, este torpilată fără 
avertisment. 

\ Aceste prime acțiuni, cu larg răsunet mondial, au de- 
terminat schimbarea radicală a concepției de folosire a 
submarinelor în acțiunile militare pe mări și oceane. 

Pînă la sfîrşitul anului 1914, submarinele germane, 
suferind o pierdere de 5 unităţi, au scufundat nave en- 
gleze cu un tonaj total de circa 34 000 tr. 

La începutul primului război mondial, Germania con- 
tase pe succesul flotei sale în unele bătălii navale parţiale, 
ca apoi, în bătălii navale decisive, să realizeze abolirea 
dominaţiei pe mare a Marii Britanii. La rîndul ei, Marea 
Britanie contase pe blocada economică a Germaniei cu 
ajutorul navelor de suprafaţă, care aveau rolul să nu lase 
nimic să intre în porturile germane. 

Dar bătălia navală din largul Jutlandei (31 mai—1 iu- 
nie 1916) dintre flota engleză (150 nave) și flota germană 
(99 nave), deși nu a avut un cîştigător detașat, a slăbit, 
totuși, puternic, potenţialul flotei germane de suprafaţă. 
În această situaţie, Germania s-a hotărît să treacă la de- 
clanșarea războiului submarin total (fără restricţii), prin 
care se spera scoaterea Marii Britanii din război înainte 
ca S.U.A. să intervină în mod oficial în război cu Ger- 
mania. 

Deși flota germană nu-și putea permite de a avea în 
acţiune mai mult de 7—8 submarine, în zonele militare 
declarate, în martie și aprilie 1915 au fost scufundate to- 
tuși nave cu un deplasament total de circa 130000 tr. 
Printre victime se numărau cargourile britanice Falaba și 
Brussels, scufundate la 28 martie de submarinul U-33 și 
alte cinci nave comerciale, scufundate de submarinul U-30 
în ultima săptămînă a lunii aprilie, printre care și petro- 
lierul american Gulflight; acesta din urmă, fiind bănuit că 
alimentează cu combustibil submarinele germane, tocmai 
se afla în stare de cercetare de către nave militare engle- 
zești, deci staționa, oferind o ţintă sigură pentru subma- 
rinul U-30. 

Submarinele germane acționau individual, folosind 
metoda poziţională (la pîndă), aflîndu-se, de regulă, în 
raioanele cu maximă intensitate a traficului navelor co- 
merciale. 

Sfidînd orice respect față de vasele pașnice de pasa- 
`- geri, la 7 mai 1915, submarinul german U-20 torpilează 
fără avertisment pachebotul Lusitania, care dispare în 
adîncuri într-un ropot de explozii succesive împreună cu 
1 198 pasageri, din care 118 cetățeni ai Statelor Unite. 

A Pe marginea acestui atac s-au schimbat numeroase 
note de protest atît între S.U.A. și Germania, cît și între 
alte state neutre și Germania. Guvernul german susținea 
că la bordul navei Lusitania au fost trupe canadiene cu 
încărcătură de război şi deci au fost îndreptățiți să scu- 
funde nava; guvernul S.U.A. susținea că au fost numai 
pasageri. 

Cauzele principale și reale ale scufundării extrem de 
rapide a navei Lusitania au rămas necunoscute timp de 
o jumătate de secol. Abia în anul 1966, englezul Colin 
Simpson, în cadrul unor cercetări descoperă, în final, 
că pasagerii navei Lusitania au plutit pe un butoi cu 
pulbere de la New York pînă în apropierea coastelor bri- 
tanice, unde a avut loc dezastrul. Din cercetările făcute 
de Colin Simpson rezultă că înainte de îmbarcarea pasa- 
gerilor la bord, în magaziile Lusitaniei au fost încărcate 
peste 400 t material explozibil destinat Marii Britanii. 
Cu toate că, înainte de această cursă, nava a fost dezar- 
mată de cele 12 tunuri pe care le avea inițial montate la 
bord, tocmai în scopul creării unei impresii de navă paș- 
nică, nu a putut fi înșelată vigilența spionajului german, 
care a informat organele sale centrale, pentru a bara dru- 
mul Lusitaniei. 

Cu toată creșterea numărului de baze pentru subma- 
rinele germane, prin ocuparea Belgiei, atacurile acestora 
în Marea Nordului nu s-au materializat cu rezultate deo- 
sebite; multe din misiunile de patrulare în această mare 
erau diminuate, sau chiar anulate, din cauza timpului ne~- 
favorabil navigaţiei submarinelor la suprafața apei sau 
chiar la adîncime periscopică. 

* Astfel, la 24 septembrie 1915, submarinele U-28 și 
U-43, trimise să patruleze în zona Firth of Forth, se re- 
întorc în bază cu avarii tehnice la aparatul propulsor. 
La 20 octombrie 1915, submarinele U-19 și U-32 sînt tri- 
mise în zona Scapa Flow și Peterhead, de unde se reîn- 
torc, raportînd că furtuna nu le-a permis să ia contactul 
cu inamicul; cîteva zile mai tîrziu, la 23 octombrie, sub- 
marinele germane U-32 şi U-44 sînt trimise în larg pen- 
tru a realiza protecţia flotei de suprafaţă, plecată să exe- 
cute o anumită misiune: timpul extrem de nefavorabil 
a determinat amînarea misiunii și rechemarea submarine- 
lor în bază. 

= 

între 16 şi 24 noiembrie 1915, submarinele U-28 şi 
U-67 au executat patrulare în zona strîmtorii Skagerrak, 
de unde s-au reîntors fără a avea consum de muniții sau 
torpile; aceeași situaţie este întîlnită și la submarinul 
U-43, care între 17 și 26 noiembrie 1915 a efectuat patru- 
lare în zona Peterhead. Între 14 și 25 decembrie, subma- 
rinul U-44 întîlnește 4 crucișătoare britanice asupra că- 
rora lansează două torpile, fără succes. 

În toamna anului 1915, unul din submarinele germane 
face cunoştinţă, pentru prima dată, în apropierea unui 
port englezesc, cu plasa antisubmarin. Fiind urmărit de 
un torpilor englez şi navigînd în imersiune, submarinul 
„simte“ deodată un şoc puternic; se oprește, se sting 
luminile la bord, iar motoarele electrice patinează, răsu- 
cind foarte puţin axul elicei. Încercînd să se ridice la su- 
prafață, nu reușește spre marea nedumerire a echipa- 
jului. Comandantul navei este primul care își revine; co- 
mandă „toată forța înapoi“ și submarinul începe să se 
deplaseze cu destulă greutate, îndepărtîndu-se de port. 

În decursul unei zile, submarinul a revenit de două ori 
la adîncimea periscopică şi de fiecare dată a constatat că 
un torpilor se afla pe urmele sale. Comandantul subma- 
rinului nu-şi putea explica cum reuşeşte nava de supra- 
față să-l urmărească, atunci cînd el se deplasa la mare 
adincime. 

Abia a doua zi, după ce pe timpul nopţii reuşise să 
scape de urmărirea navei de suprafață, ieșind la supra- 
față, echipajul descoperă o plasă metalică cu ochiuri pă- 
trate de 3,6X3,6 m agățată de prova navei şi care pe 
timpul deplasării în imersiune lăsa siaj. 

După puternicele incidente diplomatice legate de scu- 
fundarea pachebotului Lusitania, comandamentul german 
a fost nevoit, la 20 septembrie 1915, să limiteze oarecum 
acțiunile submarinelor proprii, dînd ordin acestora să nu 
mai atace nave de pasageri neutre. Cu toate acestea, ne- 
respectînd angajamentele luate, în anul 1915 submari- 
nele germane au scufundat nave de pasageri cu un tonaj 
total de 1137 734 tr, printre care Nebraska la 25 mai, 
Orduna la 9 iulie, Arabic la 19 august, Persia la 30 de- 
cembrie 1915 — nume ale unor nave foarte cunoscute pe 
plan mondial la acea vreme. În același an, germanii au 
pierdut 19 submarine. 

Potrivit convențiilor internaţionale, submarinele nu 
aveau voie să atace şi să scufunde nave de pasageri, chiar 
dacă acestea erau înarmate. Dar iată că, la 24 martie 1916, 
submarinul german UB-29 atacă şi scufundă nava fran- 
ceză de pasageri Sussex. Printre cei care au pierit odată 
cu scufundarea navei Sussex erau și mulţi cetățeni ameri- 
cani ca şi în cazul navei Lusitania. Aceste atacuri „pira- 
tereşti“ au stirnit puternice proteste ale opiniei publice 
mondiale, iar guvernul S.U.A. a trebuit să adreseze Ger- 
maniei o notă cu caracter de ultimatum. 

În timp ce submarinele germane patrulau şi căutau 
prin periscoape nave demne de scufundat, englezii luau 
măsuri energice în vederea întăririi apărării antisubma- 
rin. Dar, ca și în anul precedent eficacitatea măsurilor 
luate în perfecţionarea mijloacelor antisubmarin se do- 
vedea a fi încă neconcludentă. Aşa se explică faptul că 
3 submarine germane au scufundat în Canalul Miînecii 
peste 30 de nave, într-o zonă în care erau concentrate 
97 de distrugătoare şi peste 460 de alte nave dotate cu 
mijloace de luptă antisubmarin. 

Această confruntare dintre submarinele germane și 
mijloacele antisubmarin engleze se desfășoară, în anul 
1916, în avantajul submarinelor. 

O măsură binevenită s-a dovedit a fi asigurarea trans- 
porturilor navale. Era vorba de organizarea transportu- 
rilor sub formă de convoaie compuse din nave transpor- 
toare escortate de nave militare de suprafaţă pe întregul 
traseu sau numai pe porțiunile vulnerabile. 

Deși ideea organizării și folosirii convoaielor nu era 
nouă (chiar englezii folosiseră sistemul convoierii cu peste 
200 de ani în urmă, în timpul războiului cu Spania, Fran- 
ţa și Olanda), aplicarea ei ca măsură de luptă antisub- 
marin a întîmpinat lungi tergiversări din cauza ideilor 
conservatoare ale conducerii marinei engleze. Mobilul 
organizării convoaielor l-a constituit cererea guvernului 
francez, la 7 februarie 1917, de a se organiza transpor- 
turi escortate la navele care transportau cărbuni din por- 
turile Marii Britanii în porturile nordice ale Franţei. 

Eficacitatea primelor convoaie, față de dezastrul navi- 
gaţiei individuale, a convins Amiralitatea engleză de avan- 
tajele sistemului de transport în grup; ca urmare, în apri- 

lie 1917, Marea Britanie adoptă oficial organizarea con- 
voaielor escortate. 

La 10 mai 1917 a părăsit Gibraltarul, îndreptîndu-se 
spre Marea Britanie, primul convoi englez compus din 16 
nave transportoare și un grup de nave militare pentru 
apărare; în apropierea coastelor Marii Britanii, apărarea a 
fost întărită cu alte nave de război. Rezultatul a fost ui- 
mitor: toate cele 16 nave transportoare au ajuns la des- 
tinaţie. 

Folosind sistemul navigaţiei în grup, la 22 mai 1917 
s-a organizat primul convoi în Marea Mediterană între 
insula Malta şi portul egiptean Alexandria; convoiul com- 
pus din 4 nave transportoare și 4 dragoare a ajuns cu 
bine la destinaţie. 

După două zile, la 24 mai 1917, a fost organizat pri- 
mul convoi transoceanic între S.U.A. și Marea Britanie; 
convoiul compus din 12 nave transportoare și 8 torpi- 
loare a ajuns fără pierderi la destinaţie. 

Organizarea convoaielor a determinat modificări în 
tactica și concepţia de atac a submarinelor germane. Ast- 
fel, dacă pînă la folosirea convoaielor, navele de trans- 
port erau atacate de submarine la distanțe cuprinse în- 
tre 50 şi 300 mile marine de țărmurile proprii, prin apa- 
riția convoaielor, submarinele au început să atace mult 
mai aproape de litoralul inamic. Această nouă tactică a 
fost determinată de faptul că în apropierea litoralului pro- 
priu, navele venite în convoi se dispersau şi, în mod in- 
dependent, căutau să ajungă în portul destinatar și in- 
vers, alcătuirea unui convoi se organiza într-un anumit 
raion spre care afluiau nave, în mod autonom, din dife- 
rite porturi. Tocmai aceste raioane, apropiate de ţărmuri, 
unde se formau sau se descompuneau convoaiele, au de- 
venit teatrul de acţiune pentru submarinele germane în 
noua situaţie de folosire a convoaielor. 

Deseori, submarinele germane atacau transportoarele 
chiar în momentul formării convoiului, profitind de agi- 
tația existentă în raion și de faptul că formarea convoiu- 
lui se făcea cu încetineală. 

Astfel, la 21 august 1917, un convoi alcătuit din 19 
nave transportoare, 2 crucișătoare şi 6 torpiloare a ieșit 
din Loch-Swilly în linie, desfășurîndu-se pe o distanţă 
de 12 mile pentru a forma șase coloane paralele. Această 

operaţie a durat circa 7 ore, timp suficient pentru ca un 
submarin german aflat în apropiere să-și aleagă prada 
și poziția cea mai avantajoasă. 

După terminarea operaţiei de formare a convoiului, 
submarinul a lansat prima torpilă în nava care consti- 
tuia capul unei coloane (Devonian cu deplasament de 
10400 t), a doua torpilă nu a lovit ţinta (navă cap de 
altă coloană), iar a treia a scufundat nava Roscommon 
din cea de-a doua coloană. 

Terminînd atacul, submarinul, avînd la activ două 
nave scufundate, a reușit cu destulă ușurință să se înde- 
părteze de zona în care începuse să fie căutat. 

S-a constatat că submariniștii germani urmăreau mai 
mult efectul cantitativ — să scufunde cît mai multe nave, 
neavînd importanţă prea mare pentru ei ce fel de navă 
atacă și scufundă. 

De regulă, submarinele germane preferau să atace 
nave cu o slabă apărare proprie; mai puţin au acţionat 
asupra navelor cu încărcătură prețioasă, și mai puţin 
asupra navelor apărate din componenţa diferitelor con- 
voaie pe care le întîlneau. 

Au fost și cazuri cînd acţiunile desfășurate de unele 
submarine germane au demonstrat că se puteau ataca cu 
destul succes și convoaiele cu o puternică apărare anti- 
submarină. Astfel, în zilele de 19 și 20 iulie 1917, sub- 
marinele germane UB-64 şi UB-54 au scufundat una din 
cele mai mari nave de pasageri din acel timp, pachebotul 
Justicia (deplasament de 32 234 t), care se deplasa din 
Anglia spre S.U.A., escortată de 12 nave militare. 

Submarinul UB-64, urmărind tocmai această navă, a 
trecut linia escortei, s-a apropiat de ţintă şi a lansat o 
torpilă. Pachebotul lovit a rămas însă la suprafaţă, iar 
navele din escortă s-au năpustit în zona unde se bănuia 
că ar fi submarinul, lansînd 35 de grenade antisubmarin. 
După două ore, submarinul rămas neatins mai lansează 
două torpile asupra aceleiași nave. 

Din nou urmează un atac al navelor din escortă care 
lansează peste 20 de grenade antisubmarin fără însă a-l 
lovi. 

Submarinul, păstrind o poziție avantajoasă în apro- 
pierea navei avariate, continuă observarea asupra acesteia 

şi după alte două ore și jumătate lansează fără greșeală 
a patra torpilă. 

Cele 11 grenade antisubmarin aruncate de data aceasta 
asupra submarinului reuşesc să-l avarieze, punîndu-l în 
imposibilitate de manevră. În această situaţie, coman- 
dantul submarinului UB-64 văzînd că Justicia continuă 
să plutească, cheamă prin radio submarinul U-54 cu care 
patrula împreună pentru a desăvîrși operaţia începută 
de el. Cu toată apărarea antisubmarin, întărită la 40 de 
nave, submarinul U-54 reușește să atace cu două tor- 
pile și să scufunde pachebotul Justicia. 

Acest exemplu nu este unic; se mai cunosc și alte 
cazuri cînd submarine izolate au reușit să împrăștie na- 
vele unor convoaie întregi şi să scufunde nave care pre- 
zentau interes deosebit în cadrul convoaielor. 

Ecourile victoriei Marii Revoluții Socialiste din Oc- 
tombrie 1917 în Rusia precum şi starea grea a economiei 
germane, determinată de înfrîngerile de pe fronturi, au 
creat o stare. de spirit revoluționară în masele largi popu- 
lare din Germania, inclusiv în rîndul marinarilor, al sub- 
mariniştilor. si 

Primele manifestări revoluționare au apărut în mai 
1917 la bordul navelor de luptă germane, pe unităţile 
Prinz Regent şi Friedrich der Grosse. 

În ultimele zile ale lunii ianuarie și primele zile ale 
lunii februarie 1918 au izbucnit revolte simultane în flo- 
tele germană şi austriacă; la 2 februarie 1918 ia naștere 
o puternică revoltă în flota austriacă de la Cattaro. Se 
înmulțesc actele de sabotaj la bordul torpiloarelor și sub- 
marinelor germane. La 12 august 1918, o puternică revol- 
tă a izbucnit în baza de submarine din Emden; un nu- 
măr mare de submariniști, după ce au refuzat să mai ser- 
vească pe submarine, au capturat un torpilor cu care au 
fugit, intenţionînd să ajungă în Norvegia. Torpilorul rebel 
a fost urmărit de un crucișător, ajuns, bombardat și scu- 
fundat fără a i se acorda vreun ajutor pentru supravie- 
țuitori. Cîteva zile mai tîrziu, peste 130 de cadavre ale 
marinarilor germani au fost descoperite pe plajele Jut- 
landei. În octombrie se semnalează revolte în mai toate 
bazele de submarine germane, echipajele refuzînd să se 
mai îmbarce pe aceste nave. La 3 noiembrie o revoltă 
generală a izbucnit la Kiel; marinarii submariniști şi mun- 

citorii de la arsenal au atacat închisorile militare și au 
eliberat deţinuţii. 

În pofida intervenţiei trupelor de ordine, insurecția 
s-a, extins în tot portul și în arsenal. Revoluţionarii s-au 
întrunit la Casa Sindicatelor și și-au formulat revendi- 
cările. 

În acest timp, pe catargele navelor fluturau drapele 
roșii — drapelele revoluţiei proletare. 

Data de 11 noiembrie 1918 vine să pună capăt unui 
război în care submarinul — un nou mijloc naval de 
luptă — s-a afirmat ca o forţă demnă de luat în consi- 
deraţie, dar care nu a putut schimba soarta războiului. 

Războiul submarin total dus de Germania a adus mari 
pagube Marii Britanii în decursul celor patru ani de răz- 
boi, dar nu a reușit să-i știrbească supremaţia pe mare 
și nici să înfometeze populaţia insulelor britanice. 

Un bilanț al înfruntării dintre submarinele ger- 
mane și navele de suprafață ale Marii Britanii și aliați- 
lor săi arată că tonajul navelor scufundate de submarine 
a fost mult mai mare decît tonajul navelor scufundate 
prin acţiunile navelor de suprafaţă sau datorită cîmpu- 
rilor de mine. 

Cele 178 de submarine pierdute de germani în primul 
război mondial s-au datorat acţiunilor antisubmarin des- 
fășurate sub cele mai diverse forme. 

Dintre acestea, o eficacitate deosebită în lupta anti- 
submarin au prezentat-o navele capcană, care sub as- 
pectul unor nave paşnice navigau singure pe linii de 
trafic cunoscute de germani; deseori, deghizate artistic, 
navele capcană ascundeau de fapt la bord, în diverse 
variante ingenioase, mijloace de luptă cu putere mare 
de foc. 

În momentul cînd submarinul ieșea la suprafaţă, cău- 
tind să atace nava cu proiectile, aceasta cu toate gurile 
de foc făcea imposibilă ieșirea completă a submarinului 
din imersiune. Erau suficiente numai cîteva proiectile 
să explodeze pe corpul submarinului pentru ca acesta să 
nu mai poată intra în imersiune. La suprafață, submarinul 
devenea o victimă sigură pentru „nava capcană“ care 
avînd o putere de foc net superioară, reușea în foarte 
scurt timp să scufunde adversarul. Momeala cu nava 
capcană a reuşit în foarte multe cazuri, deoarece subma- 

riniștii germani, căutînd să facă economie de torpile, 
pe de o parte, mîndrindu-se şi distrindu-se pe de altă 
parte, căutau să aibă la activ cît mai multe nave scu- 
fundate cu ajutorul tunului de bord. De altfel, devenise 
o tactică pentru submarinele germane care, văzînd în pe- 
riscop o navă izolată, se apropiau în imersiune de aceasta, 
ieșeau repede la suprafaţă, armau tunul de bord și cu 
cîteva proiectile bine plasate trimise spre ţintă, de la 
distanță foarte mică, reușeau să scufunde nava țintă 
după care intrau în imersiune și dispăreau, lăsînd în 
voia soartei viața supraviețuitorilor din echipajul navei 
scufundate. 

Deseori, tactica navelor capcană (g-ships, pe engle- 
zește) consta în simularea părăsirii navei de către între- 
gul echipaj, la somaţia submarinului, ca apoi, cînd sub- 
marinul se apropia pentru a distruge nava comercială, 
să se producă decamuflarea rapidă a tunurilor cu des- 
chidere imediată a focului asupra submarinului; de re- 
gulă, acesta din urmă era lovit şi scufundat înainte de 
a putea riposta. 

În situaţiile cînd submarinul torpila din imersiune 
nava capcană, echipajele tunurilor de la bordul navei 
torpilate nu părăseau nava decit cu cîteva minute înainte 
de scufundarea acesteia; astfel erau în măsură să ripos- 
teze asupra submarinelor care, în asemenea situaţii, ie- 
șeau deseori la suprafaţă pentru amuzament. 

În prezența mai multor nave de suprafaţă, submarinul 
nu se încumeta să iasă la suprafaţă, preferînd să atace 
din imersiune. 

Marea Revoluţie Socialistă din Octombrie 1917, din 
Rusia, a determinat desprinderea acestei ţări din lanţul 
țărilor capitaliste și formarea primului stat în lume al 
muncitorilor și ţăranilor. Marinarii flotei maritime ru- 
sești au trecut cu toate forțele de partea puterii sovie- 
telor, căutînd să salveze navele și să le concentreze în 
redutabila fortăreață a revoluţiei socialiste, Petrograd. A 
intrat în istorie acţiunea curajoasă a submariniștilor ruși 
în timpul marșului pe gheață al flotei din Marea Baltică, 
în iarna anilor 1917—1918, cînd pe o mare îngheţată cu 
grosimea de 0,6 m întreaga flotă rusească a trebuit să se 
deplaseze din Finlanda spre Petrograd, pentru salvarea 
navelor de pericolul apropierii armatelor germane. 

În noiembrie 1918, submariniștii sovietici au primit 
prima misiune de luptă. Astfel, în timpul operaţiunilor de 
desant în golful Narva, submarinele Tur, Tigru şi Ja- 
guar (clasa submarinelor Bars) au primit misiunea de a 
obţine informații, dacă în port și zona golfului au sosit 
nave englezești de susținere a grupărilor albgardiste. Sub- 
marinele amintite au pătruns la imersiune în bazinul 
portului Revel — azi Tallin — și prin periscop, timp de 
3 ore, au cules date preţioase pentru comanda flotei. 

La 23 decembrie 1918, submarinul Pantera încearcă să 
iasă într-o misiune de cercetare, dar stratul gros de ghea- 
ță îl forţează să se înapoieze în Kronștadt. Peste cîteva 
zile, la 30 decembrie 1918 submarinul sovietic Tigru 
reușește să străbată briul de gheaţă din Golful Finic și 
să ajungă în rada portului Revel, unde comandantul ob- 
servă prin periscop două contratorpiloare engleze. Deși 
descoperit și atacat cu foc de artilerie, submarinul a reu- 
şit să se înapoieze în bază şi să informeze comanda flotei 
de sosirea navelor engleze. 

La sfîrșitul lui august 1919, asaltul trupelor contrare- 
voluţionare, conduse de generalul Iudenici, asupra Petro- 
gradului era susținut de o escadră engleză, care încerca 
să pătrundă pe mare spre oraș. În noaptea de 31 au- 
gust 1919 iese în misiune de cercetare submarinul Pan- 
tera. După un timp de navigaţie în imersiune, submari- 
nul observă un torpilor englez care îi venea pe un drum 
la întîlnire. Nu a putut ataca, deoarece avea torpilele re- 
glate pentru adîncimi de 3 m, corespunzătoare atacului 
asupra crucișătoarelor; din acest motiv s-a scufundat la 
15 m adincime și a așteptat citeva ore pînă cînd torpi- 
lorul s-a îndepărtat. Convins că nu va fi văzut, s-a ridi- 
cat la adîncimea periscopică pentru a continua urmă- 
rirea. Constată, astfel, că nu prea departe se aflau an- 
corate două torpiloare engleze. Se crease un moment 
prielnic pentru atac. Submarinul, care între timp își re- 
glase torpilele pentru imersiunea de 2 m, s-a apropiat 
de torpilor din partea puternic luminată de soare și de 
la distanţa de 5 cabluri (0,5 Mm) a lansat simultan două 
torpile. 

Astfel a fost scufundat torpilorul englez Vittoria de 
1 367 tf. 

Din cele 28 ore de imersiune continuă, submarinul 
sovietic Pantera a staționat 16 ore pe fundul mării pînă 
s-a potolit acţiunea de căutare a sa, iar în alte 12 ore 
a parcurs distanța de 75 mile pînă în apropiere de Kron- 
ștadt. După acest atac reușit, submarinele sovietice au 
ieșit mai des la atac şi, ca urmare, englezii au avut, în 
anul 1919, 18 nave scufundate și alte 16 avariate, mo- 
tiv ce a determinat escadra engleză din Marea Baltică 
să părăsească Golful Finic şi să renunțe la atacul Petro- 
gradului. pr 

Astfel, din anul 1920 războiul submarin a încetat pe 
toate fronturile. 

În primul război mondial, războiul submarin a constat 
în tendința de distrugere a tonajului comercial naval al 
aliaţilor, de către submarinele germane şi strădania alia- 
ților de refacere a tonajului comercial naval pierdut. 
Această competiţie s-a terminat, pînă la urmă, în favoa- 
rea aliaţilor. 

Încă de la primele atacuri reușite ale submarinelor 
germane, în primul război mondial, s-au luat măsuri de 
organizare a luptei antisubmarine. Astfel, în Marea Bri- 
tanie, în decembrie 1914, Amiralitatea înfiinţează Comi- 
tetul de apărare împotriva atacurilor submarine, care avea 
misiunea de a descoperi toate metodele și mijloacele posi- 
bile de luptă eficientă cu submarinele inamice; apar pri- 
mele concepţii de utilizare a artileriei de către navele 
comerciale armate împotriva submarinelor care le ata- 
cau din starea de plutire la suprafața apei. De asemenea, 
s-au dat indicaţii precise asupra modului de utilizare a 
grenadelor antisubmarin, de folosire a minelor marine, de 
folosire a abordajelor și mai ales a pintenării submari- 
nului întîlnit la suprafaţa apei sau în apropierea acesteia. 

În Franţa, încă de la sosirea în Marea Mediterană a 
primului submarin german — în mai 1915 —, amiralul 
Lacaze a creat Direcţiunea de apărare antisubmarin, că- 
reia i-au revenit misiuni de introducere a telegrafiei fără 
fir la toate navele comerciale franceze, montarea postu- 
rilor radiogoniometrice pentru determinarea poziției sub- 
marinului în mare, înarmarea navelor comerciale fran- 
ceze cu tunuri, aruncătoare de grenade antisubmarin și 
mortiere. 

De altfel, conform convenției franco-britanice, în lupta 
antisubmarină, Marea Mediterană era împărțită în 18 
zone din care 10 zone reveneau Franţei, 4 zone îi reve- 
neau Marii Britanii și alte 4 zone îi reveneau Italiei. Ca- 
nalul Miînecii era protejat, în egală măsură, de forţele 
navale engleze și franceze, iar lupta antisubmarină în 
Oceanul Atlantic revenea exclusiv Angliei. 

Eficienţa organizării luptei antisubmarine s-a concreti- 
zat în rezultate imediate: de la 9 august 1914 și numai 
pînă la 6 iulie 1916, un număr de 34 submarine germane 
au fost distruse prin pintenări, loviri artileristice, con- 
tacte cu mine marine şi chiar torpilări. La 6 iulie 1916 
se produce inaugurarea folosirii grenadelor antisubma- 
rine, prin atacul reușit al navei Salmon asupra submari- 
nului UC-7. 

La 23 martie 1916, hidrofonul a contribuit pentru pri- 
ma dată la distrugerea unui submarin; în acea zi, în căş- 
tile hidrofonului unui vînător de submarin englez, au 
fost recepționate zgomotele elicelor unui submarin german 
care se încurcase în ochiurile plasei antisubmarin. In 
disperarea sa, acţionind elicele cînd la „marş înainte“ 
cînd la „marș înapoi“, comandantul submarinului german 
nu avea cum să-și dea seama că noua „ureche“ a navelor 
antisubmarin — hidrofonul — îl descoperise și îl con- 
damnase la distrugere sigură prin grenadare. 

Dar secretele tehnice, pînă la urmă, se află și astfel 
hidrofoanele au fost preluate și de submarine care, în 
poziţie imersă, fără a scoate periscopul, puteau determina 
prezenţa navelor de suprafață în apropiere, cît şi direc- 
ţia de deplasare a acestora. Au apărut chiar și metode 
de înfruntare a navelor antisubmarine, dotate cu hidro- 
foane, în lupta pentru descoperirea submarinelor. 

Astfel, în vara anului 1917, zece nave englezești, do- 
tate cu hidrofoane, sînt trimise în Marea Nordului pen- 
tru căutarea și distrugerea submarinelor germane. În- 
tr-una din zile, un submarin german aflat în zonă, a des- 
coperit formaţia de nave militare și a încercat să se 
îndepărteze de drumul acestora. Zadarnic însă, deoarece 
hidrofonul propriu îi indica că navele militare și-au 
schimbat direcţia de drum și vin spre submarin. În aceas- 
tă situație, fiind sigur că inamicul îl caută prin hidrofon, 
comandantul submarinului ia decizia de a opri motoarele 

și de a staţiona în așteptare. Prin această manevră, hi- 
drofoanele navelor de suprafață au pierdut ţinta dar, 
pentru orice eventualitate, s-a executat o grenadare în 
zona unde se bănuia că ar fi fost submarinul. În timpul 
grenadării la suprafața apei au apărut urme de petrol și 
o ladă din lemn fărîmată — urme sigure de distrugere 
a submarinului. Mulţumite, navele engleze de suprafaţă 
au plecat din zonă, iar după cîteva ore a ieșit și subma- 
rinul german la suprafața apei. Abia după cîteva luni, 
englezii au aflat că submarinul german îi păcălise prin 
purjarea în exterior a unei mici cantităţi de combustibil și 
aruncarea lăzii prin tubul lanstorpile. 

Hidrofoanele erau utile atita timp cît recepţionau zgo- 
mote în apă. Prezenţa zgomotului, caracteristic funcţio- 
nării elicelor submarinului, atesta prezența acestuia în 
apropiere, iar unghiul obţinerii intensității maxime a zgo- 
motului materializa direcţia de propagare a acestuia, deci 
a navei căutate. Trucuri ca, purjarea de combustibil sau 
ulei, aruncarea în afara navei a unor lucruri personale, 
oprirea motoarelor și a oricăror zgomote la bordul subma- 
rinului, erau cunoscute atît de submariniști, cît şi de echi- 
pajele navelor antisubmarine. Cu toate acestea, au fost 
multe cazuri cînd unele submarine, în primul război și la 
începutul celui de-al doilea război mondial, au reușit să 
scape de urmăritori, folosind procedeele amintite, dar au 
fost şi cazuri cînd acestea nu au ajutat submarinul desco- 
perit să se mai salveze. Pînă la apariţia hidrofonului, bri- 
tanicii foloseau Nash-fish-ul, americanii foloseau tubu- 
rile K, iar francezii foloseau dispozitivele Walzer, un fel 
de stetoscoape, care însă erau lipsite de precizie și nu 
puteau aprecia poziția precisă a țintelor. 

Grenadele antisubmarine, inexistente în anul 1914, 
au ajuns pînă în; anul 1918 (în numai doi ani de la apa- 
riție) la 135 kg substanţă explozivă. 

Din cele 178 de submarine pierdute de germani în 
primul război mondial, 19 au fost distruse de către subma- 
rinele engleze care, încă din anul 1915, au fost folosite în 
lupta antisubmarină. În anul 1917, peste 100 de subma- 
rine britanice — aproape toate submarinele din dotare — 
erau folosite în lupta antisubmarină, iar rezultatele bune 
pe care le-au obţinut acestea în lupta cu semenii lor au 
determinat Amiralitatea engleză să treacă la construc- 

ţia submarinelor speciale, „vînătoare de submarine“, de 
tipul R. Aceste submarine, cu deplasament mic (370 t), 
cu rezervă mică de flotabilitate (16%/), cu o viteză ridicată 
în imersiune (15 noduri) și cu o manevrabilitate foarte 
bună (suprafeţele active ale cîrmelor erau mult mai mari 
decît cele obişnuite), au fost construite, dar nu au mai pu- 
tut fi verificate în luptă, deoarece se sfirşise războiul. 

În lupta antisubmarină organizată şi desfășurată în 
anii primului război mondial, au fost angrenate forțe 
ale ţărilor Antantei alcătuite din 5 000 de nave și 2 500 de 
avioane. 

Iată, deci, cum primul război mondial a confirmat ro- 
lul activ şi destul de periculos pe care l-a avut submari- 
nul asupra căilor maritime de comunicaţii; iată cum, în 
aceeaşi perioadă, au apărut mijloace și metode de luptă 
împotriva submarinelor, iată cum a rezultat imposibili- 
tatea succesului total în acţiunile „războiului submarin 
fără restricţii“. În timpul primului război mondial, multe 
state au fost obligate să-și revizuiască concepția în pri- 
vința asigurării securităţii transporturilor pe căile de 
comunicaţii maritime și oceanice. 

În concluzie, submarinul — fără a se fi dovedit o 
armă absolută — s-a impus ca navă absolut necesară ori- 
cărei marine militare, ca armă cu reale și eficiente per- 
spective de succes, atît în acțiuni individuale, cît și prin 
cooperare cu alte forțe navale sau aeriene. 

SUBMARINUL 
IN CEL DE-AL DOILEA RĂZBOI MONDIAL 


După primul război mondial, evoluţia submarinelor 
s-a subordonat politicii navale adoptate de fiecare stat, în 
conformitate cu doctrinele militare dominante în cercuri- 
le guvernamentale. Deşi submarinul a dovedit pe deplin 
în primul război mondial că prezintă un pericol demn 
de luat în consideraţie, un mijloc de luptă pe mări şi 
și împotriva puternicelor nave militare de suprafaţă, în 
perioada interbelică a fost, totuși, parţial neglijat. Este 
curios faptul că însăși Germania, care obținuse rezultate 
excelente prin folosirea submarinelor, în perioada dintre 
cele două războaie mondiale ale secolului nostru, a pus 
accent pe dezvoltarea flotei de suprafață. Pe de altă parte, 
țările care au avut de suferit îndeosebi de pe urma acţiu- 
nilor submarinelor germane, în loc să studieze şi să per- 
fecţioneze mijloacele de luptă antisubmarină, au parafat 
tot felul de articole ale Dreptului internațional maritim 
prin care scoteau în afara legii acţiunile piratereşti ale 
submarinelor în apele internaţionale. 

Conform propunerilor britanice la Conferinţele inter- 
naționale de la Washington — 1922 și de la Londra — 
1930, se insistă asupra menţinerii unui tonaj militar ma- 
xim în S.U.A. și Marea Britanie de cîte 1120000 t, un 
tonaj maxim de 672 000 t pentru Japonia și cîte 415 000 t 
pentru Franţa și Italia; în prima decadă a perioadei inter- 
belice Germania încă se mai supunea încorsetărilor tra- 
tatului de la Versailles. 

Franţa și-a dezvoltat flota militară în concordanță cu 
evenimentele importante petrecute la vecinii săi; astfel, 
guvernul francez a aprobat fondurile pentru construcția 
navelor de linie Dunkerque și Strasbourg, după ce au 
început lucrările la navele de linie Admiral Scheer şi 
Admiral Graf von Spee, în Germania, iar fondurile pen- 

tru construcţia navelor de linie Richelieu și Jean-Bart au 
fost acordate după ce italienii au început construcţia na- 
velor de 35 000 t. 

În U.R.S.S., în vastul program de întărire a capacităţii 
de apărare, consolidarea și dezvoltarea flotei militare a 
stat permanent în atenția conducerii statului sovietic. 

Puternicele tradiţii în domeniul militar naval au con- 
stituit fundalul posibilităţilor de realizare cu mijloace 
proprii a diverselor tipuri de nave militare. Printre aces- 
tea, submarinele au continuat să constituie obiectul unor 
îndelungi cercetări tehnico-știinţifice pentru realizarea 
de nave submersibile la nivelul tehnic al acelor ani. În 
acest sens, o mare parte a inginerilor care au realizat 
submarinul Bars a colaborat cu noua generaţie de ingineri 
navali la realizarea primului submarin sovietice Dekabrist 
— cap de serie a tipului D. 

” Faptul că în primii ani ai puterii sovietice, U.R.S.S. a 
fost supusă și unei blocade tehnico-știinţifice, a creat ne- 
cesitatea găsirii unor soluții de informare asupra noută- 
ților tehnice corespunzătoare legate de construcţia unor 
submarine care să corespundă nivelului atins de alte state 
în acest domeniu. La început au fost luate măsuri pentru 
recuperarea submarinului englez L-55 scufundat în iu- 
nie 1919 de torpilorul sovietic Azard. Astfel, după 9 ani 
de staționare pe fundul mării în zona Golfului Kopor, în 
1928 submarinul englez L-55 a fost scos la suprafaţă, 
transportat și urcat pe doc. Paralel cu reparația acestui 
submarin englez de construcţie relativ nouă, specialiștii 

„sovietici s-au edificat asupra problemelor legate de con- 
>ștrucţia unor submarine moderne. 

După terminarea reparațiilor, în 1931, submarinul 
L-55 a fost inclus în Flota Mării Baltice sub același in- 
dicativ. 

Primele submarine sovietice au fost proiectate și exe- 
cutate cu două corpuri: corpul interior (de rezistenţă) 
fiind împărţit în șapte compartimente etanșe prin pereţi 
transversali de formă semisferică. 

“ La 5 martie 1927, la Leningrad, au fost puse bazele 
construcției primelor trei submarine sovietice: Dekabrist, 
Narodovoleţ şi Krasnogvardeeţ (D,, Da și Da). 

În primăvara anului 1930, submarinul Dekabrist a fost 

terminat, iar la 14 noiembrie 1930 a intrat în componenţa 

Flotei Mării Baltice, după ce a parcurs un program sever 
de probe şi încercări. 

După 3 ani, în vara anului 1933, primele trei subma- 
rine — tipul D — au trecut în Marea Barents, alcătuind 
nucleul viitoarei flote din Nord, iar alte trei (D, D; și 
De), construite la Nicolaevsk, au intrat în dotarea flotei 
din Marea Neagră. 

Conform tratatului de la Versailles din 1919, Germania 
era obligată să respecte anumite norme în construcţiile 
navale militare, construcţia submarinelor fiind interzisă 
cu desăviîrşire. În cadrul acestor limitări, Germania a 
trecut în anii imediat următori semnării tratatului de la 
Versailles la construcţia masivă a navelor de suprafaţă 
ale căror caracteristici tehnico-tactice erau superioare ce- 
lor publicate și înregistrate. Astfel apar cele 3 cuirasate 
de buzunar — Admiral Graf von Spee, Deutschland (ul- 
terior Lützow) şi Admiral Scheer — cu deplasamente rea- 
le de 26 000 tf (nu 10000 tf cît erau anunţate!) și viteză 
de 26 noduri; paralel cu cele trei nave amintite, germa- 
nii au mai construit 6 crucișătoare uşoare: Emden, Köln, 
Königsberg, Karlsruhe, Leipzig şi Nürnberg. 

Construcţia submarinelor în Germania fascistă a în- 
ceput în anul 1935 cu nave de 250 t. 


Submarinele sovietice Pantera şi L-55 ancorate pe Neva (1939). ` 

La sfîrşitul lunii septembrie 1935, flota germană pri- 
mește primele nouă submarine (U-1...U-9); primele șase 
submarine sînt repartizate Şcolii navigaţiei submarine, 
iar ultimele trei formează primul nucleu al viitoarei flote 
de submarine a Germaniei naziste. Astfel apare prima 
flotilă de submarine în componenţa căreia, pînă la sfirşi- 
tul anului 1935, intrau 12 submarine (U-7...U-18), co- 
mandantul acestei flotile a fost numit căpitan comandorul 
Karl Dânitz, viitorul comandant al flotei de submarine, 
pînă în ianuarie 1943 și apoi comandant al Forţelor ma- 
ritime militare, pînă la sfîrșitul celui de-al doilea război 
mondial, cel care, după moartea lui Hitler, în aprilie 1945, 
avea să ocupe postul de șef al statului şi să aprobe sem- 
narea capitulării Germaniei. 

Încă în vara anului 1935, Germania fascistă avea în 
construcţie 12 submarine din seria II de 250 t, 2 submarine 
din seria I de 712 t şi 10 submarine din seria VII de 500 t. 

Din anul 1936 seria II a fost abandonată, iar ceva mai 
tîrziu s-a renunţat şi la seria I, rămînînd în construcție 
numai submarine din seria VII. 

Construcţia submarinelor a permis dotarea flotei ger- 
mane în 1935 cu 14 unităţi, în 1936 cu 21 unităţi, în 
1937 cu o unitate, în 1938 cu 9 unităţi, iar în 1939 cu 
18 unităţi. Astfel, în 1939 Germania egalează Marea Bri- 
tanie în privinţa numărului de submarine. 

În a doua decadă a perioadei interbelice (1929—1939), 
politica navală internaţională se caracterizează prin dez- 
voltarea intensă a navelor mari de suprafață, cu vădit 
caracter competitiv și o reconsiderare a submarinelor în 
mai toate flotele militare. 

S.U.A. deţinea, în anul 1938, o flotă de submarine 
compusă din 112 unităţi operative și alte 70 aflate în 
diferite stadii de construcţie. 

Construite cu precădere în perioada 1930—1938, ma- 
joritatea submarinelor operative americane aveau depla- 
samente cuprinse între 1 200 și 1500 tf, viteza maximă 
la suprafaţă de 20 noduri, viteza în imersiune de 8—9 
noduri şi erau dotate cu 8—10 tuburi de lansare a tor- 
pilelor. O mică parte din totalul amintit o constituia gru- 
pul submarinelor oceanice de 2700 tf. În afara submari- 
nelor nou construite, S.U.A. mai deţinea în rezervă o 
flotă compusă din 40 de submarine de tipul S (920 tf) 

Submarine americane în anul 1938. $ 


construite în perioada 1920—1925 și alte 30 unităţi de 
tip Holland, construite în perioada 1916—1918. 

În ajunul declanșării ostilităţilor militare în cel de-al 
doilea război mondial, Marea Britanie avea în compo- 
nenţa flotei de submarine 69 de unităţi operative, apar- 
ţinînd — în principal — tipului T (submarine oceanice), 
tipul S (submarine maritime) și tipului U (submarine de 
coastă). 

Franța a avut 77 submarine, din care marea parte o 
constituiau submarinele maritime de 635 tf; cîteva sub- 
marine erau construite și amenajate special pentru trans- 
portul și plantarea a 32 de mine cu o greutate de 208 kg 
fiecare. 

Italia, la sfîrşitul intervalului amintit, deţinea cea mai 
puternică flotă de submarine în Marea Mediterană — 
115 unităţi operative. Marea parte a submarinelor italiene 
(cele cu deplasamente de 850 tf) erau destinate acțiunilor 
oceanice, și numai o mică parte erau destinate acțiuni- 
lor maritime (cele cu deplasamente de 640 tf); în același 
număr sînt incluse şi cele cîteva submarine puitoare de 
mine și chiar exemplarele tip Holland rămase şi con- 
servate din primul război mondial. 


E $ colecția cristal ¢ 51 


Japonia, la începutul celui de-al doilea război mondial, 
deţinea o flotă de submarine compusă din 68 unităţi ope- 
rative, aparţinind mai multor tipuri constructive. Astfel, 
Japonia avea submarine de coastă (tip RO) de 700— 
1000 tf, submarine puitoare de mine (tip 1-21) de 1 100 tf, 
submarine purtătoare de submarine pitice (tip I-16) de 
2 100—2 200 tf și submarine oceanice (tipurile I-1, 1-7, 
I-15, I-53 și 1-68) cu deplasamente variind între 1 400 și 
2 200 tf. 

U.R.S.S. deţinea, în anul 1941, un număr de 121 sub- 


marine în M. Baltică, 22 — în Flota Nordului, 57 — în 
Marea Neagră și 87 — la Oceanul Pacific. Marea parte 
a acestora aparţineau tipurilor D — Decabrist, P — 


Pravda, L — Lenineţ, S — Stalineţ, SC — Sciutca și 
M — Maliutca; cele mai multe aparţineau tipului SC. 

La 3 septembrie 1939, prin intrarea în război a Marii 
Britanii împotriva Germaniei naziste, au început oficial 
ostilitățile celui de-al doilea război mondial. În acea zi, 
navele de suprafaţă și submarinele germane, aflate dis- 
persate în Oceanul Atlantic, au primit ordin, la orele 
13,30, să înceapă imediat acțiunile militare împotriva Marii 
Britanii. 

Pe mare, ostilitățile dintre englezi și germani au în- 
«ceput imediat prin așa-numita „Bătălie pentru Atlantic“. 

Prima victimă a submarinelor germane, la mai puţin 
de 12 ore după declararea războiului, a fost nava engleză 
de pasageri Athenia, care la 3 septembrie 1939 a fost 
torpilată și scufundată de submarinul U-30, fără nici un 
avertisment. 

De altfel, încă de la sfîrsitul lunii august 1939, cele 
14 submarine operative germane fuseseră amplasate în 
principalele noduri ale comunicaţiilor maritime și în apro- 
pierea principalelor avanporturi militare engleze. 

Ca și la începutul primului război mondial, submari- 
nele germane au început acțiunile militare, în toamna 
anului 1939, prin metoda poziţională, acţionînd individu- 
al; împotriva navelor de transport autonome submarinele 
aplicau tactica atacului cu artileria de bord din poziţia 
la suprafaţă. 

Presupunînd că Germania va folosi submarinele, en- 
glezii au stabilit pentru navele de transport autonome iti- 
nerarii ocolitoare. Această metodă n-a dat însă roadele 

dorite, deoarece submarinele germane, deși foarte puţine, 
se găseau în apropierea porturilor engleze observînd orice 
intrare și ieșire a navelor. 

Scufundarea vasului de pasageri Athenia a determi- 
nat Amiralitatea engleză să adopte, la 6 septembrie 1939, 
metoda convoierii. Deși în luna septembrie 1939 s-au 
organizat cîteva convoaie, extinderea acestora a fost o 
bună perioadă de timp întirziată de faptul că începutul 
războiului a surprins Marea Britanie cu navele de trans- 
port răspîndite prin porturi ale diferitelor continente, iar 
navele militare concentrate în principalele sale baze. 

Escortarea navelor de transport era limitată la maxi- 
mum 200 mile marine de țărmurile Marii Britanii atit 
din cauza numărului insuficient al navelor de escortă, 
cît și datorită autonomiei reduse a acestora. 

Dezvoltarea aviaţiei între cele două războaie mondiale 
și apariţia navelor purtătoare de avioane a permis en- 
glezilor introducerea în cadrul escortelor a acestor aero- 
dromuri plutitoare. Cu toate acestea, datorită slabei or- 
ganizări a luptei antisubmarine, portavioanele erau ţinte 
vulnerabile și relativ comode pentru submarinele ger- 
mane. 

Primul atac al unui submarin german asupra unui 
portavion s-a produs la 14 septembrie 1939, cînd U-39 
a lansat două, torpile magnetice asupra portavionului en- 
glez Ark Royal. Din fericire pentru englezi, torpilele au 
explodat mult înainte de a atinge corpul navei. Nereu- 
șita submarinului s-a răsfrînt asupra sa, U-39 fiind scu- 
fundat. La numai trei zile, la 17 septembrie 1939, este 
consemnat atacul submarinului U-29 asupra portavionu- 
lui englez Courageous; în urma torpilării, portavionu) 
dispare în adîncuri cu o mare parte a echipajului. 

Pentru a se apăra de atacul submarinelor germane, 
la 26 septembrie 1939 Amiralitatea engleză ordonă ar- 
marea tuturor navelor comerciale cu tunuri. În cazul 
navigaţiei izolate, navele comerciale aveau ordin, cînd 
întîlneau submarine germane, să transmită: semnalul con- 
venţional S-S-S, cu precizarea coordonatelor navei sau 
a raionului unde se găseau; în urma semnalelor primite 
de la navele comerciale care, de regulă, se deplasau ne- 
escortate în apropierea coastelor, aviația britanică sau 
navele militare de suprafață aflate în apropiere interve- 

neau atit în scopul apărării navei, cît și pentru distruge- 
rea submarinului semnalat în raion. 

La 14 octombrie 1939, în străvechea și puternic apă- 
rata bază militară navală britanică din nordul Scoției 
— Scapa Flow — se produce incredibilul; un submarin 
german reuşeşte să străpungă toate opreliștile din căile 
de acces spre bazinul portului și să scufunde prin torpi- 
lare nava de linie Royal Oak, de 29 150 tf. Senzaţionalul 
a constat în faptul că englezii considerau rada portului 
Scapa Flow ca pe o fortăreață în incinta căreia era im- 
posibil ca o navă inamică să pătrundă și să atace navele 
staționate la ancoră. Din acest motiv, englezii au motivat 
reușita pătrunderii submarinului german, în incinta por- 
tului Scapa Flow, ca o consecinţă a dirijării submarinu- 
lui de către un spion aflat în zona respectivă. În reali- 
tate, atacul reușit al submarinului german U-47 a fost 
rodul unei acţiuni concepute special pentru pătrunderea 
și atacarea navelor militare din Scapa Flow. 

Astfel, conducerea flotei germane obţine, la cererea 
sa, o fotografie a bazei Scapa Flow, încă la 11 septem- 
brie 1939; din fotografie rezultă modul de amplasare a 
navelor militare engleze atît în bazinul portului, cît și 
în rada acestuia. 

La rîndul său, submarinul U-16, trimis special în zona 
de interes, aduce date preţioase referitoare la curenţi, 
faruri, baraje de mine și sistemele de apărare engleze. 
La 26 septembrie 1939 se obţin fotografii mai recente și 
mult mai clare asupra estacadelor din zona de acces spre 
baza Scapa Flow. Analiza datelor furnizate de submari- 
nul U-16 şi a fotografiilor mărite au permis găsirea unui 
culoar optim de trecere pentru un submarin în timpul 
fluxului. 

Alegerea a căzut asupra submarinului U-47. Data ata- 
cului s-a stabilit a fi noaptea de 13 spre 14 octombrie, 
cînd condiţiile astro și meteorologice erau cele mai fa- 
vorabile. În acest scop, submarinul U-47 a părăsit portul 
Kiel la 8 octombrie, păstriînd o liniște totală asupra sa 
pînă la 17 octombrie, cînd s-a reîntors în bază. La 14 oc- 
tombrie, orele 11, un comunicat englez anunţa scufun- 
darea navei de linie Royal Oak; se presupunea, în comu- 
„nicat, că aceasta ar fi „opera“ unui submarin inamic. 

Ca urmare a atacului submarinelor germane la Scapa 
Flow, conducerea flotei militare engleze a hotărît schim- 
barea locului de staţionare a flotei într-un raion apropiat, 
cu ridicată protecție naturală împotriva atacurilor subma- 
rinelor din largul coastelor. 

Cu toate aceste măsuri, la 30 octombrie 1939, submari- 
nul german U-56 reușește să torpileze, cu trei torpile, 
nava de linie engleză Nelson; din fericire pentru englezi 
şi îndeosebi pentru ministrul marinei engleze — Churchill 
—, care se afla în inspecţie la bordul navei, torpilele sub- 
marinului german nu au explodat la impactul cu corpul 
navei. De fapt, în această perioadă au apărut primele, 
simptome ale „crizei torpilelor“ germane, la începutul ce-] 
lui de-al doilea război mondial. 

Intensificarea ulterioară a acţiunilor antisubmarine 
engleze a impus submarinelor germane depărtarea de li- 
toralul englez și coordonarea acţiunilor acestora cu ajuto- 
rul aviaţiei de observare-cercetare. 

La 30 decembrie 1939, submarinele germane primesc 
ordinul de a scufunda, fără nici o avertizare, orice navă 
care se deplasează pe lîngă țărmurile inamice. Cele 14 
submarine germane, aflate în permanenţă în raioanele de 
acţiune, au scufundat pînă la sfîrșitul anului 1939 o sută 
de nave cu o capacitate totală de transport de 420 000 tr; 
pierderile germanilor au fost de 9 submarine. 

Impotriva convoaielor englezeşti care se deplasau pe 
trasee nordice, submarinele germane au trecut la tactica 
de atac în grup. Astfel, 4—6 submarine se desfășurau pe 
o zonă limitată de 8—10 mile marine, așteptau semnalul 
codificat al avionului de cercetare german, după care se 
apropiau, avind un drum perpendicular pe drumul co- 
municat de avion. 

În acest fel, primul submarin care observa convoiul 
le informa pe celelalte și împreună organizau atacul. Tac- 
tica de atac în grup a fost determinată de frecventele gre- 
șeli pe care le făceau aviatorii în transmiterea drumului, 
vitezei și chiar a zonei în care se observa convoiul; aceas- 
ta cu atît mai mult cu cît cooperarea dintre avionul de 
cercetare și submarine nu se făcea direct, ci prin inter- 
mediul statului major al flotei de submarine. 

Ocuparea Franţei a permis Germaniei să-și organizeze 
mai multe porturi în golful Biscaya de unde lansa în 

oceanul Atlantic grupurile operative formate din submari- 
ne mari și mici. Pînă la crearea bazelor de submarine din 
golful Biscaya, submarinele germane, ca să ajungă în 
oceanul Atlantic, trebuiau să parcurgă o distanţă de circa 
450 Mm, trecînd prin Marea Nordului, ocolind Anglia pe 
_la nord. 

La 7 iulie 1940, primul submarin german (U-30) intră 
direct din ocean în noua bază, Lorient, din goiful Biscaya, 
pentru realizarea plinului de torpile și alimente; tot în 
acest port s-a organizat şi un şantier naval de reparaţii 
pentru submarine. 

La 10 iunie 1940, Italia intră în război alături de Ger- 
mania și, ca urmare, la 24 iulie, comandantul flotei de 
submarine italiene comunică comandamentului german 
acordul cu privire la participarea submarinelor italiene în 
acţiunile militare din Oceanul Atlantic, alături de subma- 
rinele germane. 

Italia deţinea la acea dată o flotă de submarine mult 
mai consistentă numeric decît cea deţinută de Germania 
nazistă; pentru acest motiv, comandamentul german a pri- 
mit cu multă bucurie acordul italienilor. 

Astfel, 27 de submarine italiene au părăsit Meditera- 
na, acţionînd un timp în zona insulelor Azore, după care 
s-au bazat în portul francez Bordeaux, ocupat și transfor- 
mat în bază de submarine de către germani. 

Din octombrie 1940 începe colaborarea oficială a sub- 
marinelor italiene cu cele germane în acţiunile organizate 
pe căile de comunicaţii ale convoaielor engleze și ameri- 
cane din Atlantic. Chiar din primele acţiuni comune îm- 
potriva convoaielor, germanii s-au convins că submari- 
nele italiene nu le pot fi de mare ajutor. Slaba eficaci- 
tate a submarinelor italiene era determinată atît de ca- 
pacitatea manevrieră greoaie a acestora, cît și de lipsa 
experienței în luptă a echipajelor. Folosite iniţial ca nave 
de cercetare și observare în raioanele unde trebuiau să fie 
descoperite convoaiele aliaţilor, submarinele italiene nu 
le-au fost de mare folos germanilor, deoarece datele fur- 
nizate de italieni ori erau greșit transmise, ori erau ne- 
clare, iar atunci cînd erau chemate să colaboreze într-un 
raion unde se descoperea un convoi veneau, de regulă, 
prea tîrziu pentru a mai fi utile. 

În acest sens este semnificativ următorul exemplu: în- 
tre 10 octombrie și 30 noiembrie 1940, cinci submarine 
italiene, aflate într-un raion al oceanului Atlantic, au scu- 
fundat o singură navă de 4 866 tr, pe cînd opt submarine 
germane, aflate în același raion, au scufundat, în aceeași 
perioadă de timp, 80 de nave, cu un deplasament total de 
435 000 tr. Această stare de „cooperare“ i-a determinat 
pe germani să renunţe la acţiuni reunite ale submarinelor 
germane și italiene. 

Faptul că submarinele italiene nu reușeau să asigure 
securitatea convoaielor care îl aprovizionau pe Rommel în 
Africa, i-a determinat pe germani, spre sfîrşitul anului 
1941, să forțeze intrarea mai multor submarine proprii în 
Mediterana. 

Lipsa aparaturii de radiolocaţie pe navele care escortau 
convoaie permitea submarinelor să se deplaseze la supra- 
față cu viteză sporită, reușind să se apropie, îndeosebi 
noaptea, foarte repede și foarte aproape, de convoaiele 
care se deplasau cu viteze relativ mici. 

Aflate în apropierea convoiului, submarinele germane 
atacau, de regulă, în zorii zilei, cînd marea parte a gru- 
pului de submarine reușea să se concentreze în zonă. 

Uneori, unul din submarine atrăgea atenţia asupra sa, 
determinînd concentrarea forţelor de pază într-o direcţie 
și lăsînd astfel zone descoperite pentru atacul celorlalte 
submarine care alcătuiau haita de lupi, cum erau denu- 
mite grupurile de submarine. 

Multe din convoaiele englezeşti escortate de 2—3 nave 
militare au suferit pierderi enorme în întîlniri cu grupuri 
de submarine germane, mai ales prin atacuri nocturne din 
poziție la suprafață. > 

Tactica haita de lupi, folosită de submarinele germa- 
ne, într-o sălbatică cursă a distrugerii navelor Marii Bri- 
tanii, a făcut ca numai în perioada mai-octombrie 1940 să 
fie scufundate 287 nave cu un tonaj total de 1 450 878 tr. 
Iată cîteva din acțiunile kaitelor de lupi germane: 


1. La 10 septembrie 1940, patru submarine germane 
scufundă cinci nave ale unui convoi ce se deplasa din Sta- 
tele Unite spre Marea Britanie. În urma acestui atac, sub- 
marinul U-47, rămas fără torpile, primeşte ordin să exe- 
cute misiune Meteo şi să transmită la comandament, de 

două ori pe zi, date în legătură cu starea timpului în ra- 
ionul de acţiune aflat la circa 600 Mm de coastele vestice 
ale Marii Britanii. 

La 20 septembrie, U-47 întiîlneşte convoiul rapid 
HX-72, pe care îl urmăreşte informînd comandamentul, 
acesta trimite în zona indicată cinci submarine germane 
aflate în raioanele apropiate. 

În noaptea de 21 spre 22 septembrie 1940, grupul de 
submarine trece la atacul convoiului, scufundînd 11 nave; 
rezultatul ar fi fost catastrofal pentru convoi dacă sub- 
marinele nu terminau torpilele. 


2. În noaptea de 16 spre 17 octombrie, submarinul 
U-48, aflat pe poziţie, descoperă convoiul SC-7, care se 
îndrepta spre Marea Britanie. Raportînd comandamentu- 
lui, acesta trimite în zona indicată submarinele U-46, 
U-100, U-101 şi U-123. Întrucît submarinul U-48 a fost 
descoperit de escortă și forţat să se ascundă în imersiune, 
legătura dintre acesta și celelalte submarine s-a pierdut și 
astfel s-a întîrziat descoperirea drumului-compas al con- 
„voiului. 

Grupul de submarine, la indicaţia primită de la co- 
mandament, s-a desfășurat perpendicular pe drumul pro- 
babil al convoiului. În a doua parte a zilei de 18 octombrie 
a apărut convoiul. În timpul nopţii, din poziţie „la supra- 
faţă“, grupul de submarine atacă convoiul și scufundă 17 
nave transportoare. În zorii zilei de 10 octombrie, subma- 
rinele U-39, U-101 şi U-123 au părăsit raionul deoarece 
terminaseră torpilele. Submarinul U-47  îndreptindu-se 
spre raionul său stabilit iniţial întîlnește convoiul HX-79 
care se îndreaptă spre Marea Britanie. Din nefericire 
pentru convoi, în apropierea zonei sale se mai aflau sub- 
marinele U-46, U-48 şi U-100 care mai aveau torpile. În- 
științate, acestea s-au prezentat în zona indicată și acţio- 
nînd în grup au scufundat 14 nave. Același grup de sub- 
marine, în aceeași noapte, a atacat şi convoiul HX-79 A 
care venea din Marea Britanie, scufundîndu-i și acestuia 
7 transportoare. Astfel, în 3 zile, 8 submarine germane au 
atacat 3 convoaie, scufundind 38 de nave fără a avea 
vreo pierdere. 


3. La 19 octombrie 1940, în Oceanul Atlantic de nord 
aviația de cercetare germană descoperă un convoi compus 

din 50—60 nave escortat de 7 distrugătoare. În baza da- 
telor primite de la aviaţie, statul-major al flotei de sub- 
marine germane ordonă grupului de submarine compus 
din U-32, U-100 şi U-138 să atace convoiul. După trei 
zile de căutări, în ziua de 22 octombrie, grupul reușește să 
intre în contact vizual cu convoiul. 

Submarinul U-100 a urmărit convoiul timp de patru 
zile, efectuînd nouă atacuri şi scufundînd cinci nave cu 
tonaj total de 31 000 t. 

Alt submarin (U-32) a reușit să pătrundă în formația 
convoiului, scufundînd trei nave, iar submarinul U-138, 
încă o navă. Şi în acest caz, în cîteva zile de urmărire în- 
deaproape a convoiului, trei submarine au reușit să scu- 
funde nouă nave, cu un tonaj total de cca 61 000 tr. L 

Tot în luna octombrie 1940, alte două convoaie engle- 
zeşti, compuse din 31 nave de transport, au fost în în- 
tregime scufundate. 


Dacă în primul război mondial submarinele se fereau 
să atace convoaiele, în primii ani ai celui de-al doilea 
război mondial, îndeosebi pînă la sfîrşitul anului 1941, 
atacul convoaielor devenise o problemă curentă, punîn- 
du-se doar problema procentajului de distrugere a aces- 
tora. 

De altfel, atît în primul război mondial, cît și în cel 
de-al doilea război mondial, așa-numitul război submarin 
a constat într-o aprigă confruntare dintre capacitatea de 
producţie a Germaniei, pe de o parte, prin construcţia și 
folosirea unui număr cît mai mare de submarine, şi cea a 
aliaţilor, prin construcţia unui număr de nave care să 
completeze și să depășească tonajul navelor scufundate 
de submarinele inamice. 

Faptul că forţele maritime militare germane nu aveau 
în componenţă aviație proprie de recunoaștere — îndeo- 
sebi flota de submarine — a îngreunat mult descoperirea 
la timp util a convoaielor engleze care se deplasau pe di- 
ferite itinerarii; au fost foarte multe cazuri cînd convoaie 
engleze treceau în afara cîmpului vizual al submarinelor 
germane care patrulau în ocean, dar din lipsă de infor- 
maţii acestea nu puteau interveni, iar convoaiele îşi con- 
tinuau nestingherite drumul. 

La începutul lunii martie 1941, centrul de greutate al 
acțiunilor submarinelor germane s-a deplasat în raionul 
sudic al Islandei. La cinci zile după ocuparea pozițiilor în 
acest raion, submarinele germane descoperă un convoi pe 
care îl atacă și scufundă 5 transportoare. După atacul în 
acest raion, submarinele germane au încetat brusc să mai 
transmită date la comandament. Liniştea intervenită era 
determinată de faptul că submarinele U-47, U-70, U-99, 
U-100, şi U-551, care acționau în acest raion, au fost dis- 
truse. A fost o mare pierdere pentru flota de submarine 
germane, îndeosebi pentru faptul că echipajele submari- 
nelor amintite aveau o vastă experiență de luptă. 

Pînă la acea dată, U-100 scufundase 39 nave, U-99 
scufundase 44 nave, iar U-47 avea la activ 28 de nave 
scufundate, printre care și o navă de linie. Cauzele dis- 
pariției în bloc a acestor submarine au fost elucidate abia 
mai tîrziu de conducerea flotei de submarine germane. 

Pe timpul nopţii de 3 spre 4 aprilie 1941, noul grup de 
submarine instalat în sud-vestul Islandei atacă convoiul 
SC-26 compus din 22 transportoare; atacul s-a soldat cu 
_scufundarea a 10 nave din componenţa convoiului. 

Începînd cu luna mai 1941, acţiunile submarinelor 
germane asupra convoaielor engleze scad ca urmare a tri- 
miterii multor submarine în Marea Baltică și Marea Ra- 
rents; se pregăteau operaţiunile de invazie a Uniunii So- 
vietice. 

După invadarea Uniunii Sovietice, datorită concentră- 
rii aviaţiei şi marinei spre frontul de est, submarinele 
germane rămase în zona traficului convoaielor engleze re- 
vin deseori la acţiuni izolate și ca urmare eficacitatea 
acestora cunoaște o scădere considerabilă. 

În această perioadă, Marea Britanie, tiind mai puţin 
supusă bombardamentelor aeriene asupra șantierelor na- 
vale, își înviorează economia naţională; ca urmare, con- 
structiile navale cunosc o creştere substanţială. 

În vara anului 1941, englezii au introdus în compo- 
nența convoaielor nave înzestrate cu instalaţii de catapul- 
tare a avioanelor de vînătoare-cercetare tip Hurricane. 

Din vară pînă în toamna anului 1941, principala acti- 
vitate a submarinelor germane în Atlantic s-a desfășurat 
în zona Freetown, unde se formau convoaiele lente ale 
englezilor cu nave care veneau dinspre Capul Bunei Spe- 

ranţe sau din America de Sud cu destinaţia Marea Bri- 
tanie. Acţiunea submarinelor germane la distanţe atit de 
mari de bazele proprii (2 000—3 000 Mm) era posibilă prin 
alimentarea lor cu muniții și provizii, direct în largul 
oceanului, de către nave special amenajate acestui scop. 


Dar aceste operaţii se făceau cu mari dificultăţi. Astfel, ` 


de pildă, la 22 noiembrie 1941 crucișătorul auxiliar ger- 
man Atlantis aștepta în punctul stabilit din Oceanul At- 
lantic venirea submarinului U-126 pentru a-l alimenta. 
Pe cînd submarinul se apropia de nava Atlantis a apărut 
un avion englez care, după ce a cercetat locul, a dispărut 
după linia orizontului. La scurt timp a apărut crucișătorul 
englez Devonshire. Submarinul a intrat în imersiune, iar 
în încleștarea dintre cele două nave de suprafaţă, Atlan- 
tis este scufundat. După plecarea navei engleze, submari- 
nul iese la suprafaţă și ia la remorcă barca cu cei care 
s-au salvat de pe Atlantis. La apelul submarinului U-126 
se trimit în ajutorul naufragiaţilor submarinele U-124 și 
U-129. În drum spre locul naufragiului, submarinul U-124 
întîlnește crucișătorul englez Dunedin pe care îl scufundă. 

În ziua de 1 decembrie 1941 este scufundată nava ger- 


mană de aprovizionare Piton, la bordul căreia se găseau | 


și naufragiaţii de pe Atlantis; patru submarine germane 


aflate în apropiere reușesc să salveze 100 de oameni ai | 


naufragiului, pe care în ianuarie 1942 îi debarcă într-un 
port din golful Biscaya. 

Colaborarea dintre navele militare de suprafaţă şi sub- 
marine, deși a obţinut unele rezultate (în creșterea efi- 
cienței împotriva convoaielor aliate) la începutul războiu- 
lui, pe parcurs s-a dovedit a fi total infructuoasă și chiar 
dezavantajoasă pentru submarine; în loc să primească 
ajutor din partea puternicelor bastimente militare navale 
de suprafaţă, trebuia ca submarinele să le păzească în pu- 
ţinele acţiuni pe care le-au avut de îndeplinit. 


Pentru susținerea lui Rommel în Africa, la sfîrșitul 
lunii septembrie 1941, primele 6 submarine germane trec 
din Atlantic în Marea Mediterană, iar în noiembrie, alte 
patru submarine germane reușesc să treacă prin strîim- 
. toarea Gibraltar. = 

Acţionînd asupra convoaielor engleze din Marea Me- 
diterană, grupul de submarine germane scufundă portavi- 

onul Ark Royal, nava de linie Barham şi crucișătorul Ga- 
lateea. 

În luna noiembrie 1941 se forțează introducerea unui 
alt grup de submarine germane în Marea Mediterană, dar 
printr-o bună organizare a luptei antisubmarine a nave- 
lor aliate, din cele 15 submarine destinate pătrunderii în 
Mediterana, 4 submarine au fost scufundate, iar alte 5 au 
fost avariate și forțate să se reîntoarcă în golful Biscaya. 
Submarinele germane care au pătruns în Mediterana erau 
sacrificate acţiunilor din această mare, deoarece trecerea 
inversă, spre ocean, era mult mai dificilă, pentru motivul 
că în strimtoarea Gibraltar există un curent foarte puter- 
nic dinspre ocean, care face aproape imposibilă trecerea 
neobservată a submarinelor prin această zonă. 

Înfruntînd pericolul, la 14 decembrie 1941 iese din Gi- 
braltar spre Marea Britanie un convoi alcătuit din 32 nave 
de transport și o escortă puternică din nave de război, 
printre care şi portavionul Empire Audacity. La numai 
cîteva ore după ieşirea în larg, convoiul este descoperit de 
“aviația germană de cercetare care transmite direct prin 


Buncăr — adăpost pentru submarine. 

radio, submarinelor proprii din zonă, date referitoare la 
deplasarea convoiului. În a treia zi de marș, un avion de 
cercetare de la bordul portavionului Empire Audacity 
descoperă submarinul U-131, la 22 Mm de convoi. Cinci 
nave din escortă pornesc în urmărirea și atacarea subma- 
rinului. În scurt timp, cu ajutorul hidrolocaţiei, submari- 
nul este reperat şi atacat cu grenade antisubmarin. Fiind 
avariat, submarinul U-131 este nevoit să iasă la supra- 
față unde este distrus cu lovituri de artilerie de pe navele 
urmăritoare. În ziua următoare, navele escortoare ale 
aceluiaşi convoi reușesc să scufunde un alt submarin ger- 
man (U-434). O zi mai tîrziu, submarinul german U-574 
reușește să scufunde o navă din escortă, dar după o jumă- 
tate de ceas este şi el scufundat. 

Submarinele germane chemate să atace convoiul con- 
tinuă să-l urmărească, reușind să mai scufunde un trans- 
portor și chiar portavionul Empire Audacity. Navele din 
escortă, al căror număr crescuse între timp, au continuat 
căutarea şi atacarea submarinelor aflate în imersiune, re- 
ușind să-l scufunde pe U-567. 

În a șaptea zi a deplasării convoiului, aviația catapul- 
tată a reușit să mai scufunde un submarin (U-127) şi să 
oblige alte două la renunţarea urmăririi convoiului. 

Astfel, grupul de submarine germane, urmărind con- 
voiul între 14 și 22 decembrie 1941, a reușit să scufunde 
numai un portavion de escortă, un torpilor și două nave 
transportoare; pierderea submarinelor s-a ridicat la cinci 
unităţi, fiind silite, pînă la urmă, să abandoneze urmărirea 
convoiului. 

Din acest episod rezultă importanţa avioanelor de cer- 
cetare în cadrul forțelor de escortă și opoziţia tot mai dîr- 
ză pe care încep să o întîmpine submarinele germane din 
partea convoaielor aliate. 

La 21 decembrie 1941 se remarcă acţiunea submari- 
nului italian Scire, care, avind la bord trei torpile con- 
duse de oameni (T.C.0.), s-a apropiat de portul egiptean 
Alexandria, unde staţiona o puternică formaţie navală 
engleză. 

La distanţa de 0,5 Mm de port s-au lansat torpilele la 
apă, s-au armat cu oameni și încărcătură explozibilă după 
care, în mod autonom, au pornit spre navele ţintă. Pro- 
fitind de faptul că în acel moment portul era deschis 

pentru intrarea navelor engleze, echipajele celor trei tor- 
pile au ajuns cu bine sub coca navelor de linie engleze 
Queen Elisabeth, Valiant şi a unui mare tanc petrolier. 
Încărcăturile explozibile, dotate cu mecanisme de orolo- 
gerie pentru darea focului, au explodat la ora fixată, ava- 
riind puternic cele două nave de linie și incendiind tancul 
petrolier. Cele două nave de linie, în urma găurilor de 
apă și inundării parţiale, s-au așezat pe fundul mic al ba- 
zinului unde erau ancorate. 

Această tristă experienţă l-a inspirat ulterior pe Chur- 
chill să organizeze o operaţie asemănătoare — Operația 
Title — împotriva cuirasatului german Tirpitz. 

Deși, în mod oficial, S.U.A. nu declarase război Ger- 
maniei, din septembrie 1941 contribuie cu nave și avioa- 
ne proprii la paza convoaielor transoceanice în zona de 
vest a oceanului. 

Ca urmare a atacurilor repetate ale submarinelor ger- 
mane asupra navelor neutre, în noiembrie 1941, S.U.A. 
aprobă legea prin care se înarmează navele comerciale, iar 
la 7 decembrie 1941, S.U.A. intră în război alături de Ma- 
rea Britanie și U.R.S.S., împotriva Germaniei, Japoniei 
și aliaților lor. 

Ca urmare, conducerea Comandamentului Marinei mi- 
litare germane a hotărît să trimită, din cele 250 submarine 
pe care le deţinea Germania la acea dată, cîteva subma- 
rine operative în apropierea coastelor americane. 

Astfel, între 18 și 30 decembrie 1941, 6 submarine de 
tipul U au părăsit golful Biscaya cu ordinul de a se in- 
tercala în traseul nordic al rutei costiere Newfoundland — 
New York, adică în apropierea punctelor de formare a 
convoaielor ce urmau să se îndrepte spre Europa. 

După intrarea S.U.A. în război, în primele luni ale anu- 
lui 1942, submarinele germane și-au schimbat zona de 
urmărire, apropiindu-se de coastele S.U.A., Marea Carai- 
bilor și golful Mexic. 

În această zonă pașnică, între Canada, Florida și Ma- 
rea Caraibilor, submarinele germane au făcut ravagii. 
Astfel, numai în luna februarie 1942, din 71 de nave 
pierdute de aliaţi, 69 au fost scufundate în zona ţărmuri- 
lor americane. 

Între timp, numărul submarinelor germane a crescut 
la 15 unităţi operative; acestea, timp de cîteva luni, au 

acționat aproape nestingherite în apele teritoriale ale 
S.U.A., scufundînd tot ce întilneau în cale. 

De la 12 ianuarie 1942, cînd a fost scufundată prima 
navă în apropierea coastelor americane și pînă în apri- 
lie, submarinele germane au scufundat, în zonele amintite, 
205 nave, cu o capacitate de transport de peste un mili- 
on de tone registru. 

Aceste pierderi au determinat conducerea flotei S.U.A. 
să introducă convoierea și în transporturile navale de-a 
lungul țărmurilor de est ale continentului american. Toa- 
te forțele antisubmarin ale S.U.A., Marii Britanii și Ca- 
nadei s-au contopit în acţiunile de protejare a convoaielor 
proprii. 

Dar să urmărim cîteva secvenţe ale acţiunii submari- 
nelor germane în apele coastelor americane și contraac- 
țiunile mijloacelor de luptă antisubmarin folosite de ali- 
ați în această zonă fierbinte a anului 1942. 

În primele zile ale lunii iunie 1942, submarinul U-107 
scufundă nava panameză Bushranger de 5 000 tr, iar sub- 
marinul U-504 scufundă nava olandeză Tela în imediata 
apropiere a coastelor Hondurasului. 

Submarinele germane care acționau în Marea Carai- 
bilor nu se sfiau să iasă la suprafaţă și să atace cu mitra- 
liera micile nave de călători care asigurau naveta între 
porturile apropiate ale diverselor insulițe din zonă. În 
această situaţie se cerea grabnica intervenţie a mijloace- 
lor de luptă antisubmarin din partea americanilor. O pri- 
mă acţiune este reperarea la 13 iunie 1942 a unui subma- 
rin german de aviația pazei de coastă; aceasta l-a forțat 
pe U-127 să intre în imersiune și să se menţină în aceas- 
tă stare pînă la sosirea vînătorului de submarine Thetis, 
care l-a distrus cu grenade antisubmarine. Se remarcă, 
astfel, un prim succes al colaborării dintre aviaţie şi ma- 
rină în lupta antisubmarină. La 3 iulie 1942, traulerul 
englez Tiger este atacat de submarinul U-215 aflat la su- 
prafaţă; întrucît nava engleză era dotată cu tunuri, sub- 
marinul pierde lupta și dispare în adîncuri cu întregul 
echipaj. Avioanele americane de tipul Catalina, fiind în- 
zestrate cu aparatură de radiolocaţie, descoperă submari- 
nele germane aflate la suprafaţă și le obligă să fugă din 
apropierea coastelor sau să se ascundă prin intrare în 
imersiune. 


— 


$ colecţia cristal 4 65 


În colaborare cu aviația, distrugătorul american Land- 
sowne a identificat, în ziua de 13 iulie 1942, pe la orele 
18, zgomotul specific al unui submarin aflat în imersiune. 
În urma atacului lansat cu 11 grenade antisubmarin, dis- 
trugătorul a reușit să scufunde submarinul german, iden- 
tificat ca U-153. 

La 15 iulie, submarinul U-576 scufundă prin torpilare 
două nave comerciale, dar este imediat reperat de aviaţie 
și distrus de un vînător de submarine în apropiere de 
coastele Floridei. 

Presiunea forţelor antisubmarine asupra submarine- 
lor germane din Marea Antilelor și golful Mexic a deter- 
minat retragerea acestora către răsărit, în apropierea 
Trinidadului. Aici comandanții submarinelor germane au 
constatat că între Trinidad și Aruba, de-a lungul coastei 
Venezuelei, convoaiele întilnite puteau fi atacate cu destul 
succes; în ultimele zece zile ale lunii iulie au fost scu- 
fundate zece nave. Aviația americană acumulează expe- 
rienţă în lupta cu submarinele, atacîndu-le chiar și în nop- 
tile cele mai întunecate, așa încît comandanții submarine- 
lor germane erau convinși că avioanele dispun de mijloace 
noi de detecție prin care piloţii îi reperau prin beznă. 

La 22 august 1942, submarinul U-654 a fost scufun- 
dat în Marea Caraibilor de către un avion al escortei de 
coastă. În noaptea de 27 august, submarinul U-94, navi- 
gînd la suprafaţa apei, în canalul Windmark, este reperat 
de un avion Catalina. Acesta lansează cîteva bombe, după 
care submarinul este pintenat cu etrava de către vînă- 
torul de submarine Oakville; în acest timp submarinul 
U-511, profitind de concentrarea atenţiei asupra subma- 
rinului U-94, atacă convoiul pe care-l apărau forțele amin- 
tite și reușeşte să scufunde petrolierul San Fabian de 
13 000 tr şi cargoul Rotterdam de 9 000 tr. 


a 


Introducerea hidrofoanelor în dotarea vînătoarelor de 
submarine a ușurat oarecum şansele acestora de a des- 
coperi submarinele aflate în imersiune, dar numai într-o 
anumită măsură. 

În acest sens, este semnificativ următorul episod pe- 
trecut la Marea Neagră în anul 1942. 

Un avion de recunoaştere sovietic descoperă în apro- 
pierea bazei sale navale un submarin inamic care patrula, 
la mică adincime, în zona de acces spre intrarea în port. 

Conform indicaţiilor primite prin radio de la pilotul 
avionului, trei vinătoare de submarine sovietice au ieşit 
imediat și s-au îndreptat spre „careul“ în care a fost sem- 
nalat submarinul. După căutări îndelungate, navele vi- 
nătoare nu au recepționat în hidrofoane nici un semnal 
prin care să se confirme prezența submarinului. Cu toate 
acestea, menţinîndu-se în „careul“ indicat de avion, vi- 
nătoarele nu au părăsit zona, bănuind că submarinul 
german staționează „în tăcere“ undeva prin apropiere. 
După trei ore de așteptare, în casca unui servant al hi- 
drofonului, de pe unul din cele trei vînătoare, s-a auzit 
un ușor zgomot al elicelor submarinului care, cu mică 
viteză, căuta să se îndepărteze de locul unde știa că este 
așteptat la suprafața apei; credeau că hidrofoanele nave- 
lor de suprafaţă nu vor percepe acţionarea ușoară a eli- 
celor submarinului. Timp de o jumătate de oră vînă- 
toarele nu au reacționat, continuînd să staționeze în de- 
plină liniște, dar cu maximum de atenţie asupra hidro- 
foanelor. În acest mod, submarinul a crezut că nu mai 
este urmărit și a pornit motoarele cu toată viteza, dînd 
astfel posibilitatea vinătoarelor să-i determine direcţia 
de deplasare și să-l atace cu grenade antisubmarin. După 
un timp, iar! s-a întrerupt „contactul“ cu submarinul. 
Aceasta putea să reprezinte scufundarea submarinului 
sau „tăcerea“ de mascare a acestuia. 

Vînătoarele au hotărît să se oprească și să aștepte apa- 
riția semnelor care să ateste distrugerea inamicului. 

Așteptarea a durat 24 de ore, pînă cînd hidrofonul 
unui viînător semnalează reapariţia zgomotelor caracte- 
ristice funcţionării electromotoarelor. Urmează un nou 
atac asupra submarinului și iar se instalează liniștea. 

Trei zile au aşteptat vînătoarele de submarine pînă la 
apariția unui nou semnal de existenţă a submarinului în 
imersiune. De data aceasta, lipsa de aer la bordul sub- 
marinului l-a determinat pe comandantul navei să iasă 
la suprafaţă. Cele trei viînătoare s-au îndreptat spre sub- 
marin, care, văzîndu-se atacat, a intrat din nou în imer- 
siune, dar, de data aceasta, arătînd singur și precis pozi- 
ţia sa; grenadarea care a urmat nu a mai lăsat dubii asu- 

pra distrugerii submarinului. Astfel, trei zile s-au luptat 
vînătoarele sovietice cu submarinul italian care, pînă la 
urmă, a trebuit să cedeze în faţa unor.perseverenţi ata- 
catori, ce nu s-au lăsat păcăliți de tactica înșelătoare a 
submarinului. 


Pentru mărirea razei de acțiune a submarinelor ger- 
mane împrăștiate la mari distanţe de bazele proprii, s-au 
constituit și folosit submarine speciale (U-459, U-460 și 
U-116) purtătoare de combustibil, armament și alimente 
(așa-numitele „Vaci cu lapte“). 

Începînd cu anul 1942 (din aprilie), acestea încep să 
alimenteze în ocean submarinele care acționau în Marea 
Caraibilor, în nordul și sudul Oceanului Atlantic. 

Submarinul-tane U-459, spre exemplu, avea un depla- 
sament de 1700 t şi dispunea de 700 t combustibil. Avînd 
în vedere că, în medie, capacitatea tancurilor de combus- 
tibil ale unui submarin era de 60 t, rezultă că un sub- 
marin-tanc putea efectua plinul de combustibil la mai 
mult de zece submarine. 

Astfel, numărul submarinelor operative dintr-o zonă de 
acţiune crește deoarece, pînă la apariţia submarinelor- 
tanc, două treimi din aceste submarine se găseau în per- 
manenţă pe drum: de la bază (Golful Biscaya) spre zona 
de luptă și înapoi spre bază. Această nouă situaţie a per- 
mis flotei de submarine germane ca din anul 1942 să 
menţină o permanenţă în raioanele de acţiune, cu 80— 
90 unităţi organizate în grupuri. Fiecare grup de sub- 
marine avea în componenţă 2—3 unităţi, care se ocupau 
cu cercetarea, și 6 pînă la 10 unităţi ca forţă de lovire. 

Spre sfîrșitul anului 1942, numărul submarinelor de 
cercetare a crescut pînă la 10—12 unităţi, iar al celor 
care constituiau forţa de lovire — pînă la 20 unităţi. 


La începutul lunii februarie 1942, submarinul U-82 
descoperă un convoi mic, la vest de golful Biscaya, care 
se deplasa fără apărare. Submarinul atacă și... dispare. 
În luna martie, în aceeași zonă dispare submarinul U-587, 
iar în aprilie o soartă identică are și U-252. 

Comandamentul german nu mai avea dubii — dispa- 
riţia misterioasă și în condiţii similare nu putea fi cau- 
zată decît de căderea acestor submarine în plasa unui 
convoi-capcană. 

Cine bănuia că aceste „pașnice conteinere“ ale navelor cap- 
cană ... 


.„„erau de fapt puternice piese de artilerie capabile să distrugă 
orice submarin întîlnit la suprafaţă. 

Englezii foloseau metoda convoaielor-capeană în zo- 
nele de intersecţie a drumurilor submarinelor germane 
spre bazele proprii. 

Convoiul-capcană era compus din citeva nave comer- 
ciale, armate cu o mare putere de foc şi mascate cu decor 
de nave pașnice. Submarinele izolate sau chiar în grup, 
văzîndu-l, ieșeau la suprafață pentru a-l ataca în poziţie 
la suprafaţă. Cînd submarinul sau submarinele ieșeau la 
suprafaţă, asupra acestora se abătea un năprasnic foc de 
artilerie din care submarinul, de regulă, nu mai avea 
nici o șansă de a scăpa. 

Așa s-a explicat și dispariţia misterioasă a celor cinci 
submarine germane, în martie 1941, în sudul Islandei. 


La sfîrşitul lunii februarie 1942, submarinul U-155 
descoperă convoiul QNS-67; fiind singur, cheamă cele- 
lalte cinci submarine ale grupului, aflate la o distanţă 
de 200—300 Mm și apoi, împreună cu acestea, după o 
urmărire de trei zile atacă în grup şi scufundă 8 nave 
transportoare. 

Între 16 și 19 august 1942, din porturile golfului Bis- 
caya au ieşit submarinele oceanice U-68, U-504, U-172, 
U-156 și submarinul-tane U-459, pentru a se instala în 
raionul Capetown. În deplasarea spre sud aveau per- 
misiunea să acţioneze după propria inițiativă, pînă la 
latitudinea de 5°. În continuare, trebuiau să atace numai 
ţinte de importanţă deosebită. În drum spre raionul ope- 
rativ, submarinul U-156 torpilează, la 12 septembrie 1943, 
nava de pasageri engleză Laconia, de 19695 t. În urma 
loviturilor primite, Laconia a început să se scufunde; 
în învălmășeala de salvare cu bărcile proprii, comandantul 
submarinului, care asista la spectacolul operei sale, a auzit 
strigăte de ajutor în limba italiană. Fiind vorba de aliaţi, 
comandantul submarinului U-156 raportează la coman- 
dament de unde primește ordin să rămînă la locul nau- 
fragiului unde mai erau trimise submarine germane U-506, 
U-507 şi submarinul italian Capellini. Celelalte subma- 
rine au primit ordin să continue drumul spre raionul 
operativ. După sosirea submarinelor trimise în ajutor, 
din cauza lipsei de bărci au putut fi salvaţi doar 800 de 
englezi şi 450 italieni. 

Submarinul încărcat cu naufragiaţi de pe Laconia este bombar- 
dat de un avion american. 


S 

Submarinele, încărcate pînă la limita siguranței pro- 
prii cu naufragiați și trăgînd la remorcă bărcile de sal- 
vare ale Laconiei, mergeau în întimpinarea celor două 
nave de război franceze, care au fost trimise să preia nau- 
fragiaţii. Între timp au apărut consecutiv două bombar- 
diere americane care — deși submarinele ridicaseră pa- 
vilionul cu Crucea Roșie — au bombardat şi mitraliat 
convoiul amintit; ca urmare, o parte din cei salvați inițial 
au avut neșansa să nu fie cruțaţi de cele două avioane 
de asalt americane. 

În cele din urmă a avut loc întîlnirea cu navele fran- 
ceze, care au preluat naufragiaţii de pe Laconia, iar sub-J 
marinele și-au reluat drumul spre sud. 

Din această relatare rezultă motivul pentru care, de 
regulă, submarinele nu acordau ajutor echipajelor sau 
pasagerilor navelor pe care le scufundau (un submarin 
încărcat cu naufragiaţi devenea o navă care nu mai putea 
îndeplini misiuni de luptă). 


Continuîndu-și activitatea de distrugere pe mare, la 
20 octombrie 1942, un grup de 20 submarine germane din 
Oceanul Atlantic primește ordin să se deplaseze rapid 

în zona situată între Insula Madeira și Insulele Azore. La 
27 octombrie, submarinul U-130 dă alarma: nave britanice 
la orizont. Submarinele se năpustesc asupra convoiului 
și după o luptă continuă de șase zile, submarinele reu- 
-șesc să scufunde 12 transportoare ale convoiului. 

În timp ce submariniștii sărbătoreau victoria asupra 
convoiului, într-o zonă mult depărtată de zona în care 
primise ordin să se grupeze, mai la sud, se strecura li- 
niștit spre Gibraltar un alt convoi mult mai numeros 
(102 nave de război și foarte multe nave de transport): 
era convoiul care avea să producă debarcarea aliaţilor 
în Africa de Nord, în noiembrie 1942. Astfel, coincidenţa 
întîlnirii de către submarinele germane a convoiului care 
se deplasa din portul Freetown (Sierra Leone) spre Marea 
Britanie a creat impresia submariniștilor germani că acel 
convoi era ţinta ordinului primit; în realitate, ei au ratat 
esenţialul, deoarece convoiul predestinat atacului cu sub- 
marine a pătruns nestingherit în Marea Mediterană, reu- 
șind, în final, o debarcare liniștită pe plajele Marocului. 

După debarcarea aliaţilor în Maroc, comandamentul 
german al flotei de submarine a dirijat majoritatea sub- 
marinelor în acţiunea de atac şi dezorganizare a convoaie- 
lor care aprovizionau trupele aliaţilor debarcate în Africa. 
În Oceanul Atlantic a rămas să acţioneze o singură grupă 
compusă din submarine care nu mai aveau combustibil 
suficient pentru a ajunge în Marea Mediterană. Acest 
grup de submarine a atacat, la 8 noiembrie 1942, con- 
voiul QNS-144, căruia i-a scufundat cinci nave trans- 
portoare şi un escortor. Terminînd combustibilul și pro- 
viziile, au fost dirijate spre un punet de aprovizionare 
unde le aștepta submarinul-tane U-460 (la 500 Mm nord- 
vest de insulele Azore). 

În punctul stabilit s-au strîns nouă submarine pentru 
reaprovizionare, dar înrăutățirea timpului a împiedicat, 
timp de cîteva zile, efectuarea alimentării cu combusti- 
bil a submarinelor; acestea nu mai aveau combustibil 
nici pentru o manevră de intrare și ieșire din imersiune, 
făcînd eforturi disperate de a înfrunta furtuna la supra- 
fața apei. 

Pină la urmă timpul s-a liniștit și submarinele au 
reușit să se alimenteze; dacă în aceste zile ar fi apărut 

forțe inamice, în punctul amintit, toate cele nouă sub- 
marine ar fi fost distruse. 

La 8 decembrie 1942 a avut loc prima ciocnire între 
două submarine germane aflate în imersiune; aceasta s-a 
produs între submarinele U-221 și U-254, în timpul ata- 
cului unui grup de 22 submarine asupra unui convoi 
englez; în urma ciocnirii, submarinul U-254 s-a scu- 
fundat. 

În condiţiile grupărilor masive de submarine, navele 
escortoare ale convoaielor aveau misiunea de a desco- 
peri la timp submarinele de cercetare și să le forţeze 
să stea în imersiune, lipsindu-le de posibilitatea intrării 
în contact, prin radio, cu celelalte submarine. Astfel, la” 
4 februarie 1943, un convoi compus din 64 nave de trans- 
port și 9 nave de escortă, executînd deplasarea din New 
York spre Marea Britanie, este descoperit de submari- 
nul german de cercetare U-187. Acesta din urmă scu- 
fundă imediat, prin torpilare, una din nave, care pe tim- 
pul nopţii nu a respectat regulile de mascare a ilumina- 
tului; în plus, datorită timpului nefavorabil, aceasta se 
depărtase de celelalte nave ale convoiului. 

Navele din escortă, folosind aparatura de hidrolocaţie, 
descoperă poziția submarinului, îl forțează să iasă la su- 
prafaţă şi îl scufundă cu lovituri de artilerie. Înainte 
însă de a fi scufundat, submarinul reușește să informeze 
grupul de 19 submarine, aflat în apropiere, de prezenţa 
și drumul convoiului. Ca urmare, cele 19 submarine în- 
cep urmărirea în imersiune a convoiului, de la distanţă, 
deoarece navele escortoare, la fiecare semnal al hidro- 
locatoarelor, atacă cu grenade, forţind submarinele să 
se oprească. 

Cu toate acestea, submarinele reușesc să scufunde încă 
o navă care, de asemenea, se depărtase de convoi. În 
noaptea și ziua următoare convoiul primeşte întăriri din 
Islanda — 3 nave escortoare și aviaţie. 

După două zile de urmărire fără rezultate deosebite, 
în zorii celei de-a treia zi, grupul de submarine atacă si- 
multan cu torpile, reuşind să scufunde 7 transportoare 
şi o navă de salvare. 

O noapte mai tîrziu, încă un transportor este torpilat 
și scufundat. Bilanţul acestei confruntări dintre cele 19 
submarine germane şi escorta convoiului se cifrează la 

11 nave scufundate și trei submarine pierdute de ger- 
mani, Astfel, grupările masive de submarine nu se mai 
sfiesc să atace convoaiele organizate, indiferent de forța 
navelor din escortă. 

În luna martie 1943, submarinele germane reușesc să 
mai scufunde în Oceanul Atlantic 107 nave cu o capaci- 
tate totală de transport de 627 000 tr, dar în luna aprilie 
eficacitatea acestora scade la numai 56 nave, cu un tonaj 
de 300 000 tr. 

De fapt, începutul anului 1943 semnala momentul 
celui de-al doilea război mondial, în care balanța acţiu- 
nilor militare începuse să se încline, pe toate fronturile, 
în favoarea forţelor antihitleriste. Această schimbare a 
situaţiei militare se datora, în mare măsură, uriașului 
efort militar depus de Uniunea Sovietică, ţară a cărei 
armată a reprezentat principala forță europeană a coali- 
ţiei antihitleriste. 

Pe de altă parte, pe frontul din Pacific, după bătălia 
din apropierea Insulei Midway — în iunie 1942, raportul 
de forțe s-a schimbat în defavoarea Japoniei. 

În prima jumătate a anului 1943, submarinele ger- 
mane care patrulau în Oceanul Atlantic depășeau numă- 
rul de 110, fapt care excludea teoretic existența unor 
zone mai puţin periculoase pentru convoaiele aliaților în 
acest ocean. Dar între timp a crescut capacitatea de luptă 
antisubmarină, folosindu-se noi arme. Astfel, ziua de 23 
mai 1943 consemnează scufundarea primului submarin 
german (U-752) cu proiectile reactive lansate de aviația 
portavionului american Archer. 

Cu toată creșterea numerică a submarinelor germane, 
existente în diferite puncte ale Oceanului Indian şi ale 
Oceanului Atlantic, eficacitatea acestora începe să scadă. 
Astfel, unul din convoaiele care se deplasau din Marea 
Britanie spre insula Newfoundland, în luna aprilie 1943, 
însoţit de o puternică forță de apărare, este atacat de 
un grup masiv format din 40 de submarine germane: 
acestea din urmă nu reușesc să scufunde decît un trans- 
portor, avînd în schimb pierderi de 6 submarine scufun- 
date și multe altele avariate. 

În luna mai 1943, un alt convoi, compus din 37 nave 
de transport și 8 nave de escortă, este atacat de un grup 
de circa 20 de submarine germane. Datorită măsurilor 

luate în timpul deplasării convoiului, cît şi acţiunilor avia- 
ţiei de apărare antisubmarină, convoiul a reușit să ajungă 
la destinaţie, fără nici o pierdere; în schimb navele escor- 
toare ale convoiului au reuşit să scufunde 3 submarine 
inamice. 

Din anul 1942, la bordul navelor englezești şi ale alia- 
ţilor a fost instalată aparatura de radiolocaţie; astfel se 
putea descoperi de la distanţă prezenţa submarinelor ger- 
mane din zonă, deoarece acestea navigau la suprafață, 
cu viteză mărită, pentru a se apropia de convoiul pe 
care îl urmăreau. Descoperirea submarinelor, înainte ca 
acestea să se găsească la distanţe și în poziţii favorabile 
atacului cu torpile, a ușurat mult sarcina navelor din 
escortă în luarea măsurilor corespunzătoare pentru apă- 
rarea antisubmarină. 

Fiind atacate, submarinele erau obligate să intre în 
imersiune, poziţie din care, de regulă, pierdeau contac- 
tul cu convoiul; acesta reușea astfel să se îndepărteze şi 
să schimbe drumul. 

Pentru a face față noii situaţii, în anul 1943 germanii 
introduc torpilele acustice cu autoghidare, destinate a fi 
lansate împotriva navelor de escortă care le atacau. Fie- 
care submarin german, pe lingă rezerva de torpile cla- 
sice, primea cîte 3—4 torpile cu cap acustic. Aceste tor- 
pile, lansate €ehiar cu erori grosolane, reușeau să atingă 
ținta, deoarece se autodirijau spre o sursă de zgomot 
ușor de găsit la elicele navelor care le atacau. 

Apariţia și folosirea torpilelor acustice au provocat 
surpriză şi derută în conducerile flotelor engleză şi 
americană. În prima lună a folosirii torpilelor acustice, 
submarinele germane au scufundat 80 de nave militare 
din escortele diferitelor convoaie; la două convoaie ale 
aliaților au fost scufundate aproape toate navele din es- 
cortă, 

Ca răspuns la aceste perfecţionări ale torpilelor ger- 
mane, aliaţii au conceput și introdus în flotă dispozitive 
care produceau zgomot mai puternic decît cel al elice- 
lor. Aceste dispozitive erau remorcate de către navele 
din escortă, atrăgînd astfel asupra lor torpilele cu cap 
acustic lansate de submarinele germane: dispozitivul 
generator de zgomot prezenta însă dezavantajul că nava 
care îl remorca avea dificultăţi cu aparatura proprie de 

hidrolocaţie, îngreunind astfel descoperirea submarine- 
lor inamice. 

Împotriva radiolocaţiei, submarinele germane au mai 
folosit dispozitivele Afrodita. Acestea aveau forma unor 
baloane, erau ușoare, încărcate cu foiţe metalice uşoare, 
pluteau duse de vînt în atmosferă în diverse direcţii, 
creînd erori similare cu submarinele în aparatura de radio- 
locaţie a navelor escortoare. Pînă a se identifica, la bor- 
dul navelor escortoare, care anume ecou este real și care 
este fals, deseori, submarinul reușea să scape de urmă- 
rirea radiolocaţiei. 

Pentru a se sustrage hidrolocaţiei, submarinele germa- 
ne au adoptat așa-zisele ținte cu buline; acestea erau niş- 
te proiectile încărcate cu o substanță care, în contact cu 
apa mării, forma un nor dens din bule gazoase. Undele 
hidrolocatorului erau reflectate de acești nori la fel ca și 
de corpul metalic al submarinului, inducînd astfel în 
eroare pe cei care căutau inamicul în imersiune. Sub- 
marinul, aflat în urmărirea navelor de suprafață, lansa 
cîteva proiectile în diferite direcţii, producînd astfel mai 
multe zone „active“ pentru hidrolocatoarele navelor care 
îl căutau; acestea bombardau zonele respective, iar cel 
căutat reușea, deseori, să scape de urmăritori. 

În anul 1943, numărul navelor destinate acţiunilor an- 
tisubmarin a crescut, au apărut portavioane de escortă, 
multe din acestea fiind amenajate pe corpurile unor nave 
comerciale; a crescut producţia de grenade antisubma- 
rin, s-a extins instalarea staţiilor de radio şi hidroloca- 
ţie pe navele comerciale mari cu viteze de peste 14 no- 
duri. Aceste nave au fost armate și cu tunuri pentru 
autoapărare deoarece, de regulă, efectuau deplasarea în 
mod autonom. 

Creșterea şi întărirea forţelor antisubmarine ale alia- 
ților au dus la o slăbire a activităţii submarinelor ger- 
mane, din care o mare parte erau blocate de cîteva luni 
în bazele de submarine din golful Biscaya. Reluarea ac- 
ţiunilor agresive ale acestora a fost posibilă numai după 
ce aviația germană a fost dotată cu proiectile dirijate 
prin radio. Folosirea acestor proiectile cu aripi a permis, 
de altfel, în august 1943, spargerea blocadei din golful 
Biscaya şi ieșirea nestingherită a submarinelor germane 
în Oceanul Atlantic. 

Escorta convoaielor era astfel organizată încît din 
momentul descoperirii primului submarin german, vînă- 
toarele de submarine împreună cu aviația nu-l slăbeau 
o clipă din atenţie, atacîndu-l continuu, pînă la distru- 


Submarinele se reîntore la bază. X 

gere. În plus, atît americanii, cît și englezii trimiteau pe 
traseele convoaielor proprii grupări de atac și cercetare 
compuse din nave antisubmarine și portavioane susţi- 
nute uneori şi de aviația de coastă. 

O astfel de grupare de atac şi cercetare engleză a 
reușit, într-un an de zile, patrulînd pe traseele convoa- 
ielor proprii, să scufunde 20 de submarine germane; o 
altă grupare americană, în care intra şi portavionul Card, 
în trei luni a scufundat 11 submarine germane. 

Prezenţa aviaţiei de escortă și eficacitatea acesteia 
împotriva submarinelor i-au determinat pe germani, spre 
sfîrşitul anului 1943, să renunţe definitiv la metoda de 
atac cu submarinele la suprafaţă; de altfel, în acea peri- 
oadă, submarinele germane revin la tactica acţiunilor 
individuale. 

În comparaţie cu anul 1942, tonajul total scufundat de 
submarinele germane scade de aproape două ori — 460 
nave scufundate cu un tonaj total de 2 585 000 t —, iar 
pierderile în submarine (237 unităţi) sint mai mari decit 
în primii trei ani de război. 


Antene 


Schemă funcţională a dispozitivului „schnorchel“ (horn de aer). 

Dacă la începutul războiului fiecare submarin ger- 
man reușea anual, în medie, să execute 10—12 ieşiri în 
raioanele de acţiune, în anul 1943 foarte puţine izbuteau 
să se mai întoarcă din a doua ieşire, iar cele mai multe 
nu mai reveneau în bază chiar de la prima ieșire. 

Creșterea eficacității mijloacelor de luptă antisub- 
marină a impus menţinerea submarinelor în imersiune 
perioade îndelungate. Această situație a complicat mult 
acţiunile submarinelor germane, deoarece rezervele ener- 
getice în imersiune erau limitate. După cum s-a mai ară- 
tat, în imersiune submarinele erau acţionate de motoare 
electrice alimentate de la baterii de acumulatoare care 
trebuiau reîncărcate periodic. Reîncărcarea bateriilor de 
acumulatoare nu se putea executa decit atunci cînd sub- 
marinul era la suprafață, avînd posibilitatea să folosească 
motoare diesel pentru acţionarea dinamurilor cu care 
se realiza încărcarea bateriilor. 

Un submarin găsit la suprafaţă cu bateriile descărcate 
constituia o victimă sigură în faţa aviaţiei sau a navelor 
antisubmarine. Spre sfîrșitul anului 1943, aviația aliată 
acţionează tot mai puternic împotriva submarinelor, care, 
de la o anumită înălțime, erau observate cu ușurință 
chiar cînd se găseau în imersiune; ca urmare, atacul for- 
telor aeriene devine foarte eficace. 

Faptul că în a doua jumătate a anului 1943 submari- 
nele germane au fost obligate să petreacă perioade înde- 
lungate, uneori fatale, în imersiune, a impus găsirea 
unei soluţii pentru încărcarea bateriilor fără ca subma- 
rinul să iasă la suprafaţă. Astfel, apare la 8 iunie 1944 
dispozitivul schnorchel (horn de aer). 

Folosit iniţial ca procedeu de încărcare a bateriilor 
cînd nava se afla în imersiune, staționată, dispozitivul 
schnorchel a fost extins ulterior şi pentru navigația în 
imersiune cu motoarele diesel, la adincime periscopică; 
motoarele electrice și bateriile erau folosite numai cînd 
submarinul era forțat să navigheze în imersiune pentru 
a se feri de aviația de cercetare și de navele de supra- 
față. Deplasarea în imersiune, la adîncimea periscopului, 
nu a permis utilizarea dispozitivului schnorchel decît pî- 
nă la viteza maximă de 6 noduri, spre deosebire de viteza 
de 8 noduri realizată de motoarele electrice. În acest mod, 
acţiunile şi contraacţiunile forțelor tehnice, aflate în dis- 

pută directă, suferă perfecţionări permanente atit din 
punct de vedere tactic, cît şi tehnic. 


Vrînd să întărească forța operaţională navală germană 
la Marea Neagră, la 7 ianuarie 1942, amiralul Raeder 
primește ordinul să organizeze formarea unei flotile de 
submarine germane la Marea Neagră, care să acţioneze 
împotriva convoaielor sovietice din această zonă. 

Întrucît Turcia, în calitate de ţară neutră, nu permi- 
tea trecerea navelor militare prin Dardanele și Bosfor, 
amiralitatea nazistă a hotărit transferarea unor subma- 
rine din clasa II B în bazinul Mării Negre pe calea fe- 
rată și apoi pe Dunăre. 

Astfel, la 18 aprilie 1942 submarinele U-9, U-19 și 
U-24 au primit ordin să se prezinte în portul Kiel, unde 
urmau să fie adaptate pentru transportarea pe Elba pînă 
la Dresda și apoi pe calea ferată pînă la Dunăre. În con- 
tinuare, remorcate pe Dunăre, trebuiau aduse la Galaţi 
pentru reasamblarea elementelor demontate. 

După terminarea lucrărilor de reasamblare, subma- 
rinul U-24, la 26 octombrie 1942, submarinul U-9 — 
la 9 noiembrie și submarinul U-19 — la 29 noiembrie, 
acelaşi an, ajung la Constanţa. Astfel, se formează la 
Marea Neagră „Flotila 30“ de submarine germane la 
care, în perioada mai—iunie 1943, s-au mai adăugat 
submarinele U-18, U-20 și U-23. 

Aceste şase submarine germane, cu deplasamente de 
250/350 tone, au acționat în zona Mării Negre pînă în 
luna august 1944. 

Tot în scopul creşterii puterii flotei de submarine din 
Marea Neagră, la 15 ianuarie 1942, în cadrul întîlnirii 
de la Garmisch Partenkirchen (Austria), dintre amiralul 
german Raeder și amiralul italian Riccardi, s-a stabilit 
transferarea pe calea ferată a unor submarine „de bu- 
zunar“ italiene, din clasa CB, cu deplasament 36/45 tone 
(tip Caproni). 

Ca urmare, la 30 ianuarie 1944, Amiralitatea italiană 
a dispus expedierea la Marea Neagră, inițial a 4 unități 
şi apoi a încă două submarine. 


După încheierea primului război mondial, România 
a urmărit achiziționarea unui submarin, în cadrul pro- 

Submarinul românesc Delfinul. 


gramului de modernizare a flotei de mare. În anul 1920 
au fost duse tratative cu marina franceză pentru cumpă- 
rarea unui submarin adaptat condiţiilor Mării Negre, dar 
comanda nu s-a finalizat. Tratativele au fost reluate în 
anul 1926, dar de data aceasta cu șantierele din Fiume 
(Italia). Construcţia primului submarin românesc, numit 
„Delfinul“, a început în 1927, cu termen de predare în 
1931. 

Şantierul nu și-a respectat însă termenul contractual 
și numai după intervenţii repetate pe căi oficiale a li- 
vrat submarinul în... 1936. 

Delfinul, conceput după tehnica anului 1926, era, evi- 
dent, depășit după aproape zece ani de evoluţie a sub- 
marinelor, astfel că era mai mult o navă-școală. Carac- 


teristicile sale erau: deplasament — 650/900 t, lungime 
— 68 m, lăţime — 5,9 m, imersiune maximă — 100 m, 
viteză — 14/9 noduri. Delfinul era armat cu 6 tuburi 


lanstorpile de 533 mm și un tun de 102 mm. 

Deși prezenta un ușor defect de stabilitate în imer- 
siune, Delfinul a fost trimis de mai multe ori în larg, în 
misiuni de supraveghere şi apărare a litoralului româ- 

nesc. Din 24 noiembrie 1942, Delfinul a intrat în repa- 
raţii capitale, la șantierele din Galaţi. 

În anii 1943 şi 1944, șantierele navale din Galaţi au 
construit încă două submarine românești: Rechinul și, 
respectiv, Marsuinul. Rechinul era un submarin torpilor, 
cu deplasament de 600 t și armat cu 6 tuburi lanstorpile, 
iar Marsuinul, cu deplasament de 585 t, trebuia să fie 
un submarin minier, avînd corpul rezistent mult um- 
flat la mijloc, pentru a putea transporta 20 de mine. 

Rechinul şi Marsuinul, operative în 1944, au efectuat 
cîteva cruciere în larg, iar la 23 August 1944, împreună 
cu Delfinul — care se găsea în șantierele de la Galaţi — 
au intrat în posesia marinei sovietice. 

Delfinul şi Rechinul au fost restituite României în 
1951, dar fiind nave depășite, au fost clasate. 


După 23 August 1944, amiralul fascist Brinkman 
reușește să fugă cu toate navele germane la Varna. Sub- 
marinele germane rămase operative atacă portul Con- 
stanţa în noaptea de 31 august—1 septembrie și torpi- 
lează cargoul Oituz aflat la dana 31. Toate navele mili- 
tare de suprafață germane au fost sabordate în largul 
portului Varna înaintea insurecției populare de la 9 sep- 
tembrie 1944; submarinele germane au fost sabordate 
în Bosfor, după ce statul turc a respins oferta de cum- 
părare a acestora. ) 

Între 29 şi 30 august 1944 toată flota germană a fost 
sabordată în largul golfului Varna. Astfel se încheie epo- 
peea submarinelor germane în Marea Neagră. Activita- 
tea lor a constituit un pericol mai mult prin prezența în 
zonele comunicațiilor maritime ale U.R.S.S., dar nu a 
putut să împiedice navele sovietice să transporte pe ca- 
lea apelor 262 267 t furnituri militare, 320 000 t muniții, 
2 milioane de oameni, 1720 tancuri, 7500 tunuri şi 
40 000 vehicule militare. 

După debarcarea aliaților în Europa, submarinele 
germane au întîmpinat greutăți și mai mari la ieşirea 
spre Oceanul Atlantic. Numai în primele șase luni ale 
anului 1944 flota germană a pierdut 128 submarine, reu- 
şind să scufunde numai 78 de transportoare cu un tonaj 
total de 472 000 tr. 

Scăderea  eficacităţii submarinelor germane, în anul 


82 $ colecţia cristal 4 


1944, este ilustrată și de exemplul unui convoi compus 
din 167 nave de transport, apărat doar de 7 nave escor- 
toare, transportînd 1 100 000 t încărcătură militară, care, în 
august 1944, a traversat Oceanul Atlantic fără pierderi. 

În decursul întregului an 1944, submarinele germane 
au reușit să scufunde doar 130 de nave cu o capacitate 
totală de transport de 765 000 tr, pierzînd 243 submarine. 

Cu toate aceste pierderi uriașe, la începutul anului 
1945, flota germană mai putea menţine permanent în ra- 
ioanele de acţiune, simultan, circa 60 de submarine. 

Spre sfîrşitul anului 1944, flota de submarine a Ger- 
maniei a primit în dotare submarine cu caracteristici 
tehnico-tactice superioare celor folosite pînă în acel an, 
dar care nu au reușit să mai schimbe cu ceva soarta 
războiului submarin. 

În primele patru luni ale anului 1945, submarinele 
Germaniei naziste au reuşit să mai scufunde 54 de nave 
transportoare, cu un tonaj de 263 000 tr, pierzînd 153 
de unităţi. 

Înfrîngerea definitivă a trupelor fasciste pe toate 
fronturile, totala dezorgânizare a industriei, lipsa de re- 
zerve umane atît pentru industrie, cît şi pentru nave, au 
determinat condiţiile inevitabile ale capitulării şi pe 
frontul submarin. 

La 4 mai'1945, ora 4 şi 15 minute, comandantul flo- 
tei germane a ordonat tuturor submarinelor germane în- 
cetarea acţiunilor de luptă și întoarcerea în bază, luînd 
sfîrşit astfel cea mai mare distrugere de mijloace navale 
pusă la cale de Germania hitleristă. 


Războiul din Oceanul Pacific a început la 7 decem- 
brie 1941, după atacul prin surprindere al japonezilor 
asupra bazei americane Pearl Harbor. În urma acestui 
atac, asupra principalei baze militare navale a S.U.A. din 
Oceanul Pacific, aviația japoneză a reușit să scufunde și 
să avarieze grav toate cele opt nave de linie, aflate în 
bazinul portului şi un crucișător; au fost distruse și 
circa 200 de avioane. Trei zile mai tîrziu japonezii au 
atacat și distrus întreaga escadră engleză bazată în Gol- 
ful Siam, iar în februarie 1942 au atacat şi distrus în 
Marea Javei o escadră formată din nave americane, 
olandeze și engleze. 

În acest mod, japonezii au cîștigat o mare superioritate 
în acţiunile militare desfășurate în Oceanul Pacific. În 
numai două luni aceștia au reușit să ocupe Filipinele, 
peninsula Malakka, cu puternica bază engleză de la Sin- 
gapore, Indonezia, Birmania și multe alte insule din 
Oceanul Pacific. 

În Oceanul Pacific, submarinele americane au ocupat 
un loc de seamă, atît prin misiunile executate, cît și 
prin pericolul permanent creat asupra căilor de comu- 
nicaţii japoneze. Sarcinile acestora, în anii celui de-al 
doilea război mondial, au constat în: distrugerea nave- 
lor transportoare japoneze, distrugerea navelor de luptă 
inamice, realizarea barajelor de mine în raioanele de ba- 
zare a formațiunilor navale japoneze, lupta cu submari- 
nele inamice, cercetarea operativă și tactică, transpor- 
tul de muniții și echipaje, salvarea echipajelor avioane- 
lor avariate etc. 

Accelerînd ritmul construcţiilor de submarine, şan- 
tierele navale americane reușeau în 6—7 luni construcția 
completă a unui submarin. Astfel, la sfîrşitul războiului, 
în flota de submarine americane existau 236 unităţi ope- 
rative. Cu o pierdere de numai 54 unităţi, flota de sub- 
marine americane a scufundat 1150 de nave comerciale 
cu un tonaj total de 4860000 tr şi peste 250 de nave 
militare, îndeosebi japoneze, din care 26 submarine. Efi- 
cacitatea submarinelor americane ar fi fost și mai pro- 
nunțată dacă torpilele americane nu manifestau frec- 
vente imperfecţiuni în funcționarea aparatului motor 
sau ale unor organe vitale de reglaj, conducere și darea 
focului; abia la doi ani de la începerea războiului, ame- 
„Ticanii au reușit să înlăture carenţele torpilelor produse 
în S.U.A. Este edificator cazul submarinului american 
Tang care, în octombrie 1944, lansînd o torpilă asupra 
unui transportor japonez, a devenit ţinta şi victima pro- 
priei torpile. 
= În acţiunile desfășurate în Pacific, americanii dispu- 
neau, la 7 decembrie 1941, de 73 submarine operative. 
Numai în anul 1943 submarinele americane, în 80 de 
atacuri, au scufundat 300 de nave japoneze cu un tonaj 
de 1 241 000 tr. 

În anul 1944 submarinele americane și-au îndreptat 
atenţia asupra transportoarelor petroliere japoneze, în- 

Submarine engleze de tipul S. 


trucît economia națională niponă depindea foarte mult 
de resursele energetice aduse pe calea apelor. 

Ca urmare, în anul 1944, submarinul american Jack 
a scufundat 4 petroliere, submarinul Paeche a scufundat 
5 transportoare, iar submarinul Tang 24 de transpor- 


toare de combustibil. q 


La începutul celui de-al doilea război mondial, Ma- 
rea Britanie dispunea de 57 submarine, repartizate pe - 
flotile, în bazele din China, Malta și Metropolă. Flotilele 
metropolitane au fost reorganizate și dotate cu noile uni- 
tăți construite și cu unitățile din clasa River, Severn şi 
Clyde, aduse ulterior din Freetown. 

Către mijlocul lunii septembrie 1939, englezii au în- 
tărit patrularea cu submarine în zona strîmtorii Skager- 
rak, dar nu au putut împiedica ieșirea în ocean a cuira- 
satelor germane Deutschland şi Graf von Spee împreună . 
cu petrolierul lor de aprovizionare. 

Imediat după începerea ostilităților, submarinul bri- 
tanic Sturgeon a efectuat primul atac reușit, scufundînd 
un escortor german în dreptul insulei Helgoland, iar la 
4 decembrie 1939 submarinul Salmon a scufundat sub- 

marinul german U-36; acesta fiind primul atac reuşit 
de un submarin împotriva altui submarin. 

Comandanții submarinelor britanice aveau ordine se- 
vere de respectare a normelor de drept internaţional în 
relaţiile cu navele ţărilor neutre şi chiar faţă de navele 
comerciale — de pasageri — inamice. 

Astfel se explică cum submarinul Salmon a lăsat să 

treacă pe lîngă el pachebotul german Bremen care trans- 
porta trupe spre țărmurile norvegiene. Abia la 4 aprilie 
1940 submarinele engleze au primit ordin să atace și 
nave comerciale, însă preferința rămînea totuși pentru 
navele de război. După 7 aprilie 1940, conducerea flotei 
britanice întăreşte grupul de submarine, care patrula 
între Scoţia și Norvegia, cu încă 6 unități. La 8 aprilie, 
submarinul polonez Orzel atacă și scufundă transporto- 
rul german Rio de Janeiro, care transporta trupe spre 
„coastele norvegiene. La 9 aprilie 1940, Cabinetul brita- 
nic-decide ca toate navele comerciale și militare ger- 
mane înţilnite la est de meridianul 8 să fie scufundate 
fără avertisment; începuse invazia Germaniei naziste 
„asupra Norvegiei. În primele acţiuni ale submarinelor 
britanice şi aliate, după primirea ordinului relatat, se 
consemnează scufundarea navei germane Amasis de că- 
tre submarinul Sunfish şi torpilarea crucișătorului Karls- 
ruhe de către submarinul Truant. Puțin mai tîrziu, sub- 
marinul Spearfish, după ce scăpase dintr-o grenadare de 
6 ore, atacă cu o jerbă de torpile cuirasatul Lutzow, că- 
ruia îi „volatilizează“ elicele și-l forțează la inactivitate 
pentru mai multe luni de zile. 

Submarinul Triton lansează 6 torpile și scufundă trei 
nave transportoare germane; de altfel, pînă la 28 aprilie 
1940, pe itinerariile aflate la est de strîmtoarea Skager- 
rak, submarinele britanice au scufundat 14 nave cu un 
tonaj de 50000 t, un crucișător și un submarin. La 
această acţiune au participat 17 submarine britanice, 
trei franceze și unul polonez, iar pierderile acestora s-au 
ridicat la trei submarine engleze (Thistte, Tarpon, Ster- 
lot) şi unul francez (Doris). 

La 20 iunie 1940, navele militare de suprafață ger- 
mane, staționate în fiordurile norvegiene (Gneisenau, 
Hipper și 6 distrugătoare), ies într-o acţiune de atacare 
a convoaielor britanice, dar sînt forţate de către subma- 

rinele britanice, care l-au și avariat pe Gneisenau, să se ' 
reîntoarcă în fiordul Trondjheim, întirziind astfel ieşi- 
rea la mare şi apoi în ocean a acestor mari bastimente 
militare. 

Submarinele britanice au mai fost utilizate și pentru 
cercetare, îndeosebi în zona golfului Biscaya. pentru 
semnalarea eventualelor mişcări de forțe inamice (en- 
glezii încă se mai temeau de o eventuală încercare de 
invazie germană asupra insulelor britanice); în această 
zonă, în luptele cu submarinele germane care intrau și 
ieșeau din porturile franceze ocupate (Bordeaux, Lorient |, 
şi Brest) aliaţii au pierdut șase submarine engleze, unul 
francez, unul olandez (Q-13) și submarinul polonez Orzel. 

Pe măsură ce pericolul invaziei asupra Angliei slăbea, 
o parte a submarinelor britanice a fost repartizată apă- 
rării convoaielor nordice spre Uniunea Sovietică, dar 
lipsa de experiență a unor comandanţi de submarine a 
dus la multe rezultate triste. 

În lupta cu convoaiele germane, care transportau ma- 
terii prime norvegiene spre industria proprie, submari- 
nele britanice Sealion şi Seawolf au obţinut succese re- 
marcabile, reducînd simţitor traficul maritim german la 
est de Capul Nord. Din iunie 1940 pînă la sfîrşitul anu- 
lui 1943, principalul obiectiv al submarinelor britanice 
era, distrugerea navelor de război inamice, îndeosebi a 
navelor mari și întreruperea traficului maritim al ad- 
versarului. 

Cit timp în Marea Mediterană a fost liniște — pînă 
la intrarea Italiei în război —, englezii au scos subma- 
rinele din această zonă și le-au folosit în cadrul escor- 
telor convoaielor mai importante. Cînd Italia a intrat în 
război alături de Germania nazistă, britanicii au orga- 
nizat cîteva grupări de submarine în Marea Mediterană 
pentru atacul convoaielor italiene spre nordul Africii. 

În aceste acţiuni s-a remarcat submarinul Upholder, 
care a reușit 24 de atacuri împotriva convoaielor italiene, 
scufundînd printre altele navele Neptunia şi Oceania de 
cîte 20 000 tone fiecare; după al 25-lea atac submarinul 
nu s-a mai întors în bază. 

Unele submarine au fost ocupate cu îndeplinirea unor 
activități speciale ca transportul grupelor operative de 
comando sau pentru transportul diferiților agenţi de le- 

gătură și chiar personalităţi britanice; astfel, submarinul 
Seraph l-a avut ca oaspete în 1942 pe generalul Mark 
Clark, care s-a deplasat personal pentru a lua legătura 
cu partizanii francezi. 

O parte a submarinelor engleze a fost folosită în trans- 
portul a peste 3 500 t material de război, în puncte şi pe 
rute deosebit de periculoase. 

În ansamblul operaţiunilor din Marea Mediterană, ale 
submarinelor britanice și aliate, au fost scufundate 4 cru- 
cișătoare, 8 distrugătoare, 21 submarine și alte nave cu 
un deplasament total de 1 041 570 t, înregistrînd o pierdere 
de 50 submarine. 

Din cele peste două milioane tone ale Axei, care au 
fost trimise pe fundul Mării Mediterane, 53% au fost 
opera submarinelor aliate. După ieșirea Italiei din război, 
englezii și-au permis retragerea unor submarine, care au 
fost detașate în Australia sub comanda forțelor maritime 
americane; în acest raion, împreună cu submarinele olan- 
deze au avut misiuni de cercetare asupra rutelor japoneze 
din oceanul Pacific, reușind scufundarea crucișătorului ja- 
ponez Kuma (submarinul Tally Ho), a crucișătorului Ashi- 
gara (submarinul Trenchant), a unui submarin japonez 
(submarinul Tauras) etc. 

În acest mod, submarinele britanice și olandeze au mai 
scufundat în Oceanul Pacific și 57 de nave comerciale 
cu un deplasament de 97 000 tr, ceea ce reprezenta 20/9 
din totalul pierderilor japoneze. 

La sfîrşitul războiului, Royal Navy dispunea de 
130 submarine operaţionale echipate cu 10 000 de oameni, 
ceea ce reprezenta 2% din efectivele combatante ale Ma- 
rinei britanice; în final, englezii au remarcat că submari- 
nele pot influenţa puternic rezultatele unui război, cu 
o remarcabilă economie de oameni și materiale militare. 


Japonia, păstrînd în principiu aceleaşi tipuri de sub- 
marine avute la începutul războiului, a mai construit încă 
114 unităţi; printre acestea au mai apărut cîteva noi tipuri: 
submarine purtătoare de aviație — 1-13, submarine 
tancuri de combustibil — 1-351, submarine de transport — 
HA-101, 1-361, 1-371, cu deplasamente cuprinse între 360 
şi 1 660 tf, submarine „pitice“. 


S 

Este semnificativ de remarcat concepţia japonezilor, 
care nu antrenau submarinele în acţiuni îndreptate îm- 
potriva transportoarelor, dirijindu-le cu precădere împo- 
triva navelor de război americane. Cu toate acestea au fost 
și cazuri cînd unele submarine japoneze s-au abătut de la 
indicaţiile primite, scufundînd și nave comerciale. De 
exemplu, submarinul japonez I- 25 (tip 1-13), apropiin- 
du-se de țărmul american a lansat avionul de bord, care 
în două raiduri a bombardat litoralul american. La întoar- 
cerea din misiune, submarinul a scufundat trei nave ame- 
ricane (două petroliere și un submarin). 

Colaborînd cu aviația, la 9 şi 10 decembrie 1941, sub- 
marinul japonez I-165, patrulînd în largul Malaeziei, sem- 
nalează prezenţa a 2 cuirasate britanice: Prince of Wales 
şi Repulse; în urma intervenţiei avioanelor nipone ambele 
bastimente au fost bombardate și scufundate. 

Patrulind în zona insulelor Midway, în cadrul unei 
acțiuni independente, la 6 iunie 1943 submarinul 1-168 
atacă și scufundă prin torpilare portavionul Yorktown, 
grav avariat de aviația japoneză. 

În cursul luptelor pentru Filipine, japonezii au pierdut, 
pe lîngă 3 cuirasate și 4 portavioane, și submarinele Unyo, 
Shinyo şi Unrio. 

Pe tot parcursul războiului, submarinele japoneze au 
scufundat 147 de nave militare şi comerciale. Avînd la 
sfîrșitul războiului un total de numai 52 de submarine, re- 
zultă că pierderile în aceste nave ale Japoniei s-au ridicat 
la 130 unităţi. 


Italia avea, la jumătatea anului 1940, un număr de 
115 submarine. În operaţiunile militare desfășurate atît 
independent, cît și în colaborare cu submarinele germane, 
italienii au pierdut 85 de submarine. 

După capitulare, submarinele italiene, rămase în stare 
operaţională, au fost luate de americani și folosite de aceş- 
tia, în bazele din S.U.A., pentru pregătirea și antrenarea 
echipajelor proprii de submariniști. 


Franţa deţinea în 1939 o puternică flotă de submarine, 


compusă din 77 unităţi operative şi 21 unităţi aflate în 
diferite faze de construcţie. Dintre submarinele operative 

se remarca Surcouf (2 880/4 300 tt), fiind cel mai mare 
submarin din lume în acel timp. 

Invadarea rapidă a teritoriului francez de către trupele 
germane a determinat evacuarea urgentă a unor subma- 
rine franceze în baze și porturi engleze. Astfel, la 22 mar- 
tie 1940 submarinele de 600 tf Sibylle, Antiope, Amazone, 
Orphee, împreună cu nava bază Jules Verne au fost tri- 
mise în Harwich unde, ulterior, li s-au atașat submarinele 
Thetis, Circe, Doris, Calypso și submarinele de 1500 t 
Casablanca, Sfax și Achille. Aceste 12 submarine, împre- 
ună cu puitorul de mine Rubis, avînd echipaje și coman- 
danţi francezi, au intrat în subordinea amiralului englez 
Horton care conducea operaţiile navale engleze pe căile de 
comunicații maritime ale Germaniei fasciste. 

Multe submarine franceze au fost încadrate în forma- 
ţiunile de escortă ale convoaielor engleze. Așa, de exem- 
plu, submarinul Surcouf a participat numai în perioada 
1939—1940 la apărarea a 8 convoaie de la Halifax, iar la 
28 septembrie 1939, submarinul francez Poncelet a captu- 
rat un transportor german, în largul Insulelor Canare. 
„O mare parte a submarinelor franceze au fost însă blo- 
cate în porturile asediate de germani, existînd pericolul 
capturării lor. 

În această situaţie, patrioţii francezi au luat o măsură 
extremă, scoțînd submarinele în afara bazinelor portuare 
— unele chiar la remorcă — și sabordîndu-le (raioanele 
Brest, Cherbourg, Le Havre). 

După încheierea armistiţiului din 1940, între Germania 
nazistă şi guvernul de la Vichy, submarinele franceze 
aflate în porturile engleze se încadrează în Forţele Navale 
ale Franţei Libere. 

Astfel organizate, submarinele franceze au continuat 
lupta cu navele germane, acționînd în Marea Mediterană, 
în Marea Nordului, în apropierea coastelor norvegiene, pe 
căile convoaielor spre Murmansk, atît în acţiuni indepen- 
dente, cît și în colaborare cu forțele navale engleze și 
sovietice. 

Din anul 1940 pînă în 1945 zeci de submarine franceze 
au operat în blocada Canalului Mînecii. 

Spre deosebire de Germania care, în ambele războaie 
mondiale, a considerat submarinul ca forţă de luptă prin- 
cipală și determinantă, state ca Marea Britanie, S.U.A., 

U.R.S.S. şi Japonia şi-au dezvoltat construcția de sub- 
marine într-un mod subordonat construcției navelor de 
suprafaţă, în care aceste state dispuneau de tradiţii şi 
potenţial militar naval. Pentru acestea, submarinele con- 
stituiau nave care aveau misiuni de cercetare marină sau 
de colaborare simultană cu acţiunile organizate şi desfă- 
șurate de către puternice formaţiuni de nave de suprafaţă. 

Așa, de exemplu, japonezii au folosit submarine cla- 
sice, în decembrie 1941, pentru transportul submarinelor 
pitice sau de buzunar cum mai erau denumite, în acţiunea 
de atac asupra bazei americane de la Pearl Harbour. Cinci 
submarine clasice japoneze s-au apropiat în imersiune de 
baza americană și de la cîteva mile au lansat tot atitea 
submarine pitice. sa 

Submarinele japoneze de buzunar aveau o lungime de 
5 m şi un echipaj format din două persoane. Construcția 
lor a fost determinată de imposibilitatea apropierii cu 
alte mijloace de luptă de unele bastimente navale cum 
erau navele de linie și crucișătoarele grele. Se credea că 
micile submarine vor putea să se apropie neobservate, în 
imersiune, de uriașele nave de suprafaţă și să plaseze pe 
opera vie a acestora diverse încărcături explozibile cu de- 
clanșare întîrziată. 

În realitate, chiar de la prima lor folosire, submarinele 
pitice nu au dat rezultatele așteptate. Astfel, în atacul 
asupra bazei americane Pearl Harbour, din cinci subma- 
rine pitice lansate de japonezi, numai unul a reușit să 
pătrundă în bază și să atace cuirasatul Arizona; nici unul 
din cele cinci submarine de buzunar japoneze nu s-a mai 
întors la nava purtătoare. 

Spre sfîrşitul războiului, japonezii au organizat conse- 
cutiv detașamentele Kikumidzu, Konyo și Amatache. 
Aceste detașamente erau constituite din 3 pînă la 8 sub- 
marine clasice de tipul I, purtătoare de torpile obișnuite 
și cîteva „torpile vii“ — așa-numitele Kaiten — torpile 
conduse de oameni de sacrificiu; prin aceste detașamente, 
Japonia spera să dea lovitura decisivă flotei de suprafață 
a S.U.A., care acţiona în Oceanul Pacific. 

În realitate, cei 80 de oameni sacrificați, care plecau în 
ultimul lor drum, strigînd „Trăiască împăratul“, nu au 
realizat decît scufundarea cîtorva nave americane lipsite 
de o deosebită importanţă. 


- 

Este semnificativă acțiunea submarinului japonez I-58 
din detașamentul Amatache. Acesta a intrat în luptă la 
7 decembrie 1941 și a supravieţuit tuturor acţiunilor între- 
prinse în Oceanul Pacific pînă la 18 august 1945, cînd a 
acostat definitiv în baza sa din portul Kure. 

În activitatea operativă a lui 1-58 sînt remarcate mul- 
tiple acţiuni de luptă împotriva convoaielor escortate ale 
americanilor: dintre acestea se evidenţiază acțiunea de 
torpilare și scufundare a crucișătorului greu american In- 
dianapolis, în noaptea de 29 spre 30 iulie 1945. 

În acea noapte, submarinul I-58, comandat de căpi- 
tanul Mochitsura Hashimoto, patrula în raionul de inter- 
secţie a rutelor obișnuite americane dintre Insulele Leyte, 
Guam, Arhipelagul Palau și Insula Okinawa. Deşi era 
noapte, submarinul patrula în imersiune datorită timpului 
nefavorabil, observarea realizîndu-se cu ajutorul perisco- 
pului. În aceste condiţii, în jurul orei 23, în periscop a 
apărut profilul unei nave militare americane de mari di- 
mensiuni care se deplasa solitar. Prada nu trebuia scă- 
pată. Comandantul submarinului dispunea de cele șase 
torpile din tuburile lanstorpile și de patru „kaiten“-uri 
ai căror piloţi abia așteptau să plece spre rai. 

Poziţia avantajoasă faţă de nava inamică l-a determi- 
nat pe comandantul submarinului japonez să opteze pen- 
tru atacul cu torpilele obișnuite. Așteptînd apropierea na- 
vei inamice la distanţa convenabilă, echipajul submarinu- 
lui a trăit minute de puternică încordare pînă în clipa cînd 
comandantul a dat comanda „foc“. Astfel, cele șase tor- 
pile lansate la interval de 2 secunde au fost trimise asu- 
pra navei americane de la o distanţă de circa 1 400 m. Au 
urmat obișnuitele clipe de așteptare a exploziei care, chiar 
la distanțe mari, nu numai că se aude, dar se și simte pu- 
ternic în submarin, datorită undelor de reflexie în mediul 
marin. 

Lansarea a fost precisă, deoarece, la cele șase torpile 
lansate s-au auzit zece explozii, unele mult mai puternice 
decît exploziile obișnuite ale torpilelor. Într-adevăr, după 
torpilare au explodat prin simpatie magaziile de muniții 
ale crucișătorului, determinînd scufundarea rapidă a na- 
vei. Din cei 1 196 membri ai echipajului, 880 au pierit îm- 
preună cu nava. În acel moment, comandantul submari- 
nului japonez nu avea de unde să știe că Indianapolis 

transportase, din S.U.A. la Tenian, încărcătura critică a 
masei de uraniu pentru bomba atomică Little Boy (puş- 
tiul), ce urma să fie aruncată asupra Hiroșimei peste cî- 
teva zile. În schimb, echipajul avionului american B-29, 
care aflase de pieirea crucișătorului Indianapolis, a scris 
pe carcasa exterioară a bombei atomice „Un dar pentru 
sufletele morţilor de pe Indianapolis“; nici ei nu-și pu- 
teau imagina îngrozitorul „dar“ din interiorul învelișu- 
lui acelei bombe. 

La 7 august, comandantul submarinului 1-58 află prin 
radio de distrugerile provocate orașului Hiroşima de o sin- 
gură bombă neobișnuită. Piloții kaiten-urilor au cerut să 
fie utilizaţi, iar comandantul submarinului I-58 le-a satis- 
făcut dorinţa, lansîndu-i în zilele următoare bombardării 
Hiroșimei, împotriva a două convoaie americane. Activi- 
tatea submarinului a luat sfîrșit la 15 august; I-58 pri- 
meşte o radiogramă prin care i se aduce la cunoștință 
capitularea Japoniei şi ordinul de întoarcere în bază. 


pete 

Revenind în domeniul submarinelor de buzunar, me- 
rită amintită utilizarea acestui gen de navă de către en- 
glezi în vasta campanie pentru scufundarea cuirasatului 
Tirpitz. În acest scop, în perioada 1941—1944 au fost con- 
struite opt submarine „de buzunar“ (tipul X), ceva mai 
mari decît cele japoneze; din acestea au fost selecționate 
şase unități pentru atacul asupra cuirasatului german Tir- 
pitz, la 22 septembrie 1943 (operaţia Source — varianta 
Funnel). 

Deși două submarine de buzunar engleze (X-6 şi X-7) 
au reușit să provoace scoaterea din luptă a navei de linie 
germane pentru cîteva luni, rezultatele, totuși, nu au fost 
de natură să satisfacă dorinţa englezilor, de a-l ști pe 
Tirpitz scos din luptă, sub orice formă. De altfel, se spu- 
ne că de la data de 25 februarie 1941, cînd cuirasatul Tir- 
pitz a intrat în componența marinei germane și îndeosebi 
după scufundarea la 27 mai 1941 a „fratelui“ său — cui- 
rasatul Bismarck — pînă la 12 noiembrie 1944, cînd s-a 
reușit scufundarea lui, conducătorii flotei engleze nu au 
avut liniște. 

S-au studiat toate acţiunile care ar fi putut să ducă 
la scoaterea din luptă a cuirasatului Tirpitz. Acesta din 
urmă, o uriașă fortăreață plutitoare, avînd posibilitatea de 

a se deplasa cu o viteză maximă de circa 28—30 noduri, 
prezenta un veritabil şi permanent pericol pentru con- 
voaiele PQ sau YW, care efectuau transporturi de mate- 
riale militare din Marea Britanie sau S.U.A. spre U.R.S.S. 

Împotriva cuirasatului Tirpitz, englezii au organizat 
prima acţiune (Operația Title), în octombrie 1942, cînd 
cuirasatul staţiona la ancoră în fiordul norvegian Faetten, 
Operația Title avea ca scop pătrunderea pînă sub opera 
vie a navei a două echipaje compuse din doi scafandri 
uşori purtaţi de două torpile speciale. 

Cele două torpile conduse de oameni aveau scopul de 
a-i transporta pe cei patru marinari englezi, împreună cu 
o puternică încărcătură explozivă, pină sub coca cuira- 
satului; aici urma să se ataşeze încărcătura cu material 
explozibil pe carena navei, iar echipajele celor două tor- 


pile să revină în afara fiordului, unde trebuia să-i aștepte 
v 

pescadorul norvegian, care de fapt primise această mi- 
siune. Plecat din Anglia, la 26 octombrie 1942, pescadorul 
norvegian Arthur, transportind sub coca navei cele două 
torpile amarate, iar la bord echipajele și încărcătura ex- 
plozibilă, reușește să ajungă, după o serie de peripeții de 
ordin tehnic, la 31 octombrie 1942, la o foarte mică dis- 
tanță de cuirasatul german. Tocmai cînd se pregăteau să 
armeze torpilele, un accident stupid (se stîrnise furtună) 
a făcut să se rupă odgoanele cu care erau amarate torpi- 
lele şi acestea din urmă să se piardă, scufundindu-se. Ast- 
fel a eşuat prima tentativă de pe mare, organizată de en- 
glezi pentru scufundarea gigantului de 42 000 tf. 


Torpile conduse de oameni (T.C.0.). 

Submarinele de buzunar nu au fost neglijate nici de 
Germania care, din 1942 pînă în 1945, a avut în acţiune 
două flotile; la activul acestora s-au înregistrat cîteva zeci 
de nave scufundate cu un tonaj total de circa 200 000 t. 
i „Biberii“ germani erau submarine miniaturale desti- 
nate acțiunilor de diversiune în bazinele porturilor apro- 
piate inamice; deşi aveau aspect de submarin și funcțio- 
nau pe principiul submarinului, nemții nu-l considerau 
submarin ci, pur şi simplu, „Biber“. Ceva mai mare decît 
„Biberii“, minisubmarinele germane Schund aveau un 

\echipaj format din două persoane și posibilitatea tractării 
la două torpile pe care le lansau asupra țintelor navale ina- 
kia Elaborarea proiectului și execuția prototipului mi- 
nisubmarinului Schund au durat șase luni, dar a intrat în 
dotarea flotei germane abia la începutul anului 1945, cînd, 
lin disperare de cauză, nemții încercau toate variantele po- 
sibile pentru evitarea dezastrului militar în preajma că- 
ruia se aflau. 

> Cele 70 de submarine Schund, acţionînd între estua- 
rele fluviului Tamisa și al riului Schelde, au reușit să 
execute cîteva atacuri reușite asupra unor nave aliate. 
\ Faptul că aceste nave s-au construit într-o perioadă 
relativ scurtă, în grabă și destinate executării unor mi- 
siuni deosebite, a permis strecurarea unor imperfecţiuni 
tehnice, minore, la prima vedere dar care, deseori, au dus 
la ratarea acţiunilor pentru care au fost realizate. 

Așa, de exemplu, din cele șase submarine de buzunar 

engleze ale Experimental Submarine Flotilla lansate în 
noaptea de 21 septembrie 1943 împotriva cuirasatului Tir- 
pitz, numai două au reușit să-și îndeplinească misiunea. 
Celelalte patru au ratat, tocmai datorită unor defecţiuni 
tehnice (inundarea cu apă a periscoapelor a lipsit navele 
de posibilitatea orientării din imersiune spre locul unde 
„staționa nava ţintă). 

ò Exploziile încărcăturilor celor două submarine au scos 
cuirasatul german din luptă pentru circa 3 luni; dacă 
toate cele şase submarine ar fi reuşit să provoace explo- 
zii similare ca ale celor două, care, printr-un concurs de 
împrejurări norocoase s-au trezit sub coca ciurasatului, 
este de la sine înțeles că soarta lui Tirpitz ar fi fost pe- 
cetluită încă din 1943. Astfel, a fost necesar ca englezii 
4să organizeze o a treia acțiune — cu aviația — pentru a 

scufunda bastimentul naval german, la 12 noiembrie 1944, 
cu bombe de zece tone. N 

În aprilie 1944, minisubmarinul englez X-24 a pătruns 
în portul german Bergen pentru a scufunda docul pluti- 
tor pe care se efectuau reparațiile submarinelor germane 
avariate. Încărcătura explozivă a fost pusă sub coca unei 
nave de 8 000 t, iar explozia acesteia a dus la scufundarea 
navei. Pentru scufundarea docului, însă minisubmarinul | 
X-21 a trebuit să revină cinci luni mai tîrziu. \ 

Un succes ulterior al folosirii submarinelor pitice din- 
tr-o nouă serie, XE, poate fi evidențiat în operația de scu- 
fundare a crucișătorului japonez Takao, cu deplasament 
de 10 000 t, în seara zilei de 31 iulie 1945, ora 21,30, cînd 
o explozie uriaşă a provocat o spărtură de 20X10 m în 
bordaj, determinînd scufundarea imediată a navei în strim- 
toarea Malacca, unde staționa la ancoră. Explozia a fost 
provocată de încărcătura explozibilă de 2 t, aşezată la 2 m 
sub coca crucișătorului și a altor șase încărcături mag- 
netice lipite de bordajul acestuia de către echipajul sub- 
marinului pitic XE-3. Minisubmarinul fusese remorcat de 
submarinul S Fygian pînă în apropierea zonei unde se 
semnalase de către aviația aliată prezența crucișătoarelor 
japoneze Takao și Myoko. Un alt submarin englez — 
Spark — remorcase pentru aceeași operaţie (Nord Job) 
submarinul pitic XE-1, care avea misiunea similară cu a 
lui XE-3, pentru celălalt crucișător japonez — Myoko; 
neputîndu-se apropia de nava ţintă, XE-1 și-a depus în- 
cărcătura în apropierea aceluiaşi Takao. Ambele subma- 
rine pitice au reușit să se reîntoarcă la submarinele-bază, 
care le așteptau în larg. 


La începutul celui de-al doilea război mondial, Uniu- 
nea Sovietică deţinea în cele patru flote ale sale un nu- 
măr de 213 submarine, din care 63 intraseră în dotare în 
perioada 1938—1940. Deși numărul submarinelor sovie- 
tice depășea numărul submarinelor germane în anul 1941, 
acestea nu au constituit o flotă specială de submarine, ci, 
aşa cum s-a mai amintit, erau distribuite flotelor de la 
Oceanul Pacific, Marea Neagră, Marea Baltică și Ocea- 
nul Îngheţat de Nord. Formațiunile de submarine sovie- 
tice, din cadrul flotelor amintite, constituite din submarine 
de diverse tipuri constructive, formau grupuri de atac 

sau de cercetare în cadrul misiunilor pe care le îndepli- 
neau diferitele formaţiuni ale navelor de suprafaţă; une- 
ori erau folosite şi în misiuni autonome, dar departe de 
a forma principala forţă de acţiune. 

Pe lingă investiţiile statului sovietic pentru construcţia 
de submarine în timpul războiului cu Germania nazistă 
trebuie remarcată acțiunea patriotică a populaţiei și în- 
deosebi a tineretului sovietic, prin care s-au strîns fonduri 
pentru construcţia a 150 de submarine. Unul din subma- 
rinele construite din fondurile strînse de tinerii din orașul 
laroslavsk — M-104 —, în prima sa misiune a scufundat 
un transportor german de 12000 tr; după reușită, echi- 
pajul submarinului a transmis o telegramă populaţiei din 
Iaroslavsk, mulţumind pentru navă și anunţindu-le pri- 
mul succes. 

În condiţii extrem de grele și dificile, avînd în vedere 
că marea parte a litoralului Mării Baltice era ocupat de 
trupele germane, iar flota militară sovietică blocată în gol- 
ful Finic, submariniștii din această mare au reușit de cî- 
teva ori să spargă blocada, să înfrunte cimpurile de mine 
și să creeze panică în transporturile navale germane din 
Marea Baltică. 

Din anul 1941 pînă în anul 1945, cele 30 de submarine 
sovietice care au acţionat în Marea Baltică au scufundat 
136 nave germane, printre care trei torpiloare (T-3, T-5 
și 1-34) şi patru submarine (U-144, U-367, U-416 și 
U-470). 

Prezența submarinelor sovietice în zonele de pregătire 
şi formare a echipajelor germane de submariniști în Ma- 
rea Baltică a dus la frecvente confuzii în operaţiunile de 
atac ale forţelor de apărare antisubmarină germane; aces- 
tea, deseori atacau submarine proprii, confundîndu-le cu 
cele sovietice. Edificator în acest sens este faptul că din 
totalul de 63 submarine pierdute de germani în Marea 
Baltică, în anii 1941—1945, 19 au fost victime ale pro- 
priilor acţiuni antisubmarine. 

Dintre submarinele sovietice care au acționat în Ma- 
rea Baltică, cele mai eficiente au fost SC-310 şi SC-307, 
care au avut la activ 10 și respectiv 9 nave inamice scu- 
fundate, precum şi submarinele S-13, K-52 şi L-3 cu cîte 
6 nave torpilate. La o singură ieșire, submarinul SC-317 a 

scufundat cinci nave, iar SC-406, S-7, K-52 şi SC-310 cîte 
patru nave. 

Activînd în Marea Baltică, submarinul sovietic S-13, 
comandat de cpt. rg. 3 Alexandru Marinescu, s-a remarcat 
prin cîteva acţiuni care au îndoliat Germania pentru cî- 
teva zile. Astfel, pe lingă cele trei transportoare germane 
scufundate în septembrie 1942, și o navă cu armament în 
octombrie 1944, submarinul S-13 a scufundat, la 30 ia- 
nuarie 1945, în apropierea coastelor Prusiei Orientale, na- 
va Wilhelm Gustav, de 25 484 tr, care transporta (evacua 
din zona încercuită de armata sovietică) peste 10 000 de 
ofiţeri, subofițeri şi soldaţi germani printre care și 3 700 
de submariniști (echipaje pentru 90 submarine). Cele trei 
torpile lansate de submarinul S-13 au lovit nava germană, 
în așa fel încît nu s-au mai putut salva decît 900 de mili- 
tari. În Germania a fost declarat doliu naţional pe timp 
de trei zile pentru o astfel de pierdere, echivalentă cu 
pierderea unei mari bătălii pe uscat. Mai mult, la 10 fe- 
bruarie 1945, același submarin reușește să torpileze și să 
scufunde nava General von Steuben, de 14660 t, care 
transporta 3 000 militari; dintre aceștia au reușit să se 
salveze numai 300. Iată deci cum o modestă navă sub- 
marin poate repurta cîteva victorii prin care i se aduc 
inamicului pierderi în oameni echivalente cu o înfrîngere 
catastrofală pe frontul de uscat. Întregul echipaj al sub- 
marinului sovietic a fost călduros felicitat de conducerea 
statului, care a decorat atît echipajul, cît și nava în sine., 

În Marea Neagră, submarinele sovietice M-32, M-35, 
M-62, C-31, L-4, T-201, T-205, T-209 şi T-215 au avut 
un rol hotăritor atît în aprovizionarea cu combustibil și 
armament a porturilor asediate, cît și în evacuarea răniți- _ 
lor. De altfel, în perioada 1941—1945, submarinele sovie- 
tice au avut de îndeplinit sarcini din cele mai diverse; de 
la acţiuni operative individuale sau în grup împotriva na- 
velor de suprafaţă germane, la acţiuni -de cercetare, apro- 
vizionare cu materiale de război, transport de răniți din 
bazele asediate, transport de desant, crearea cîmpurilor 
de mine în avanposturile inamice. 

Submarinele sovietice din Flota Nordică apărau tra- 
seele convoaielor care veneau din Marea Britanie sau di- 
rect din S.U.A.; conform înțelegerilor, stabilite de comun 
acord, convoaiele PQ erau escortate de nave britanice pînă 

în Marea Barents, unde erau preluate de formaţiuni ale 
navelor militare sovietice; submarinele aveau misiunea 
să patruleze în spatele convoaielor pentru a descoperi la 
timp orice tentativă a submarinelor sau a navelor de su- 
prafaţă germane, care ar încerca să atace navele transpor- 
toare. În plus, tot în acea zonă, submarinele sovietice mai 
aveau și misiunea de a ataca convoaiele germane care 
transportau minereuri din fier, cupru și nichel, din Nor- 
vegia spre Germania. 

În zona nordică, submarinele sovietice au acţionat în 
principal pentru protejarea convoaielor cu destinaţia Mur- 
mansk, pentru atacul asupra transportoarelor germane în 
zona țărmurilor norvegiene, pentru obţinerea datelor de 
cercetare și alte acţiuni colective sau individuale în des- 
trămarea formațiilor de submarine germane care consti- 
tuiau un real pericol pentru convoaiele PQ. Marea parte 
a submarinelor sovietice din Flota Nordului aparţineau 
tipului M (maliutea=—mititica) dintre care, chiar din pri- 
mele luni ale războiului, s-au evidenţiat M-171, M-172, 
M-173, M-174, M-175, M-176, S-102 şi altele. 

Or, tocmai în această zonă geografică, unde nopţile po- 
lare reduc considerabil din „ziua lumină“ și unde condi- 
tiile meteorologice sînt foarte aspre, deseori submarinele 
sovietice aveau să se dueleze nemijlocit cu submarinele 
“germane. Astfel, la 10 mai 1942, submarinul sovietic M- 
175 este scufundat în lupta directă cu un submarin ger- 
man, iar la 28 mai, în apropierea coastelor norvegiene, 
submarinul sovietic M-176 reușește să scufunde un sub- 
marin german. lată un rezumat al raportului întocmit de 
comandantul submarinului M-176. 

«...Nava (submarinul) se deplasa la suprafață cînd, 
deodată, observăm submarinul german, care se afla tot 
la suprafaţă. „Scufundarea imediată — răsună ordinul co- 
mandantului — și coborirea la adîncimea de 40—45 m.“ 
Manevra a fost oportună, deoarece imediat au fost auzite 
— prin hidrolocaţie — două torpile ale submarinului ger- 
man care au trecut pe deasupra submarinului sovietic. 
Submarinului german îi mai rămăseseră încă opt torpile. 
Comandantul submarinului sovietic a executat diverse 
manevre pe verticală și orizontală; timp de trei ore şi 
| jumătate, cît a durat căutarea reciprocă, submarinul ger- 

man a consumat toate cele zece torpile pe care le avea la 
bord. 

Urmărind tocmai acest lucru, epuizarea torpilelor, co- 
mandantul submarinului sovietic presupunea că subma- 
rinul german va ieși la suprafață pentru împrospătarea 
aerului și pregătirea tunului de bord pentru apărare îm- 
potriva submarinului sovietic pe care „îl simțea“ în 
apropiere. Numai că, submarinul sovietic nu a ieșit la 
suprafață, ci din imersiune — la adîncime periscopică — 
a lansat ambele torpile disponibile asupra submarinului 
german, de la distanţa de opt cabluri; după aproape două 
minute, s-a auzit explozia așteptată, consemnîndu-i astfel 
victoria.» 

Din păcate, în următoarea ieșire de luptă, submarinul 
sovietic M-176 a pierit și el în luptă. * 

Din cele 17 500 000 t materiale de război, pe care alia- 
ţii le-au furnizat Uniunii Sovietice, 250% au fost trans- 
portate prin traseele arctice, în 37 convoaie, cu ajutorul 
a 775 de nave. Cunoscînd acest lucru, submarinele ger- 
mane, în decursul anului 1944, au depus o îndirjită și 
susţinută activitate de distrugere a convoaielor nordice 
fie în zona de apărare a acestora de către flota britanică, 
fie în zona de apărare de către flota sovietică. 

De regulă, navele sovietice de apărare a convoaielor 
patrulau într-o asemenea manieră încît submarinele ger- 
mane să fie nevoite a naviga în imersiune și astfel să 
piardă contactul cu convoiul urmărit. În timpul nopţilor 
polare — destul de lungi — submarinele germane ieșeau 
la suprafață fie pentru încărcarea bateriilor de acumula- 
toare, fie pentru împrospătarea aerului, fie pentru apro- 
pierea de convoaiele pierdute din vedere în timpul na- 
vigaţiei submarine. În noaptea de 8 decembrie 1944, dis-" 
trugătorul sovietic Jivucii, la orele 22 și 45 minute, pa- 
trulînd în exteriorul unui convoi PQ, descoperă în ime- 
diata sa apropiere un submarin german, care tocmai ieșea 
la suprafață. Fără să mai stea pe gînduri, comandantul 
distrugătorului schimbă imediat direcţia de drum şi cu 
prova travers pe submarin îl atacă prin pintenare cu 
etrava. După ce nava de suprafaţă se urcă cu prova pe 
submarin, avariindu-l serios, se ordonă „marș înapoi“ și 
de la mică distanţă, artileria distrugătorului definitivează 
distrugerea și scufundarea submarinului german U-387 

în apele învolburate ale Mării Barents, nu înainte de a 
i se mai arunca şi cîteva grenade antisubmarine. Pinte- 
narea submarinului a avariat compartimentul staţiei de 
hidrolocaţie a distrugătorului, cu toată aparatura din do- 
tare, dar aceasta nu a împiedicat nava de suprafaţă să-şi 
continue misiunea şi să ajungă în portul de destinaţie. 

lată deci că în lupta aprigă dintre mijloacele de dis- 
trugere şi mijloacele de apărare a convoaielor, metodele 
de asigurare a succesului dorit sînt din cele mai variate, 
îndrăznețe și riscante. 

Submarinele s-au dovedit eficiente şi în lupta împo- 
triva navelor militare de suprafaţă pe care le atacau nu- 
mai cînd acestea constituiau obstacole în acţiunile de 
destrămare şi nimicire a convoaielor. 

În perioada celui de-al doilea război mondial, în to- 
tal submarinele au reușit să scufunde 300 de nave mili- 
tare de suprafaţă din care: 3 nave de linie, 28 crucişă- 
toare, 17 portavioane și 91 distrugătoare. 

În timpul operaţiilor de recucerire a Filipinelor, la 
19 iunie 1944, submarinul american Cavalla a atacat cu 
succes portavionul japonez Shokaky, care era escortat de 
două crucișătoare grele, cîteva distrugătoare şi aviaţie de 
acoperire. A doua zi, submarinul american Albacore a 
torpilat și scufundat portavionul japonez Taiho. La 21 
noiembrie 1944, submarinul american Sealion a torpilat 
și scufundat cuirasatul japonez Kongo, iar peste o săptă- 
mînă, la 29 noiembrie, 1944, submarinul american Ar- 
cherfish a torpilat şi scufundat portavionul Shinano, cu 
deplasamentul de aproape 60 000 t, cea mai mare navă 
militară scufundată de un submarin. 

Eficacitatea submarinelor împotriva navelor militare 
de suprafață, îndeosebi asupra marilor bastimente na- 
vale, rezultă și din următoarea analiză: 

În perioada 1939—1945 au fost scufundate, în con- 
fruntările navale, 43 portavioane (27 — japoneze, 11 — 
americane și 5 — engleze). Din totalul amintit, 9 port- 
avioane japoneze au fost scufundate prin torpilare de 
către submarinele americane, 4 portavioane engleze au 
fost scufundate de submarinele germane, iar din cele 4 
portavioane americane, trei au fost scufundate de subma- 
rinele japoneze și unul de un submarin german. 

Din această analiză rezultă că submarinele au contri- 
buit în procentaj de 370%% la scufundarea acestor mari şi 
costisitoare aerodromuri plutitoare. 

În al doilea război mondial, lupta pe căile de comuni- 
cații maritime s-a extins pe toate teatrele maritime și 
oceanice ale planetei noastre, dar rezultatele acţiunilor 
militare pe mări au fost foarte diferite. 

Oceanul Atlantic a constituit teatrul militar cu cea mai 
mare greutate specifică, deoarece forțele maritime ger- 
mane își propuseseră să întrerupă comunicațiile navale ale 
Marii Britanii cu restul lumii și în felul acesta să o în- 
genuncheze economic. De altfel, la conferința șefilor de 
state aliate, de la Casablanca, în anul 1943, aceştia au 
recunoscut necesitatea orientării acţiunii forțelor prin- 
cipale ale aliaţilor, înainte de toate, împotriva submari- 
nelor germane. 

În decursul celui de-al doilea război mondial au apă- 
rut condiţii specifice deosebite ale flotelor pe căile de 
comunicaţii maritime şi oceanice, determinate în mare 
măsură de creşterea volumului de mărfuri, a numărului 
de nave angrenate în transportul acestor mărfuri, cît şi 
datorită faptului că mulţi din rîndul celor care au par- 
ticipat la aceste acțiuni au fost surprinși complet nepre- 
gătiţi. Astfel, pentru dezorganizarea comunicaţiilor ma- 
ritime, la început au fost utilizate forţe navale insufici- 
enie, iar rezultatele au fost, în aceeaşi măsură, insufici- 
ente; pe măsura creșterii forțelor navale și a experienței 
în luptă, rezultatele dezorganizării comunicaţiilor navale 
au început să crească, iar efectul lor să fie resimţit de 
economiile naţionale ale diferitelor state beligerante. 

Experienţa războaielor trecute arată că deși forțele și 
mijloacele antisubmarine au reușit să reducă din efica- 
citatea submarinelor, acestea nu au reușit însă să oprească 
evoluţia acestui tip de navă. Dimpotrivă, s-a constatat că 
submarinul este o navă militară foarte necesară, putînd 
să acționeze pînă în ultima clipă a războiului, chiar dacă 
acesta este pierdut pe frontul de uscat, Nu de aceeași 
„vitalitate“ s-au bucurat puternicele nave de linie (cuira- 
satele) care, odată cu evoluţia aviației navale și a creș- 
terii posibilităților de luptă ale acesteia, au dispărut 
complet din dotarea flotelor militare. 

SUBMARINUL 
ȘI MIJLOACELE SALE DE LUPTĂ 


Prin proprietatea lor de a naviga și în imersiune, 
submarinele — de la primele lor realizări reuşite — au 
fost destinate a lupta împotriva acelor nave care nu se 
pot deplasa decît la suprafaţa apei. În acest scop trebuiau 
găsite arme corespunzătoare, deoarece submarinul repre- 
zintă, de fapt, doar vehiculul purtător de oameni și arme. 

Iată de ce, paralel cu experimentările primelor proto- 
tipuri de submarine, s-au realizat şi primele arme cu care 
acestea să lovească corpurile imerse ale navelor de su- 
prafaţă. 

După cum s-a arătat la capitolul I, prima încercare 
reușită de provocare a unei explozii în imediata apropiere 
a corpului imers al unei nave de suprafaţă a efectuat-o 
submarinul lui Robert Fulton, în 1804, cu ajutorul unui 
butoi încărcat cu pulbere și dispus în virful unui școn- 
dru (par) fixat în prova navei. Aprinderea încărcăturii se 
realiza de la distanţă cu ajutorul firelor electrice termi- 
nate cu un filament. 

În prima jumătate a secolului al XIX-lea, paralel cu 
perfecţionarea submarinului s-au desfășurat multiple în- 
cercări de realizare a unei arme lansate din imersiune, a 
torpilei. De la torpila purtată — un butoi cu pulbere 
agăţat în virful unui școndru — se trece la torpila deri- 
vantă — un butoi (cu pulbere) avînd flotabilitate pozitivă 
și lăsat pe direcția curentului de apă spre nava ina- 
mică — și se ajunge, în jurul anului 1860, la torpila auto- 
noma. 

Dintre toate încercările cu torpile autonome, cea mai 
reușită a fost aceea propusă în anul 1864 de căpitanul de 
fregată austriac Luppis și construită în 1867, la Fiume, 
de inginerul englez Whitehead, care a și brevetat-o. 

Torpila Whitehead realiza încorporarea într-un flotor 
hidrodinamic cu flotabilitate negativă a unei mașini alter- 

native cu pistoane oscilante, alimentate cu aer compri- 
mat, dintr-un rezervor special, la presiunea de 50 atm. 
Mașina putea acţiona un ax terminat cu elice, avînd trei 
pale. În acest mod apare purtătorul mobil autonom al în- 
cărcăturii explozive care, lansat din imersiune, se putea 
deplasa cu mijloace proprii de propulsie spre nava-ţintă. 

În mai 1868, Whitehead introduce regulatorul hidro- 
static care permitea torpilei să se deplaseze la o imersiune 
dinainte stabilită. 

Rezultatele obţinute cu primele prototipuri determină, 
în mai 1872, Amiralitatea engleză să achiziționeze, contra 
sumei de 15 000 livre, licenţa Whitehead. 

Și astfel, Royal Laboratory din Woolwich începe con- 
strucţia, pentru Anglia, a torpilelor autonome Whitehead. 

Un an mai tîrziu — în 1873 —, Franţa cumpără licența 
torpilei Whitehead cu 10 000 franci și o transmite arse- 
nalului din Toulon. 

În S.U.A., colonelul american John J. Lay constru- 
iește şi el, în anul 1880, o torpilă cu piston mecanic os- 
cilant, care utiliza presiunea acidului carbonic lichefiat. 

Tot în anul 1880, în urma unui acord încheiat între 
W. Scott Sims și Edison, s-a realizat, la „Sims Electrical 
Fisch Torpedo Company“, prima torpilă electrică Sims- 
Edison. 


Butoiul cu pulbere — prima armă a submarinului. 

Istoria evoluţiei torpilei autonome mai remarcă și ac- 
tivitatea căpitanului de fregată John Adams Howell, din 
marina S.U.A. Acesta, în perioada 1884—1891, a realizat 
o torpilă (torpila Howell) care, folosind energia acumu- 
lată de un volant, se putea deplasa timp de 41 secunds 
cu o viteză de 28 noduri, parcurgînd circa 600 m. În anul 
1895 se considera că torpila Howell este superioară torpi- 
lei Whitehead. 

În 1894 însă, inginerul austriac Ludwig Obry inven- 
tează un giroscop care, aplicat ulterior pe torpila White- 
head, o readuce pe prim plan. Torpila Whitehead avea 
durata de funcţionare de 3 minute, parcurgînd distanța 
de circa 2 000 m; giroscopul aplicat îi asigura o precizie 
suficientă lansării cu succes de la mare distanță asupra 
navelor-ţintă. 

În istoricul evoluţiei torpilelor automobile se mai pot 
aminti contribuţiile americanului Ericson — în 1880, a 
generalului american Berdam — în 1895, a norvegianului 
Nordenfelt — în 1888 şi a uzinelor germane Schwarzkopf. 

Trecînd în revistă evoluţia torpilelor, nu se poate 
omite faptul că acestea au fost folosite şi ca mijloace pur- 
tătoare de oameni în acțiuni de diversiune. Încă în anii 
primului război mondial, italienii au realizat torpilele tip 
SLC (Siluro a Lenta Corsa) şi torpilele tip SSB (Siluro 
San Bartolomeo); acesteau aveau o lungime de 6,7 m, 
erau propulsate cu motoare electrice şi aveau amenajate 
două locuri pentru oamenii echipați cu costume ușoare de 
scafandru. 

Torpilele pilotate făceau parte din mijloacele de asalt 
ale marinei. Capul torpilei era detașabil și putea fi plasat, 
cu întreaga încărcătură de explozibil, pe opera vie a na- 
velor adversare. 

— Cu astfel de mijloace, italienii au reușit scufundarea 
navei de linie Viribus Unitis, în 1918, și a navelor mili- 
tare englezești Valiant și Queen Elisabeth, în 1941. 

~ Dacă italienii au folosit torpila condusă de om ca mij- 
loc submarin de transport în ambele sensuri (dus-întors), 
japonezii au folosit-o numai într-un sens. Oamenii de sa- 
crificiu japonezi porneau la atac, dirijind torpila direct pe 
corpul imers al navei inamice; pentru aceștia nu mai 
exista drum de întoarcere. 

Torpila clasică Whitehead. 


Torpila umană japoneză — kaiten — era dirijată din- 
tr-un habitaclu din care pilotul vedea ţinta de la supra- 
faţa apei. 

Trecerea de la torpila autonomă la torpila condusă de 
om nu a dus la eficacitatea scontată, iar rezultatele slabe 
au impus abandonarea acestor încercări. 

În ambele războaie mondiale torpila a constituit cel 
mai eficient şi puternic mijloc de luptă în cadrul forțelor 
militare navale. S-a constatat că pentru nave cu depla- 
sament sub 5 000 t, deseori, era suficientă o singură tor- 
pilă pentru a le rupe și scufunda. Efectul torpilei asupra 
corpului navei creştea considerabil cînd aceasta lovea în 
raionul compartimentelor de mașini, îndeosebi în zona 
compartimentului de căldări (cazane cu abur) care, fiind 
sub presiune, produceau explozii suplimentare în urma 
cărora, practic, nava nu mai avea nici o șansă de a ră- 
mîne în stare de plutire. Pentru nave mai mari de 5 000 t 


Siajul torpilei demască submarinul atacator. 

erau necesare mai multe torpile. Aceste nave aveau o 
vitalitate ridicată datorită, în primul rînd, numărului mare 
de compartimente etanșe, la care se adăuga protecţia ex- 
terioară a corpului. Astfel, pentru scufundarea navei de 
linie japoneze Yamato, cu deplasament de 72000 t, au 
fost necesare zece torpile și cinci bombe, iar Musaishi — 
de același tip cu Yamato — a fost scufundat după ce a 
primit 18 torpile și 40 de bombe. 

Deși armă secretă, torpila a cunoscut totuși o genera- 
lizare rapidă a noutăţilor pe care le conţine atit prin fap- 
tul că statele care le produce le furnizează și altor aliaţi, 
cît și prin posibilitatea de capturare de către inamici. 
Astfel, la începutul celui de al doilea război mondial, 
americanii se aflau — în privinţa torpilelor — cu mult 
în urma germanilor şi japonezilor; 380% din torpilele ame- 
ricane folosite în perioada iniţială a războiului nu au co- 
respuns cerințelor tehnico-tactice; abia în anul 1943 ame- 
ricanii au creat prima torpilă electrică, care, de fapt, era 
o copie fidelă a unei torpile germane găsită eşuată pe 
plajă. 

Folosirea de către submarinele germane a unui nou tip 
de torpile — acustice autoghidate —, îndeosebi împotriva 
navelor militare de suprafață, a determinat conducerea 
|flotei militare aliate să caute soluţia capturării unei ast- 
fel de torpile. Însă acest lucru nu era posibil decît prin 
capturarea unui submarin, dar o astfel de captură era 
foarte greu de înfăptuit. Totuși, o formaţie de nave mili- 

| tare americane, în componența căreia se afla și portavio- 

nul Guadalcanal, a pornit în mai 1944 cu scopul precis 
de a captura, cu orice risc, un submarin german. Dotată 
cu aparatură specială de căutare la suprafaţă şi în imer- 
siune, formaţiei de nave americane i-a trebuit aproape 
o lună de zile să recepționeze unde caracteristice subma- 
rinului. Într-adevăr, la 2 iunie 1944 submarinul german 
solitar U-505 se afla în căutarea unei „prăzi“ în zona 
Atlanticului de sud, cînd la bordul navei s-au înregistrat 
semnale radar trimise de navele americane. Deşi, la ori- 
zont, navele inamice încă nu se vedeau, comandantul 
submarinului german a ordonat afundarea. 

Timp de 48 de ore, submarinul a fost nevoit să stea 
în imersiune deoarece, la fiecare ieșire la suprafaţă, de- 
\tecta prezența undelor radar care îl căutau. La 4 iunie 

1944, aflat în imersiune, submarinul U-505 a auzit deja 
zgomotul elicelor navelor de suprafaţă care îl căutau. 
Acestea din urmă știau, de acum, precis poziția submari- 
nului, chiar dacă acesta staţiona între ape cu motoarele 
oprite. 

Staţionarea îndelungată în imersiune a submarinului 
crease o atmosferă grea la bordul navei datorită vicierii 
aerului. Submariniștii începuseră să resimtă puternic efec- 
tul lipsei de oxigen, cînd comandantul submarinului, dîn- 
du-și seama că nu mai era scăpare, a luat hotărîrea să 
iasă la luptă deschisă. 

În acest scop și-a propus să iasă la suprafață și să 
atace cu torpile navele care îl „tatonau“ cu grenade anti- 
submarine și care deja îi provocaseră unele avarii, îndeo- 
sebi, la cîrme. Comandantul submarinului german U-505 
nu avea de unde să știe că inamicii de afară îl așteptau 
să iasă pentru a-l captura şi nu pentru a-l distruge. 

Astfel, apariţia bruscă a submarinului la suprafaţa apei 
a fost întimpinată cu salve de mitralieră de pe două 
avioane americare, care patrulau deasupra navei vizibilă 
de la înălţime chiar cînd se afla în imersiune. 

Atacul neașteptat cu rafale de mitralieră a surprins 
echipajul, şi aşa aflat într-o stare morală scăzută, deter- 
minîndu-l să se arunce în apă și să părăsească submarinul 
care, avînd cîrma blocată, se deplasa pe un cerc de gira- 
ție, corespunzător unghiului de cîrmă la care se blocase. 

Părăsirea în mare grabă a submarinului de către echi- 
paj a făcut ca acesta să deschidă numai o valvulă de inun- 
dare; americanii intraţi în submarinul german, care con- 
tinua să se rotească la suprafaţa apei, au reuşit să găsească 
valvula de inundare deschisă, să o închidă și să treacă la 
remorca portavionului Guadalcanal primul submarin ger- 
man capturat în luptă directă. 

Astfel, la 19 iunie 1944, submarinul german U-505 a 
întrat, la remorcă, sub pavilionul american, în portul Royal 
Bay din insulele Bermude, de unde, ulterior, a fost tran- 
ferat în S.U.A. Această acţiune a permis americanilor să 
studieze torpilele acustice, cît și codul folosit de submari- 
nele germane în vara anului 1944. į 

Armă de o complexitate tehnică deosebită, torpila im- 
pune condiții tehnologice speciale. O cît de mică imper- 
fecțiune a unui element component poate transforma tor- 

pila într-un simplu lest. Este suficient, în această direc- 
ție, de amintit faptul că Germania — stat care avea o 
mare experienţă în construcţia torpilelor, încă din pri- 
mul război mondial — la începutul celui de-al doilea răz- 
boi mondial a avut dificultăţi în folosirea torpilelor mo- 
dernizate. Astfel, în perioada 1939—1940, sute de torpile 
lansate de submarinele germane împotriva navelor de 
suprafaţă ale aliaţilor, fie că nu explodau nici la impactul 
cu corpul navei, fie că explodau mai devreme, fie că tre- 
ceau la mare imersiune pe sub nava asupra căreia se 
lansau. 

Această „criză a torpilelor“, manifestată în flota mi- 
litară germană, a impus revenirea, pentru o perioadă de 
aproape doi ani, la tipul torpilelor folosite în primul răz- 
boi mondial. 

Criza torpilelor a început să se manifeste chiar din 

“ primele zile de război pe mare cu Marea Britanie şi anume 
de la 14 septembrie 1939, cînd submarinul U-29 raporta 
prin radio că a avut două cazuri de explozie prematură a 
torpilelor pe traseu spre ţinte. 

Iniţial, cazul a fost considerat o întîmplare, dar, ulte- 
rior, U-27 (la 5 octombrie), U-46 (la 18 octombrie) și U-49 
(la 19 noiembrie) raportează pe rînd despre exploziile 
premature ale torpilelor lansate spre ţinte. Încep să apară 
rapoarte şi despre faptul că torpilele, lansate corect, nu 
explodează nici chiar la impact cu corpurile navelor 
asupra cărora sînt lansate. 

În timpul operaţiei de invazie a Norvegiei, în aprilie 
1940, criza torpilelor s-a manifestat cu toată violenţa; ma- 
joritatea submarinelor angrenate în această acţiune ra- 
portau prin radio, la comandamentul de care depindeau, 
de insuccesele lor datorate viciilor pe care le manifestau 
torpilele. Mai mult, în operaţia amintită, submarinele au 
întîlnit în apropierea coastelor norvegiene grupuri întregi 
de nave cu o foarte slabă apărare antisubmarină, dar în 
fața cărora au rămas neputincioase din cauza torpilelor 
care continuau să funcționeze anormal. 

Alarmată, chiar de la primele rapoarte ale submari- 
nelor, conducerea flotei de submarine a luat măsuri de 
cercetare a cazurilor cu scopul de a restabili funcționali- 
tatea torpilelor. S-a constatat că perfecţionările aduse 
torpilelor după primul război mondial nu au fost sufi- 

cient experimentate pentru a se descoperi anumite defi- 
ciențe, care la primele probe nu s-au ivit. Era vorba, în 
primul rînd, de noul aparat de darea focului magnetic, 
care era influenţat în mod diferit de diverse componente 
magnetice ale navei proprii, ale corpului torpilei, ale cor- 
pului navei adverse şi chiar ale cîmpului magnetic te- 
restru în zona geografică unde se aflau. 

În al doilea rînd, au existat deficienţe și la regulatorul 
de imersiune, îndeosebi la hidrostat, care a fost găsit cu 
presiune nepermis de mare în interior. 

Aparatul de aprindere magnetic, în condiţiile amin- 
tite, ducea la declanșarea exploziei mai devreme, mai tîr- 
ziu sau chiar deloc. 

Deficienţele regulatorului de imersiune făceau ca tor- 
pilele să se deplaseze la o adincime cu 2—4 m mai mare 
decît cea la care se executa reglarea la bordul navei. 

Din această cauză, în anul 1940, conducerea flotei ger- 
mane de submarine a fost obligată să facă un pas de 20 
de ani în urmă şi să adopte aparatele folosite la torpile 
în anul 1918. 

Abia la sfîrşitul anului 1942 au fost înlăturate lacu- 
nele constatate pe timpul! crizei torpilelor. 

Din punct de vedere al motorului de propulsie, actua- 
lele torpile se clasifică în torpile mecanice, electrice sau 
reactive. 

Torpilele €lectrice ca şi cele neelectrice se compun, în 
principiu, din patru mari părți; compartimentul încărcă- 
turii explozibile (capul torpilei), compartimentul baterii- 
lor de acumulatoare, compartimentul motorului și am- 
penaj. 

Din punct de vedere al calibrului, cele mai răspîndite 
sînt cele de 533, 4 mm (21 țoli) dar există și o gamă largă 
de torpile cu calibrul de 254, 324 și 450 mm. 

Din punct de vedere al modului de dirijare spre ţintă 
(după lansare), torpilele pot fi cu acţiune directă pe ţintă, 
ghidate sau autoghidate. | 

În scopul creșterii eficacităţii exploziei asupra cor- 
pului navei, în prezent tot mai mult se folosesc aparate 
de aprindere care să declanșeze explozia cu puţin timp 
înainte de impact. 

În privinţa vitezei de deplasare, actualele torpile de- 
pășesc cu mult viteza torpilelor folosite în al doilea răz- 

boi mondial, iar autonomia a atins și chiar a depășit dis- 
tanţa de 20 km. 

Deşi torpila, în condiţiile actuale, poate fi lansată de 
pe nave de suprafață, avioane, elicoptere, se consideră că 
această armă devine tot mai mult specifică submarinelor. 
Faptul că în prezent au apărut foarte multe submarine 
nat realizarea torpilelor antisubmarine capabile să fie 
cu propulsie nucleară, capabile să se deplaseze în imer- 
siune cu viteze de circa 30 noduri şi să se scufunde la 
adîncimi mari (în perspectivă pînă la 1000 m) a determi- 
lansate de pe un submarin în imersiune, împotriva altui 
submarin aflat, de asemenea, în imersiune. 

Capul acustic de autoghidare a torpilelor spre ţintele 
navale este compus din două hidrofoane montate în capul 
torpilei; acestea comandă manevra cîrmelor torpilei în 
așa fel încît aceasta să fie dirijată pe relevmentul maxi- 
mei intensităţi sonore recepționate. 

Perfecţionarea actuală a torpilelor electrice se dezvoltă 
pe linia creșterii vitezei de marș, paralel cu creșterea 
cursei autonome. 

Aceasta a impus abandonarea bateriilor de acumula- 
toare cu plumb — folosite iniţial — şi trecerea la acu- 
mulatoarele zinc-argint care, la aceeaşi capacitate de cu- 
rent înmagazinat, sînt de zece ori mai ușoare decit acu- 
mulatoarele cu plumb (dar în schimb preţul de cost este de 
10 ori mai ridicat). 

Torpilele dotate cu acumulatoare zinc-argint folosesc 
ca electrolit apa de mare, cu pătrundere liberă în compar- 
timentul bateriilor. 

S-a reușit astfel obţinerea unor viteze ale torpilei de 
50—70 noduri și raze de acţiune de aproximativ 20 Mm. 

La viteze mai mari de 50 noduri se constată apariţia 
fenomenului de cavitaţie, atît asupra corpului torpilei, 
cît, mai ales, asupra elicelor, fenomen care duce la creș- 
terea rezistenţei de înaintare în mediul marin şi la crea- 
rea unui zgomot propriu, neadmis torpilelor. 

S-a impus căutarea altor tipuri de motoare propulsoa- 
re, care să nu folosească elice. Experimental s-a creat o 
torpilă, acționată de motor reactiv, care a realizat viteza 
de 155 noduri; la aceasta s-a constatat formarea unui cîmp 
acustic propriu foarte mare, care o face improprie utiliză- 

rii, din cauza posibilităţii uşoare de detectare cu actua- 
lele mijloace de hidrolocaţie. 

Se consideră că raza de acţiune a torpilelor moderne 
trebuie să depăşească raza de detectare a submarinelor 
cu ajutorul hidrolocaţiei. 

În realizarea torpilelor rapide, o atenţie deosebită este 
acordată creării şi perfecţionării unor mijloace şi sisteme 
de autoghidare și teleghidare a acestora. În prezent este 
foarte răspîndită metoda de căutare şi autodirijare acus- 
tică cu sisteme de căutare active și pasive. În cazul sis- 
temelor acustice pasive, elementul sensibil îl constituie 
detectorul de zgomot, iar în cazul sistemelor active ele- 
mentul sensibil (sesizorul) îl constituie hidrolocatorul. 

Pentru reducerea zgomotului propriu s-a trecut la fo- 
losirea unei singure elice şi nu două ca la torpilele obiș- 
nuite; de asemenea s-a trecut la înlocuirea acţionării 
pneumatice a cîrmelor cu acţionări electrice. 

La torpilele rapide cu cap acustic s-a stabilit un regim 
de reducere a vitezei în limitele 30—35 noduri, în zona 
intrării în funcţiune a sistemului de autoghidare acus- 
tică. 

În prezent tot mai mult se susține ideea realizării de 
torpile conduse prin fir. Acestea prezintă avantajul că pot 
fi lansate imediat după descoperirea țintei fără a dispune 
de date inițiale prea multe, urmînd ca pe traseu torpila 
să primească corecţiile necesare pentru a lovi ţinta. Tor- 
pilele conduse prin fir prezintă și avantajul că pot folosi 
motoare electrice puternice care să le permită deplasa- 
rea cu viteze mai mari de 60 noduri; nemaiavînd cap 
acustic de autoghidare, problema zgomotului propriu nu 
se mai pune la aceste torpile. 

Pe această linie au apărut torpile care au tamburi cu 
cablul conectat la, un pupitru special de dirijare, exis- 
tent la submarinele care le lansează; de pildă, lungimea 
firului conducător la torpila MK-45 este de 20 km. 

Firul conducător permite dirijarea de la distanță a 
cîrmelor torpilei şi darea focului cînd torpila s-a apro- 
piat de ţintă. 

Printre ultimele modernizări în domeniul torpilelor 
poate fi amintită torpila MK 48, realizată în trei va- 
riante; una din acestea se caracterizează prin: calibrul 
— 533,4 mm, lungimea — 6 200 mm, greutatea — 1 600 kg, 

Torpila americană MK-48. 


viteza de deplasare — 60 noduri, adîncimea de marş — 
1200 m, distanța maximă de dirijare — 40 km, încărcă- 
tură explozibilă de trotil — 120 kg, fiind destinată lan- 
sării atît asupra navelor de suprafaţă, cît şi împotriva 
submarinelor. 

Pentru creşterea probabilității de lovire a țintei, unele 
torpile sînt dotate cu aparate care asigură manevrarea 
torpilei în limitele unei anumite suprafeţe după un anu- 
mit program — cerc, spirală, zigzag etc. 

Armarea unor torpile cu încărcătură nucleară a mărit 
considerabil probabilitatea de lovire a țintei, deoarece 
raza de distrugere a acestor torpile a crescut de cîteva 
zeci de ori. 

Torpilele moderne pot avea aparate de darea focului 
cu contacte (inerţiale) sau fără contacte (magnetice, acus- 
tice, optice etc.). 

În privinţa tuburilor de lansare a torpilelor, în con- 
dițiile actuale s-au produs unele schimbări. Astfel, dacă 
la submarinele clasice se folosea lansarea torpilelor din 
tuburile submarinului aflat în imersiune sau la supra- 
faţă, cu ajutorul aerului comprimat, la submarinele mo- 
derne, capabile să se scufunde la adîncimi peste 60 m 
nu mai este posibilă şi nici raţională lansarea cu aer. S-a 
trecut la lansarea hidromecanică, prin care se folosește 
o pompă cu impuls hidropneumatic la fiecare grup de 
trei tuburi. 

Lansarea hidromecanică a torpilelor mai prezintă și 
avantajul că elimină total bulele de aer vizibile la lan- 
sările pneumatice şi elimină considerabil zgomotul în 
timpul lansării. 

Specialiștii vest-germani consideră că submarinele 
moderne trebuie să aibă un număr mare de tuburi lans- 
torpile care, armate cu torpile, pot fi folosite simultan în , 
timpul unui atac. Astfel, dacă în al doilea război mon- 
dial, submarinele germane aveau 2—4 tuburi lanstorpile, 
actualul submarin clasic vest-german — tip U-1 — are 8 
tuburi. e 

Pentru conducerea operaţiei de lansare a torpilelor, 
submarinele moderne sînt dotate cu aparate automate, care 
execută prelucrarea lansării precise a torpilelor, prin reg- 
larea electrică atît a giroscopului, cît şi a adîncimii de 
marş pentru torpilă. 

Specialiștii în materie de torpile consideră că torpila 
viitorului va avea corpul din aliaj de magneziu, cu aco- 
perire specială pentru obţinerea unei suprafeţe perfect 
lucioase. 

În viitor se preconizează ca sistemul acustic de autoghi- 
dare să funcţioneze în frecvenţe infrasonore, încărcătura 
să fie nucleară sau obișnuită, raza de acţiune să atingă 
100 Mm, iar viteza de deplasare 150—200 noduri. 

În prezent se fac cercetări în vederea realizării şi utili- 
zării proiectilelor gravitaționale. Un astfel de proiectil va 
avea forma unei torpile obișnuite, fără motor, care, atașată 
unui lest, va avea traiectoria, imediat după lansare, pe ver- 
ticală, spre adîncuri; la o anumită comandă, cîrmele torpi- 
lei vor intra în funcțiune și vor determina redresarea 
torpilei într-o direcţie rezultantă a mişcării spre adînc și 
spre ţintă. La o altă comandă, restul se desprinde, iar 
torpila, datorită flotabilității pozitive, va plana (spre su- 
prafaţă și spre ţintă) pînă la impactul cu nava-ţintă. 

Se presupune că o astfel de torpilă va putea atinge 
viteza de 60—70 noduri în perioadele iniţiale și finale ale 
cursei și 25—30 noduri în fazele de planare atit spre fund 
cît și spre suprafaţă. 

Artileria submarinelor, în calitate de armament auxi- 
liar, a evoluat de la simple mitraliere, dispuse în corpul 
de rezistenţă al submarinului, la tunuri cu calibre pînă 

la 300 mm ca apoi, în epoca contemporană, să dispară 
definitiv din dotarea unor submarine. 

Iniţial, s-a considerat ca tunul de bord al submarinu- 
lui să-i servească acestuia drept mijloc de apărare și de 
atac în situaţiile cînd submarinul este surprins la supra- 
fața apei. Chiar din perioada primului război mondial s-a 
constatat, totuşi, că tunul de bord reprezintă un mijloc 
de luptă eficient împotriva transportoarelor solitare; aces- 
tea erau scufundate, de regulă, numai prin găurile de 
apă provocate de explozia proiectilelor trase de pe sub- 
marin, astfel încît să fie afectate cît mai multe compar- 
timente ale navei transportoare. 

Submarinele-crucișător — seria U-139—-—U-141 — au 
apărut încă din primul război mondial (1918), concepute, 
iniţial, ca nave submarine de transportat mărfuri. 
După primul război mondial, englezii l-au construit pe 
X-1 (2 425/3600 tf) în 1923, americanii au construit seria 
submarinelor V1-—-—V6 (2 000/2 730 t) în anii 1924-—1930, 
iar francezii l-au construit pe Surcouf (2 880/3 300 tf), în 
anul 1934. 

În al doilea război mondial, germanii au construit 
"cîteva submarine-crucișător, dotate cu tunuri, turele şi 
blindaje, destinate a fi utilizate atît împotriva navelor 
de suprafaţă, cît mai ales împotriva aviaţiei (U-491). Deși 
\puteau opune o oarecare rezistență avioanelor atacatoare, 
artileria submarinelor s-a dovedit, totuşi, incapabilă să 
cîştige duelul cu aviația, care dispunea de bombe, grenade 
antisubmarin şi artilerie de bord, capabile să afecteze 
integritatea etanșeităţii submarinului; un submarin, fie 
ei chiar crucișător, lipsit de etanșeitatea corpului, era 
condamnat la distrugere. 

Unele submarine au avut tunurile de bord montate 
pe platforme rotative, capabile să introducă tunul în in- 
teriorul suprastructurii pe timpul navigaţiei în imersiune. 
Această organizare constructivă nu a fost generalizată, 
datorită faptului că mărea timpul de pătrundere a sub- 
marinului în imersiune. În majoritatea cazurilor, subma- 
rinele folosite în ambele războaie mondiale aveau tunu- 
rile fixate pe punte, în apropierea chioșcului și prevăzute 
cu capace de etanșare a ţevilor şi containere etanșe pen- 
tru proiectile; rezerva de proiectile la bordul unui sub- 


116 $ colecţia cristal $ 


marin era constituită, în mod obișnuit, din 120—180 lo- 
vituri (proiectile). 

Apariţia rachetelor în dotarea submarinelor moderne 
a determinat scoaterea tunurilor de pe aceste nave. 

Dacă în primele două războaie mondiale, pe care le-a 
cunoscut omenirea în secolul al XX-lea, submarinul a 
prezentat pericol relativ numai asupra navelor militare 
sau comerciale aflate pe mări și oceane, în prezent, sub- 
marinul a devenit un pericol universal, atît pentru supra- 
fața mărilor și oceanelor, cît şi — în egală măsură — 
asupra uscatului. Această funestă calitate nouă a sub- 
marinului modern rezidă din faptul că o bună parte a 
submarinelor actuale, atomice sau clasice, au fost trans- 
formate în purtătoare de rachete balistice cu posibilităţi 
de lansare de la suprafața apei sau chiar din imersiune 
spre puncte geografice aflate la mii de kilometri de locul 
lansării. Submarinele purtătoare de rachete balistice, în- 
deosebi cele atomice, patrulează azi pe mări şi oceane, 
fiind capabile să lanseze rachete spre orice punct geo- 
grafic al planetei. Rachetele balistice purtate de subma- 
rine sînt gata în orice moment să fie lansate, la ordin, 
asupra unor puncte bine stabilite. 

Primele rachete balistice, folosite la submarinele ame- 
ricane şi engleze, au fost de tipul Polaris — în variantele 
A-1, A-2, şi A-3 — şi Poseidon. Racheta balistică Pola- 
ris-A3, în califate de principală formă de armă strategică, 
destinată lansării asupra obiectivelor terestre, a intrat 
în dotarea submarinelor în anul 1964 și se caracterizează 
prin următoarele: greutate la lansare — 15,8 t, lungime 
— 9,4 m, diametrul corpului — 1,37 m, puterea de dis- 
trugere echivalentă — 0,75—1 megatonă, raza de acțiune 
— 4600 km şi viteza de zbor — 19000 km/oră. 

În 1966 s-au executat 21 de lansări cu rachete Pola- 
ris, dintre care 20 de lansări au fost reușite; deviația la 
țintă a fost de 1,2—4 km. Un rol deosebit în precizia de 
lovire a țintei îl are determinarea precisă a locului unde 
se află submarinul. 

Submarinele purtătoare de rachete Polaris au 16 tu- 
buri de lansare, dispuse în poziţie verticală — cîte 8 tu- 
buri în fiecare bord. În timpul lansării din imersiune, 
racheta Polaris A-3 este împinsă în afara tubului de lan- 
-sare de presiunea amestecului de gaze și vapori de apă care 

Submarin atomie purtător de rachete balistice. + 

se formează într-un generator de gaze prin arderea unei 
cantități de combustibil solid de rachetă în prezenţa apei. 

Această presiune aruncă racheta pe verticală pînă la 
15—20 m deasupra nivelului exterior al mării sau 
oceanului, cînd se pornește automat motorul de reacţie 
al primei trepte. 

Racheta Poseidon, obținută ca o perfecţionare a va- 
riantei Polaris C-3, a intrat în dotarea submarinelor în 
anul 1970. Caracteristicile principale ale rachetei balistice 
Poseidon sînt: lungime — 10,4 m, diametrul corpului — 
1,83 m, raza de acţiune — 5200 km, greutate la lan- 
sare — 27,2 t. 

Rachetele balistice Polaris, Poseidon şi Perseu sînt in- 
trate deja în dotarea submarinelor atomice; fiind cu ca- 
racteristici constructive diferite s-a impus ca şi submari- 
nele purtătoare de astfel de rachete să fie diferite. În 
multe cazuri, caracteristicile tehnice ale submarinelor 
atomice sînt determinate de caracteristicile tehnice ale 
rachetelor pe care trebuie să le încorporeze şi apoi să le 
lanseze; de aici şi multitudinea constructivă a submari- 
nelor nucleare actuale. 

Diferite programe de înarmare a submarinelor atomi- 
ce actuale sau propuse pentru a fi construite în viitor 
au în vedere realizarea unor rachete balistice cu caracte- 
ristici intercontinentale. Astfel, programe de tipul „An- 
tilopa“ sau „Strat-X“ preconizează realizarea unor rache- 
te de tipul A-3T sau a complexului ULMS, ce se carac- 
terizează, în final, prin creşterea atît a razei de acţiune, 
cît și a puterii de distrugere. 

Realizarea rachetelor balistice a impus căutarea unor 
soluții de realizare a mijloacelor de luptă împotriva aces- 
tor rachete. Soluţiile găsite constau în proiecte de reali- 
zare a unor rachete antirachete. Astfel, proiectul Sabmis 
prevede realizarea unui sistem antirachetă montat pe 
submarine atomice şi nave de suprafaţă. 

Se consideră că proiectul Sabmis asigură deplasarea 
purtătoarelor de rachete antirachetă pe poziţii care să rea- 
lizeze atacarea rachetelor balistice pe traiectoria ascen- 
sională, pînă la desprinderea capetelor cu explozibil sau 
pînă la declanșarea sistemului determinat de ţinte fictive. 

În S.U.A., prin anii 1960, s-a prelucrat un sistem de 
rachete antisatelit care să intre în dotarea submarinelor 

atomice; rachetele antirachetă, conform programelor 
Skipper sau Aurora, trebuiau să folosească tuburile de 
lansare a rachetelor Polaris de pe submarinele atomice. 

Proiectul Subad (Submarine Air Defence) reprezintă 
un complex de rachete intrat în dotarea submarinelor 
atomice americane, cu funcţionare aer-aer și cap de auto- 
ghidare cu raze infraroșii — asemănător cu instalaţia 
engleză Zuro. Aceste instalații pentru lansarea rachetelor 
aer-aer, de pe submarine care se află în imersiune, con- 
stau în grupuri de 6—8 tuburi de lansare a rachetelor 
montate articulat în corpul unei tije telescopice cu acţio- 
nare hidraulică. În stare de repaus, blocul cu tuburi şi 
cu rachete este strîns într-un container cilindric, inclus 
în structura chioșcului. Pentru aducerea blocului în stare 
de luptă, capacul etanș al containerului se deschide prin 
acţionare hidraulică, iar blocul telescopic ridică blocul 
cu tuburi în afara corpului submarinului, pînă la nivelul 
apei; acolo, blocul articulat al tuburilor este adus în stare 
de lansare a rachetelor. 

După lansarea rachetelor, blocul tuburilor revine în 
poziţie verticală, iar blocul telescopic aduce întregul an- 
samblu în containerul cilindric şi etanș din corpul navei. 

În această organizare, instalaţia este foarte compactă 
şi eficientă împotriva țintelor aeriene, cînd submarinul 
se află chiar în imersiune. 

Rachetele antisubmarine au intrat în dotarea submari- 
nelor atomice purtătoare de torpile, cu destinaţia distru- 
gerii submarinelor inamice la mari distanțe. Lungimea 
totală a unei rachete antisubmarin este de 6,4 m, greuta- 
tea — 1 800 kg, raza de acţiune — 50 km, puterea echi- 
valentă de distrugere — 10 şi 20 kt. Racheta este dotată 
cu sistem autonom de dirijare și cu sursă proprie de ener- 
gie electrică. Lansarea acestor rachete se realizează cu 
ajutorul tuburilor pentru lansarea torpilelor. După ieşi- 
rea rachetei din tubul lanstorpile, se aprinde combusti- 
bilul motorului reactiv, racheta iese din apă și zboară 
spre submarinul inamic aflat la mare distanţă. 

În punctul calculat înaintea lansării, unde se află 
submarinul inamic, la semnalul dat de aparatura de bord 
a rachetei, se rup şuruburile care leagă capul de luptă 
cu motorul reactiv. Motorul se separă sub acţiunea unei 
forțe de frinare egală cu 1,5 ori forţa iniţială de înain- 

Racheta antisubmarină M-331. 


tare, iar capul de luptă continuă să se deplaseze sub 
acțiunea forței inerţiale, dirijarea în aer fiind efectuată 
cu ajutorul cirmelor aerodinamice. 

Înainte de a intra în contact cu apa, capul de luptă 
se separă de cirmele aerodinamice, pătrunde cu viteză 
mare în apă şi explodează la adîncimea stabilită anterior. 

Descoperirea țintei, determinarea coordonatelor aces- 
teia și a parametrilor mișcării ei relative faţă de subma- 
rinul atacator, sînt realizate de un sistem hidroacustie 
și de către staţiile de conducere a lansărilor de rachete 
Sau torpile. Aceste date, precum și comanda de lansare, 
se introduc programat în sistemul de calcul electronic 

existent la bordul rachetei. Pe tot traiectul ei, racheta 
antisubmarin este dirijată în conformitate cu programa- 
rea stabilită. 

În dotarea unor submarine atomice americane se gă- 
sesc rachete antisubmarine de tipul Sabrok sau de tipul 
AUM (Advanced Underwater Missile). Capetele de luptă 
ale rachetelor antisubmarine pot fi cu încărcătură nu- 
cleară sau cu încărcătură clasică. 

Minele marine reprezintă arme deosebit de importan- 
te în ansamblul mijloacelor de luptă navale.  Așezate 
strategic, minele marine constituie un pericol permanent 
asupra navelor de suprafață şi chiar pentru submarine 
prin faptul că sînt ascunse sub nivelul apei, la diferite 
adîncimi sau chiar pe fundul apelor cu adîncime mică. 
În prezent se consideră că aviația este în măsură să 
„lanseze“ mine în apropierea coastelor inamice sau în 
alte locuri cu intens trafic naval, iar navele de supra- 
faţă se pot folosi la organizarea cîmpurilor de mine în 
apropierea litoralului propriu. 

În privinţa submarinelor, acestea, atît în primul răz- 
boi mondial, cît şi în cel de-al doilea, au fost folosite la 
așezarea minelor în apele inamice, în coridoarele lă- 
sate libere în cîmpurile de mine pentru trecerea nave- 
lor proprii (ale inamicului) sau în apropierea marilor 
nave de suprafață staționate în bazine maritime cu zone 
obligatorii de trecere. 

Pentru așezarea minelor marine, submarinele folo- 
sesc tuburile lanstorpile în care se dispun cîte două 
mine în vederea lansării în afara corpului navei. Din 
multitudinea minelor marine, submarinele pot folosi 
mine de fund sau mine cu ancoră înzestrate cu apara- 
tură de aprindere fără contact, prin folosirea cîmpurilor 
fizice ale navelor care vor trece pe deasupra minelor sau 
prin apropierea lor. 

Pentru a îngreuna descoperirea cîmpurilor de mine 
şi eventuala lor dragare, minele moderne au corpurile 
executate din fibră de sticlă şi material plastic, folosind 
aparate de darea focului combinate astfel încît să de- 
clanșeze numai la acțiunea simultană a mai multor cîm- 
puri fizice ale navelor. Actualele mine marine au dispozi- 
tive de armare cu declanșare prestabilită — după o anu- 
mită perioadă de timp: de la 12 ore pînă la 100 de zile. 

Mină antisubmarină cu antene. 

De asemenea, minele marine moderne au mecanisme 
de autodistrugere cu declanșare reglabilă între 3 zile 
şi 210 zile. 

În prezent, creşterea numărului de submarine în di- 
ferite ţări a impus execuţia unor mine marine special 
destinate numai submarinelor. Aceste mine au aparate 
de darea focului cu funcţionare adaptată la principiul 
acustic, cu sensibilitate adecvată cîmpului acustic creat 
de submarin. De asemenea, se studiază posibilitatea rea- 
lizării de mine reactive cu ieșire instantanee la suprafaţa 
apei și autodirijarea spre corpul navelor aflate în apro- 
piere. 

O direcţie nouă de evoluţie a perfecționării minelor 
marine constă în studierea posibilităţii creării de mine 
cu programare electronică și aparatură care să permită 
conectarea și deconectarea temporară a circuitelor func- 
tionale, la recepţia anumitor semnale codificate trans- 
mise de navele amice care trec prin zonă. 

În scopul perfecţionării metodelor, procedeelor şi ac- 
tivităţii echipajului navei submarin, în operaţiile de 
minare, submarinele puitoare de mine sînt realizate ca 
nave speciale, cu adaptări constructive şi aparatură co- 
respunzătoare acestei activităţi. 

Dotarea radioelectronică a submarinelor moderne re- 
prezintă un complex unic în care o deosebită importanţă 
se acordă mijloacelor hidroacustice în compunerea că- 
rora intră staţii de descoperire a țintelor submarine, 
identificarea acestora şi urmărirea continuă a semnale- 
lor emise de ele. De asemenea, complexul aparaturii ra- 
dioelectronice mai conţine staţii de transmisiuni sub- 
marine, mijloace de navigație și mijloace de bruiaj. 

Sistemul integral de căutare și identificare a țintei, 
stația pentru relevmente acustice, staţia de clasificare a 
țintelor, precum și staţia de transmisii acustice subma- 
rine au o funcţionare mulțumitoare pînă la viteze ale 
submarinului propriu de 12—15 noduri. 

Distanța descoperirii țintelor de suprafaţă, în regim 
de ascultare, în condiţii hidrologice optime, este de 18— 
28 km, iar în regim de emisie distanţa optimă este de 
50—130 km. 

Stațiile de transmisii acustice submarine asigură le- 
gături în regim de telefonie la distanța de circa 10 km. 

O importanţă deosebită este acordată clasificării co- 
recte a țintei descoperite; în acest scop s-a introdus ana- 
liza, cu ajutorul mașinii electronice de calcul, a semnale- 
lor sonore înregistrate pe bandă magnetică. Perfecţiona- 
rea tuturor aparatelor care alcătuiesc complexul unic ra- 
dioelectronic al submarinelor, prin creşterea distanțelor 
de detecție şi a gradului de precizie — iată căile evolu- 
ţiei viitoare a acestor dotări întilnite la submarinele 
moderne. 

În situaţiile navigaţiei la suprafață sau la adîncimea 
periscopică, pentru obţinerea informaţiilor referitoare la 
situaţia generală de la suprafața apei, submarinul folo- 
seşte mijloacele radiolocaţiei (staţii de căutare şi recu- 
noaștere a țintelor aeriene și navale de suprafaţă, pre- 
cum şi descoperirea semnalelor radio şi de hidrolocaţie 
ale inamicului). 

Pentru transmisiunile exterioare se folosesc: emiţă- 
toare pe unde scurte cu funcţionare într-una sau două 
benzi de frecvenţă, în diapazon de 2 pînă la 30 MHz, 
emițătoare pe unde ultrascurte, cu funcţionare în diapa- 
zonul frecvențelor de 200—400 MHz şi un emiţător pe 
unde lungi. 

Cerinţele navigaţiei sînt asigurate de un complex 
compus din: sistemul navigaţiei inerţiale, aparatura de 
radiolocaţie şi sistemul astronavigaţional, la care se mai 
adaugă periscoape pentru sextant şi radio sextante. De 
asemenea, o serie de sonde: de suprafaţă şi de adincime, 
cu repetitoare, asigură cunoașterea în orice moment a 
datelor necesare stabilirii cu cea mai mare precizie, în 
orice moment, a poziţiei submarinului, chiar cînd acesta 
se găsește în imersiune. 

Pe lîngă perfecţionările în mijloace şi aparatură de 
luptă, submarinele viitorului vor suferi şi perfecţionări 
energetice, în sensul că actualele preconizări ale viitoa- 
relor viteze în imersiune, de 40—50 sau 60 noduri, au 
toate şansele să fie realizate. 

Pentru obţinerea vitezei de 50—60 noduri, submarinul 
are nevoie de o putere de 50 000—60 000 CP, care se poate 
obţine în turbine cu abur, cu gabarite ceva mai mari de- 
cît actualele turbine ale submarinelor atomice. Perfec- 
ționările se vor canaliza spre reactorul nuclear, îndeosebi 
asupra schimbătoarelor de căldură, care în prezent limi- 
tează turbinele la funcţionare cu parametrii aburului 
destul de scăzuţi. Creșterea parametrilor — temperatură și 
presiune — va permite obţinerea unei puteri mult mai 
mari în turbine cu gabarite apropiate celor întilnite azi 
la submarinele atomice. 

SUBMARINUL ŞI ACCIDENTELE 


Vitalitatea submarinului reprezintă calitatea acestuia 
de a-şi păstra proprietățile nautice, tehnice şi construc- 
tive, la un nivel cît mai ridicat, în interacțiunea cu fac- 
torii externi capabili să-i afecteze integritatea. Elemen- 
tul principal al vitalităţii — nescufundabilitatea — defi- 
neşte proprietatea submarinului de a rămîne în stare de 
plutire, fără să se răstoarne, atunci cînd corpul de re- 
zistență este avariat şi compartimentele etanşe sînt par- 
țial umplute cu apă. O importantă condiţie de asigurare 
a nescufundabilităţii este materializată în rezerva de flo- 
tabilitate acordată construcției încă din faza de proiectare 
și menţinută apoi de către echipajul submarinului. 

Rezerva de flotabilitate şi repartizarea acesteia pe 
lungimea submarinului asigură acestuia nu numai flo- 
tabilitatea proprie, ci şi o suficientă stabilitate în cazul 
avariilor care determină inundarea parţială a comparti- 
mentelor. 

Pentru păstrarea și folosirea raţională a rezervei de 
flotabilitate, în cazul pătrunderii apei de mare în inte- 
riorul corpului de rezistenţă, acesta este împărţit, cu aju- 
torul pereţilor transversali etanşi, în compartimente 
etanșe. Cu cît rezerva de flotabilitate este mai mare, cu 
atît mai mult submarinul rămîne în stare de plutire prin 
inundarea unui compartiment etanş mai voluminos. Creş- 
terea, însă, a rezervei de flotabilitate este posibilă nu- 
mai pînă la unele limite raţionale; volumele mari ale 
tancurilor de balast înrăutățesc calităţile nautice ale sub- 
marinului, calitățile manevriere la suprafața apei şi mă- 
resc timpul de intrare în imersiune. Menţinerea rezervei 
de flotabilitate se realizează de către echipajul submari- 
nului prin păstrarea intactă a trecerilor etanșe dintr-un 
compartiment în altul atît pe calea de acces a echipajului, 

cît și pe căile de acces ale conductelor, cablurilor, ușilor 
de separație spre compartimentele etanșe învecinate. 

Există la bordul navelor submarin reguli precise 
asupra cărora fiecare membru al echipajului poartă răs- 
punderi concrete şi chiar dublate în privinţa sarcinilor de 
menţinere a unei vitalități cît mai ridicate a submarinu- 
lui. 

Sistemele hidraulice ale submarinului sînt în măsură 
să asigure eliminarea infiltraţiilor mici de apă în inte- 
riorul corpului de rezistență şi chiar pătrunderile mari 
de apă cauzate de producerea găurilor de apă în corpul 
navei. În acest caz, un rol deosebit îl are instalaţia de 
aer comprimat care introduce aer, la presiunea echivalen- 
tă presiunii din exterior, în compartimentul inundat, 
oprind pătrunderea apei în compartiment și chiar elimi- 
narea acesteia în exterior. 

Calea cea mai bună pentru creșterea vitalităţii navei 
constă în perfecţionarea instalaţiilor care asigură vitali- 
tatea submarinului. Submarinele cu deplasamente mari 
se compartimentează astfel încît nava să rămînă în stare 
de plutire chiar şi atunci cînd are un compartiment etanș 
inundat complet. 

Unele submarine au balast de siguranţă care se des- 
prinde de navă în cazurile cînd se cere creşterea flotabi- 
lităţii. P 

În prezent se studiază posibilitatea purjării tancurilor 
de balast cu reactivi chimici în loc de aer comprimat. În 
cadrul măsurilor tehnico-organizatorice de creştere a vi- 
talității submarinelor, o atenție deosebită se acordă mo- 
dalității de salvare a echipajelor submarinelor scufun- 
date sau aflate în imposibilitatea executării manevrelor 
de ieşire la suprafață. 

Plutirea liberă constituie una din posibilitățile de ie- 
şire a echipajului unui submarin avariat la suprafața 
apei. Procedeul constă în ieşirea fiecărui membru al echi- 
pajului, prin tuburile lanstorpile, folosind aparat indivi- 
dual de salvare compus din butelie cu aer comprimat şi 
un pieptar care să-i asigure o flotabilitate pozitivă. 

Ieşirea individuală, prin plutire liberă, este posibilă 
de la adîncimi de 20—30 m iar cu un antrenament cores- 
punzător ieşirea poate fi efectuată chiar de la adîncimi de 
60 m. În acest scop, flotele care au submarine în dotare, 

au turnuri de antrenament, de circa 100 m în care sub- 
mariniștii se antrenează pentru ieşirea la suprafaţa apei 
de la adîncimi variabile, folosind completul de salvare 
individuală existent la bordul submarinelor, pentru fie- 
care membru al echipajului. 

O altă cale de salvare a echipajelor submarinelor ava- 
riate constă în folosirea unor minisubmarine speciale, 
capabile să „găzduiască“ 14—20 persoane scoase din sub- 
marinul avariat și transportate la suprafața apei. În acest 
caz, minisubmarinul trebuie să aibă posibilitatea conec- 
tării etanşe cu submarinul avariat pentru transferarea 
unui număr de oameni din nava avariată în micuțul sub- 
marin salvator; astfel de minisubmarine, cu deplasament 
de 10 t, au fost construite şi experimentate pentru pă- 
trunderi pînă la adîncimi de 1 000—1 600 m, putînd lua 
la bord 24 de oameni. 

În comparaţie cu navele de suprafaţă, submarinele sînt 
cu mult mai sensibile, mai predispuse la avarii și chiar 
catastrofe. 

Caracterizîndu-se printr-o flotabilitate relativ mică si 
printr-o stabilitate longitudinală mică, la deplasarea în 
imersiune submarinele sînt supuse şi unor presiuni varia- 
bile ale apei, corespunzător adîncimilor la care își desfă- 
șoară activităţile. Dacă la navele de suprafaţă lupta împo- 
triva pătrunderii apei prin găurile provocate în învelișul 
exterior al navei este o problemă destul de grea, dar re- 
zolvabilă, la submarine lupta pentru vitalitate, în general, 
și lupta împotriva pătrunderii apei, în special, sînt pro- 
bleme extrem de dificile și deseori imposibile. Faptul că 
în volumul relativ mic al compartimentelor unui submarin 
există o concentrare masivă de mijloace tehnice și — în 
cazul submarinelor militare — de luptă, dispuse cu pre- 
cădere în apropierea pereţilor şi bordajului, face aproape 
imposibilă lupta împotriva găurilor de apă sau a incen- 
diilor, mai ales atunci cînd nava se găsește în imersiune. 

Așa se explică situaţia că deşi intrate în componența 
flotelor militare la începutul acestui secol, avariile și ca- 
tastrofele produse în timp de pace la submarine au fost 
mult mai numeroase decît la navele de suprafaţă. 

După primul război mondial, în perioada 1921—1931 
au suferit avarii 25 de submarine, din care 18 s-au scu- 
fundat. 

Submersibilul american D.S.R.V.-1 conectat la tambuchiul de salvare al submarinului american Hawkbill 

În cel de-al doilea război mondial, 25%/ din pierderile 
în submarine ale S.U.A. s-au datorat altor cauze decît cele 
de luptă. 

După cel de-al doilea război mondial, incidentele, ava- 
riile și catastrofele la submarine au continuat să se mani- 

"feste. Astfel, la 25 august 1949 are loc catastrofa submari- 
nului american Cochino, aflat în apele nordice ale Norve- 
giei; scufundarea navei şi pieirea echipajului s-au datorat 
exploziei produse în compartimentul bateriilor de acumu- 
latoare, în urma căreia incendiul produs a distrus și par- 
tea care nu fusese afectată de explozie. 

+ În ianuarie 1950, submarinul englez Truculent (tip T} 
s-a ciocnit în estuarul Tamisei, la suprafaţa apei, cu un 
tanc suedez de 1 000 tf; faptul că în momentul coliziunii 
ușile compartimentelor etanșe ale submarinului au fost 
surprinse deschise, a permis extinderea apei de mare în 
toate compartimentele și în mai puţin de două minute 
submarinul s-a dus la fund cu 64 de membri ai echipaju- 
lui, din totalul de 79. 

La 17 aprilie 1951, submarinul englez Affray a dispă- 
rut în mod „misterios“ cu cei 75 de membri ai echipajului. 

| Epava submarinului a fost găsită, după două luni de cău- 
tări intense, la o adîncime de 80 m. Se crede că submari- 
nul, aflat în imersiune, s-a ciocnit cu vreuna din cele peste 
70 de epave navale existente în raionul respectiv. 

Submarinul francez de origine engleză — tipul S — 
Sibylle, la 24 septembrie 1952, în timpul unor aplicaţii 
de apărare antisubmarină a dispărut împreună cu echipa- 
jul (49 membri) în apropierea portului Toulon. Se presu- 
pune că submarinul, în scopul evitării ciocnirii cu vreo 
navă de suprafaţă, a făcut manevra bruscă de intrare în 
imersiune și, ca urmare, nu a mai avut timp de redresare, in~ 
trînd la adincime superioară celei pentru care era destinat. 

În legătură cu efectul adincimii asupra corpului rezis- 
tent al submarinului este edificatoare următoarea analiză. 
Un submarin cu deplasamentul de 1 000 tf are o supra- 
față exterioară a corpului de circa 2 500 000 cm?. La adîn- 
cimea de 100 m, asupra fiecărui centimetru pătrat al su- 
prafeței submarinului acţionează o forţă de 10 kgf; pe 
cei 2 500 000 cm? ai submarinului rezultă o forță hidro- 
statică totală de 25 000 tf. La această forţă de comprimare 

din exterior asupra corpului și la altele mai mari — pen- 
tru adîncimi și suprafețe mai mari — este suficient ca un 
singur nod constructiv al corpului să cedeze și întregul 
ansamblu va fi zdrobit. 

La 31 octombrie 1954, un submarin american tip Balao 
a fost lovit de distrugătorul american Norris; accidentul 
nefiind prea grav, echipajul a fost salvat, iar submarinul 
a fost urcat pe doc pentru reparaţii. 

În decembrie 1954, submarinul englez Talent (tip T) 
a căzut de pe doc, provocînd moartea a patru persoane, 
iar în ianuarie 1955, submarinul american Diabol a ieşit 
din imersiune exact sub coca unui distrugător; nu s-au 
semnalat pierderi de vieţi omenești, dar submarinul a 
necesitat reparaţii substanţiale. Jurnalul catastrofelor sub- 
marinelor nu se oprește aici. Astfel: 

În iunie 1953, aflat în bazinul portului Portland, sub- 
marinul englez Sidon (tip S) explodează și se scufundă. 

În februarie 1955, aflat în șantierul naval din San 
Francisco, submarinul american Pomodon (tip Corsar) ex- 
plodează la chei, provocînd moartea a patru persoane. 

În mai 1956, abia refăcut după căderea de pe doc, sub- 
marinul englez Talent, navigînd la adîncimea periscopică, 
s-a ciocnit cu o navă necunoscută și a dispărut în adincuri. 

În anul 1957, submarinul englez Tactician (tipul T), în 
două rînduri s-a ciocnit cu nave de suprafaţă, fiind nevoit 
tot de atîtea ori să urce pe doc pentru reparaţii. 

La 29 iunie 1959, submarinul american Stikleback s-a 
ciocnit cu un distrugător american în apropierea bazei 
Pearl Harbour; s-a reușit salvarea celor 82 de membri ai 
echipajului. 

În noiembrie 1959, submarinul american Threadfin s-a 
ciocnit în Canalul de Suez cu o navă grecească, fiind grav 
avariat în zona pupa. 

Nici submarinele atomice, rezultat al unor tehnologii 
moderne, nu sînt ferite de catastrofe. O serie de avarii pro- 
duse la submarinele atomice (care încep să crească canti- 
tativ) în perioada 1958—1970 dau în vileag unele carențe 
tehnice necunoscute inițial, atît din cauze obiective (ex- 
perimentarea noutăţilor tehnice), cît și subiective (defec- 
țiuni în procesul realizării constructive, defecţiuni tehno- 
logice etc.). Dintre avariile produse la unele submarine 
atomice americane merită a fi analizată catastrofa subma- 

rinului atomic Thresher. Acesta, în timpul scufundării la 
mare adincime în nordul Oceanului Atlantic, la 10 aprilie 
1963, a dispărut pe fundul Oceanului împreună cu cei 
129 membri ai echipajului. Căutat timp îndelungat cu 
forţe de salvare destul de numeroase, dotate cu aparatură 
și mijloace de căutare moderne, submarinul a fost reperat 
pe fundul oceanului, la adîncime mult superioară adîn- 
cimii maxime la care se putea scufunda nava. Cercetările 
ulterioare, efectuate în scopul elucidării cauzelor care au 
provocat scufundarea submarinului au stabilit că la bordul 
acestuia, în compartimentul pupa, s-a produs explozia unei 
tubulaturi de apă, în timp ce submarinul se afla la o adîn- 
ime apropiată de adîncimea maximă pentru care era cal- 
ulat să reziste. 

După constatările experţilor, cauza principală.a catas- 
trofei nu putea fi decît tubulatura de purjare a balastului 
principal care, fiind în comunicaţie cu apa din exteriorul 
submarinului, a fost solicitată la o presiune prea mare, 
cedind şi provocînd explozia din compartimentul amintit. 
Avînd în vedere că submarinul se afla, înainte de explo- 
zie, la o adîncime apropiată de 300 m, rezultă că instala- 
ţia de purjare a balastului era solicitată la o presiune de 
circa 30 atmosfere (kgf/cm?), presiune destul de ridicată 
pentru anumite conducte care prin operaţiile de montaj 
au unele deficienţe neobservabile la presiuni mai scăzute. 

Astfel, în concluziile anchetei desfășurate pe marginea 
cauzelor care au provocat pierderea tragică a submarinu- 
lui american Thresher s-a specificat că însuși proiectul de 
realizare a navei a prezentat deficienţe, prin faptul că 
un număr inexplicabil de mare al conductelor de apă, 
aflate sub presiunea mediului exterior, erau dispuse în in- 
teriorul corpului de rezistență al submarinului, în loc să 
fie amenajate în exteriorul acestui corp. 

De altfel, escortorul american Syklark, care îl însoțea 
pe Thresher în probele de scufundare, a recepționat, prin 
telefonul acustic, la orele 9 şi 12 minute, raportul coman- 
dantului de submarin prin care comunica: avem unele 
greutăţi, sîntem apupaţi, încercăm să ne redresăm prin 
purjarea tancurilor din pupa. 

Cinci minute mai tirziu, în receptorul telefonului acus- 
tic de pe escortor s-au recepționat fragmente exprimate 
de diferite persoane... depășită... adîncimea de pro- 

Submarinul american Thresher înainte de sinistru. 


Imagini realizate de batiscaful Trieste, prin care s-a identificat 
submarinul Thresher, zdrobit pe fundul oceanului. 

be... după care au urmat zgomote caracteristice zdrobirii 
pereţilor transversali ai submarinului. 

Se presupune că apa pătrunsă în compartimentul pupa 
a oprit turbina şi grupul electrogen; în consecință nava 
nu a mai dispus de energie electrică pentru manevra de 
redresare și a început să se scufunde repede, cu pupa 
înainte, în abisul oceanului. 

Astfel, submarinul atomic Thresher, cap de serie, ca- 
racterizat prin viteză în imersiune de 35 noduri și avînd 
o adîncime maxim-admisă pentru scufundare de 400 m, 
a fost găsit fragmentat pe fundul oceanului, la 2 500 m 
adîncime. Este lesne de înțeles că la această adincime 
corpul navei a cedat tot așa cum o coajă de ou cedează 
unei lovituri de ciocan; la 6 septembrie, cu ajutorul sub- 
mersibilului Trieste, s-a obţinut și confirmarea prin foto- 
grafii a poziţiei lui Thresher pe fundul oceanului. 

Submarinul francez Minerve a dispărut în mod „miste~ 
rios“ în dimineaţa zilei de 27 ianuarie 1968, împreună cu 
întregul echipaj compus din 52 marinari, din care 6 ofi- 
teri. 

Ieşind din Toulon, submarinul Minerve trebuia să exe- 
cute exerciții de detecție magnetică în colaborare cu un 
avion francez de tipul Brequet Atlantic; în jurul orei 21 
trebuia să se reîntoarcă în bază. Încă de dimineață, după 
ieşirea din bază, Minerve a întîmpinat greutăți în naviga- 
ţia la suprafață. Cu toate acestea nu a intrat în imersiune 
pînă nu a stabilit legătura radio cu avionul care trebuia 
să-l însoțească. La ora 7 şi 19 minute s-a stabilit prima 
legătură-radio între submarin și avionul care decolase de 
la baza aeronavală din Nimes-Garons, prin care primul 
anunța că își va continua drumul spre raion în imersiune. 

Navigînd la adîncime periscopică, prin antena fixată 
pe schnorchel, submarinul menținea legătura radio cu 
avionul. La suprafaţă, timpul s-a înrăutățit simţitor, ma- 
rea atingînd gradul 6. La ora 7 și 55 minute s-a realizat 
ultima legătură dublă radio, prin care avionul raporta că 
misiunea planificată s-a anulat din cauza timpului nefa- 
vorabil. 

Între 7:55 şi 8:09 avionul a chemat submarinul în 
mai multe rînduri la apel, dar acesta nu a mai răspuns. 

Operația de căutare începută imediat cu multiple mij- 
loace de salvare s-a încheiat după mai multe zile, fără 

rezultat. Submarinul dispăruse într-o zonă unde adînci- 
mea apei atingea 2 000 m. 

Comisia de anchetă nu a putut stabili cu precizie cau- 
zele reale ale dispariției submarinului Minerve. 

În dimineaţa zilei de 4 martie 1970, un alt submarin 
francez — Eurydice — a dispărut în largul Capului Ca- 
marat împreună cu întregul echipaj compus din 6 ofițeri 
francezi, 1 ofițer pakistanez și 50 marinari. Și submarinul 
Eurydice a dispărut în adîncuri tot în timpul efectuării 
unor exerciţii obişnuite, în colaborare cu un avion tip 
Brequet Atlantic. 

Lansat la apă la 19 iunie 1962, în șantierul naval din 
Cherbourg, submarinul Eurydice s-a alăturat flotei din 
Toulon la 14 august 1963, fiind repartizat primei escadre 
de submarine clasice franceze. 

În istoricul submarinului Eurydice era consemnată 
vizita generalului De Gaulle, la 8 februarie 1968, care, în 
memoria marinarilor dispăruți cu submarinul Minerve, 
a efectuat o intrare comemorativă cu submarinul în imer- 
siune. 

Cine bănuia, în acel timp, că peste doi ani și Eurydice 
va avea un sfîrșit similar cu al submarinului Minerve? 

La 28 mai 1968 a fost anunţată oficial dispariția sub- 
marinului atomic Skorpion, în timp ce se deplasa din 
Marea Mediterană — unde participase la manevre — spre 
baza sa, Norfolk. 

Se presupune că submarinul american a dispărut în 
ziua de 21 mai 1968, cînd toate încercările de a lua legă- 
tura radio cu echipajul nu au dat rezultate favorabile. 

În operaţia de căutare a submarinului au fost angre- 
nate 50 de nave, precum și aviația terestră și de pe port- 
avioane. Navele de suprafață au parcurs peste 200 000 Mm 
pe traseul probabil parcurs de submarin, dar nu au găsit 
nici o urmă a catastrofei. Primele informaţii asupra catas- 
trofei au fost furnizate de înregistrările staţiilor hidro- 
acustice staţionare Caesar și Colossus. Cele auzite pe ben- 
zile magnetice indicau zgomote corespunzătoare distru- 
gerii corpului navei sub acțiunea presiunii apei. După 
determinarea relevmentului sonor s-a stabilit că raionul 
dispariţiei submarinului Skorpion trebuie să fie cam la 
circa 450 Mm spre sud-vest de insulele Azore. În acest 
raion au fost trimise mijloace de salvare printre care și 

navele oceanografice Mezar și Boudici. Nava Mezar, care 
a participat şi în operaţiunile de căutare a submarinului 
Thresher, dispunea de dispozitivul Fish, capabil să fie re- 
morcat la adîncimi mai mari de 3 600 m. În timpul căutării 
submarinului Skorpion, la adincime peste 3000 m, dis- 
pozitivul Fish (un cadru tubular pe care erau montate 
diverse aparate — bloc telemetric, două fotocamere, hidro- 
locator de cercetare laterală, magnetometru și altele) a 
fost remorcat la 1 520 m în spatele navei Mezar. 

Pe timpul remorcării, operatorii de la bordul navei 
„Mezar se străduiau să menţină dispozitivul Fish la o înăl- 
time de circa 7,5 m deasupra fundului oceanului și o vi- 
teză mică de înaintare a navei. Fotocamerele dispozitivu- 
lui declanșau automat din 30 în 30 secunde, avînd rezervă 
de film pentru o funcţionare de 30 ore; pe tot timpul 
căutării s-au executat peste 100 000 de fotografii. 

De un real ajutor s-a dovedit a fi magnetometrul, ca- 
pabil să descopere pe fundul oceanului obiecte metalice 
pînă la distanța de 150 m. La 1 noiembrie 1968 s-a rupt 
însă cablul de remorcare al dispozitivului Fish, ceea ce a 
cauzat pierderea dispozitivului cu toate aparatele care îl 
compuneau; aceasta s-a întîmplat după ce anterior execu- 
tase o serie de înregistrări foto, trimise spre prelucrare 
laboratoarelor din Norfolk și Washington. În acest fel s-a 
întrerupt operaţia de căutare a submarinului Skorpion, 

| în prima fază, urmînd a se continua cu ajutorul batiscafu- 
lui Trieste şi a minisubmarinului Aluminaut. 

O analiză a incidentelor produse la bordul submarine- 
lor, între 1960—1970, arată că în această perioadă 3 sub- 
marine s-au scufundat, au pierit peste 160 submariniști și 
alți 30 au avut de suferit în urma accidentelor produse. 

Avariile la submarine în perioada amintită s-au da- 
torat greșelilor de navigație — 49/, incendiilor și explo- 
ziilor la bord — 280%⁄%, avariilor la mijloacele tehnice — 
21%/ şi altor cauze — 20/. 

Unele incidente şi chiar catastrofe ale submarinelor 
au fost determinate de grave erori constructive înfăptuite, 
fie din tendința simplificării proceselor tehnologice, fie 
din tendința creșterii vitezei de execuție, în scopul creș- 
terii rapide a numărului de submarine construite în uni- 
tatea de timp. 

~” Astfel, s-a constatat, după ridicarea la suprafață a sub- 

marinului vest-german Hai, scufundat la 14 septembrie 
1966, că acestuia i s-a redus rezerva de flotabilitate la 
numai 9,3%, iar pereţii transversali etanși ai corpului de 
rezistență au fost pur și simplu desființaţi. Aceste măsuri 
au redus considerabil rezistenţa corpului navei cînd 
aceasta (în urma unei spargeri de conductă s-a inundat 
cu apă de mare) şi-a consumat repede mica rezervă de 
flotabilitate și, pornind spre adîncimi mai mari, a fost ușor 
strivită de presiunea apei. 

În cazul acestui submarin vest-german a existat un 
singur supravieţuitor — soldatul Zilbernagel — care a 
rezistat timp de 12 ore la suprafața rece a mării, pînă 
cînd a fost cules de un trauler englez. 

Din cele 17 cazuri de ciocnire a submarinelor cu alte 
nave, 500/, s-au produs la suprafaţa apei, 350/⁄ la adîn- 
cime periscopică şi 15%/ în timpul ieşirilor submarinelor 
la suprafaţă. 

Din cele 13 cazuri de explozii și incendii produse la 
bordul submarinelor, 5 cazuri s-au produs la navele aflate 
în construcţie, 3 cazuri — la submarinele aflate în repa- 
raţii și 5 cazuri la navele aflate în marș sau staționate. 

La 14 iunie 1960, în bazinul portului Pearl Harbour, în 
timpul încărcării oxigenului lichefiat, la submarinul ato- 
mic Sargo s-a: produs o puternică explozie și a izbucnit 
un violent incendiu în zona-pupa a navei, singura me- 
todă eficientă s-a dovedit inundarea completă a comparti- 
mentului afectat, fapt ce a determinat apuparea puter- 
nică a navei și așezarea acesteia pe uscat. După urcarea 
pe doc, submarinul a necesitat reparaţii pe durata a trei 
luni de zile. 

Serioase avarii a suferit de pe urma incendiului și 
submarinul atomic Triton, în octombrie 1962. 

După cum se poate observa, submarinele atomice, și 
nu numai cele ale S.U.A., sînt expuse unor frecvente și 
grave incidente în timp de pace și chiar catastrofe, amin- 
tind cazurile submarinelor Thresher şi Skorpion. Aceste 
incidente și chiar sinistre se explică uneori prin graba 
manifestată de conducerile flotelor militare în privința 
creşterii rapide a numărului de submarine atomice în 
scopul realizării supremaţiei în submarine pe Oceanul 

Planetar. Goana înarmărilor cu mijloace moderne și sofis- 
ticate nu întotdeauna realizează saltul calitativ dorit; din 
nefericire, racilele acestor imperfecţiuni de ordin tehnic, 
organizatoric sau psihic, se repercutează asupra oameni- 
lor care le deservesc sau a celor împotriva cărora sînt 
folosite. 


SUBMARINUL ATOMIC 


Marea şi epocala descoperire a umanităţii în seco- 
iul XX este, fără îndoială, pătrunderea în tainele atomu- 
lui și utilizarea imensei energii pe care aceasta o posedă 
— energia nucleară. 

Deși primele utilizări ale energiei nucleare au intrat 
în istorie ca o tristă amintire — distrugerile catastrofale 
ale orașelor japoneze Hiroşima și Nagasaki — geniul uman 
a reuşit ulterior să stăpînească reacţiile nucleare, astfel 
încît enorma energie termică a reacției în lanţ să fie di- 
rijată și spre utilizări pașnice. 

Chiar în perioada imediat următoare terminării celui 
de-al doilea război mondial, încep acţiuni de largă anver- 
gură științifică pentru realizarea primelor reactoare nu- 
cleare, în care enorma energie termică declanșată în reac- 
tiile nucleare să poată fi utilizată în mod treptat și în 
timp îndelungat. Astfel la 27 iulie 1954, în U.R.S.S. intră 
în funcţiune prima centrală atomoelectrică, iar în S.U.A., 
tot în anul 1954, se realizează primul submarin atomic. 
lată deci că submarinul devine unul dintre primii bene- 
ficiari ai instalaţiei atomice de forță și aceasta, în primul 
rînd, pentru că o astfel de instalaţie soluţionează problema 
motorului unic pentru submarin. 

În linii mari, instalația navală de forță atomică se 
compune dintr-un reactor nuclear, unul sau mai multe 
circuite termice intermediare, generator de abur, turbine 
de abur și reductoare de turație; dintre acestea doar reac- 
torul nuclear prezintă noutate tehnică deoarece celelalte 
elemente componente ale instalaţiei de forță atomice erau 
şi sînt încă folosite la navele de suprafaţă, dotate cu in- 
stalaţii de forţă cu abur — navele cu căldări de abur şi 
turbine. 

Căldura produsă în reactorul nuclear este transferată 
spre generatorul de abur prin mai multe circuite, în scopul 

Schema de principiu a unei instalații de forță atomice. 


reducerii nivelului de radiaţii existent în primul circuit, 
care intră şi iese din reactor. Vaporii de apă obţinuţi în 
generatorul de abur sînt folosiţi pentru acţionarea unor 
turbine obișnuite și astfel căldura produsă de reactorul 
nuclear se transformă în energie mecanică necesară atit 
propulsiei navei, cît și obținerii energiei electrice. 

Faptul că energia calorică se obţine în reactorul nu- 
clear fără consum de oxigen atmosferic și fără să degaje 
fum, a scos funcţionarea aparatului motor al submarinu- 
lui din dependenţa faţă de aerul atmosferic sau a capaci- 
tăţii bateriilor de acumulatoare electrice, permiţind reali- 
zarea motorului unic, care să propulseze submarinul atît 
la suprafaţa apei, cît și în imersiune. 

Instalaţia de forță atomică a rezolvat, printre altele, și 
problema creșterii vitezei de deplasare a submarinului. 
Se ştie că, la o navă, viteza este proporţională cu cubul 
puterii. Deci, pentru creșterea vitezei de două ori, este 
necesară o creştere a puterii de opt ori. Această creștere 
a puterii la motoarele diesel este însoţită de o creștere 
substanțială a gabaritelor și greutăţii motorului, fapt 
pentru care, peste anumite valori, motorul nu mai încape 
în submarin. Turbina cu abur, în schimb, în cadrul unor 
gabarite relativ mici, dezvoltă puteri foarte mari, sufi- 
ciente dezvoltării unor viteze de deplasare a submarinelor 
cu 25—30 noduri şi chiar mai mari. 

Un alt avantaj al instalaţiei de forță atomică la sub- 
marine îl prezintă marea autonomie a navei, deoarece 
combustibilul nuclear, într-o cantitate extrem de mică, 
asigură funcționarea continuă a instalaţiei pe durata a 
sute de zile. 

Așadar, ieșirea submarinului la suprafață nu mai este 
impusă de încărcarea bateriilor, ci numai de împrospă- 
tarea aerului pentru echipaj; avînd în vedere că în pre- 
zent s-au perfecționat și instalaţiile navale de generare și 
regenerare a aerului din încăperile închise ale navelor, 
precum şi de îmbutelierea oxigenului pentru rezervă, și 
problema reîmprospătării aerului la submarinele atomice 
este soluționată pentru perioade de sute de zile. 

Istoricul apariţiei primelor submarine ne duce la anul 
1947, cînd în S.U.A. s-au finanţat lucrările de cercetare 
și experimentare pentru realizarea primei instalaţii ato- 
mice de propulsie pentru submarine. 

În anul 1949, în baza concluziilor obţinute în cerce- 
tare și în baza proiectului întocmit pentru reactorul nu- 
clear experimental Mark I, compania General Electric 
Westinghouse preia comanda realizării şi experimentării 
primei instalaţii atomice de propulsie pentru submarine. 

Pentru executarea probelor, compania Westinghouse 
a construit în statul Idaho un bazin special denumit ocea- 
nul artificial, în formă de sferă cu o rază de circa 38 m. 
În interiorul acestei sfere s-au construit două comparti- 
mente izolate, în care s-au montat reactorul nuclear și 
instalaţiile mecanice aferente; întreaga instalație a fost 
supusă la diferite probe, în condiţii cît mai apropiate de 
cele existente la submarin. 

Paralel cu experimentarea primului reactor nuclear 
s-a construit un alt reactor — Mark II — destinat a fi 
montat pe primul submarin atomic; reactorul Mark II, 
deși funcțional avea același principiu cu Mark I, a fost 
mult îmbunătăţit prin faptul că s-au eliminat toate defi- 
ciențele apărute în timpul probelor primului reactor. 


Primul submarin nuclear — Nautilus — în anul 1954. + 

Construcţia primului submarin atomic, denumit cifrat 
SSN-571 (Nautilus), a început în iunie 1952, într-un ṣan- 
tier naval militar din Groton. Lucrările pe cală au durat 
pină la 21 ianuarie 1954, cînd Nautilus a fost lansat la 
apă, avînd toate instalaţiile montate la bord, cu excepţia 
reactorului nuclear. La 30 septembrie 1954, Nautilus este 
predat Marinei militare, iar în ianuarie 1955 începe exe- 
cutarea probelor de marș. După executarea a 70 de intrări 
în imersiune, la diferite adincimi şi parcurgerea a 
3000 Mm, în aprilie 1955, primului submarin atomic i se 
ridică pavilionul Marinei militare. 

Pînă la sfîrşitul lunii februarie 1957, deci în doi ani 
de exploatare, Nautilus a parcurs peste 60 000 Mm, fără 
a-și completa rezervele de combustibil nuclear. Printre 
performanțele atinse de Nautilus în acea perioadă, se evi- 
denţiază marșul continuu în imersiune de şapte zile și 
șapte nopţi, cu parcurgerea unei distanțe de 2 688 Mm, la 
viteza de 16 noduri. 

În aprilie 1957, submarinul atomic Nautilus a intrat în 
revizie; tot atunci s-a executat schimbarea combustibilu- 
lui nuclear. 

Din punct de vedere al aspectului constructiv exte- 
rior, submarinul atomic Nautilus se deosebeşte de sub- 
marinele clasice prin forma profilată hidrodinamic, fără 
proeminențe exterioare, gabaritele chioșcului și ale punţii 
exterioare fiind reduse la minim în scopul realizării vi- 
tezelor mari de deplasare în imersiune. 

La un an după intrarea în construcţie a primului sub- 
marin atomic, în 1953, s-au pus bazele construcţiei pentru 
al doilea submarin atomic — SSN-575 (Seawolf), care tre- 
buia să dispună de caracteristici tehnico-tactice superioare 
lui Nautilus. i 

Submarinul atomic Seawolf a fost lansat la apă în luna 
iulie 1955, dar intrarea lui în exploatare a fost posibilă 
abia în primăvara anului 1957. á 

Chiar de la primele submarine atomice, care au succe- 
dat la scurt interval, a existat tendința de perfecționare 
prin creşterea vitezei de deplasare în imersiune de la 20 
la 25 noduri. 

Un submarin atomic modern, aflat pe calele unui doc 
uscat, are forma unei țigări de foi uriase; la deplasamen- 
tul de 9000 tf (în imersiune), submarinul atomic atinge 

lungimi de 130—150 m, lățimi de 10—14 m și înălțimi, de 
la chilă la punte, de 12—15 m. 

Privit din exterior, se constată că submarinul atomic 
are chioșcul dispus în prima jumătate a corpului navei; 
cu o pronunţată formă hidrodinamică, chioșcul are lungi- 
mea de 16—20 m şi înălțimea, de la punte, de circa 7 m, 
la care se adaugă prelungirile tuburilor celor două peri- 
scoape, ale schnorchel-ului, ale mai multor catarge pe care 
se găsesc antenele radio şi ale radiolocatoarelor. Ieşirile 
etanșe ale prelungirilor tuburilor amintite se găsesc la ni- 
velul punţii postului exterior de comandă. Lateral, în bor- 
durile chioșcului, sînt dispuse cîrmele orizontale—prova 
ale submarinului. 

În pupa submarinului se află sistemul de stabilizare al 
navei, în cadrul căruia sînt dispuse cîrmele orizontale — 
pupa și cîrmele verticale pentru manevra în direcţie. Eli- 
cea unei astfel de nave are diametrul de circa 5 m și greu- 
tatea în jur de 5 t. 

Primul compartiment interior este al mașinilor. Aici 
se află turbinele principale destinate propulsiei, reducto- 
rul principal, motorul electric auxiliar, caseta ambreiajului 
și turbogeneratoarele de curent electric. 

Turbinele principale, avînd unul, două sau trei corpuri, 
dezvoltă o putere totală de circa 18 000 CP și funcţionează 
cu abur la presiunea de 23—24 atmosfere şi temperatura 
de circa 240*C. Axele turbinelor sînt dirijate spre reduc- 
torul principal, unde turaţia mare a turbinelor este redusă 
la turaţia optimă pentru propulsia submarinului. De la 
reductor pornește, spre pupa navei, un singur ax pe care 
se află caseta de ambreiaj și, în continuare, motorul elec- 
tric auxiliar. Ambreiajul permite decuplarea axului care 
vine de la reductor pentru situaţiile cînd acţionarea elicei 
se face cu ajutorul motorului electric auxiliar alimentat 
de bateriile de acumulatoare ale navei. După motorul elec- 
tric auxiliar, axul propulsor al navei trece printr-o bucșă 
etanşă în afara corpului submarinului, terminîndu-se cu 
elicea propulsoare. 

Turbogeneratoarele, avînd dimensiuni de gabarit mai 
mici decît turbinele principale, sînt tot turbine cu abur 
care acționează generatoarele de curent electric ale navei; 
energia electrică dezvoltată de turbogeneratoarele unui 
submarin atomic este atît de mare încît poate asigura, în 

bune condiţii, iluminatul unui oraș cu o populaţie de 
10 000 locuitori. Pentru situaţii critice, cînd lipseşte abu- 
rul, submarinul atomic are în acest compartiment şi un 
grup electrogen acționat de motor diesel. În partea fron- 
tală a compartimentului mașinii principale se află postul 
energetic, de unde se comandă turbinele principale, reac- 
torul nuclear, motorul electric auxiliar; tot aici se află şi 
tabloul principal de distribuţie a energiei electrice spre 
diverşi consumatori. 

Din compartimentul mașinilor principale, printr-un 
tunel de trecere înclinat spre puntea superioară a navei, se 
ajunge în următorul compartiment etanș, destinat meca- 
nismelor auxiliare ale navei. Împărţit în două nivele, com- 
partimentul are, în partea superioară — aparatură elec- 
trică, iar în partea inferioară — pompe, compresoare, con- 
densatoarele turbinelor, tubulaturi etc. 

Următorul compartiment etanș include înima subma- 
rinului atomic; aici se află reactorul nuclear și generato- 
rul de abur. 

Un reactor nuclear în funcţiune emană atitea radiaţii 
radioactive cît zeci de tone de radiu. Din acest motiv, reac- 
torul nuclear trebuie închis într-o carcasă de protecție 
biologică. La submarinele atomice protecția biologică este 
alcătuită dintr-un strat de plumb, un strat de beton și un 
strat metalic exterior; grosimea totală a peretelui de izo- 
laţie biologică depășește uneori 2 m. În incinta spațiului 
protejat biologic se află şi generatorul de abur care folo- 
seşte căldura circuitului primar pentru obţinerea aburu- 
lui într-un al doilea, sau, uneori, al treilea circuit. În cir- 
cuitul primar al reactorului nuclear naval se utilizează 
apă pură, aflată la înaltă presiune; aceasta, trecînd prin 
reactor, îl răcește, preluînd și transportînd căldura într-un 
schimbător termic, de unde un al doilea circuit preia o 
parte din căldura primului circuit, transmiţind-o apei pen- 
tru vaporizare. Vaporii de apă obţinuţi sînt dirijaţi spre 
turbine, de unde se obţine, prin conversie, energie meca- 
nică pentru propulsie și energie electrică pentru consuma- 
torii de la bordul submarinului. 

Folosirea mai multor circuite în procesul transferului 
de căldură se impune datorită faptului că primul circuit 
— uneori chiar și al doilea — are o concentraţie mare de 
radiaţii radioactive, care ar fi extrem de periculoase pentru 

personalul care deserveşte turbinele de abur; neexistînd 
contact direct între agenţii purtători de căldură, folosiţi 
în circuitele transferului termic, radioactivitatea ultimului 
circuit va fi mult diminuată în comparaţie cu primul 
circuit. 

Lîngă compartimentul reactorului nuclear se află un 
nou compartiment cu mecanisme auxiliare, împărţit în 
două nivele; la nivelul superior se găsesc diverse meca- 
nisme de transformare a energiei electrice — redresoare, 
convertizoare, transformatoare etc., iar la nivelul infe- 
rior sînt dispuse stabilizatoarele hidroscopice destinate 
menţinerii asietei normale a submarinului în timpul ope- 
raţiilor de lansare a rachetelor din imersiune (în cazul sub- 
marinelor purtătoare de rachete balistice). 

În continuare, întîlnim compartimentul centrului de 
navigație, împărţit în mai multe nivele. La nivelul supe- 
rior se află postul central de comandă, în care este dispusă 
întreaga aparatură prin care se asigură navigația subma- 
rinului în imersiune şi la suprafaţă. 

La nivelul actual de dotare tehnică, submarinele ato- 
mice au sisteme SINS (sistem inerţial pentru navigație 
submarină), prin care se stabilește, în orice moment, acce- 
leraţia navei în trei sisteme de coordonate: în acest mod 
se determină viteza navei în trei direcții simultan. Datele 
furnizate de SINS sînt introduse într-un calculator elec- 
tronic de unde se obţin cele mai precise date în legătură 
cu poziția navei în orice moment. Desigur, submarinele 
atomice pot folosi și celelalte procedee clasice de naviga- 
ție — estimată, astronomică, radio și prin sateliți —, mai 
ales cînd condițiile permit deplasarea la suprafața apei. 

Tot în postul central se mai află atît pupitrul de con- 
ducere a intrării în imersiune și ieșirii spre suprafaţă, cît 
şi pupitrul timonierilor. La acesta din urmă se găsesc do 
timonieri, care au în faţă cîte o manșă asemănătoare avi- 
oanelor; prin acţionarea acestora se asigură comanda in- 
dependentă a submarinului în direcţie şi în adincime. În 
faţa timonierilor se află un tablou uriaș cu aparate de 
măsură şi control prin care se pot urmări valorile tanga- 
jului, ruliului, vitezei de înaintare, adîncimii, direcției de 
înaintare etc. 

Lateral, lîngă pupitrul timonierilor, se află periscopul 
comandantului, iar în apropiere, masa navigatorului, unde 


146 $ colecţia cristal $ 


hărţile de navigaţie indică drumul parcurs de submarin. 
Tot în incinta postului central de comandă se mai află 
pupitre ale hidrolocatoriștilor şi ale torpilorilor, 

La nivelele inferioare ale acestui compartiment etanș 
se găsesc încăperi de locuit (cabine, dormitoare, cluburi, 
săli de mese, bucătării, magazii de alimente), iar în ul- 
tima parte, la nivelul santinei, sînt amenajate camerele 
etanșe ale bateriilor de acumulatoare. 

Ultimul compartiment etanș, dispus în prova navei 
este destinat torpilelor și dispozitivelor de lansare a aces- 
tora. Astfel, o parte a compartimentului este ocupată cu 
rezerva de torpile a submarinului, iar o parte este ocupată 
cu tronsoanele inițiale ale tuburilor lanstorpile. 

Compartimentul torpilelor este delimitat, spre prova, 
cu un perete transversal de rezistență, după care urmează 
un spaţiu, format între corpul de rezistenţă și corpul uşor, 
destinat antenelor de hidrolocaţie, trecerii tuburilor lans- 
torpile, amenajării tancurilor de balast şi încorporarea 
instalaţiei de ancorare a submarinului. 

Din această scurtă prezentare ṣe poate constata că un 
submarin atomic permite dotări şi amenajări interioare 
mult mai perfecţionate şi mai comode în comparație cu 
submarinele clasice. 

Abandonarea construcţiei de submarine clasice și trece- 
rea la construcţia generalizată a submarinelor atomice nu 
este încă posibilă în prezent datorită preţului de cost ri- 
dicat al combustibilului nuclear. Acest motiv a determinat 
realizarea submarinelor atomice numai de către state cu 
un puternic potenţial economic. 

Actuala organizare a instalaţiei de forţă atomică la 
submarine cu destinaţie militară — reactor nuclear, gene- 
rator de abur, turbine, reductor şi axe portelice — pre- 
zintă un mare dezavantaj în faptul că reductorul consti- 
tuie o sursă foarte puternică de zgomot pentru oricare 
submarin, ducînd la descoperirea acestuia la mari distanțe 
cu ajutorul staţiilor de hidrolocaţie. După cum se ştie, 
diferitele sisteme hidroacustice navale înlocuiesc ochii și 
urechile submarinului care, prin natura funcțională, tre- 
buie să navige în stare de imersiune, fără a vedea ce se 
întîmplă la suprafaţa apei. În acest sens, submarinul mo- 
dern este foarte aproape de delfin, care deosebește obsta- 
colele submarine nu cu ochii, ci cu organe speciale de emi- 

„Decupare“ într-un submarin atomic de atac (cu torpile). 1 — Reactorul nuclear; 


2 — Punctul energetic de comandă; 3 — Instalaţiile auxiliare ale navei; 4 — Gru- 
pul diesel-generator (de rezervă); 5 — Tambuchi de salvare; 6 — Condensatorul 
turbinelor; 7 — Compartimentul turbinelor; 8 — Motorul electric de propulsie; 
9 — Cîrme verticale; 10 — Cirme orizontale-pupa; 11 — Puntea de comandă 
pentru marșul la suprafaţă; 12 — Periscop; 13 — Antene radar; 14 — Schnorchel; 
15 — Post central de comandă; 16 — Compartimentul acumulatoarelor; 17 — Dor- 
mitorul echipajului; 18 — Careul ofițerilor; 19 — Punctul de comandă a încărcării 
acumulatoarelor;, 20 — Cirme orizontale-prova; 21 — Compartimentul tuburilor 
lanstorpile; 22 — Tuburi lanstorpile; 23 — Ancoră; 24 — Bucătărie; 25 — Cambuza 
şi camerele frigorifice, 


tere și recepție a undelor sonore, un fel de hidrolocator 
biologic. 

Distanţa cea mai mare pentru descoperirea obstacole- 
lor submarine se realizează cu ajutorul sistemelor hidro- 
acustice, care funcţionează cu unde de joasă frecvenţă; 
pentru acestea se cere folosirea unor antene de mari di- 
mensiuni. De exemplu, diametrul unei antene de hidrolo- 
caţie al unui submarin atomic actual este de 3,6 m. 

Este clar că o astfel de antenă a eliminat din compar- 
timentul prova al submarinului toate celelalte aparate şi 
instalaţii, inclusiv tuburile lanstorpile, care sînt amena- 
jate, în prezent, în părţile laterale ale corpului navei, 
după antena de emisie a hidrolocatorului. În perspectivă, 
se studiază posibilitatea dispunerii antenei de hidroloca- 
ție de jur-împrejurul navei, ceea ce ar mări considerabil 
puterea de emisie-recepţie a staţiei de hidrolocaţie. În 
acest fel va crește nu numai distanţa de descoperire a țin- 
telor (în prezent de 20—30 km în regim ascultare și 50— 
150 km în regim de emisie), dar și precizia în stabilirea 
distanței pînă la obiectul indicat. 

Iată de ce, în prezent, se analizează posibilitatea înlo- 
cuirii reductoarelor de turație de la submarinele atomice 
prin introducerea propulsiei electrice asupra axelor port- 
elice. Aceasta înseamnă că amenajarea instalaţiei de forţă 
atomică să aibă următoarea eşalonare: reactor nuclear, 
generator de abur, turbine de abur, generator de curent 
electric, motor electric de propulsie și ax portelice. 

Într-adevăr, o astfel de eșalonare ar reduce considera- 
bil nivelul acustic al navei, deci posibilitatea redusă de 
descoperire la distanţe mari de către staţiile de hidroloca- 
ție inamice. 

În prezent cîștigă tot mai mulţi adepţi ideea folosirii 
electropropulsiei la submarinele atomice, prin montarea 
electromotoarelor de propulsie, împreună cu axele port- 
elice, în afara corpului de rezistenţă. 

Prin această dispunere a organelor finale de propulsie 
se creează condiţii optime creșterii considerabile a adîn- 
cimii de pătrundere a submarinelor în imersiune, deoarece 
actualul sistem de etanșare a corpului de rezistență, în 
zona ieșirii în afară a axului portelice constituie una din 
cauzele care limitează adîncimea maximă admisă. 


$ colecţia cristal $ 14$ 


O altă cauză, care limitează în prezent adîncimea ma- 
ximă a submarinelor moderne, constă în calitatea mate- 
rialului folosit în execuţia elementelor de rezistență ale 
corpului navei submarin. 

Scufundarea la mari adîncimi a creat dificultăți proiec- 
tanţilor în soluţionarea unor probleme constructive și gă- 
sirea unor tehnologii corespunzătoare. Astfel, a fost ne- 
voie de crearea unui nou sortiment de oţel și aliaje de 
titan cu limite de rezistență la rupere mai mari de 
100 daN/mm?. Materialele obişnuite în construcţia sub- 
marinelor nu mai pot fi folosite deoarece, pentru asigura- 
rea rezistenţei corpului, greutatea acestora ar fi atît de 
mare încît nu ar mai fi posibilă dotarea navei cu insta- 
laţiile și aparatura interioară strict necesare. 

Generalizarea, în viitor, a utilizării oţelului aliat cu 
“crom şi nichel (similare aliajelor americane HY-80 sau 
HY-140) în construcţiile de submarine, va concura, îm- 
preună cu electropropulsia exterioară, la realizarea adîn- 
cimilor curente pentru submarine, la circa 1000 m. 

Aliajele amintite au, într-adevăr, caracteristici meca- 
nice foarte ridicate (HY-140 are limita la curgere de 
10 000 daN/cm?), dar au dezavantajul că se prelucrează 
foarte greu, iar sudurile au tendința de descompunere. 

Faptul că un submarin atomic experimental a reușit 
să atingă adîncimea de 1000 m, folosind materialul 
HY-80, dă speranțe mari constructorilor de submarine în 
creşterea şi perfecționarea caracteristicilor viitoarelor 
submarine. 

Totuși, transpunerea în practică a tuturor realizărilor 
obținute în prezent pe linie de perfecţionare a tehnolo- 
giilor cunoscute se practică la submarine cu destulă pru- 
denţă, deoarece orice nereușită tehnologică poate produce 
sinistre cu pierderi de vieţi omenești, în primul rînd. 
Nu este exclus ca la cele două submarine americane, nu- 
cleare, care au pierit în adîncurile oceanului, în timpul 
probelor funcţionale, să se fi produs declanșarea dezastru- 
lui prin cedarea unor elemente de rezistenţă insuficient 
de bine analizate, experimentate sau verificate, într-un 
timp corespunzător. 

Aparatele speciale de radioemisie și radiorecepție din 
dotarea submarinelor cu destinaţie militară asigură legă- 
tura submarinului cu comandamentul, iar pentru comu- 

nicaţiile apropiate, între submarine aflate în imersiune 
se folosește aparatură specială cu funcţionare pe unde 
ultrascurte. Alte aparate receptoare sînt destinate desco- 
peririi funcţionării staţiilor de radiolocaţie şi hidrolocaţie 
ale inamicului. 

De asemenea, tehnica de calcul pătrunde tot mai pu- 
ternic în operaţiile de conducere automată a navei pe 
anumite trasee sau în calcularea şi dirijarea operaţiunilor 
de lansare a torpilelor sau a rachetelor, atît din imersiu- 
ne, cît și de la suprafața apei, indiferent de poziţia geo- 
grafică a submarinului în Oceanul Planetar. 

Submarinele moderne cu propulsie nucleară au depla- 
samente (în imersiune) cuprinse între 4000 şi 9000 t, iar 


Submarinul american NR-1. 

Submarinul sovietic Leninski Komsomol la Polul Nord. 


viteza de deplasare în imersiune a depășit de pe acum 
30 noduri. 

-~ -În ultimul timp se încearcă construcţia submarinului 
atomic cu deplasament redus, capabil să se scufunde pînă 
la adîncimi de 1 000—1 200 m. Astfel, încă în anul 1969 
a fost construit în S.U.A. submarinul atomic experimen- 
tal NR-1, cu deplasament de 400 tf, adîncimea de cobo- 
rîre — 1 000 m, autonomia de 30—60 zile și echipaj din 
7 persoane; submarinul are în dotare dispozitive pentru 
luarea probelor de fund, dispozitive de fotografiere și 
filmare precum și instalaţii destinate altor scopuri de 
cercetare. 

Lansarea la apă, la 5 decembrie 1957, a primului spăr- 
gător de gheaţă atomic — Lenin — (la care autorul aces- 
tor rînduri a fost martor ocular) a permis Uniunii Sovie- 
tice să introducă în anii următori instalaţia de propulsie 
atomică și la submarine. 

Astfel, în anul 1959, flota sovietică primeşte în dotare 
primele submarine atomice, de 4300 _t. Din această pe- 
rioadă U.R.S.S. trece la schimbări fundamentale în struc- 
tura flotei de submarine; submarinele clasice vechi sînt 
scoase din uz și înlocuite cu submarine noi sau moder- 
nizate. 

—— În iulie 1962, submarinul atomic sovietic Leninski 
Komsomol a străbătut pentru prima dată în imersiune 
banchiza Polului Nord, efectuînd un marș de circa 25 000 
mile marine; în anul 1966 traseul a fost repetat în 90 zile 
de o formaţie de submarine atomice sub comanda amira- 
lului Sorokin. 

În prezent, flota sovietică de submarine este alcătuită 
din multiple tipuri constructive (Z, G, H, W, E, J, R, F, 
N, Q etc.), deosebindu-se între ele atît prin formă și di- 
mensiuni, cît și prin dotările cu mijloace energetice și 
mijloace de luptă. Submarinele actuale sovietice au de- 
plasamente între 2 000 și 9 000 t, sînt dotate cu mijloace 


Submarinul atomic englez Renown pe cala de lansare la apă. 

energetice clasice sau atomice și sînt armate cu rachete 
balistice sau aerodinamice, şi cu torpile moderne, avînd 
cîte 8 şi 10 tuburi lanstorpile. 

Spre deosebire de alte state, în U.R.SS. se acordă 
importanţă deosebită perfecţionării, modernizării și men- 
tinerii submarinelor clasice; astfel se explică faptul că 
din totalul de 493 submarine ale U.R.S.S., în anul 1980, 
321 erau submarine clasice, modernizate. 


Istoricul submarinelor atomice ale Marii Britanii în- 
cepe cu anul 1960, cînd a fost construit primul submarin 
atomic, ($-101) Dreadnought, de 3 500 tf. 

În anul 1962, între Marea Britanie și S.U.A. a fost în- 
cheiat acordul denumit „pactul Nassay“, prin care S.U.A. 
se obligau să acorde ajutor tehnic în construcţia de sub- 
marine și să furnizeze un număr determinat de rachete; 
condiția pusă era ca Marea Britanie să-şi realizeze singură 
capetele nucleare ale încărcăturii rachetelor şi ca folosirea 
rachetelor să se facă numai în concordanţă cu planurile 
comandamentului N.A.T.O. Primul submarin atomic bri- 
tanic, purtător de rachete — capul de serie „Resolution“ 
— a fost început în anul 1964 pe șantierul Vickers-Arm- 
strong, lansat la apă în septembrie 1966, iar în octombrie 
1967 a intrat în componența Marinei militare. 

În primele probe, submarinul britanic a executat din 
imersiune două lansări de rachete „Polaris A 3“. Lansa- 
rea s-a efectuat dintr-un raion aflat la 30 Mm est de 
Cap Canaveral, pe distanţa de 2400—2 800 km. După 
aceste lansări, submarinul atomic Resolution s-a reîntors 
în Marea Britanie, de unde a început să participe la mi- 
siuni de patrulare în Oceanul Atlantic de Nord. 

Următoarele trei submarine atomice britanice, purtă- 
toare de rachete au fost construite în perioada iunie 1964 
— decembrie 1969. 

Din punct de vedere al datelor tehnico-tactice, carac- 
teristicile submarinelor atomice britanice se deosebesc 
foarte puțin de caracteristicile submarinului atomic ame- 
rican de tipul Lafayette: deplasament — 7 500/8 400 t, 
lungime — 130 m, lăţime — 10 m, pescaj — 9 m, viteza 
maximă la suprafață — 20 noduri, iar în imersiune — 
25 noduri. 

Ca armament, submarinele atomice britanice au 16 ra- 


chete balistice „Polaris A 3* şi 6 tuburi lanstorpile de 
533,4 mm, dispuse în prova navelor. Instalaţia energetică, 
compusă din reactorul nuclear și turbine cu abur, asigură 
o rază de acţiune nelimitată; în primii trei ani de servi- 
ciu, submarinul nu a necesitat schimbarea masei active a 
combustibilului nuclear. Fiecare submarin are două echi- 
paje de schimb — pe borduri — formate din 13 ofiţeri și 
128 marinari; la fiecare 90 de zile submarinul schimbă 
echipajul, iar după 3 ani intră în reparaţii capitale, unde 
i se schimbă și „carburantul“ nuclear. 


Istoricul submarinelor atomice franceze începe cu anul 
1958, cînd au fost puse bazele construcției primului sub- 
marin, Q-244, preconizat să folosească drept combustibil 
uraniu natural. Un an mai tirziu, în 1959, specialiștii fran- 
cezi s-au convins că este imposibilă realizarea reactoru- 
lui nuclear funcţional cu uraniu natural; din acest motiv, 
lucrările de execuţie s-au oprit, iar corpul submarinului 
a fost destinat construcţiei unui submarin clasic — Gim- 
note — purtător a 4 rachete. Abia în anul 1964 (după ce, 
la 7 mai 1959, Franţa a încheiat un acord cu S.U.A. prin 
care ultimii se obligau să furnizeze primei o cantitate 
corespunzătoare de uraniu îmbogățit necesar funcționării 
reactorilor nucleari) se reiau lucrările de construcţie a 
primelor trei submarine atomice franceze. 

Capul de serie, submarinul Le Redoutable, a fost înce- 
put în anul 1964 și predat Marinei militare în anul 1971. 
Al doilea submarin atomic francez — Le Terrible — a 
fost început în anul 1967 şi terminat în anul 1972, iar al 
treilea — Le Foudroyant — a intrat în componenţa Mari- 
nei militare în 1974. În continuare, acumulînd experienţă 
în construcţia submarinelor atomice, Franţa a continuat 
seria începută, cu I/Indomptable, Le Tonnant, în anii ce 
au urmat şi apoi cu Provence, Bretagne și Bourgogne. 

Datele tehnico-tactice ale submarinelor atomice fran- 
ceze sînt: deplasament — 7 500/9 000 t, lungime — 128 m, 


lățime — 10 m, pescaj — 10 m, viteza la suprafaţă — 
20 noduri, iar în imersiune — 25 noduri, autonomie — 
90 zile, adîncime maxim admisă — 300 m, armament: 


16 rachete balistice de fabricaţie franceză (MSBS) şi 4 tu- 
buri lanstorpile (533,4 mm). Fiecare submarin are două 

echipaje (roșu și albastru), formate din cîte 139 de oameni 
— 15 ofiţeri, 65 subofiţeri și 59 soldați. 

În anul 1975, Franţa dispunea de 5 submarine atomice 
şi 25 submarine clasice; în anul 1980, numărul unităţilor 
atomice a crescut la 9, iar al submarinelor clasice a scăzut 
la 22 unităţi. 

Numărul total al submarinelor atomice a crescut de la 
250 unităţi în anul 1975 la 348 unităţi în anul 1980. 

Marea Britanie, la cele 20 submarine atomice pe care 
le deţinea în anul 1980, a folosit patru tipuri: Resolution, 
Valiant, Churchill și Swiftsure. 

S.U.A., la totalul de 147 submarine atomice în anul 
1980, a folosit un număr impresionant de tipuri construc- 
tive: Washington, Ethan Allen, Lafayette, Sturgeon, Per- 
mit, Skipjack, Los Angeles, Skate și alte tipuri, unele din 
acestea fiind compuse doar dintr-o unitate. 

Prioritatea acordată submarinelor atomice în S.U.A. 
rezultă şi din faptul că numărul submarinelor clasice a 
scăzut în această ţară de la 134 unităţi în 1970, la 15 uni- 
tăţi în anul 1975 şi apoi la 8 unităţi în anul 1980. Şi în 
Marea Britanie numărul submarinelor clasice a scăzut de 
la 37 unităţi în anul 1970, la 22 unităţi în anul 1975 și 
apoi la 16 unităţi în anul 1980. 

Submarinele atomice, după părerea specialiștilor în 
acest domeniu, au devenit arme redutabile; ele pot acţiona 
împotriva navelor de suprafaţă, pot participa la acţiuni 
de distrugere a convoaielor precum și la operaţiuni active 
şi eficiente de cercetare mascată a căilor de comunicaţii 
maritime şi oceanice. Mai mult, în prezent se atribuie 
submarinului atribuţii fundamentale în cadrul acţiunilor 
antisubmarine. 

Începînd din 1975—1980, submarinele atomice sînt so- 
cotite, împreună cu portavioanele de atac, nave principale 
de luptă, în locul cuirasatelor din trecut. 

Condiţiile de trai la bordul submarinelor clasice, con- 
struite în prima jumătate a secolului nostru, erau departe 
de a fi satisfăcătoare pentru echipajele acestor nave. Da- 
torită necesităţii de economisire a energiei electrice, sis- 
temele existente de condiționare și regenerare a aerului 
erau deseori deconectate. Din acest motiv în timpul sta- 
ționărilor îndelungate în imersiune, temperatura atmosfe- 

rei din compartiment creștea pînă la valori de 4+50*C, iar 
umiditatea ajungea deseori la 90%/. 

Rezerva limitată a apei potabile impunea, în timpul 
crucierelor lungi, reducerea pînă la limita extremă a fo- 
losirii apei chiar și pentru igiena personală. Au fost cazuri 
cînd submariniști, în timpul unei săptămîni, au folosit de 
două-trei ori un burete umed pentru a se „spăla“. Aceasta 
este şi cauza principală că în timpul celui de-al doilea 
război mondial bolile de piele erau foarte răspîndite la 
submarinişti. În plus, izolarea de restul lumii înconjură- 
toare, conţinutul ridicat al bioxidului de carbon, mirosul 
de motorină şi ulei, lipsa luminii solare, variațiile de pre- 
siune în compartimente, asociate cu starea de tensiune 
existentă în timpul atacurilor sau în încercările de eschi- 
vare din calea navelor antisubmarine, constituiau sufi- 
ciente motive pentru a alege submariniştii printre oamenii 
cu o sănătate ireproşabilă şi un sistem nervos foarte bine 
echilibrat. 

La submarinele atomice, caracterizate printr-o mare 
autonomie de navigaţie în imersiune, problema creării 
condiţiilor optime de trai pentru echipaj a fost rezolvată 
într-un mod favorabil. Astfel, la submarinele atomice 
funcţionează continuu instalaţii automate de condiţionare 
și regenerare a aerului, care reușesc să creeze un micro- 
climat optim desfășurării normale a activităţilor cotidiene 
la bord chiar pentru perioade de 100—120 zile de na 
gație submarină continuă. Importanţa acordată instalații- 
lor de condiţionare și regenerare a aerului la submarinele 
moderne rezultă şi din faptul că greutatea acestora atinge 
sute de tone; la submarinul american Triton, greutatea 
acestor instalaţii este de 500 t. 

În privinţa confortului personal la bordul submarine- 
lor moderne, se poate afirma că și în această direcţie s-a 
făcut un salt spectaculos, faţă de situaţia existentă în pe- 
rioada celui de-al doilea război mondial. În primul rînd 
a crescut considerabil cubajul pe membru al echipajului 
atît în compartimentele de serviciu, cît și în cabinele de 
locuit. Faptul că deplasamentele submarinelor atomice au 
ajuns pînă la 8 000—9 000 t, a permis realizarea unor spa- 
ţii vitale pentru echipaj, în care să-și găsească loc pînă şi 
săli de cinematograf cu ecran lat şi cabine pentru per- 
soane pasagere, în afara echipajului. 

Submarine atomice 
Tipuri de Submarine atomice dili. dn kaido 
submari- armate cu torpile 

mice 
| | 
D © 
g z 
g8 | $ | 
€ = 
2 ră ZI È l că | 
ie i E An S. 5 cs o ca 
n g w D om o 9 5 A 2 [Mai 
ri m < = = 
H ear Sra Esaf El [ăi [er] 
Deplasament la suprafață | 4400 t] 3860 t] 47001 | 2385 t] 7500t] 6650t] 8000t 
Deplasament în imersiune | 4900 t | 46301 | 60004 | 2670t| 8400t| 7320 t| 10000 t 
Lungime 86,9 m 89 m 94 m | 721 m | 129,5 m | 129,5 m| 130 m 
Lăţime 10,1 m 95 m 10 m 76 mf 101 mF 101m| 10,1 m 
Pescaj 82 m 79 m 8 m 6,4 m 91 m 9,6 m 85 m 
Tuburi lanstorpile 6 6 8 4 6 4 6 
Viteza în imersiune 28 nd 30 nd 33 nd 25 nd 25 nd 30 nd 25 nd 
Echipaj 103 120 90 66 143 145 100 
Rachete balistice = — — = 16 16 16 


I'Inflexible 
— Franţa — 


Lumina fluorescentă, cabinele cu grupuri sanitare, re- 
zerva inepuizabilă de apă potabilă (obţinută din apa mă- 
rii), comunicațiile lejere între diferite puncte ale navei, 
sălile de antrenament dotate cu aparatură modernă — 
toate acestea creează condiţii de activitate foarte apro- 
piate de condiţiile de la uscat. 

Crucierele lungi pe care le poate realiza submarinul 
atomic în imersiune au impus şi organizarea unei alimen- 
taţii raţionale și eficiente a echipajului și pasagerilor. 
Avînd în vedere că raţia zilnică a unui submarinist cîn- 
tăreşte în jur de 2 kg și faptul că peste o sută de oameni 
trebuie hrăniţi pînă la 120 de zile, a impus stabilirea unor 
condiții optime de depozitare a alimentelor. Astfel, toate 
produsele alimentare trec printr-o prelucrare preliminară, 
păstrîndu-se numai componentele utile ale acestora — cu- 
rățate, presate sau concentrate. Pe submarinele S.U.A., 
de pildă, sînt prevăzute două variante de alimentaţie a 
echipajului; o alimentaţie zilnică normală cu trei mese 
calde sau o alimentaţie zilnică cu o masă caldă (prînzul) 
şi două mese reci. 

Toate dotările bucătăriilor pe submarinele atomice 
funcţionează cu energie electrică, existentă din belșug la 
bordul navei. Printre aceste dotări se pot aminti: mașini 
de gătit, cuptor pentru piine, mașină de prăjit, robot culi- 
nar, cazan pentru cafea etc. 

Pentru a compara performanţele tehnice atinse de sub- 
marinele atomice contemporane, în tabelul de la p. 158 
sînt prezentate principalele date tehnico-tactice ale unor 
clase caracteristice de submarine nucleare moderne, ar- 
mate cu torpile sau cu rachete balistice, întilnite în actua- 
lele flote militare ale singurilor deținători: S.U.A., U.R.S.S., 
Marea Britanie şi Franţa: 

Dacă submarinele clasice sînt, de fapt, nave de supra- 
față, capabile, temporar, să intre şi să se deplaseze în 
imersiune, numai în scopul pregătirii și efectuării atacu- 
lui asupra navelor de suprafaţă, submarinele atomice ac- : 
tuale s-au transformat în adevărate nave submarine capa- 
bile să navigheze în imersiune perioade de timp nelimita- 
te; ieșirea acestora la suprafaţă poate fi impusă numai de 
nevoia reîmprospătării proviziilor alimentare, de prelua- 
rea sau schimbarea armamentului sau de schimbarea 
echipajului. 

Submarinul atomic este capabil, în prezent, prin per- 
formanţele tehnice ale instalaţiei de forţă, să depăşească 
prin viteza de deplasare în imersiune navele de suprafață 
comerciale și chiar o bună parte din navele de suprafaţă 
militare. Dacă submarinele clasice sînt nevoite să-şi orga- 
nizeze atacul asupra convoaielor, așteptind în anumite 
puncte ale traseului acestora, submarinele atomice, prin 
vitezele pe care le dezvoltă în imersiune, pot ajunge din 
urmă cele mai rapide convoaie ale navelor de transport. 

Dotarea submarinelor moderne cu rachete. le-a trans- 
format în forţă principală de lovire; iată de ce lupta îm- 
potriva submarinelor, în condiţiile actuale, a fost propul- 
sată pe primul loc în tactica oricărei flote militare. În 
astfel de condiţii, submarinul a devenit nava cu cei mai 
mulţi dușmani: avioanele, elicopterele, instalaţiile staţio- 
nare antisubmarine, submarinele antisubmarine și, desi- 
gur, toate navele de suprafață. Dintre acestea din urmă, 
rolul principal în lupta cu submarinele îl au navele spe- 
ciale antisubmarine, așa-numitele vînătoare de submarine. 

Navele moderne antisubmarine posedă înalte calităţi 
nautice, viteză mare de deplasare și rază mare de acţiune. 

Deplasamentul acestor nave se apropie de deplasamen- 
tul distrugătoarelor, ceea ce le permite să fie dotate cu 

aparatură corespunzătoare de căutare și cu mijloace mo- 
derne de luptă. 

Astfel, navele moderne antisubmarine sînt dotate cu 
puternice staţii de hidrolocaţie, dispuse sub chila navei 
sau chiar remorcate, cu rampe de lansare a grenadelor 
reactive antisubmarine, cu tuburi de lansare și torpile 
antisubmarine și chiar cu elicoptere. 

Marea majoritate a navelor antisubmarine se con- 
struiesc cu înălțime mare a bordului liber, astfel încît 
zona-prova să fie cam de două ori mai înaltă decît zona- 
pupa — această condiţie este necesară pentru micșorarea 
suprafeţei de contact cu apa în timpul urmăririi submari- 
nului pe timp nefavorabil. 

Printre tipurile noi de nave antisubmarine se poate 
aminti escortorul antisubmarin englez cu deplasamentul 
de 500 tf. Viteza mare de deplasare a acestei nave — 
50 noduri — se realizează cu ajutorul a două turbine cu 
gaze de cîte 25000 CP și două motoare diesel rapide a 
cîte 3 000 CP. În aceste condiţii, viteza vînătorului de sub- 
marine este de circa 1,5 ori mai mare decît a submarinu- 
lui atomic modern și foarte apropiată de viteza torpilelor 
moderne. Pentru micșorarea ruliului navei în timpul ope- 
raţiei de căutare hidroacustică, nava este dotată cu insta- 
laţie hidraulică de stabilizare a ruliului; nava este dotată 
atît cu armament antisubmarin, cît și cu armament de 
apărare antiaeriană a căror greutate este de aproxima- 
tiv 60 t. 

Pentru creșterea vitezelor de deplasare, navele anti- 
submarine folosesc și aripi portante; acestea permit atin- 
gerea unor viteze de 60 noduri și chiar mai mari. Folo- 
sirea aripilor portante este limitată însă de anvergura ari- 
pilor, care crește foarte mult la navele cu deplasamente 
relativ nu prea mari. 

Astfel, la deplasament de 1 t, anvergura aripilor nu 
depăşeşte gabaritele corpului ambarcaţiunii; la navele cu 
deplasamente între 200 și 400 t, anvergura aripilor depă- 
șește 20—25 m, iar pentru nave cu deplasamente în jur 
de 1 000 t, anvergura aripilor este atît de mare încît aces- 
tea nu pot fi utilizate din consideraţiuni practice. Din 
acest motiv, navele antisubmarine cu aripi portante pot fi 
utilizate, în limitele deplasamentelor de 200—400 t, nu- 
mai în apropierea coastelor proprii. 

Se pare totuși că navele pe aripi portante nu au șanse 
evolutive în viitor, în calitate de nave antisubmarine, 
deoarece folosirea aripilor portante, în regim de cavita- 
ție, produce un zgomot atît de mare încît sînt descoperite 
de navele inamice cu ușurință, chiar de la mari distanţe. 

În prezent se apreciază că navele antisubmarine pe 
pernă de aer ar constitui tipul de navă cu posibilități de 
folosire a vitezelor de circa 90 noduri, la deplasamente 
de 400 t; se consideră că aceste nave se pot deplasa, în 
mod normal — pe flotabilitate — pînă la circa 3000 Mm, 


Vinător de submarine cu patru rampe de lansare a grenadelor 
reactive antisubmarine. 

iar deplasarea pe pernă de aer să o efectueze numai în 
timpul atacului sau în timpul urmăririi submarinului. 

Submarinul întotdeauna a constituit o ţintă dificilă 
pentru navele de suprafață. Variația bruscă a vitezei, ə 
direcţiei și a adîncimii a permis submariniștilor cu expe- 
rienţă, în timpul celor două războaie mondiale, să evite 
catastrofa atacului dus de nenumărate nave de suprafaţă, 
în condiţiile cînd viteza submarinului era de 2—3 ori mai 
mică decît viteza navelor de suprafață. Comparativ cu 
navele de suprafaţă, submarinul a beneficiat de marele 
avantaj al navigării în imersiune. În condiţiile submari- 
nelor atomice, acest avantaj a crescut prin utilizarea vite- 
zelor în imersiune de 30 noduri, chiar și mai mari, și a 
adîncimii pînă la 350—400 m, cu perspective sigure de 
creștere a acestor valori în viitor. 

În aceste condiţii, lupta antisubmarină a devenit foarte 
grea. Grenadele antisubmarine de punte nu mai sînt ac- 
tuale atîta timp cît nava antisubmarină are viteză mai 
mică decit submarinul; lansatoarele de grenade antisub- 
marine reactive, pentru a avea o oarecare eficienţă, tre- 
buie să aibă cadență mare de lansare şi o distanţă mare 
de zbor a grenadei. 

Torpila — arma clasică a submarinelor — a devenit 
în prezent duşmanul numărul unu al acestora, fiind pur- 
tată și lansată împotriva lor de către aviaţie, nave de 
suprafaţă și chiar de către submarine. 

Pe măsură ce adîncimile de coborire a submarinelor 
cresc, grenadele antisubmarin își pierd din eficacitate, 
iar rolul torpilei în lupta cu submarinele crește consi- 
derabil. 

Torpilele antisubmarine din dotarea submarinelor ato- 
mice sînt dotate cu capete de autoghidare în regim pasiv 
sau activ, în două planuri și alimentate prin fir cu infor- 
maţiile necesare atacului. S-a ajuns la concluzia că, așa 
cum nava de suprafață se luptă cu navă similară de su- 
prafaţă și submarinul trebuie înfruntat tot de submarin. 
Astfel, submarinul atomic purtător de torpile devine o 
forță modernă de luptă antisubmarină. 

Orientarea acţiunilor antisubmarine spre submarine a 
fost impusă de situaţia nouă în care aceste nave, cu viteza 
lor în imersiune de circa 30 de noduri, fac imposibilă cău- 
tarea lor de către navele de suprafaţă, cu ajutorul stații- 

lor de hidrolocaţie; la viteze mai mari de 25 de noduri, 
hidrolocaţia navelor de suprafaţă devine ineficientă. În 
plus, pătrunderea la adîncimi de sute de metri favorizează 
scăparea de sub observaţia navelor antisubmarine. 

Aceste situaţii conduc la concluzia că, într-un even- 
tual viitor război, teatrul luptelor navale se va deplasa 
în profunzimea Oceanului Planetar, unde submarinele se 
vor căuta în vederea distrugerii reciproce. Așa cum în pri- 
mul război mondial, loviturile cele mai grele — pe mare 
— erau destinate forței principale de șoc — navelor de 
linie, așa cum în al doilea război mondial, loviturile cele 
mai puternice erau destinate portavioanelor, într-un even- 
tual război mondial, loviturile cele mai puternice ar putea 
fi dirijate spre purtătorii rachetelor balistice continentale 
şi intercontinentale — submarinele atomice. 

Torpila modernă antisubmarină se caracterizează prin 
viteză mare, rază de acţiune mare, este capabilă să navi- 
gheze autonom la orice adincime şi se poate autoghida 
spre ţinta submarină. 

Dar cum se poate obţine viteza mărită a torpilei? Se 
știe că apa este mai densă decît aerul, de circa 1000 de 
ori; presiunea hidrodinamică asupra corpului  torpilei, 
care se deplasează în apă cu viteza de 45 noduri, este 
egală cu presiunea hidrodinamică exercitată asupra avio- 
nului care se deplasează cu viteza de 810 km/h. Pentru 
învingerea rezistenţei apei este necesar ca torpila să dis- 
pună de o putere mecanică foarte mare, obţinută într-un 
spațiu foarte redus și cu limitări deosebite în privința 
greutăţii; tendinţa constructorilor de torpile este ca greu- 
tatea specifică a acestora să fie în jur de 1. 

Pornind de la comparaţia cu avionul, s-a constatat ex- 
perimental că torpilele cu aripi și cu flotabilitate negativă 
depășesc torpilele obișnuite în viteză, rază de acţiune și 
manevrabilitate. Aripile acestor torpile sînt foarte mici; 
au o lungime de circa 9 cm pentru viteza de 55 noduri și 
raza de acţiune de 1 800 m. S-a mai constatat că actuala 
formă a torpilelor este departe de cea mai avantajoasă; 
pentru diametrul de 533 mm sînt mult prea lungi. 

Torpilele cu aripi relativ scurte opun o substanţial mai 
mică rezistenţă la înaintare. Rezistenţa la înaintare a tor- 
pilelor mai poate fi redusă și prin crearea unui strat gazos 

în jurul torpilei sau prin acoperirea corpului torpilei cu 
un strat elastic. 

O altă cale pentru creșterea vitezei torpilei constă în 
crearea unei mașini propulsoare mai puternice. Mașina 
alternativă, care funcţiona cu amestec de vapori de apă 
și gaze ale arderii petrolului lampant, a fost abandonată 
chiar spre sfîrşitul celui de-al doilea război mondial; dez- 
avantajul acestei mașini consta în producerea siajului, 
incomodarea aparaturii de autoghidare, scăderea puter- 
nică a randamentului la adîncimi mai mari (se consuma 
o putere apreciabilă pentru evacuarea gazelor la adincimi 
mai mari) și zgomot suficient pentru a fi descoperită de 
stațiile de hidrolocaţie. 

Se studiază şi posibilitatea folosirii unor mașini care să 
funcţioneze pe baza ciclului total închis, în care hidroge- 
nul și oxigenul, în doze corespunzătoare, sînt trimise în 
camera de ardere pentru producerea aburului supraîncăl- 
zit necesar acţionării pistoanelor unei mașini alternative 
sau a rotorului unei turbine cu abur. 

Pentru obținerea hidrogenului se preconizează folo- 
sirea unor generatori de hidrogen umpluţi cu hidrit de 
litiu sau alţi reactivi capabili să elimine hidrogenul în 
contact cu apa. 

Torpila electrică, apărută spre sfîrşitul celui de-al 
doilea război mondial, se perfecţionează în prezent prin 
strădaniile constructorilor de a utiliza acumulatoare elec- 
trice cu capacitate cît mai mare și cu greutate cit mai 
mică. Se intenţionează ca viteza torpilei electrice să 
atingă valori de 100 pînă la 200 de noduri, la un slab 
nivel fonic. Faptul că lansarea unei torpile de la dis- 
tanţă, asupra unui submarin, este îngreunată de rezis- 
tența apei (care micșorează viteza de deplasare a tor- 
pilei, iar submarinul ţintă are timpul să parcurgă o 
distanță de cîteva mile marine) a dus la concluzia că tor- 
pila antisubmarină trebuie să execute marea parte a cursei 
în aer şi numai ultima parte să fie parcursă prin apă. 
Astfel a apărut ideea torpilei-rachetă şi a grenadelor anti- 
submarine reactive. Actualele rachete antisubmarine sînt 
considerate cele mai eficiente mijloace de luptă împo- 
triva submarinelor. Ele pot fi cu aripi sau fără aripi. Ra- 
cheta cu aripi seamănă cu avionul; avînd în partea fron- 
tală o mini-torpilă, racheta zboară prin aer (teleghidată 

de la bordul navei antisubmarine) o distanță de circa 
10 Mm şi cu 400 m înaintea țintei, torpila se desprinde 
de rachetă, pătrunde în apă — folosind parașută în că- 
derea din aer — şi continuă căutarea submarinului în me- 
diul marin. 

Rachetele fără aripi au gabarite și greutăți mult mai 
mici decît rachetele cu aripi; rachetele fără aripi pot fi 
grupate cîte opt în fiecare instalație. 

Radiolocația actuală poate descoperi submarinul aflat 
la suprafața apei pînă la distanța de 50 Mm, la adîncime 
de schnorchel — 10 Mm, iar la adîncimea periscopică (cu 
periscopul scos la suprafața apei) — 2 Mm. 

Actualele submarine atomice, prin dotările pe care 
le au, pot parcurge mii de mile marine fără să ridice pe- 
riscopul la suprafața apei. Iată de ce, mijlocul principal 
al căutării și urmăririi submarinului în imersiune îl are 
stația de hidrolocație (pasivă sau activă). 

Apariția şi evoluția hidrolocației este strîns legată de 
evoluția submarinelor. Chiar de la apariția primelor for- 
mațiuni elementare de submarine. s-a simțit nevoia co- 
municațiilor între nave aflate în imersiune. Primul dis- 
pozitiv folosit pentru comunicații între submarine aflate 
în imersiune a fost un simplu clopot de navă, atîrnat sub 
chila navei, dar acționat din interior. Comandantul unui 
alt submarin „putea auzi sunetele provocate de clopotul 
submarinului emițător, cu ajutorul unui lemn din esență 
tare, cu diametrul de circa 2 cm sprijinit cu un capăt de 
bordajul submarinului şi cu celălalt de urechea sa. 

Sunetele erau transmise codificat folosindu-se, de re- 
gulă, alfabetul Morse; recepţia sunetelor era posibilă deoa- 
rece acestea se propagă de circa 4 ori mai repede în apă 
decit în aer, putind fi auzite la distanţe de 10 ori mai 
mari decît pe uscat. Treptat, locul lemnului de ascultare 
a fost luat de un tub flexibil, care era legat de o dia- 
fragmă dispusă în exterior — asemănător stetoscopului 
medical. Cu timpul, pe măsură ce tehnica electronică 
evolua, au fost aduse perfecţionări substanţiale. Astfel, 
locul clopotului a fost luat de oscilatoare electromagnetice 
(asemănătoare claxoanelor de automobil) care puteau tri- 
mite semnale subacvatice pe distanța de 20 Mm. 

Diafragma oscilatorului, vibrînd în apă, genera unde 
longitudinale (de compresie) întocmai ca în aer; o altă 

diafragmă receptoare, montată într-un microfon, era pusă 
în mișcare de undele sonore și astfel se recepționa sem- 
nalul. 

După oscilatoarele electromagnetice au fost folosite 
oscilatoare cu cuarţ, fiind astfel posibilă transmiterea sem- 

nalelor ultrasonore, care nu mai puteau fi recepționate de 
urechea umană. 

Ultrasunetele pot ajunge mult mai departe și pot fi 
dirijate sub formă de fascicul, mărind astfel gradul de 
precizie a sondajului. 

Recepţia ultrasunetelor se realizează electronic, iar 
prin adaptări speciale ele pot fi evidenţiate acustic sau 
optic. Această instalaţie de localizare prin ultrasunete a 
fost denumită sonar sau stație de hidrolocațţie. 

Undele ultrasonore, folosite în actualele stadii de hi- 
drolocaţie, pot fi produse prin fenomenul piezoelectric 
sau prin magnetostricțiune. 

Fenomenul piezoelectric constă în aplicarea, la margi- 
nile opuse ale unei plăcuţe din cuarț, a unor sarcini elec- 
trice cu frecvență constantă; prin aceasta, plăcuța de 
cuarț vibrează proporţional cu frecvenţa sarcinilor elec- 
trice aplicate, dînd naștere undelor ultrasonore. 

Magnetostricțiunea are la bază folosirea capacităţii unor 
metale sau aliaje, cum sînt fierul și nichelul, de a-și mo- 
difica dimensiunile prin magnetizare și respectiv demag- 
netizare; variaţia periodică a dimensiunilor unor plăcuțe 
magnetizate și demagnetizate într-o ritmicitate constantă 
creează o vibraţie generatoare de unde ultrasonore. 

Calitatea undelor ultrasonore de a se amortiza lent 
în mediul acvatic le-a impus în utilizarea cu succes în 
aparatura hidrolocatoarelor sau a sondelor ultrason de 
adîncime. 

Avîndu-se în vedere că viteza sunetului în apă este 
de 1500m,/s, distanța de la navă pînă la fundul mării 
este egală cu produsul vitezei sunetului în apă și jumă- 
tatea timpului în care sunetul emis de aparatura navei 
a fost recepționat: 


t 
h=v —. 

Aşadar, pentru determinarea distanțelor pînă la obiec- 
tele care reflectă undele ultrasonore se măsoară timpul 
parcurs de unda ultrasonoră între vibratorul navei și 
obiectul reflectant; în acest scop, aparatura navei este ast- 
fel concepută încît realizează măsurarea timpului total 
4 dus și întors — al undei ultrasonore și apoi îl împarte 
a doi. 

Un vibrator de unde ultrasonore poate fi realizat din- 
tr-o bară de nichel pe care se înfăşoară o bobină din 
sîrmă izolată; alimentînd bobina cu un curent electric al- 
ternativ, bara se va magnetiza și demagnetiza succesiv, 
schimbîndu-și dimensiunile și generînd unde ultrasonore. 

În general, o staţie de hidrolocaţie este compusă din 
vibrator (generator de unde ultrasonore), hidrofon, dis- 
pozitiv de măsurat timpul şi mecanismul de calcul. 

Deseori emițătorul (vibratorul) şi receptorul (hidro- 
fonul) sînt montate în carcasă comună și sînt astfel co- 
nectate la rețeaua de alimentare electrică încît recepto- 
rul funcţionează în pauzele dintre două semnale succe- 
sive ale emiţătorului; comutarea celor două aparate, în 
regim de emisie și de recepție, se realizează automat. 

Sonarul, folosit şi în prezent, permite submarinelor 
să vadă fundul oceanului sau al mării, obstacolele apro- 
piate sau îndepărtate, navele de suprafață sau alte sub- 
marine aflate în imersiune; principiul de funcţionare, 
bazat pe emisia și recepţia ultrasunetelor, sub formă de 
ecouri, permite afişarea datelor pe ecrane şi citirea aces- 
tora într-un mod foarte comod. 

De fapt, sonarul ca și radarul lucrează pe același prin- 
cipiu, al ecoului; diferența constă în natura undelor fo- 
losite. Radarul folosește unde electromagnetice (unde ra- 
dio) de înaltă frecvenţă, iar sonarul folosește ultrasunete. 
Undele electromagnetice nu pot fi folosite în apă, deoa- 
rece aceasta le absoarbe și astfel distanța lor de propa- 
gare este foarte mică în mediul acvatic. Din aceleaşi mo- 
tive, echipajele submarinelor nu pot folosi aparate obiș- 
nuite de radio pe timpul cît sînt în imersiune. 

Stația de hidrolocaţie pasivă funcţionează pe princi- 
piul simplu al amplificării zgomotului produs de subma- 
rinul în mișcare şi prezintă avantajul că nu poate fi 
bruiată, lucrînd cu o totală discreţie. Şi în trecut, chiar în 
primul război mondial, cu ajutorul unui hidrofon sensibil 
se putea determina relevmentul unui submarin în imer- 
siune (direcţia de deplasare a acestuia) — ca sursă de 
zgomot — însă determinarea distanței pînă la submarin 
se făcea cu foarte multă aproximaţie, după variaţia in- 
tensităţii zgomotului. Așa a apărut prima „ureche“ a 
navei, iar în baza similitudinii cu sistemul telemetrului 
optic a fost concepută cea de-a doua „ureche“. Astfel, 

dacă dotăm nava cu două hidrofoane, dispuse la o anu- 
mită distanţă între ele, se poate determina cu precizie 
distanţa pînă la generatorul de zgomot. Principiul folosit 
se aseamănă cu cel al telemetrului optic. Mărimea dis- 
tanței pînă la care staţia de hidrolocaţie poate descoperi 
ținte, depinde de distanţa dintre cele două hidrofoane 
(baza); cu cît baza este mai mare, cu atît distanţa pînă 
la ţinta descoperită va fi mai mare. 

La bordul unei nave, baza este limitată de mărimea 
navei, iar acest lucru limitează distanța descoperirii țin- 
telor submarine. 

Pornind de la acest neajuns, s-a ajuns la concluzia 
că un al doilea hidrofon poate fi montat pe o altă navă 
și în acest caz baza va crește considerabil, iar distanţa 
descoperirii țintelor submarine, de asemenea, ar crește 
considerabil. 

Instalaţia de hidrolocaţie staționară, compusă din trei 
hidrofoane pasive, montate pe fundul mării, permite, prin 
intermediul a trei relevmente, determinarea precisă a 
poziţiei submarinului, urmărirea evoluției mișcării aces- 
tuia şi obţinerea tuturor datelor necesare calculelor de 
lansare a mijloacelor de luptă antisubmarină. 

Mijloacele hidroacustice pasive de descoperire a sub- 
marinelor sînt cunoscute de multă vreme; tot la fel de 
demult sînt cunoscute și strădaniile constructorilor de 
submarine de a micșora zgomotul produs de submarin 
atit prin deplasarea acestuia în mediul marin, cît și da- 
torită funcţionării diverselor agregate la bordul navei. 
În ultimii ani s-au obţinut rezultate remarcabile în redu- 
cerea zgomotului; submarinele moderne devin din ce în 
ce mai puţin zgomotoase, iar perspectivele hidrolocaţiei 
pasive par a fi nu tocmai optimiste. 

De altfel, în prezent toate staţiile de hidrolocaţie de 
pe navele de suprafaţă și de pe submarine funcţionează 
atît în regim pasiv, cît și în regim activ (de ecou). 

Lupta pentru reducerea zgomotului propriu se duce 
în prezent și la navele de suprafaţă care își propun cău- 
tarea submarinelor cu ajutorul staţiilor de hidrolocaţie; 
în funcţie de mărimea navei, la viteze ce depășesc va- 
loarea de 20—25 noduri, zgomotul navei proprii de su- 
prafaţă face imposibilă folosirea staţiei proprii de hidro- 
locaţie. 

Utilizarea tunelelor la elice reduse cu circa 1/3 zgo- 
motul acestora, iar generalizarea amortizoarelor din cau- 
ciuc, la fixarea tuturor agregatelor funcţionale de la bor- 
dul navelor, contribuie în mare măsură la reducerea ni- 
velului acustic propriu fiecărei nave. 

S-a ajuns, în prezent, ca ţintele submarine să fie des- 
coperite, în regim pasiv, pînă la distanţe de circa 100 Mm. 

Cîmpul acustic al unui submarin este creat de func- 
ţionarea elicelor navei, de frecarea corpului navei cu 
masa de apă înconjurătoare şi de zgomotul vibraţiilor 
create de mașinile și agregatele aflate în funcţiune. 

Partea de joasă frecvenţă a spectrului primar al cîm- 
pului acustic este folosit pentru descoperirea la distanță 
a țintelor submarine. De exemplu, relevmentul acustic 
determinat de aparatura hidroacustică a submarinelor 
atomice actuale funcţionează pe frecvenţe joase, iar in- 
stalaţiile staționare de adîncime folosesc frecvenţe infra- 
joase; acestea din urmă sînt capabile să descopere pre- 
zenţa submarinului în imersiune pînă la cîteva sute de 
metri. 

Faptul că volumul informaţiilor despre ţinta subma- 
rină este insuficient pentru folosirea armelor și că siste- 
mul pasiv poate fi bruiat cu ușurință, chiar și de ani- 
malele marine, a impus apariţia sistemului activ cu folo- 
sirea cîmpului acustic orientabil și cu posibilitatea recep- 
ționării cîmpului acustic secundar (reflectat). Propagarea 
zgomotului în mare este puternic influenţată de stratul 
termic de reflexie care, uneori, atinge grosimi de 30m. 

Datorită reflexiei multilaterale și absorbției energiei 
acustice, intensitatea semnalelor sonore, ale instalaţiilor 
de hidrolocaţie obișnuite, este aproape total redusă. Chiar 
și acele unde care reușesc să străbată grosimea stratului 
termic reflector se „rup“, producînd grave erori în siste- 
mul de afișare a datelor informaţionale. 

Încă din primul război mondial, folosirea stratului 
termic reflector a constituit un paravan eficient al sub- 
marinelor împotriva mijloacelor de ascultare submarină 
— hidrofoanele. Dacă submarinul se afla sub stratul ter- 
mic reflector, distanța descoperirii cu mijloacele obișnuite 
actuale ale hidrolocaţiei scădea de cîteva ori, iar rele- 
varea cu ajutorul hidrofonului era imposibilă. 

În al doilea război mondial, au supravieţuit acei co- 
mandanţi de submarine germane care s-au folosit de acest 
scut natural de protecţie împotriva hidrolocaţiei engleze. 

În prezent, s-au realizat hidrolocatoare cu adincime 
variabilă, cu putere mare de emisie și recepţie, în faţa că- 
rora stratul termic reflector nu mai reprezintă un scut 
de mascare pentru submarine. 

Hidrolocaţia modernă asigură descoperirea obiectelor 
aflate în imersiune, dar încă nu este capabilă să recu- 
noască obiectul în sine: submarin (mare sau mic), torpilă, 
rachetă, epavă etc. Se fac încercări de folosire a hologra- 
fiei acustice pentru soluționarea complexă a problemelor 
legate de descoperirea țintei, determinarea coordonatelor 
şi recunoașterea obiectului prin afișarea imaginii acestuia. 

Staţia de hidrolocaţie activă funcţionează pe princi- 
piul emiterii unui semnal acustic și recepționării ecoului. 
Timpul în care semnalul a făcut drumul dus-întors per- 
mite determinarea distanţei pînă la obiect cu foarte mare 
precizie. Menţinerea contactului hidroacustic continuu cu 
ținta submarină permite determinarea tuturor parametri- 
lor mișcării acesteia pentru efectuarea calculelor de tra- 
gere sau de lansare a mijloacelor de luptă antisubmarină. 

Raza de acţiune a staţiilor navale cu funcţionare în 
regim activ este în prezent de 10—15Mm. Stațiile hi- 
droacustice actuale funcționează pe frecvențe joase (1— 
100 kHz), dar aceasta a determinat creșterea gabaritelor 
și greutăţii elementelor componente. Astfel, vibratorul 
hidrolocatorului unui distrugător a atins lungimea de 
16 m și greutatea de 70t. Mult a crescut și puterea emi- 
ţătoarelor, care se măsoară în prezent în mii de waţi și 
nu în sute, ca în al doilea război mondial; se tinde chiar 
spre puteri de sute de mii de waţi. Se explică această 
goană de creștere a puterii hidrolocatoarelor, prin nece- 
sitatea străpungerii zonei stratului termic reflectător. 

Așadar, hidroacustica constituie în prezent un mijloc 
eficient în descoperirea țintelor submarine; nu este însă 
singurul, iar dezavantajele sale a determinat căutarea 
altor metode, neacustice, pentru descoperirea submarine- 
lor atît la adîncimi relativ mici, cît și la adîncimi mari, 
sub nivelul stratului termic reflectător a undelor sonore. 
Analiza cîmpurilor fizice ale submarinelor: magnetic, ter- 
mic, gravitațional, hidrodinamic etc. a permis găsirea și 

a altor metode utilizabile în descoperirea submarinelor 
aflate în stare de imersiune. 

Magnetometre speciale, manevrate din elicopter, în- 
registrează variaţia cîmpului magnetic terestru determi- 
nată de prezenţa unui corp feromagnetic de mărimea sub- 
marinului. Distanţa descoperirii unui submarin cu aju- 
torul magnetometrului nu depășește 300m și depinde de 
înălțimea elicopterului, de adîncimea submarinului, cît 
şi de cîmpul magnetic al submarinului. 

Folosirea în construcția submarinelor a maselor plas- 
tice, a aliajelor de aluminiu, titan și alte materiale ne- 
magnetice, reduc considerabil eficacitatea magnetome- 
trelor. 

Analizatorul de gaze, montat pe avioane sau elicop- 
tere, execută analiza aerului atmosferic cu o frecvenţă 
de 5 probe pe secundă; sînt folosite pentru descoperirea 
submarinelor clasice care au navigat la suprafața apei 
sau la adîncime de schnorchel şi au emanat în atmosferă 
bioxid de carbon sau oxid de carbon. 

Submarinele atomice pot fi descoperite cu aparate care 
reacţionează în prezența particulelor nucleare (neutrino) 
care străpung protecţia biologică a reactorului nuclear 
şi stratul de apă, ieşind în atmosferă. Aparate speciale 
permit descoperirea urmelor slabe radioactive în apă și 
în atmosfera care înconjură submarinul. 

Variația gradientului termic al apei în urma subma- 
rinului arată, de asemenea, prezența acestuia în faţa li- 
niei cu gradient termic diferit de restul apei. 

Minele marine antisubmarine au apărut încă din pri- 
măvara anului 1917, cînd s-au fabricat primele mine cu 
antene destinate luptei antisubmarine. 

Dacă minele marine destinate navelor de suprafaţă se 
fixau, cu ajutorul ancorelor, la adîncimi mici, pentru a 
fi lovite de corpul navelor de suprafaţă, minele antisub- 
marin se fixau, tot prin intermediul ancorelor, la adîn- 
cimi de 20—30 m și explodau la contactul dintre corpul 
submarinului și antenele minelor; aceste antene erau fire 
din cupru care porneau în sus și în jos de la mină, mă- 
rind astfel zona activă a acesteia. 

Ameninţare de temut, mina antisubmarină a consti- 
tuit o permanentă obsesie a submariniștilor. Explozia 

unei mine în apropierea submarinului aflat în imersiune 
era fatală. 

În primul război mondial, în încercarea de a stăvili 
ieșirea submarinelor germane în Atlantic, englezii au în- 
cercat să mineze o mare întreagă. Conform planurilor 
iniţiale, în primăvara anului 1918 au început operaţia de 
minare a zonei nordice a Mării Nordului — între Scoţia 
şi Norvegia — operaţie care nu a putut fi totuși termi- 
nată, atît datorită numărului mare de mine necesare, cit 
și datorită faptului că în noiembrie 1918 războiul a luat 
sfîrşit. 

În acest mod, „Marea operaţie de minare“, care a 
consumat în prima sa etapă de realizare 70 000 mine an- 
tisubmarine, a constituit o încercare disperată de oprire 
a trecerii submarinelor germane prin această cale unică 
de ieșire în Oceanul Atlantic; imensul baraj de mine an- 
tisubmarine nu a făcut decît 5 victime pînă la sfîrșitul 
războiului. 

În cel de-al doilea război mondial, barajele de mine 
antisubmarine au fost folosite în apropierea bazelor ina- 
mice de submarine și în zonele de acces spre bazinele 
porturilor proprii. Pe toată durata celui de-al doilea 
război mondial au pierit 35 de submarine germane dato- 
rită minelor antisubmarine plantate de englezi. Chiar 
dacă efectele 'acestor mine, în lupta cu submarinele, nu 
au fost prea mari, trebuie recunoscut faptul că pericolul 
acestora a impus submarinelor efectuarea unor itinerarii 
ocolitoare și luarea unor măsuri suplimentare de sigu- 
ranță, la care mai trebuie adăugat și efectul moral, spai- 
ma permanentă a submariniștilor față de orice atingere 
și frecare a corpului navei cu obiecte submarine (nisip, 
stînci, epave etc.). 

Şi în concepţia actuală, formarea barajelor de mine 
la ieșirea din bazele inamice și la intrarea în bazele pro- 
prii este apreciată ca o metodă eficientă antisubmarină; 
actualele mine antisubmarine s-au perfecţionat în așa mă- 
sură încît eficienţa acestora a crescut considerabil. Ast- 
fel, au apărut mine fără contact, care explodează sub 
acţiunea diferitelor componente ale cîmpurilor fizice rea- 
lizate de anumite tipuri de nave de suprafaţă sau sub- 
marine. 

Pe lingă minele cu încărcătura clasică — trinitroto- 
luen — au apărut mine cu încărcătură nucleară, pentru 
care precizia și distanța față de nava inamică a exploziei 
nu mai prezintă cerinţe deosebite. 

În tehnica minelor marine s-au perfecţionat mult 
aparatele de aprindere care înglobează declanșatori dife- 
riţi în același corp de mină, folosind pînă și circuite elec- 
tronice combinate cu dispozitive radiotehnice de înaltă 
sensibilitate, atît în recunoașterea navelor proprii, cît și 
a navelor inamice care trec pe deasupra minei. 

Dintre minele marine moderne, cu destinaţie antisub- 
marină, se pot aminti: mina americană MK-25 cu lun- 
gime de 2,21m, diametrul de 0,57m şi greutatea de 
850 kg, mina MK-56 de 900 kg, mina franceză MST-15 cu 
lungimea de 1,1 m, diametrul de 1,2 m, greutatea de 1,5 t 
și încărcătura explozibilă de 1 000 kg. 

Diferenţierea minelor marine este determinată de na- 
tura cîmpului fizic al navei inamice pentru care a fost 
conceput aparatul de aprindere: acustic, magnetic, hidro- 
dinamic, termic etc. 

În lupta antisubmarină, minele au un rol deosebit, 
deoarece acestea reprezintă mijloace de lungă și continuă 
acţiune în raioanele cu preconizate mișcări de submarine 
atît la suprafața apei, cît şi în imersiune; împreună cu 
alte mijloace de luptă, minele marine pot influența re- 
zultatele luptei antisubmarine, dusă sub diferite forme. 

Grenadele antisubmarine sînt, de fapt, bombe capabile 
să explodeze la o anumită adincime în apă. Încă de la 
primele utilizări împotriva submarinelor, grenadele anti- 
submarine au constituit un mare pericol pentru navele 
aflate în imersiune. Încărcătura explozibilă, de pînă la 
270 kg, reușea, prin explozie, să provoace scufundarea 
submarinului, dacă acesta se afla la o distanță mai mică 
de 10 m faţă de locul exploziei, iar la distanțe cuprinse 
între 10 și 25 m, efectul exploziei producea avarii grave, 
capabile, în multe cazuri, să ducă la pieirea submarinului. 

Una din metodele de aruncare ale grenadelor anti- 
submarine folosea rampele de punte, dispuse la pupa na- 
vei; aceste rampe, constituite din perechi de șine, pe care 
erau eșalonate grenadele de formă cilindrică, permiteau, 
datorită înclinaţiei șinelor spre pupa navei, alunecarea 
sau rostogolirea grenadelor în afara corpului navei. 

Explozia grenadelor antisubmarine era stabilită cu în- 
tîrziere, avîndu-se în vedere atît pătrunderea bombei la o 
anumită adincime — reglată de servant —, cît şi asigu- 
rarea depărtării propriei nave la o anumită distanţă de 
locul exploziei. 

Prin explozia încărcăturii explozibile, ciocanul de apă, 
format prin dislocarea masei de apă, este atît de puter- 
nic încît se resimte chiar şi pe nava care a lansat grenada 
și care, în momentul exploziei, se găsește la o distanță de 
peste 100 m. 

Submarinul aflat în imersiune resimte mult mai pu- 
ternic efectul ciocanului de apă, chiar la distanţe de 
40—60 m: nava rămîne în întuneric, deoarece filamen- 
tele incandescente ale lămpilor electrice se scutură, se 
rup anumite garnituri de etanșare, se pot rupe chiar şu- 
ruburi ale unor îmbinări și multe alte avarii prevăzute 
sau neprevăzute. 

Aparent, pentru persoane neavizate, pare straniu că 
navele de suprafață, chiar şi atunci cînd au date precise 
despre poziția submarinului, nu reușesc să arunce gre- 
nadele în imediata apropiere a acestuia pentru a-l distruge 
și că pentru distrugerea unui submarin uneori se folosesc 
peste 20—30 de grenade antisubmarine, iar alteori sub- 
marinul reușește să rămînă în activitate, chiar dacă numă- 
rul grenadelor antisubmarine explodate a fost enorm. 
Ideal ar fi ca în momentul recunoașterii precise a locului 
unde se află submarinul, prima grenadă antisubmarină 
să se lovească de corpul navei, să explodeze şi prin 
aceasta să fie pecetluită soarta submarinului. În realitate 
intervin o mulţime de factori care creează unele „ferestre“ 
salvatoare pentru submarine cum ar fi: 

— între momentul descoperirii submarinului și mo- 
mentul atacului cu grenade trece un interval de timp su- 
ficient pentru submarin ca să străbată o distanţă de 
30—40 m și să se găsească într-o zonă de pericol mai 
scăzut; 

— din momentul aruncării grenadei pînă în momentul 
exploziei trece, de asemenea, un timp în care submarinul 
se poate depărta de locui exploziei; 

— nava antisubmarină lansează grenada cu aproxima- 
ție de cel puţin 30—40 m față de poziţia exactă a sub- 
marinului; 

— grenadele antisubmarine sînt reglate, încă de pe 
rampa de lansare, pentru adîncimi diferite, iar după arun- 
carea în afara corpului navei, acestea explodează la adînci- 
mile respective care, în cele mai multe cazuri, nu cores- 
pund cu adîncimea reală a submarinului (în multe în- 
semnări ale comandanților de submarine pot fi întîlnite 


fraze ca: ...ne aflăm la 60 m imersiune, iar grenada an- 
tisubmarină a explodat la 20 sau 30 m deasupra sub- 
marinului). 


Toate aceste situaţii sînt valabile pentru cazurile întîl- 
nite în primul război mondial şi la începutul celui de-al 
doilea război mondial, cînd hidrofonul constituia singura 
posibilitate de descoperire a submarinului ascuns în masa 
uriașă a apei înconjurătoare. 

Apariţia și introducerea hidrolocaţiei în dotarea nave- 
lor antisubmarine a mărit considerabil eficienţa utilizării 
grenadelor, mai ales că acestea, în cel de-al doilea război 
mondial, au fost folosite pe scară largă şi de avioane. 

Avioanele aveau în dotare 18 pînă la 24 grenade anti- 
submarine și le lansau cu o mai bună aproximaţie asupra 
submarinelor decit o făceau navele de suprafață. De alt- 
fel, spre exemplificare, un bilanţ al eficacităţii utilizării 
grenadelor antisubmarine ne arată că în al doilea război 
mondial, din cele 301 submarine germane scufundate prin 
efectul exploziilor grenadelor antisubmarin, 640/9 aparţin 
aviaţiei și 36% navelor de suprafaţă. 

În prezent și în viitor se presupune, cu mult temei, că 
aviația va avea un rol foarte important în lupta cu sub- 
marinele aflate atît la suprafața apei, cît și în imersiune. 

În al doilea război mondial a apărut în dotarea unor 
nave militare de suprafață, aruncătorul — „hedgehog“ 
(ariciul) —, destinat lansării a 24 proiectile speciale anti- 
submarine; în organizarea aruncătorului existau 24 de 
proiectile cu percuție, avînd greutatea de 29 kg, din care 
16 kg substanţă explozibilă. Caracteristica deosebită a aces- 
tei arme antisubmarină constă în amplasarea sa în prova 
vînătorului de submarine cu posibilitatea aruncării proiec- 
tilelor pe o suprafață foarte mare în ambele borduri ale 
navei. Un astfel de proiectil, explodind la 2 m distanţă de 
corpul unui submarin german de 500 t, i-a provocat aces- 
tuia o gaură de apă cu diametrul de 1 m. 

Instalaţie Hedgehog, cu 24 de proiectile antisubmarine. 


Squid-ul a intrat în dotarea flotei britanice spre sfir- 
șitul anului 1943 şi s-a impus ca o armă foarte eficientă 
împotriva submarinelor; constituia, de fapt, un mortier 
special, compus dintr-un afet de 3 t și trei tuburi cu lun- 
gimi diferite și cu axele dispuse în planuri, de asemenea, 
diferite. Cele trei grenade antisubmarine lansate cu aju- 
torul „squid“-ului, în cădere la distanța de circa 250 m, 
formau un triunghi echilateral; se realiza astfel o zonă de 
eficacitate egală cu suprafaţa din interiorul triunghiului și 
chiar în afara acestuia. 

Analiza eficacității grenadelor antisubmarine, lansate 
prin rampele de punte-pupa, a aruncătoarelor „hedgehog“ 
(supranumite „arici“ — datorită poziţiei celor 24 proiec- 
tile în starea de armare) şi a „squid“-uiui, în perioada 
folosirii lor în cel de-al doilea război mondial, arată că 
hedgehog-ul a fost de 3 ori mai eficient decît grenadele de 
punte, iar squid-ul de 4 ori mai eficient în comparaţie cu 
aceleași grenade. 

Aruncătorul de grenade antisubmarine cu lingură poate 
fi întîlnit și azi în dotarea navelor antisubmarine. Lingura 
acestui aruncător constituie de fapt o tijă cu rol de piston 
care se introduce în cilindrul de presiune al aruncătorului 
tip mortier; la extremitatea opusă pistonului, tija lingurei 
are o placă semicilindrică — pe care se așază grenada an- 
tisubmarină de formă cilindrică — și două coliere din 
tablă, cu care se rigidizează grenada pe placa semicilin- 
drică a tijei, pe lingură. 

Explozia unei cantităţi de pulbere a cartușului de lan- 
sare, produce o anumită presiune asupra pistonului și, în 
final, realizează o forță de aruncare a grenadei antisub- 
marine la distanţe variabile. 

Se pot întîlni diferite variante de aruncătoare a grena- 
delor antisubmarine; unele folosesc presiunea aerului 
comprimat într-o butelie a aruncătorului, cu posibilitate 
de descărcare instantanee asupra pistonului lingurei. 

Grenadele antisubmarine reactive au apărut după cel 
de-al doilea război mondial, odată cu apariţia şi generali- 
zarea diverselor arme-rachetă. De fapt, această grenadă 
este o rachetă în miniatură, capabilă să transporte la dis- 
tanţe de citeva sute de metri, circa 20 kg încărcătură ex- 
plozibilă; explozia încărcăturii*se produce la diferite adîn- 
cimi, valoarea cărora este reglată de servant înaintea lan- 
sării. Rampele de lansare a grenadelor reactive antisub- 
marine reprezintă blocuri cu ghidaje pentru cursa iniţială 
a rachetei; rampele sînt prevăzute cu dispozitive de reţi- 
nere a grenadei în lansator pînă la crearea forței reactive 
minime necesare zborului grenadei reactive la distanţa 
stabilită. Pot fi întîlnite diferite scheme de organizare a 
tuburilor de lansare, astfel încît fiecare lansator de gre- 
nade reactive să dispună de un număr cît mai mare de 
grenade, într-un spațiu minim ocupat la bordul navei. 

Avantajul acestor lansatoare este lipsa efectului de re- 
cul; în schimb se simte efectul termic al motoarelor 
reactive. 

„Support group“-urile au constituit o altă formă, destul 
de eficientă, în lupta cu submarinele germane, în perioada 
celui de-al doilea război mondial; reprezentau grupări de 
nave militare, din clase diferite, avînd misiunea de a 
patrula pe traseele comunicaţiilor maritime frecventate 
de convoaiele aliaților; aveau misiunea să forțeze subma- 

Rampă de lansare pentru grenadele antisubmarine. 


rinele inamice la o staţionare cît mai îndelungată sub 
apă, atacîndu-le cu toate mijloacele existente. 

Aceste grupări de nave militare, conduse de oameni 
cu multă experiență în tactica de anihilare a acțiunilor 
submarinelor izolate sau grupate, erau folosite în lupta 
antisubmarină atît în formaţiuni independente, cît, mai 
ales, în calitate de formaţiuni de escortă pentru convoa- 
iele cu încărcătură strategică deosebit de valoroasă. 

Iată deci cum aliaţii au răspuns tacticii germane de a 
folosi grupări mari de submarine — haitele de lupi —, 
tot prin folosirea unor grupări de nave special destinate 
luptei antisubmarine; grupări în care aviația avea un 
rol important, atît în descoperirea submarinelor, cît și 
în atacarea acestora, chiar la distanţe mari, cînd subma- 
rinele încercau să se regrupeze pentru atacarea convo- 
iului respectiv. 

Astfel a pierit la 2 august 1943 submarinul U-106 
— scufundat de un avion tip Sunderland, la 8 octombrie 
1943 submarinul U-643 — scufundat de un avion tip 

Liberator, submarinul U-156 — scufundat la 8 martie 
1943 de un avion tip Catalina și multe alte submarine 
germane care au pierit în confruntarea cu noul și aprigul 
lor dușman — aviația. 

Killer-groups sau „grupe de submarine antisubmarine“ 
au fost reorganizate abia spre sfîrşitul celui de-al doilea 
război mondial, îndeosebi de către britanici. În această 
perioadă, forţele antisubmarine aliate reușiseră să echi- 
libreze situația în favoarea lor, în ofensiva dezlănțuită 
împotriva submarinelor germane; folosirea submarinelor 
aliate se considera o nouă și puternică metodă de ani- 
hilare a pericolului submarin. 

Judecînd după eficiența submarinelor britanice, în 
primul război mondial, asupra submarinelor germane, ideea 
formării grupărilor speciale de submarine antisubmarine 
părea că va contribui în mare măsură la învingerea sub- 
marinelor germane, dar sfîrşitul războiului a întrerupt 
astfel de preocupări. 

Aviația ocupă un important loc în ansamblul mijloa- 
celor tehnico-operative folosite în lupta antisubmarină. 
Prima întîlnire dintre avion și submarin s-a produs în 
vara anului 1915, în Canalul Minecii, şi s-a terminat cu 
succesul deplin al submarinului german care a doborit 
hidroavionul inamic luînd la bord, ca prizonieri, pe 
cei doi piloţi ai aeronavei. 

Ideea folosirii aviaţiei, îndeosebi pentru descoperirea 
submarinelor, a apărut încă în anul 1908, cînd renumitul 
pilot francez Louis Bleriot, în timp ce traversa în zbor 
Canalul Mînecii, a observat silueta unui submarin aflat 
în imersiune. 

În a doua parte a primului război mondial, aviația a 
fost folosită în acţiunile antisubmarine; în această peri- 
oadă sînt consemnate 192 de acțiuni în care aviația a 
identificat prezenţa submarinelor inamice. Pe măsură ce 
aviația s-a perfecţionat, atît în privința performanţelor 
tehnice, cît şi a posibilităţilor de încorporare a avioane- 
lor în dotarea navelor de suprafață sau a portavioanelor, 
aportul acesteia asupra rezultatelor obţinute în luptele 
antisubmarine a crescut considerabil; în al doilea război 
mondial, 460% din totalul mondial al submarinelor dis- 
truse aparțin aviaţiei în timp ce navelor de suprafaţă le 
revin numai 33,6%/. 

În condiţiile actuale, cînd în componenţa aviaţiei au 
intrat și elicopterele, posibilităţile aeronavelor în lupta 
antisubmarin cresc considerabil; în prezent s-au format 
unități specializate de elicoptere antisubmarine, care se 
găsesc în dotarea navelor de suprafaţă sau în hangarele 
navelor purtătoare de elicoptere. 

În lupta cu submarinele, aviația poate acţiona pen- 
tru distrugerea acestora în șantierele navale (unde se 
repară sau se construiesc), pe căile de ieșire din bazele 
proprii sau revenirea în aceste baze și prin atacarea sub- 
marinelor în zonele lor de acţiune asupra convoaielor. 

Avioane de tipul Orion (S.U.A.), Nimrod (Marea Bri- 
tanie) și Atlantic (Franţa) sînt dotate cu aparatură com- 
plexă, care măresc posibilităţile de căutare şi atacare a 
submarinelor aflate la suprafaţa apei sau în imersiune. 

Un avion special destinat luptei antisubmarine este 
dotat cu staţii de radiolocaţie și hidrolocaţie în regim ac~ 
tiv, cu aparatură modernă de navigaţie, aparatură de cu- 
legere, prelucrare şi interpretare a informaţiilor, precum 
şi cu tehnică electronică de calcul. 

Aceste avioane pot purta sub fiecare aripă cîte o tor- 
pilă antisubmarină sau cîte o mină marină; în interiorul 
avionului pot îi transportate circa 3 300 kg materializate 
în: 2 grenade antisubmarine, 4 torpile mici, 100 de gea- 
manduri fonice submarine, 2 bombe cu paraşute lumi- 
noase și alte materiale de război pe mare (bărci de sal- 
vare, magnetometre, gazoanalizoare etc.). Avioanele au 
misiunea de a patrula în anumite zone ale oceanelor sau 
mărilor, cu o viteză de circa 400 km/h, avînd posibilita- 
tea să execute întoarcerea la 180° în decursul a 20 se- 
cunde; durata de patrulare este de 8 ore, iar durata to- 
tală de zbor, de 12 ore. 

Unele avioane au în dotare, montate sub aripi, rachete 
aer-sol şi containere cu aparatură pentru fotografiat. 

Avioanele folosite în lupta antisubmarină, cu dotările 
corespunzătoare, pot fi întilnite în formaţiuni indepen- 
dente atît pe aeroporturi terestre, cît şi la bordul port- 
avioanelor. 

Lupta antisubmarină, în condiţiile utilizării pe scară 
largă a submarinelor atomice ale sfîrşitului de secol XX, 
presupune înţelegerea de către toată lumea că aceste 
nave — submarinele atomice — prezintă ameninţare atît 

pentru convoaiele organizate și escortate pe rutele mari- 
time sau oceanice, cît și pentru oricare zonă a uscatului. 

Astăzi se acordă o atenţie deosebită sateliților artifi- 
ciali ai Pămîntului, care pot furniza date informaţionale 
submarinelor asupra convoaielor existente pe diferi- 
tele trasee ale Oceanului Planetar. 

Se consideră că un submarin purtător de rachete ba- 
listice, înainte de executarea lansării acestora, aşteaptă 
ordinul care trebuie să-i parvină prin intermediul sate- 
liţilor artificiali, prin radio. În acest scop, pentru realizarea 
recepției, submarinul trebuie să scoată la suprafața apei 
antena-radio și astfel se poate demasca. Tocmai pe această 
scurtă demascare a submarinului inamic se contează pen- 
tru a-l identifica, ataca şi scufunda de către forțele ae- 
riene aflate în organizarea convoaielor sau în apărarea 
coastelor proprii. 

În prezent, tot mai mult se insistă asupra posibilită- 
ţii de introducere la bordul navelor comerciale (în timp 
de război) a elicopterelor dotate cu aparatură de căutare 
a submarinelor și arme de distrugere a acestora. 

Pentru descoperirea submarinelor la orice adîncime, 
în prezent se generalizează dotarea navelor de suprafață 
cu hidrolocatoare de adîncime variabilă, pentru depă- 
șirea stratului termic reflector. În acelaşi scop au fost 
perfecţionate, într-o mai mică măsură — staţiile hidro- 
acustice pasive ale navelor de suprafață, într-o mai mare 
măsură au fost perfecţionate staţiile de hidrolocaţie de 
pe submarine și într-o foarte mare măsură au fost per- 
fecționate instalaţiile staţionare de fund. 

Dintre mijloacele de căutare a submarinelor se evi- 
denţiază instalația de hidrolocaţie coborită în mare de 
către elicopter; avantajul acesteia constă în faptul că, 
după coborirea staţiei în apă, aceasta rămîne nemișcată 
și în condiţii de totală „liniște“ reușește obținerea unor 
date foarte precise în legătură cu poziţia eventualelor 
ţinte submarine aflate în acea zonă. 

Elicopterele dotate cu astfel de staţii de hidrolocaţie 
au la bord și instalaţii de hidrolocaţie capabile să desco- 
pere submarine aflate la suprafața apei, sau chiar şi cînd 
acestea navighează la adincime periscopică sau la adîn- 
cime de schnorchel. 

În privinţa armelor actuale, folosite pentru distruge- 
rea submarinelor, se menţin actuale grenadele antisub- 
marine (în variate forme constructive), torpilele rapide 
autoghidate și torpile-rachetă care, lansate din imersiune, 
ies la suprafaţa apei, zboară prin aer pină aproape de 
țintă (submarinul inamic), intră în apă, urmăresc ţinta 
şi explodează în apropierea acesteia. Folosirea grenade- 
lor antisubmarine cu încărcătură nucleară este posibilă 
numai în cazul aruncării de către aviaţie în zona subma- 
rinului căutat. 

În prezent se studiază în multe ţări posibilitatea rea- 
lizării unui bruiaj eficient asupra staţiilor de radioloca- 
ţie și hidrolocaţie inamice, îndeosebi pentru intervenţii 
împotriva torpilelor autoghidate sau a torpilelor zbu- 
rătoare. 


În lume există o întrecere crescîndă între marile pu- 
teri în perfecţionarea, producerea şi instalarea de noi 
arme, îndeosebi nucleare. Oamenii de ştiinţă de pe între- 
gul glob au o mare responsabilitate în această privinţă. 
Ei sînt în măsură să cunoască cel mai bine ce înseamnă 
imensul potenţial de distrugere existent pe Terra. Nu este 
nici un secret faptul că foarte mulţi dintre oamenii de ştiin- 
tă, dintre cercetători lucrează direct în sfera producției 
militare, pentru perfecţionarea și crearea de noi arme. 

Toate strădaniile omului de a perfecționa mijloacele 
de distrugere, dintre care în rîndurile de mai sus au fost 
prezentate doar cîteva, nu pot fi considerate altfel decît 
condamnabile orientări ale ştiinţei și tehnicii. Rolul şti- 
inței, al oamenilor de știință este acela de a sluji viaţa 
şi nu de a contribui la distrugerea ei. Fiecare nouă ra- 
chetă sporește riscul unui război nuclear. Explozia a nu- 
mai cîtorva focoase nucleare în Europa, de pildă, pe lingă 
distrugerile uriașe pe care le-ar provoca, ar face să plu- 
tească deasupra ţărilor continentului nori radioactivi timp 
de 25 000 de ani. 

Faţă de această ameninţare, în cele mai diverse părți 
ale globului au fost organizate mari demonstraţii pentru 
dezarmare, în special pentru dezarmare nucleară. 

De la tribuna plenarei Comitetului Central al Parti- 
dului Comunist Român, din 21—22 martie 1984, tova- 
răşul Nicolae Ceaușescu sublinia: 


$ colecţia cristal ¢ 185 


„Se poate spune că acum cursa înarmărilor a intrat 
într-o nouă etapă, foarte periculoasă. Spre deosebire de 
toate tipurile de armamente, chiar cele mai sofisticate, 
arma atomică are o calitate pe care nu o poţi găsi la nici 
un fel de alt armament — aceea că ea duce la distruge- 
rea a înseși condiţiilor vieţii pe planeta noastră. Deci, folosi- 
rea armei nucleare nu va duce numai la distrugerea unui 
număr uriaș de vieţi sau de obiective economico-sociale; 
ea va duce la distrugerea a însăși vieții pe planetă. De 
aceea, trebuie să se tragă toate concluziile și să se acţio- 
neze în direcția eliminării armei atomice, a armelor nu- 
cleare, să se ţină seama de avertismentul foarte sever al 
oamenilor de știință, inclusiv al oamenilor de știință ame- 
ricani și sovietici, care au demonstrat că folosirea a nu- 
mai o părticică din arsenalele actuale va duce la o „iarnă 
atomică“ sau nucleară — cum au denumit-o ei — ceea 
ce înseamnă dispariţia vieţii pe planeta noastră. 


. . . . . . . . . . . . . d. (fe . . . . . . . 


În acest sens, România s-a pronunțat și se pronunță 
cu toată hotărîrea pentru oprirea cursei înarmărilor, în 
primul rînd a celei nucleare. Se poate afirma, cu deplin 
temei, că aceasta constituie în momentul de față proble- 
ma fundamentală a epocii noastre.“ 

SUBMARINUL CUCEREȘTE 
OCEANUL PLANETAR 


Oricare încercare actuală de analiză și prevedere a 
modului cum va evolua omenirea în viitor este strict de- 
pendentă de modul cum aceasta va reuși să rezolve pro- 
blemele mari cu care se confruntă în prezent. 

Una din aceste probleme — dezarmarea — derivă din 
accentuarea cursei înarmărilor cu mijloace de luptă și 
de distrugere obținute în baza celor mai recente cuceriri 
ale științei și tehnicii contemporane. Cursa aberantă a în- 
armărilor, materializată prin creşterile anuale ale alocaţii- 
lor militare, sustrage mijloace uriașe materiale și umane 
de la dezvoltarea economico-socială, constituind o piedică 
de o deosebită gravitate în asigurarea progresului omenirii. 

Faptul că la sfîrşitul celui de-al doilea război mondial, 
cheltuielile militare anuale ale tuturor ţărilor se estimau 
la circa 50 milioane de dolari, iar din anul 1983 acestea 
au depăşit 800 miliarde de dolari, precum și faptul că 
jumătate din actualul potenţial științific uman este an- 
grenat în lucrări cu caracter militar, iar circa 40/ din 
cheltuielile destinate cercetării științifice sînt consumate 
în domeniul militar, arată doar în mică măsură rolul 
nefast pentru omenire al cursei înarmărilor. 

Submarinul atomic, prin excepţionalele sale calități 
tehnice, a fost transformat într-un periculos transportor 
al mijloacelor de distrugere în masă. În prezent, în dife- 
rite puncte ale Oceanului Planetar, patrulează zeci de 
submarine purtătoare de rachete balistice continentale sau 
intercontinentale, avînd încărcături nucleare. 

Dacă în faza inițială a evoluţiei sale, submarinul, fo- 
losit în acţiuni militare, prezenta pericol numai pentru 
zonele mărilor şi oceanelor, fiind destinat să lupte numai 
împotriva mijloacelor navale, în prezent pericolul sub- 
marin a depășit mediul său de acțiune, ameninţind us- 
catul. Aceasta se explică prin faptul că majoritatea sub- 

marinelor atomice strategice sînt înzestrate cu rachete 
capabile să fie lansate chiar din starea de imersiune a 
submarinului, asupra unor obiective aflate la distanțe de 
mii de kilometri. Eficacitatea acestor tipuri de proiectile 
poate fi uşor dedusă din faptul că la o traiectorie de 
12 600 km, una din rachete a avut o deviere de numai 
0,5 km. 

Efortul material depus pentru realizarea submarine- 
lor atomice purtătoare de rachete este enorm, Prețul unui 
submarin atomic dotat cu 16 rachete Polaris depăşeşte 
200 milioane dolari, iar costul unei rachete Polaris este 
mai mare de un milion dolari. Dacă se au în vedere chel- 
tuielile pe care le suportă omenirea pentru a întreţine 
actuala cursă a înarmărilor, care cuprinde o mare diver- 
sitate de mijloace de luptă, se constată că tabloul efor- 
tului financiar al omenirii a ajuns la dimensiuni care au 
depășit limitele raţionalului. Astfel, în ultimii peste 30 
de ani, mijloacele financiare consacrate înarmării în în- 
treaga lume au depășit 7 000 miliarde dolari. Este o po- 
vară uriașă pentru toate națiunile, o deturnare a fondu- 
rilor de la necesităţile dezvoltării şi progresului umani- 
tăţii. O serie de comparații pun față în faţă nevoile 
urgente ale populaţiei de pe glob, cu uriașa risipă de fon- 
duri pe care le consumă înarmarea. 

Astfel, două zile fără înarmări ar asigura sume dis- 
ponibile suficiente pentru asigurarea necesarului de apă 
potabilă pentru întreaga populaţie a Terrei; în șase zile 
s-ar putea asigura fondurile necesare lichidării analfa- 
betismului în lume. Suma consumată pentru un port- 
avion cu propulsie nucleară este egală cu fondurile nece- 
sare pentru construirea a 100 000 apartamente; un singur 
tane modern costă 500 000 dolari, sumă ce ar asigura do- 
tările necesare pentru 520 săli de clasă, iar cu prețul unui 
avion de vînătoare s-ar putea utila 40 000 farmacii. 

Pentru un submarin nuclear, înzestrat cu rachete Tri- 
dent, se alocă circa 1,3 miliarde dolari, sumă echiva- 
lentă cu bugetul necesar unui an de școlarizare a 16 mili- 
oane de copii. Prin suprimarea din planurile de înarmare 
atomică a patru submarine Trident s-ar lichida, într-un 
anumit timp, foametea de pe glob, dacă suma echivalentă 
ar fi alocată pentru dezvoltarea agriculturii. O singură sal- 
vă de rachete nucleare, de pe un submarin atomic pur- 

tător de rachete, echivalează, ca putere, cu peste 50 000 
bombe de tipul celei aruncate asupra Hiroșimei; această 
salvă ar putea transforma trei continente de mărimea 
Europei într-un deșert radioactiv. 

Puterea unei singure bombe nucleare de 50 megatone 
este de 10 ori mai mare decît efectul total al explozivi- 
lor folosiţi în cel de-al doilea război mondial. Un avion 
de luptă ultramodern echivalează cu costul a 1 000 000 t 
porumb sau al 100 de spitale. Numai între anii 1960— 
1979, cursa mondială a înarmărilor a consumat mai bine 
de 4 000 miliarde dolari. 

Această risipă s-a făcut într-o perioadă în care: 

— un miliard de oameni suferă de foamete; 

— 800 milioane de oameni sînt analfabeți; 

a 2,8 miliarde de oameni nu au asigurată apa pota- 
bilă; 

— un miliard de oameni nu au locuințe corespunză- 
toare; 

— 1,4 miliarde de persoane nu pot beneficia de în- 
grijirea medicală necesară; 

Potrivit estimărilor F.A.O. — organism al Organiza- 
tiei Naţiunilor Unite pentru alimentaţie și agricultură — 
cheltuielile militare pe numai o săptămînă — peste 8 mi- 
lioane de dolari — ar satisface necesarul anual al asis- 
tenței financiare pentru extinderea producţiei agricole 
în ţările slab dezvoltate. 

Înscrisă ca obiectiv esenţial în documentele funda- 
mentale ale partidului şi statului nostru, înfăptuirea dez- 
armării, în primul rînd a celei nucleare, ocupă un loc 
însemnat în gîndirea politică și acţiunile internaţionale 
ale președintelui Nicolae Ceaușescu. 

Astfel, la înalta tribună a Congresului al XII-lea al 
P.C.R., tovarășul Nicolae Ceaușescu arăta: 

„Ca țară socialistă, care-și întemeiază întreaga poli- 
tică pe idealurile păcii şi progresului, România va milita 
în modul cel mai ferm, şi în viitor, pentru făurirea unei 
lumi fără arme și fără războaie, a unei lumi a securității 
și colaborării pe întreaga planetă. 

Adresăm, de la tribuna Congresului, tuturor popoare- 
lor lumii, parlamentelor și guvernelor statelor, partide- 
lor politice, forţelor democratice de pretutindeni, opiniei 
publice mondiale, chemarea de a acţiona ferm şi neobo- 

sit pentru trecerea la înfăptuirea dezideratului suprem 
al omenirii — dezarmarea! Să facem totul pentru ca uria- 
șele resurse materiale şi umane, ce se irosesc astăzi pen- 
tru înarmări, pentru crearea de mijloace de distrugere 
în masă și pentru război, să fie puse numai și numai în 
slujba păcii şi bunăstării popoarelor, a independenței și 
fericirii lor.“ (Nicolae Ceauşescu, Raportul Comitetului 
Central cu privire la activitatea Partidului Comunist Ro- 
mân în perioada dintre Congresul al IX-lea și Congresul 
al XII-lea și sarcinile de viitor ale partidului, 19 noiem= 
brie 1979, Editura politică, București, 1979, p. 109—110). 


Navele submarine, în decursul timpului și în cele mai 
diferite variante constructive, și-au arătat și calităţile deo- 
sebite pe care le au în cercetarea și exploatarea adincu- 
rilor, în scopuri pașnice. Cu ajutorul acestui tip de navă, 
civilizaţia umană poate întreprinde acţiuni deosebit de 
importante care să-i permită găsirea unor noi resurse de 
energie şi materii prime, prin cucerirea Oceanului Pla- 
netar. 

Pornind de la simpla constatare că numai în ultima 
sută de ani, omenirea a consumat materii prime și ener- 
getice, furnizate de solul şi subsolul terestru, cît nu a 
consumat în întreaga sa evoluţie anterioară și că în vii- 
tor se prevede un consum al potenţialului energetic mult 
superior consumului actual, se impune o scurtă analiză 
a posibilităților de obținere a unor bunuri necesare evo- 
luţiei umanității în viitor, din mediul acvatic al Terrei. 

Imensa suprafaţă acoperită cu apă a planetei noastre 
— Oceanul Planetar — ascunde, atît în conţinutul apei, 
cît și în structura geologică a fundului, un adevărat depo- 
zit inepuizabil de resurse vital necesare evoluției umani- 
tăţii în viitor. 

Pentru a se înţelege necesitatea consacrării în viitor a 
submarinului ca navă hidrospaţială, cu ajutorul căreia 
omul să cucerească Oceanul Planetar, se impune o scurtă 
analiză a avantajelor pe care le prezintă această imensă 
zonă terestră, pentru omenire. 

În cei 1370-106 km? de apă ai Oceanului Planetar se 
găsesc peste 60 elemente chimice. S-a calculat că apa 
Oceanului Planetar conţine circa 10° t aur, 200.10? t ar- 

gint, 300.10 t toriu, molibden și radiu și circa 5-1016 t 
magneziu, clor, calciu și alte substanţe. 

În multe zone ale oceanelor și mărilor, pe fundul aces- 
tora, la adîncimi între 200 și 6 000 m au fost identificate 
mari cantităţi de minereu de fier; se apreciază că circa 
1004, din suprafaţa totală a fundului Oceanului Planetar 
este acoperit cu depuneri de minereuri. 

Fundurile adinci ale oceanelor au pămînturi cu un 
conţinut de 20—25% aluminiu. În Australia, la numai 
25 km depărtare de țărm, pe fundul oceanului s-a desco- 
perit o zonă lungă de peste 2 000 km, bogată în minereuri 
de titan și zirconiu. 

Japonezii extrag în prezent minereu de fier din adîn- 
curile golfului Tokio și minereu de vanadiu din apropie- 
rea insulei Honshu. Chiar și în Europa, în apropierea ora- 
şului Rostock, din nisipul mării scos la suprafaţă, se obţine 
titan. 

Avînd în vedere că în prezent se apreciază — în me- 
die — un conţinut de circa 8 600 t minereuri diferite pe 
fiecare kilometru pătrat al fundului Oceanului Planetar, 
se poate constata imensa rezervă de materii prime indus- 
triale de care dispune omenirea în adîncurile apelor, mult 
mai apropiate de om decit Cosmosul. 

Dacă extracția minereurilor de pe fundul Oceanului 
Planetar este încă în fază incipientă, extracția petrolului 
și gazelor naturale, începută cu prima sondă marină din 
anul 1864, în apropierea orașului El Salto (Peru), a ajuns 
în prezent la cîteva mii de sonde marine instalate în cele 
mai diverse puncte ale globului, asigurîndu-se foraje pînă 
la adîncimi de 6 000—7 000 m. 

În zona Oceanului Planetar, rezervele de ţiţei ale pla- 
netei sînt imense; pe măsură ce tehnica evoluează, omul 
va reuși să planteze platforme plutitoare de foraj și ex- 
tracţie a țițeiului și a gazelor în raioane tot mai depărtate 
de ţărmuri. 

Luînd ca punct de referință actualele colaborări inter- 
naţionale în privinţa studierii și explorării Oceanului Pla- 
netar, oamenii de știință din toate ţările vor putea să-și 
canalizeze activitatea spre cercetarea şi rezolvarea mul- 
tiplelor aspecte ale avantajelor pe care le oferă planeta 
noastră într-un domeniu unde de acum omul are posibili- 
tăţi tehnico-materiale să exploreze și să exploateze sub- 

stanțele minerale şi energetice necesare dezvoltării teh- 
nico-economice. 

În plus, apa Oceanului Planetar deţine un potenţial 
energetic imens, un „combustibil“ practic inepuizabil. Este 
vorba de hidrogenul conţinut în apă. 

Pe plan mondial, combustibilii cei mai răspîndiţi și 
folosiţi în prezent sînt cei obţinuţi din țiței. Aceste hidro- 
carburi conţin, în medie, circa 84—860%/9 carbon şi 12—13%/0 
hidrogen. Prin ardere, deci prin combinarea cu oxigenul 
din aerul atmosferic, 1 kg de carbon degajă circa 8 000 
kcal, iar 1 kg de hidrogen degajă circa 30 000 kcal; re- 
zultă că hidrogenul este mult superior carbonului, în pri- 
vința puterii calorice. 

Din cele circa 10 000 kcal pe care le degajă, prin ar- 
dere totală, 1 kg de combustibil lichid clasic, circa 4 000 
kcal se obţin din cele 13 procente ale hidrogenului, iar ce- 
lelalte 6 000 kcal provin de la cele 84—860/, ale carbo- 
nului. 

Apare concludent efectul și puterea calorică a hidro- 
genului, care este net superior tuturor elementelor car- 
burante cunoscute pînă în prezent. 

Mai mult, în timpul procesului de ardere a combusti- 
bililor, în urma combinării hidrogenului cu oxigenul din 
atmosferă, se formează o mare cantitate de vapori de apă. 
Prin arderea completă a 8 kg combustibil lichid obișnuit 
se formează 9 kg apă (vapori de apă), consumîndu-se din 
atmosferă, numai pentru această combinaţie, 8 kg de 
oxigen. 

În urma acestui proces, oxigenul consumat din atmo- 
sferă nu se mai întoarce în natură sub forma iniţială de 
gaz, ci rămîne atît în compoziția apei formate în timpul 
arderii, cît și în combinaţie cu carbonul, formînd oxid sau 
bioxid de carbon. Ştiind că 1 kg de combustibil lichid 
obișnuit necesită pentru arderea sa 3,3 kg oxigen (circa 
2,5 m?) și avînd în vedere consumul orar mondial de com- 
bustibil (peste 160 000 t), rezultă un consum enorm de oxi- 
gen din pătura atmosferică a Pămîntului. 

Enormele cantităţi de combustibili arși în diverse pro- 
cese termice pe pămînt produc o cantitate însemnată de 
apă suplimentară; într-adevăr, savanții de specialitate sus- 
țin că în ultima sută de ani nivelul Oceanului Planetar 
a crescut cu 12—14 cm. 

Este adevărat că obținerea hidrogenului din apă nu 
este o noutate, acesta obţinîndu-se de foarte multă vreme 
în condiţii de laborator; metodele cunoscute și folosite în 
prezent pentru obţinerea hidrogenului din apă sînt încă 
costisitoare, neeconomice, neputind fi extinse la nivelul 
cerinţelor industriale. 

În secolul nostru, una din marile descoperiri tehno- 
logice ale omenirii va fi aceea care va găsi calea cea mai 
simplă şi generalizată la scară industrială de obţinere a 
hidrogenului din apă pentru utilizare în calitate de com- 
bustibil. 

Hidrogenul poate fi ușor înmagazinat, transportat și 
folosit în cele mai diverse procese termice, prezentînd și 
avantajul că este nepoluant. 

Avînd în vedere că 3 1 de apă, prin hidrogenul conți- 
nut, oferă puterea calorică a unui kilogram de combustibil 
lichid obișnuit şi raportînd la masa Oceanului Planetar, 
se poate deduce cu ușurință rezerva practic infinită de 
energie pe care o deţine apa. Hidrogenul conţinut în apa 
suprafeţei Oceanului Planetar, pe o adincime de numai 
1 cm, poate asigura consumul energetic al omenirii, la 
nivelul anului 1980, pe o durată de 400 ani. 

Cucerirea Oceanului Planetar și pătrunderea omului în 
tainele acestuia poate fi mult ușurată de utilizarea unor 
mijloace tehnice corespunzătoare, pornind de la actualele 
realizări în domeniul submarinelor sau al altor forme 
de vehicule submersibile. 

Batisfera — cameră de formă sferică cu pereţi din oţel 
rezistent — a fost printre primele mijloace cu care s-a 
putut coborî în mediul acvatic la adîncimi mult mai mari 
decît putea pătrunde omul, folosind costume de scafandru, 
oricît de perfecționate ar fi fost acestea. 

Dar, deși batisfera reușea să creeze omului posibilitatea 
de a pătrunde în adîncurile mărilor şi oceanelor, ea pre- 
zenta, totuși, două dezavantaje: nu avea mijloace proprii 
de deplasare și depindea de o navă aflată la suprafață 
care să o coboare şi să o dirijeze spre locurile dorite. 

Interesant este istoricul apariţiei și evoluţiei unui alt 
tip de navă submarină — batiscaful. La 28 ianuarie 1884, 
cînd submarinul se afla încă în faza consolidării tehnice, 
s-au născut, la Basel (Elveţia) doi frați gemeni: Jean şi 
Auguste Piccard. Nedespărţiţi pînă la vîrsta majoratului, 


13 — Aventura submarinului $ colecţia cristal $ 193 


gemenii aveau să se dedice unor specialităţi diferite: pri- 
mul — Jean Piccard — a ales chimia, în timp ce al doilea 
— Auguste Piccard (1884—1962) — s-a consacrat fizicii, 
domeniu care avea să-l facă celebru prin activitatea și rea- 
lizările sale ulterioare. 

Preocupat iniţial de fenomenele electromagnetice, Au- 
guste Piccard, datorită calităţilor sale practice și inven- 
tive, a conceput două aparate spaţiale (aerostatul și batis- 
caful), cu care a intrat atit în istoria marilor pionieri ai 
cuceririi spaţiului aerian, cît şi ai celor preocupaţi de cuce- 
rirea adîncurilor Oceanului Planetar. 

La 29 iunie 1912, A. Piccard execută primul zbor aerian 
cu aerostatul său în scopuri de cercetare științifică; pînă 
în februarie 1912 a executat șase zboruri, care l-au aju- 
tat să fundamenteze Teoria zborurilor la mari înălţimi. La 
18 august 1932, A. Piccard realizează un record mondial, 
zburînd cu aerostatul la înălțimea de 16201 m. 

În timpul activităţii sale de fizician și aeronaut, Au- 
guste Piccard a conceput un aparat, principial asemănător 
aerostatului — batiscaful — cu care intenţiona să pă- 
trundă în adîncurile necunoscute ale Oceanului Planetar. 
În loc de balon umplut cu gaz ușor, batiscaful avea un 
rezervor (flotor) umplut cu lichid mai ușor decît apa în 
care trebuia să se scufunde (de regulă, se folosea benzină), 
iar „gondola“ aerostatului era înlocuită la batiscaf cu o 
sferă metalică etanşă şi rezistentă, în interiorul căreia se 
forma spaţiul necesar omului și aparaturii de cercetare. 
Întrucît flotorul batiscafului se găsește sub acțiunea unor 
presiuni hidrostatice egale în interior și exterior, fiind în 
comunicaţie cu mediul de scufundare, indiferent de imer- 
siunea la care se află, problema rezistenței mecanice pen- 
tru acesta a fost rezolvată cu ușurință; mai complicată 
a fost realizarea „gondolei“, care trebuia să reziste pre- 
siunii exterioare a apei, știind că aceasta creşte cu o 
atmosferă la fiecare zece metri imersiune. 

În anul 1948, în Franţa, se realizează batiscaful FNRS-2, 
care este coborit la adîncimea de 1 350 m, fiind dirijat 
prin pilot-automat, fără oameni. Concluziile acestei cobo- 
rîri au arătat însă că prezența omului în aparat este abso- 
lut necesară, pentru a manevra nava şi pentru efectuarea 
operaţiunilor de cercetare. În consecință, Auguste Piccard 
preia, în anul 1952, proiectul și execuţia batiscafului 


194 $ colecţia cristal 4 


Trieste, iar în anul 1953, împreună cu fiul său — Jacques 
Piccard — coboară la adîncimea de 3150 m —, record 
pentru acel timp. 

De altfel, în acea perioadă recordurile de pătrundere 
în imersiune se succed rapid. În anul 1954, doi ofiţeri 
francezi — Georges Houot și Pierre Wilm — pătrund cu 
batiscaful FNRS-3 la adîncimea de 4050 m în Oceanul 
Atlantic, în apropierea portului Dakar. 

Urmărind atingerea recordului maxim de coborire în 
imersiune, în 1958, în Franţa începe construcţia unei nave 
mai perfecționate — superbatiscaful. Profesorul Auguste 
Piccard nu se lasă însă depășit. Dorind să atingă adînci- 
mea maximă de coborire și dîndu-și seama că Trieste, în 
starea în care se afla (numai în anul 1957 acesta execu- 
tase 26 de coborîri în Marea Mediterană) nu era capabil 
să reziste la coboriri pînă la 11 000 m, Auguste Piccard 
se adresează firmei Krupp pentru realizarea unei „gon- 
dole“ după proiectul său. Acceptînd lucrarea, în scurt 
timp firma Krupp furnizează pentru Trieste II „gondola“ 
destinată marii performanțe. 

Păstrînd același diametru exterior — 2,180 m —, noua 
gondolă a lui Trieste II avea grosimea pereţilor calotelor 
semisferice de 120 mm, în loc de 90 mm cît avea gondola 
inițială a lui Trieste I. 

În perfecţionarea batiscafului Trieste II au fost mic- 
șorate și iluminatoarele, fiind aduse la dimensiuni minim 
acceptabile. Toate elementele au fost supuse la probe pe 
machete la scara 1 : 20, în condiţii de presiune de 1,5 ori 
mai mari decît presiunea echivalentă adîncimii de 11 000 m. 
La una din machete s-a mers cu proba de presiune pînă 
la distrugerea gondolei, constatîndu-se că aceasta rezistă 
unei presiuni de 2 200 atmosfere — valoare de două ori 
mai mare decit presiunea întîlnită la adîncimea de 
11 000 m. 

Avînd în vedere că la adîncimea de 11000 m, asupra 
gondolei acţionează o forţă totală de 170 000 tf, s-au efec- 
tuat și toate probele necesare în vederea confirmării sigu- 
ranţei omului și a operaţiunii în sine. 

În noua sa variantă, batiscaful Trieste II a fost trans- 
portat, la sfîrşitul anului 1959, în zona insulelor Mariane, 
unde se cunoștea cea mai mare adîncime a Oceanului 
Planetar. 

La 200 Mm sud-vest de insula Guam, după o serie de 
verificări a adîncimii, Jacques Piccard împreună cu Don 
Walsh, a executat succesiv coboririle la 5486 m, apoi la 
7300 m (9 ianuarie 1960) precum și coborirea epocală de 
la 23 ianuarie 1960, cînd s-a atins adîncimea de 10 919 m 
— record mondial absolut —, întrucît aceasta este adîn- 
cimea maximă la care se poate cobori în apele planetei 
noastre. 

Coborirea batiscafului Trieste II la adîncimea record 
s-a desfășurat în decursul a 4 ore și 38 minute. În tim- 
pul staţionării de 20 minute pe fundul cu adincime ma- 
ximă, la lumina proiectorului, în iluminatorul batiscafului 
Trieste II, s-a ivit pe neașteptate profilul unui pește plat, 
argintiu, cu o lungime de circa 30 cm, infirmîndu-se astfel 
teoriile în baza cărora se considera imposibilă prezența 
vieţii la astfel de adincimi. 

Întreaga durată de coborire, staţionare și ridicare la 
suprafață a batiscafului Trieste II a fost de 8 ore și 25 
minute. 


Batiscaful Trieste I. 

După ieșirea la suprafaţă s-a constatat că diametrul 
exterior al gondolei a scăzut cu 3,5 mm, ca urmare a uria- 
şei forțe de presiune care a acţionat la adîncimea de 
10 919 m asupra construcţiei gondolei, justificîndu-se ast- 
fel toate măsurile de siguranţă, care au fost luate pentru 
securitatea oamenilor din interior. 

Chiar dacă primele acţiuni de utilizare a batiscafelor 
au fost orientate spre obţinerea performanțelor de cobo- 
rîre la adîncimi cît mai mari, culminînd cu atingerea adîn- 
cimii maxime, prin multiplele coboriri la adîncimi mari 
au fost acumulate şi multe date ştiinţifice referitoare la 
fauna marină, aspectul geologic al fundurilor, circulaţia 
curenților marini, viteza sunetului la diferite adîncimi și 
densități ale apei. De asemenea, a fost studiată și posibi- 
litatea utilizării batiscafelor pentru căutarea unor nave 
scufundate — batiscaful Trieste a descoperit şi fotografiat 
fragmentele epavei submarinului american Thresher, la 
cîteva mii de metri adîncime. 

În anul 1958, japonezii au cumpărat de la francezi ba- 
tiscaful FNRS-3, cu ajutorul căruia au executat cercetări 
şi studii asupra circulaţiei apei la mari adîncimi, acolo 


Batiscatul francez FNRS-3. 

unde se obișnuiește să se depună reziduurile radioactive. 
Chiar din primele cercetări s-a constatat că la adîncimi 
mari există o circulaţie verticală a apei, care mărește pe- 
ricolul transferului spre suprafață a substanţelor radio- 
active, cu toate consecinţele nefaste atît pentru faună, cît 
și pentru om. 

În ultimii ani se constată o accentuare și mai mare a 
construcţiilor de submersibile destinate pătrunderii la adîn- 
cimi mari, pentru obţinerea unor date cu caracter științific. 

Din datele obţinute pînă în prezent, se apreciază că 
pînă la adîncimi maxime de 2 000 m, navele hidrospaţiale 
pot avea forma obișnuită a submarinelor, cu diametrul 
corpului de rezistență de circa 4 m, cu grosimea borda- 
jului de circa 100 mm, cu lungimea de 50—60 m și cu 
un deplasament optim de 750/1 000 t. 

Prin perfecţionările aduse încă din anii primului răz- 
boi mondial, paralel cu rolul său militar, submarinul a fost 
folosit şi pentru cunoașterea și cercetarea adîncurilor 
maritime și oceanice, care prezentau încă multe necunos- 
cute pentru oceanografi. Printre acestea, o atracţie deose- 
bită o prezenta cercetarea zonei arctice. Din primele și 
puţinele cercetări efectuate la suprafața zonei Polului 
Nord se știa că întreaga suprafaţă arctică este acoperită 
cu gheaţă, sub care se găsește apă, dar nu existau date 
în legătură cu fundul oceanului. Pentru completarea da- 
telor științifice din acest domeniu, oamenii de știință au 
considerat că submarinul ar putea fi mijlocul cel mai po- 
trivit pentru traversarea Arcticii pe sub ghețari. 

„ Prima încercare de a realiza o expediţie pe sub ghețari 
la Polul Nord a fost organizată în anul 1931 de un renu- 
mit cercetător polar — australianul Hubert Wilkins — la 
bordul submarinului american Nautilus. Deși nereușită, 
din motive tehnice (fiind de construcţie veche, submarinul 
Nautilus prezenta multe deficiențe constructive și func- 
tionale), expediţia lui H. Wilkins a stîrnit interesul față 
de posibilitatea pătrunderii omului pe sub ghețari pînă la 
Polul Nord și chiar mai departe. 

Încercări de navigaţie sub ghețari, cu submarine cla- 
sice, au fost consemnate și în anii celui de-al doilea război 
mondial, cînd un grup de 5—7 submarine germane patru- 
la permanent în Arctica Sovietică, în scopul atacării con- 
voaielor aflate în drum spre Murmansk; în timpul acţiu- 

nilor de luptă, acestea deseori intrau sub gheaţă, atît în 
scopul autoapărării, cît și pentru evitarea blocării între 
ghețari a submarinului aflat la suprafaţă. 

După cel de-al doilea război mondial s-a încercat, în 
cîteva rînduri, cu submarine diesel-electrice, să se atingă 
Polul Nord în imersiune, dar, de fiecare dată, au apărut 
motive de renunțare la continuarea itinerariului propus 
(în 1946 submarinele Sennet şi Ethal, iar în 1947 — sub- 
marinul Berfisch). 

În anul 1948, submarinul american Carp reuşeşte o in- 
cursiune parţială în apele îngheţate ale Arcticii cu scopul 
experimentării noului model funcţional al sondei ultrason 
pentru măsurarea grosimii gheții, aparat de strictă im- 
portanță în dotarea submarinelor care s-ar fi deplasat în 
imersiune sub calota de gheaţă a zonelor polare. r 

Abia în anul 1952 s-a definitivat sonda ultrason pentru 
gheață; cu ajutorul acesteia, comandantul submarinului 
putea cunoaște în orice moment conturul și grosimea stra- 
tului de gheaţă aflat deasupra sa. 

Întrucît toate încercările efectuate pînă în anul 1952, 
de a folosi submarinele clasice în atingerea Polului Nord 
în imersiune, s-au soldat cu eşecuri, s-a ajuns la concluzia 
că submarinul diesel-electric este încă neputincios în efec- 
tuarea unor îndelungate incursiuni în imersiune, pe sub 
ghețari. În acest timp apăruse perspectiva realizării sub- 
marinului cu motor unic — submarinul atomic — care 
soluţiona problema navigaţiei îndelungate în imersiune. 
Într-adevăr, în anul 1957, primul submarin cu propulsie 
nucleară — Nautilus —, însoţit de submarinul clasic Trig- 
ger, atinge limita de gheaţă din Marea Groenlandei. Lă- 
sîndu-și partenerul „clasic“ la limita ghețarilor, Nautilus 
plonjează la 100 m în adîncuri și începe deplasarea spre 
Polul Nord, cu o viteză medie de 15 noduri. Cu ajutorul 
sondei ultrason pentru gheaţă s-a constatat că suprafaţa 
inferioară a gheții este mult mai variată decît se eonsi- 
dera înainte, fiind constatate adevărate „stalactite“ sub- 
marine, unele din acestea coborînd peste 20 m sub nive- 
lul apei. 

După circa 150 Mm, comandantul submarinului Nau- 
tilus descoperă o „fereastră“ la nivelul apei şi încearcă 
să iasă la suprafaţă. 

Întrucît sonda ultrason pentru gheaţă indica grosimea 

zero la grosimi realesale gheţei pînă la 20 cm, prima în- 
cercare de ieşire la suprafață a submarinului Nautilus s-a 
întrerupt deoarece, la impactul cu stratul subţire de 
gheaţă, s-au defectat ambele periscoape; în această situa- 
ţie conducerea submarinului a fost obligată să renunțe la 
continuarea drumului spre nord și să se întoarcă în raio- 
nul iniţial de despărţire cu submarinul Trigger, care îl 
aștepta. 

După remedierea periscoapelor avariate, submarinul 
Nautilus a mai încercat odată să atingă în imersiune Polul 
Nord, dar întreruperea funcţionării girocompasului a făcut 
să eșueze şi această tentativă. 

Încercările făcute cu un submarin atomic, de a ajunge 
la Polul Nord, în imersiune, au demonstrat că este posi- 
bilă această performanţă; lipsa de experiență în folosirea 
sondei ultrason pentru gheaţă și defecţiunea girocompasu- 
lui l-au lipsit pe Nautilus de posibilitatea străbaterii dis- 
tanţei de 3° (180 Mm), cît îl mai despărțea de extremitatea 
nordică a planetei. 

Trebuie menţionat faptul că în tot timpul navigaţiei 
subgheţari, aparatura de la bordul submarinului Nautilus 
a înregistrat date preţioase referitoare la adîncimile ocea- 
nului, grosimea plafonului de gheață, temperatura apei, 
salinitatea acesteia etc. 

În februarie 1958 au început pregătirile submarinului 
atomic Nautilus pentru o nouă încercare de atingere a 
Polului Nord în imersiune. În acest scop s-au luat măsuri - 
atît în suplimentarea dotărilor tehnice, cît și constructive, 
avîndu-se în vedere posibilitatea spargerii stratului subţire 
de gheaţă în eventualitatea intenţiei de ieșire la supra- 
față, în spaţiile libere dintre ghețari. Din cele 13 insta- 
laţii hidroacustice, zece asigurau observarea plafonului de 
gheaţă, cu măsurarea grosimii acestuia, iar trei furnizau 
informaţii despre adîncimea și profilul fundului oceanu- 
lui. În parapetul chioșcului a fost montată o cameră pen- 
tru televiziune submarină în scopul observării vizuale a 
suprafeţei inferioare a ghețarilor pe sub care naviga sub- 
marinul. 

Pentru o mai bună asigurare a condiţiilor de navigaţie, 
submarinul Nautilus a fost dotat cu instalaţie inerţială 
de navigație; această nouă instalaţie consta din trei giros- 
coape dispuse în trei planuri perpendiculare și aparatură 

corespunzătoare de calcul prin care se executau duble in- 
tegrări ale acceleraţiilor celor trei giroscoape, obţinindu-se 
astfel simultan distanţele parcurse de submarin în cele 
trei planuri — vertical, lateral și longitudinal. 

După încă o tentativă neizbutită, în iunie 1958, sub- 
marinul Nautilus reuşeşte, totuşi, la 3 august 1958 să tra- 
verseze Polul Nord în imersiune. 

Observarea plafonului de gheață a dovedit faptul că 
grosimea medie a gheții arctice, în timpul verii, este de 
3—5 m, punctată din loc în loc cu „stalactite“ submarine 
coborite uneori pînă la 15—20 m sub nivelul mediu al 
stratului uniform de gheață. De asemenea, s-a constatat că 
pe timpul verii acoperișul de gheaţă este format din cîm- 
puri separate între care se formează numeroase, „ochiuri“ 
de apă liberă. 

Interesant este faptul că la numai o săptămînă de la 
reușita submarinului Nautilus, la 11 august 1958, un alt 
submarin atomic american — Skate — (al treilea ca nu- 
măr după Nautilus şi Seawolf) atingea Polul Nord în 
imersiune, demonstrînd astfel că submarinele atomice sînt 
capabile să parcurgă cu ușurință distanțe mari în imer- 
siune, chiar și pe sub calota de gheaţă a Arcticei. De acum 
se punea problema realizării performanţei de ieşire a sub- 
marinului la suprafaţă, la Polul Nord. 

În acest scop, la numai șapte luni de la prima expe- 
diție submarină la Polul Nord, submarinul Skate pri- 
mește misiunea repetării traseului, în condiţii de naviga- 
ție pe timp de iarnă. 

Comandantul submarinului atomic american Skate — 
Lt. Commander James Calvert — își amintește că, imediat 
după sosirea din prima expediţie polară pe sub ghețari, a 
fost vizitat de Hubert Wilkins cu care a avut o convorbire 
amicală din care n-au lipsit impresiile şi constatările din 
timpul incursiunii la Polul Nord. 

În ajunul plecării în a doua expediţie polară a subma- 
rinului Skate, Hubert Wilkins moare, lăsînd:în scris do- 
rința, ca cenuşa sa să fie spulberată la Polul Nord de 
prima expediţie submarină reuşită. 

Astfel, comandantul submarinului a fost rugat să preia 
la bord urna de cenușă a defunctului Wilkins și dacă va fi 
posibil, să-i îndeplinească ultima dorinţă; în caz de nereu- 
şită urna trebuia păstrată și readusă în bază. 

Pentru a ilustra mai sugestiv o călătorie cu submari- 
nul, să urmărim, pe scurt, această a doua expediţie a lui 
Skate spre Polul Nord. 

În vederea noii misiuni, submarinul Skate a suferit 
unele îmbunătăţiri constructive prin consolidarea supra- 
structurii și înzestrarea cu instalaţie de televiziune, proiec- 
toare exterioare, sistem inerţial de navigaţie, sondă de 
suprafață pentru ghețari etc.; echipajul a fost completat 
cu specialiști civili și oameni de știință în domeniul arctic. 

La 3 martie 1958, submarinul iese pentru a doua oară 
în Atlantic în drum-compas Polul Nord. 

În timpul iernii, Oceanul Atlantic este foarte neliniș- 
tit la suprafaţă, iar submarinul se simte mai bine în imer- 
siune: din acest motiv, imediat ce adîncimea a permis, co- 
mandantul a ordonat intrarea în imersiune și deplasarea 
cu viteză maximă spre cercul polar. 

Simbătă 14 martie 1959, parcurgînd în imersiune circa 
4000 Mm, submarinul Skate ajunge în dreptul insulei 
Prince Karl unde, ieșind la adîncimea periscopică, verifică 
punctul navei după care pătrunde la 120 m imersiune și 
continuă drumul spre nord. 

În această perioadă de traversare a Atlanticului în 
imersiune, la bordul navei oameni de știință au organizat 
discuţii instructive cu echipajul; s-au discutat și comen- 
tat probleme referitoare la avantajele și dezavantajele pre- 
zenţei munţilor de gheață din perimetrul cercului polar, 
ce 's-ar întîmpla dacă actuala suprafaţă de 5 milioane km?, 
acoperită în prezent cu ghețari, ar constitui un ocean 
obișnuit în care viaţa să nu întilnească bariera actualelor 
temperaturi mult coborite sub zero și multe alte probleme 
legate de zona pe care urmau să o exploreze. 

În comparaţie cu expediţia din august 1958, de data 
aceasta ghețarii compacţi au fost întîlniţi mult mai la sud 
de cercul polar. 

Cu ajutorul camerei de luat vederi a instalaţiei de te- 
leviziune, montată într-un cilindru masiv exterior, pe 
ecranul televizorului din interiorul submarinului s-au pu- 
tut urmări, din imersiune, primele întilniri cu părţile infe- 
rioare ale ghețarilor plutitori aflaţi în derivă. Cît timp 
grosimea acestora nu era prea mare și lumina reușea 
să străpungă masa de gheaţă, spectacolul era feeric și aglo- 
meraţia din faţa ecranului era similară cu aglomeraţia, 

provocată de urmărirea unei întilniri sportive cu miză 
deosebită. Îndată ce submarinul a pătruns sub ghețarii 
compacţi și opaci, întreaga asistență a dispărut din faţa 
ecranului fără să scoată un cuvînt (cei de faţă și-au adus 
astfel aminte că se aflau la circa 150 m sub nivelul apei). 

Abia intrat în zona ghețarilor compacţi, submarinul a 
fost confruntat cu o primă avarie care avea să-l deter- 
mine pe comandant să oscileze între luarea hotăririi de 
continuare a expediției sau reîntoarcerea în bază. Defec- 
țiunea a fost produsă la tubul etambou prin care axul pro- 
pulsor ieșea în afara submarinului; stricîndu-se etanșarea 
în acest tub, apa din exterior pătrundea în submarin, 
creînd probleme minore iniţial, deoarece pompele de san- 
tină reușeau să o elimine, dar incerte prin faptul că nu 
se putea prevedea dacă în continuare situația nu se va 
agrava. Din fericire, prin acţionarea axului în sens invers 
(marș înapoi), etanșarea s-a restabilit și comandantul a 
hotărît continuarea drumului spre nord. 

Primele 200 Mm parcurse sub ghețarii compacţi nu au 
oferit nici o posibilitate de ieșire la suprafaţă. Printre 
alte obiective ale marșului era și acela de a se urmări po- 
sibilităţile și stabilirea modalităţilor de ieșire a submari- 
nului la suprafaţă, printre ghețari. 

Din acest motiv, pe tot traseul parcurs iniţial de sub- 
marin, s-a urmărit cu atenţie aparatul care prezenta gra- 
fic grosimea stratului de gheaţă aflat deasupra navei. A 
fost folosită și camera de luat vederi, dar pe ecranul tele- 
vizorului nu s-a observat nici o spărtură sau crăpătură 
între ghețari. Deodată, aparatul grafic arată linie conti- 
nuă de suprafaţă. Se ordonă oprirea navei și ridicarea la 
adîncimea de 30 m pentru a se urmări starea și grosimea 
gheții. 

Faptul că plafonul de gheaţă era luminos (privit pe 
ecranul televizorului), demonstra că gheața nu putea fi 
prea groasă. Totuși, luminozitatea plafonului nu preciza 
grosimea stratului de gheaţă; acesta putea fi de cîteva 
zeci de centimetri, dar putea fi şi de un metru, grosime 
pe care submarinul nu se putea încumeta să o forţeze. 

Comandantul ordonă pregătirea navei și a echipajului 
pentru spargerea gheții şi ieşirea la suprafață. S-a aprins 
proiectorul din suprastructură și s-a ridicat periscopul, 
dar vizibilitatea era foarte slabă. Camera de luat vederi a 

fost orientată spre partea suprastructurii care trebuia să 
intre prima în contact cu gheaţa. Submarinul a continuat 
să se ridice lent spre suprafaţă pînă cînd, lovindu-se de 
stratul de gheaţă, s-a simţit o oprire bruscă şi, imediat 
după ciocnire, submarinul a fost respins violent spre fund. 
Abia la adîncimea de 46 m s-a reușit oprirea navei. Cu 
ajutorul camerei de luat vederi s-a urmărit dacă supra- 
structură prezintă deformaţii. Nu s-au constatat avarii. 
Comandantul a hotărît să mai încerce odată spargerea 
gheții, dar cu o viteză de ridicare mai mare decît la 
prima încercare. 

Manevrele de purjare a balastului cu ajutorul pompe- 
lor au permis realizarea vitezei de ridicare dorită de co- 
mandantul navei. 

.-- Submarinul s-a ridicat pe verticală spre suprafaţă 
în timp ce lumina aruncată de proiector pe plafonul de 
gheaţă se îngusta, pe măsură ce nava se apropia de su- 
prafață. Cu răsuflarea oprită, comandantul, și ca el între- 
gul echipaj, așteptau momentul impactului cu gheaţa. 
Toate privirile erau îndreptate spre ecranul televizorului. 
S-a auzit o trosnitură puternică. Pe ecran au apărut stropi 
de apă și bucăţi de gheaţă, iar partea superioară a chioş- 
cului a dispărut de pe ecran, indicînd faptul că această 
parte a ieșit la suprafaţă. 

Ridicînd periscopul, comandantul nu a putut vedea 
nimic deoarece obiectivul acestuia, ieșind la suprafaţă, a 
îngheţat imediat ce a intrat în contact cu aerul atmosferic 
rece. 

În această poziţie submarinul s-a oprit. Sonda de adîn- 
cime arăta că nava se găsește la adîncimea de 13 m sub 
nivelul apei. Aşadar, numai partea superioară a chioşcu- 
lui se afla la suprafață. 

Pentru ridicarea completă a navei la suprafaţă s-a pur- 
jat cu mare atenţie, balastul principal al navei. 

În primele minute nava nu s-a mișcat dar, după o 
scurtă pauză, echipajul a simţit cum nava își face loc prin 
gheaţă, sfărîmînd-o. În sfîrşit, submarinul a reușit să iasă 
cu puntea deasupra gheții exterioare. Ieșind prin tambu- 
chiul de pe punte, comandantul a întîlnit, de jur-împre- 
jur, un adevărat „pustiu alb“. Vîntul nu se simțea, dar 
aerul rece „ardea“ fețele celor care admirau priveliștea 
pe care natura polară o oferea; o stare de tăcere totală și 

nici un semn de viaţă. Continuîndu-se purjarea tancuri- 
lor de balast, submarinul a reușit, în final, să iasă cu tot 
corpul (pînă la linia de plutire) la suprafață. 

Corpul navei era atît de strîns în „chingile“ gheții încît 
apa nici nu se vedea. Temperatura aerului era —29*C. Co- 
mandantul submarinului a executat o plimbare pe gheață 
în jurul navei, verificînd starea acesteia. Nu s-au constatat 
deformaţii ale corpului. 

S-au făcut fotografii. Mai mult, comandantul, din do- 
rința imortalizării momentului ieșirii prin gheaţă pe o 
peliculă de film, a organizat rămînerea unui grup cu apa- 
ratul de filmat pe gheaţă în timp ce submarinul s-a scu- 
fundat și a revenit la suprafață. Ghinionul a făcut însă 
ca aparatul de filmat să nu funcţioneze, fiind blocat (în- 
gheţat) de temperatura coboriîtă a aerului atmosferic. În 
timpul coborîrii pentru filmare, prin camera de luat ve- 
deri, pe ecranul televizorului, se vedea la suprafaţa apei 
o spărtură în gheaţă identică cu silueta submarinului. 

Şi astfel, după ce la 15 martie 1959 submarinul Skate 
a ieșit la suprafaţa apei, forțînd spargerea gheții într-o 
zonă aflată la circa 300 Mm depărtare de Polul Nord, co- 
borînd în imersiune, submarinul și-a continuat drumul. 
La numai 24 ore de la prima ieșire la suprafaţă, găsind 
condiții asemănătoare, Skate este din nou adus la supra- 
faţă, după care își continuă drumul în imersiune, avînd 
de parcurs numai 240 Mm pînă la Polul Nord. 

În dimineața zilei de 17 martie 1959, aflîndu-se foarte 
aproape de Polul Nord, comandantul constată că zona este 
acoperită de ghețari masivi ale căror extremităţi sub apă 
atingeau adîncimi de 60 m. 

Pregătind ieşirea la suprafaţă a submarinului, coman- 
dantul a amintit echipajului că în cabina sa se află urna 
din bronz cu cenușa lui Hubert Wilkins care, conform do- 
rinţei acestuia, trebuia împrăștiată de vînt pe ghețurile 
Polului Nord. 

Ajunși în punctul din care toate direcțiile pornesc spre 
sud — Polul Nord —, comandantul submarinului a ordo- 
nat manevra unei deplasări lente de ieșire din imersiune, 
în speranța apariţiei unei „ferestre“ care să-i permită scoa- 
terea submarinului la suprafață. 

Comandantul submarinului manevra nava, căutînd cu 

_toate mijloacele de la bord apariţia unei zone cu gheaţă 

subţire. Abia în ziua de 19 martie 1959, după trei încer- 
cări ratate, printr-o foarte mică zonă cu gheaţă subţire, 
submarinul Skate reuşeşte să iasă la suprafaţă, la Polul 
Nord, spre marea bucurie a întregului echipaj. Profitînd 
de minunatul prilej, de a aduce la îndeplinire dorinţa celui 
care a fost Hubert Wilkins, comandantul navei a organi- 
zat un ceremonial de înhumare, cu masă pe gheaţă, față 
de masă verde, oamenii aliniați pe puntea navei și în 
timp ce se executau trei salve cu puștile, cenușa din urnă 
a fost împrăștiată în vînt pe gheţurile Polului Nord, la 
temperatura de —32*C. 

Condiţiile atmosferice la Polul Nord erau mult mai 
aspre decit cele întilnite la ieșirile anterioare; plafon 
foarte jos de nori, vînt extrem de puternic și temperatura 
foarte coboriîtă. 

Înainte de a intra în imersiune, în vederea executării 
traseului-retur, echipajul submarinului Skate a construit 
la Polul Nord o mică piramidă din blocuri de gheaţă, în 
interiorul căreia au introdus un mic conteiner cu inscripţia 
navei și cu un mesaj prin care se anunţa data la care 
întregul echipaj al submarinului a atins Polul Nord, ru- 
gînd totodată pe cei care găsesc conteinerul să-l restituie 
navei, cu precizarea locului geografic unde a fost găsit și 
a datei. 

Drumul de întoarcere a fost mai anevoios pentru sub- 
marinul Skate; acesta a avut neplăceri cu sistemul de 
etanșare al unei pompe de circulaţie care punea în peri- 
col vitalitatea navei aflată în imersiune, prin pătrunderea 
puternică a apei de mare în interiorul corpului de rezis- 
tență. Această situaţie a impus ieșirea grabnică la supra- 
faţă și remedierea avariei în condiţii cu totul nefavorabile; 
în timpul staţionării la suprafață pentru remedierea ava- 
riei, gheaţa care înconjura submarinul intrase într-un pro- 
ces de ondulare cu trosnituri puternice, supunînd la grele 
încercări atît rezistența mecanică a corpului navei, cît și 
moralul echipajului. 

Pînă la urmă totul s-a terminat cu bine; la 27 martie 
1959 submarinul Skate se afla travers de insula Prince 
Karl, în drum spre New London. i 

Performanța atingerii Polului Nord în imersiune şi la 
suprafață a devenit un prim-obiectiv pentru toate subma- 
rinele atomice care „vizitează“ tot mai frecvent această 

zonă. Astfel, în august 1960, submarinul atomic american 
Seadragon a realizat o trecere din Oceanul Atlantic în 
Oceanul Pacific, în imersiune pe la Polul Nord, iar în luna 
iulie 1962, submarinul atomic sovietic Leninski Komso- 
mol se înscrie şi el pe lista performerilor în atingerea 
Polului Nord în imersiune și la suprafaţă. 

În zilele noastre, sute de submarine atomice existente 
în lume străbat în imersiune atît zona arctică, cît și alte 
zone ale oceanelor şi mărilor la adîncimi pînă la 1 000 m. 

Pătrunderea omului în masa Oceanului Planetar este 
posibilă în prezent şi se practică sub trei aspecte: 

a) scafandrier ușor — pătrunderea omului în mediul 
acvatic cu ajutorul mijloacelor autonome de protecţie și 
respiraţie, la adincimi relativ mici și cu timp de staţionare, 
de asemenea, mic; 

b) scafandrier greu — pătrunderea omului în mediul 
acvatic la adîncimi în jur de 100 m, folosind mijloace de 
protecţie grele şi surse de respiraţie dependente; staţio- 
narea sub apă este superioară scafandrierilor ușori, dar 
eficienţa practică este, în majoritatea cazurilor, mai slabă, 
reducîndu-se deseori doar la operaţiuni de observare-cer- 
cetare-raportare; 

c) pătrunderea omului în profunzimile Oceanului Pla- 
netar cu ajutorul unor aparate sau vehicule submersibile 
perfecţionate și adecvate atît observării şi cercetării, cît și 
execuţiei de lucrări cu ajutorul mijloacelor mecanizate din 
dotarea „vehiculelor“ respective. 

Dacă primele două aspecte au darul de a satisface 
omul în cucerirea unor elemente relativ de suprafaţă, cel 
de-al treilea aspect are misiunea de a realiza, la nivelul 
tehnicii actuale, deplasarea multidirecţională a omului în 
mediul Oceanului Planetar, în scopul smulgerii tainelor . 
acestuia și a bogățiilor minerale şi vegetale pe care le 
ascunde în imensa sa masă. 

Cercetările efectuate pînă în prezent, la diferite adîn- 
cimi, au evidenţiat faptul că, deocamdată, zona care va 
ocupa cea mai mare parte a viitoarelor activități subacva- 
tice de explorare și exploatare va fi domeniul adîncimilor 
pînă la 2 000 m. În această situaţie, se fac proiecte de nave 
submarin capabile să fie utilizate pînă la adîncimea de 
2 000 m. Un prim pas în metamorfoza submarinului îl con- 
stituie mezoscaful — navă destinată adîncimilor medii. 

Mezoscaful preia calităţi, principii constructive şi 
funcţionale atit de la submarin, cît şi de la batiscaf, la 
care se adaugă elemente proprii, cum sînt elicele orizon- 
tale. Avînd posibilitatea de a manevra și pe verticală, 
mezoscaful a mai primit și denumirea de „elicopter al 
adîncurilor“. 

Din punct de vedere constructiv, mezoscaful are formă 
asemănătoare submarinului, dar păstrează în mare parte 
principiul funcţional al batiscafului. 

Primul mezoscaf destinat cercetărilor științifice, de- 
numit simbolic Auguste Piccard, a constituit atracţia prin- 
cipală la Expoziţia Naţională de la Lausanne, din anul 
1964; cu ajutorul acestui autocar submarin vizitatorii ex- 
poziției puteau efectua coboriri sub nivelul apei pînă la 
adîncimi de 300 m. 

Mezoscaful Auguste Piccard se caracterizează prin: 
deplasament — 190,76 t, lungime — 28,5 m, lăţime — 6 m; 
fiind acţionat de un motor electric de 75 kW; realizează o 
viteză de 6 noduri la suprafaţă și 3,6 noduri în imersiune. 

Nefiind o navă a performanţelor, mezoscafului i s-a 
asigurat o mobilitate în imersiune prin care se urmărea 
doar deplasarea limitată a acestuia, în plan orizontal și 


Aparatul submersibil sovietic O.S.A.-3—600. 

vertical. Prin modificarea turaţiei elicelor orizontale, dis- 
puse deasupra corpului superior, mezoscaful poate să-și 
modifice viteza de coborire sau ridicare, iar pentru depla- 
sarea în plan orizontal este dotat cu două elice verticale, 
dispuse la jumătatea corpului; acestea mai asigură și ma- 
nevra de guvernare (răsucire) a navei. 

Folosit iniţial ca navă de agrement, mezoscaful Auguste 
Piccard a executat în scurt timp peste 900 de scufundări 
și a transportat peste 25 000 pasageri. 

O formă perfecționată a batiscafului o prezintă apa- 
ratul sovietic OSA-3-600 destinat efectuării cercetării 
ştiinţifice și altor lucrări la mari adîncimi. Întrucît, în 
imersiune, aparatul se deplasează în plan orizontal, i s-a 
dat forma unui elipsoid în centrul căruia se află gondola 
sferică (destinată unui echipaj format din trei oameni), cu 
diametrul exterior de 23 m. Pentru lucrările de cercetare, 
aparatul este prevăzut cu aparatură modernă și complexă, 
montată în interiorul gondolei. 

Echipajul are asigurate condiţii confortabile de viaţă 
pentru 10 ore de lucru cu rezervă de supravieţuire pen- 
tru circa 40 ore, în caz de avarie a sistemului de propulsie. 

Cele patru propulsoare cu diametrul de 500 mm au 
palete reglabile și pot asigura guvernarea aparatului în 
orice direcție, folosind acţionarea hidraulică, la presiunea 
de 145 atmosfere, cu ajutorul a șase pompe cu debit total 
de 310 1l/minut. 

Deși navele submarine pot aduce mari servicii ome- 
nirii, realizarea și utilizarea submersibilelor în scopuri 
pașnice constituie încă o activitate insuficient dezvoltată 
și care se desfășoară în scopuri limitate. 

Este bine cunoscută pe plan mondial activitatea de 
explorator al adîncurilor a francezului Jacques-Yves Cous- 
teau care, împreună cu o echipă de entuziaşti, a cules o 
mulţime de date preţioase privind biologia și geologia sub- 
marină. 

Experiențele efectuate de acesta demonstrează, printre 
altele, că omul poate să trăiască și să muncească timp 
îndelungat sub apă. 

„Mai devreme sau mai tîrziu — afirma Cousteau — 
omenirea va coloniza fundul mărilor. Experimentele noas- 
tre constituie începutul unor mari acţiuni. În ocean vor 
apărea orașe, spitale, teatre. Eu văd o nouă specie umană 

— homo acvatiens — capabilă să se adapteze traiului în 
adîncurile oceanului“. 

Folosind rezultatele cercetărilor sale, cunoscutul ex- 
plorator francez a făcut propuneri privind realizarea unei 
colonii submarine în raionul portului Marsilia, la adîn- 
cimea de 25m. În fiecare clădire submarină, compusă 
din dormitoare, cantine, biblioteci, laboratoare etc., aerul 
necesar coloniei ar putea fi pompat de la o staţie terestră 
sau poate fi obţinut prin eliberarea hidrogenului din apa 
marină. 

Cucerirea Oceanului Planetar este legată de rezolva- 
rea și a altor probleme încă necunoscute. Interesant este 
faptul că în prezent savanții cunosc mai puţin de jumă- 
tate din microorganismele Oceanului Planetar. Multe ne- 
cunoscute sînt și în domeniul geologiei fundului; se 
presupune că pe fundul Oceanului Planetar există nu- 
meroase izvoare de apă potabilă — ipoteză care ar so- 
luţiona atît problema alimentării cu apă a viitoarelor 


Jacques-Yves Cousteau și entuziaştii săi colaboratori. 

Submersibilul D.S.S.V.-3. 


așezări omenești în adincurile apelor, cît şi alimentarea 
cu apă potabilă a statelor cu climă secetoasă. 

Progresele actuale atinse în domeniile metalurgiei, 
fizicii nucleare, chimiei şi biologiei vor permite succe- 
sul acţiunilor întreprinse de omenire în cunoașterea şi 
însușirea bogățiilor Oceanului Planetar. 

În anul 1973, în S.U.A. s-a realizat primul submersi- 
bil destinat cercetării științifice — D.S.S.V., aparţinîind 
tipului batiscaf. Corpul de rezistență — gondola — este 
executat în forma unei sfere cu diametrul de 3,34m, din 
oţel special aliat cu titan; corpul exterior este executat 
din poliesteri armaţi cu fibră de sticlă. Propulsia submer- 
sibilului D.S.S.V. este asigurată de o elice cu diametrul 
de 1,8 m, acționată de un motor electric de curent alter- 
nativ, folosind o putere de 15kW, la turaţia de 90 rot/ 
min. D.S.S.V. este dotat și cu elice verticale dispuse în 
prova și în pupa, pentru manevre pe verticală; acţio- 
narea acestora se realizează cu electromotoare de curent 
alternativ a căror putere este de 7,5 kW pentru fiecare 
elice. F6losind ca sursă de energie elemente carburante 
îmbuteliate (hidrogen și oxigen), submersibilul D.S.S.V. 
dispune de o capacitate energetică totală pentru produ- 
cerea a 1 000 kWh. 

Faptul că submersibilele de tipul batiscaf și chiar 
mezoscaf sînt totuşi mici, neputîndu-se deplasa singure 
în raioane de acţiune îndepărtate, creează încă dificul- 
tăți, necesitînd alte nave care să le poarte pînă în zona 
destinată folosirii lor. Această situaţie a impus studierea 
posibilităţii de realizare a unor submersibile mai mari, 
de tipul submarinelor, capabile să se deplaseze autonom 
spre oricare zonă maritimă sau oceanică. 

Dintre primele realizări în această direcţie se pot 
aminti submarinul francez de cercetări științifice — Arg- 
gironet — și submarinul american NR-1, care sînt desti- 
nate cercetării posibilităţii staționării îndelungate a omu- 
lui sub apă, cercetarea zonelor în care se află petrol şi 
gaze, operaţii de căutare și cercetare, lucrări de formare 
a „fermelor“ submarine, cercetări oceanografice etc. Cor- 
pul de rezistență al lui Arggironet este din oţel, avînd 
forma cilindrică cu terminale semisferice la diametrul de 
3,7 m. Spaţiul vital al corpului de rezistenţă este împăr- 
tit în patru compartimente etanșe: compartimentul-prova 
în care este amenajat laboratorul cu aparatura corespun- 
zătoare și iluminatoarele spre exterior, compartimentul 
vital în care se găsesc cabinele de odihnă, magazii de ali- 
mente și blocul sanitar, compartimentul central în care 
este amenajat postul central de comandă și compartimen- 
tul-pupa în care este dispusă întreaga instalaţie energe- 
tică a navei. 

Deasupra corpului rezistent se află o cameră în formă 
de sferă, care poate fi desprinsă de navă pentru a ieși la 
suprafață în diverse scopuri. În compartimentul-pupa se 
găsește o cameră pentru scafandri, cu un „cubaj“ de 20 më 
pentru patru acvanauți. 

Arggironet este propulsat prin două axe portelice ac- 
ționate de două motoare a cîte 75 CP fiecare, la turaţia 
de 350 rot/min. 

De asemenea, alte patru elice verticale — cîte două la 
pupa și la prova — asigură deplasarea şi manevra ver- 
ticală a submersibilului. Fiind realizat pe principiul sub- 
marinului clasic, Arggironet se poate deplasa la supra- 
față cu ajutorul a două motoare diesel, iar în imersiune 
cu ajutorul electromotoarelor alimentate de la bateriile 
de acumulatoare cu capacitatea totală de 1 200kWh. 

Submarinul american NR-1 — dat în folosință în oc- 


tombrie 1969 — este cel mai mic submarin atomic rea- 
lizat pînă în prezent: deplasament — 400 tf, lungime — 
42,7m, lățime — 3,6m şi un echipaj alcătuit din 7 oa- 


meni (cinci marinari plus doi cercetători). 

Corpul rezistent, de formă cilindrică, cu lungimea de 
34 m, este executat din oțel special folosit şi la nave cos- 
mice (HY-80) caracterizat printr-o ridicată „limită la 
curgere“ (oc=6 000 daN/cm”); grosimea pereților corpului 
rezistent este cuprinsă între 50 şi 75 mm, permiţind ast- 
fel navei să coboare pînă la adincimi de 1000 m. 

Costul acestui submarin s-a ridicat la 100 milioane 
dolari, din care 12 milioane au costat cele două reactoare 
nucleare mici și instalaţiile aferente, iar alte 20 milioane 
au costat aparatele speciale intrate în dotarea navei pen- 
tru realizarea lucrărilor de cercetare științifică în care 
scop a fost creat. Submarinul NR-1 este prevăzut cu două 
elice de propulsie longitudinală — montate pe stabiliza- 
torul de la pupa navei, două elice verticale și două elice 
laterale pentru manevrele în plan vertical și lateral. 

În prezent se studiază, pentru viitor, posibilitatea creș- 
terii numărului de submarine și alte submersibile conduse 
de oameni sau comandate de la distanţă în scopul extin- 
derii lucrărilor de cercetare-informare, pentru execuția 
unor lucrări cu manipulatoare (nave autonome, fără oa- 
meni), realizarea diferitelor probe, așezarea și fixarea 
unor obiecte pe fundurile adinci, lucrări de sudare, de 
rupere, de găurire, de forare etc. Sînt în fază de studiu 
şi experimentare mașini robot care să funcţioneze la mari 
adîncimi; acestea pot fi automate (fără participarea omu- 
lui), biotehnice (cu participarea omului) sau interactive 
(cu participarea parţială a omului). 

Pentru a da o orientare sumară în lumea submersibi- 
lelor „pașnice“ în tabelul de la paginile 216—217 sînt pre- 
zentate principalele tipuri, realizate în ultimii ani, cu 
destinaţie de cercetare-informare și caracteristicile teh- 
nice ale acestora. 

Batiscaful Archimede reprezintă un aparat submersi- 
bil, capabil să coboare pînă la adîncimea limită — 
11000m. Întrucît și la Archimede, ca la toate aparatele 
pentru adîncimi mari, greutatea proprie depășește flota- 
bilitatea realizată de „gondolă“, s-a impus adăugarea 

unor plutitoare umplute cu lichide mai ușoare decît apa. 
Plutitorul batiscafului Archimede este umplut cu ben- 
zină, care are greutatea specifică de 0,665 t/m?. 

Gondola sferică a batiscafului a fost realizată din 
două semicalote sferice (executate prin presare), sudate 
între ele, detensionate și apoi prelucrate astfel încît su- 
prafaţa exterioară să aibă o formă cît mai perfect sfe- 
rică. 

În scopul micșorării greutăţii, în afara corpului de 
rezistenţă (al gondolei), s-au atașat cîteva conteinere um- 
plute cu ulei în care s-au introdus bateriile de acumula- 
toare. Batiscaful Archimede folosește propulsia electrică 
cu ajutorul motoarelor electrice, amenajate și acestea tot 
în capsule ermetice și ușoare, umplute cu ulei; în acest 
fel, motoarele electrice sînt supuse presiunii mediului 
exterior, deoarece capsulele cu ulei se găsesc în cadrul 
corpului ușor al submersibilului. 

În acest mod, scoaterea motoarelor electrice şi a acu- 
mulatoarelor în afara corpului de rezistență a permis 
micşorarea gondolei și s-a evitat, astfel, utilizarea unor 
soluţii complicate în etanșarea axelor port-elice, la ieși- 
rea din corpul de rezistenţă. 


$ 


Un alt domeniu de utilizare a submarinelor îl con- 
stituie folosirea acestora ca nave comerciale, pentru trans- 
portul de mărfuri și pasageri pe sub ghețurile Arcticii, 
între porturile din Europa şi America, pe căi de naviga- 
ție ce trec prin zona Polului Nord. Folosind ruta polară 
s-ar scurta drumul la jumătate, în comparație cu liniile 
actuale de comunicație, care trec prin Oceanul Atlantic, 
evitîndu-se multe dificultăți pe care le prezintă naviga- 
ţia la suprafață. 

Avantajul comercial al transportului naval, în com- 
parație cu celelalte mijloace de transport, rezultă din ur- 
mătorul calcul făcut de o firmă din S.U.A.: transportul 
naval al unui kilogram de marfă din Singapore la New 
York (circa 12 000 Mm) costa 4 cenți, iar transportul unui 
kilogram de marfă pe uscat din New York în localitatea 
Akron — statul Ohio — (circa 600 Mm) costa 12 cenți. 

Se observă că transportul naval este mult mai eco- 
nomic, mai avantajos decît oricare alt fel de transport; 

CARACT 


DENUMIREA Statul căruia 
SUBMERSIBILULUI aparţine Lungime Lăţime 
(m) (m) 
Archimede Franţa 21 3,9 
Trieste II S.U.A. 21 4,5 
Aluminaut S.U.A. 15,5 2,5 
Alvin II S.U.A. 7,9 3,6 
DOWB S.U.A. 4,8 2,5 
Sever II U.R.S.S. 12,0 25 
Alvin I S.U.A. 6,7 2,5 
Deep Quest S.U.A. 12 6,0 
Moray S.U.A. 10 1,6 
Pisces S.U.A. 4,8 3,5 
DSRV-1 S.U.A. 15,2 2,4 
Deep Star S.U.A. 5,4 3,0 
Dolphin-555 S.U.A. 46,3 5,8 
Auguste Piccard Elveția 28,5 6,0 
Star III S.U.A. 7,4 1,9 
Beaver Mark IV S.U.A. 0,76 2,8 
Deep Jeep S.U.A. 3,0 2,5 
Cubmarine S.U.A. 7,2 1,3 
Yomiuri Japonia 14,4 2,5 
Diving Saucer Franța 2,9 2,9 
SC-200 România 3,5 7 
Kuroshio II Japonia UA 2,2 
Asheran S.U.A. 5,1 2,3 
Cubmarine PC 38 S.U.A. 6,6 a k l 
Star II S.U.A. gi 2.3 
Benthos V S.U.A. 3,3 1,8 
Amersub-600 S.U.A. 4,6 1,6 
Severianca U.R.S.S. 72 6,6 
Submaray S.U.A. 3,9 0,9 
Star I S.U.A. 3,1 1,8 

TABELUL 11 


PRISTICI 
: Deplasa- | Viteza |Adincimea „__. | Autono- 
înălţime ment ETE | wazienă Echipaj mie 
(m) (tone) | econ./max. (m) (persoane) | (ore) 
gol/plin 
8 61/196 1/2 10 8000 S 12 
5,4 50/220 2 10 800 3 5 
4,3 73/81 3/3,8 4 500 4—6 32 
3,6 21 1/1,5 1 980 1—2 8 
1,8 71 2/5 1 950 3 8—58 
4 40 2,5 1 830 2—3 10 
3,9 13 2,5/4,0 1 800 2 8 
4,0 56 4,5 1 800 4 24 
1,6 10/16 6/15 1 800 2 3,6 
2,7 6,5 1/6 1 500 2 7—24 
2,4 33 1/5 1 500 2—3 12 
2,1 9,5 1/3 1 200 3 6—12 
5,8 700 5/15 1 200 22 16 
T2 164/218 2/6 750 40 8 
2,7 9,1/10,4 1/4 600 2 2—10 
2,6 13,5 2,5/5,00 600 5 12 
2,4 2 2 600 2 4—6 
2,6 8/8,8 2/4 450 4 8 
2,8 35 4 304 6 6 
1,7 1,2 1 304 2 4 
2,0 2,8 3/5 | 200 2 6—8 
3,1 11,5 2 195 4—6 8 
23 4,2 1/4 182 1 8 
1,8 3,1/3,8 2,5/4 180 2 2—6 
2,3 4,3/4,9 1/4 180 2 2—8 
1,8 2,1 1/3 180 2 2 
1,5 1,8 1/6 180 2 6 
4,5 1180 15 165 60 1 000 
1,5 1,6 2/2,5 90 1—2 16 
1,8 1,37 1 60 1 18 

Submersibilul Alvin. 


Minisubmersibilul românesc SC-200, proiectat la I.R.CM. Con- 
stanţa. 

scurtarea distanțelor, prin folosirea submarinelor, nu 
poate decît să mărească avantajele economice ale trans- 
portului naval. 

Folosirea submarinelor în transportul produselor pe- 
troliere este extrem de avantajoasă, îndeosebi în zonele 
tropicale și ecuatoriale, unde navigația submarină elimină 
total pericolul de autoaprindere a produselor ușor in- 
flamabile (la tancurile petroliere obișnuite, suprafeţele 
metalice expuse soarelui sînt permanent răcite prin stro- 
pire cu apă de mare). De altfel, pornind de la studierea 
posibilităților de creștere a vitezei navelor comerciale 
în transporturile de mărfuri, s-a atras atenţia construc- 
torilor navali că una din căile optime în realizarea creş- 
terii vitezei navelor comerciale este folosirea transportu- 
lui submarin, îndeosebi pentru transportul produselor 
petroliere. Astfel, s-a ajuns la concluzia că tancurile pe- 
troliere submarine soluţionează avantajos multe din ac- 
tualele probleme pe care le ridică transportul acestor 
mărfuri în condiţiile tancurilor petroliere de suprafaţă. 
Chiar în condiţiile navigaţiei la suprafaţă, submarinul nu 
creează valuri și, în consecinţă, lipsește componenta re- 
zistenţei la înaintare determinată de acest val, componentă 
care crește simțitor la navele de suprafaţă, cînd viteza 
acestora depășește 16 noduri. 

În plus, randamentul propulsoarelor (elicelor) la na- 
vele submarine este superior valorilor întilnite la navele 
de suprafaţă; toate aceste avantaje determină necesita- 
tea unei puteri mecanice mai mici la submarin — pentru 
aceeași viteză —, chiar dacă suprafața „udă“ a corpului 
este mai mare decît la nava de suprafaţă. 

În sfîrșit, navele submarine sînt lipsite de ruliu, iar 
greutatea corpului este inferioară greutăţii corpului unui 
tanc de combustibil obișnuit; diferenţa este determinată 
de posibilităţile submarinului de a prelua o parte din 
marfa lichidă în tancurile dispuse în corpul ușor al sub- 
marinului. La aceste avantaje ale submarinului, dacă se 
mai adaugă și posibilitatea acestuia să scurteze traseele 
intercontinentale, trecînd pe sub cupola de gheaţă a Arc- 
ticii (distanţa dintre Tokio și Londra prin zona arctică 
se scurtează cu 5000 Mm în comparaţie cu traseul prin 
Canalul de Suez și cu atît mai mult cu traseul care oco- 
lește Africa), rezultă avantajele substanţiale pe care le 

prezintă folosirea tancurilor petroliere submarine. Mai 
mult, petrolul obţinut în zona Alaska se poate transporta 
în prezent cu petroliere de suprafaţă numai în perioada 
scurtă a verii la acea latitudine (din cauza puternicelor 
furtuni care bîntuie acea zonă); submarinele-tancuri pe- 
troliere au posibilitatea să circule tot timpul anului, in- 
diferent de starea timpului la suprafața apei. 

Şi totuși, tancurile petroliere submarine prezintă și 
dezavantaje în comparaţie cu tancurile petroliere de 
suprafaţă. Acestea sînt: preţul de cost mai ridicat, exploa- 
tare cu personal special calificat și pescaj mărit (aproape 
dublu), ceea ce îngreunează accesul navei în unele por- 
turi; lipsa rezervei de flotabilitate, în deplasarea la su- 
prafaţă, îi mărește gradul de periculozitate pentru echi- 
paj. De asemenea, prezintă și dificultăţi sporite în timpul 
andocărilor şi reparațiilor din șantierele navale. Se con- 
sideră, totuși, că pentru tancuri petroliere submarine, cu 
viteze mai mari de 22 noduri, avantajele folosirii aces- 
tora ar depăși cu mult dezavantajele. 

Este de așteptat în epoca actuală ca tehnica nucleară, 
care pătrunde şi în domeniul navelor comerciale, să im- 
pună restructurarea tipurilor constructive ale gigantelor 
petroliere de suprafață, spre generalizarea transportului 
submarin al petrolului şi a altor produse lichide (produ- 
sele petroliere deţin în prezent mai mult de jumătate din 
volumul mărfurilor transportate pe calea apelor). 

Altă direcţie de utilizare a submarinelor ar constitui-o 
transformarea și utilizarea acestora ca nave industriale, 
în special pentru detectarea, urmărirea, pescuirea şi pre- 
lucrarea bancurilor de pește. 

Tot în calitate de nave industriale, submarinele pot fi 
folosite la operaţiuni de fixare a cablurilor transoceanice, 
în lucrări de scoatere la suprafaţă a epavelor (ranfluare), 
lucrări hidrotehnice pentru sonde de foraj petrolier. De- 
sigur, toate aceste utilizări pașnice se referă la submari- 
nele atomice care deţin o autonomie foarte mare în com- 
paraţie cu cele clasice. 

În privința autonomiei (distanţa parcursă fără a exe- 
cuta plinul de combustibil) este edificatoare analiza au- 
tonomiei la primele submarine atomice. 

~ Nautilus a parcurs cu încărcătura iniţială de com- 
bustibil nuclear o distanţă de 69 000 Mm, în 26 de luni, 

Submersibil sovietic destinat cercetării ştiinţifice, 


iar cu a doua încărcătură a parcurs distanţa de 93 000 Mm. 

Submarinul atomic Skate a parcurs, cu o singură în- 
cărcătură de combustibil nuclear, enorma distanță de 
120 000 Mm. Avînd în vedere perfecţionările reactorilor 
nucleari, în viitor, autonomia poate crește la valori mult 
superioare celor relatate. 

Spre deosebire de navele aerospaţiale, submarinele 
pot fi construite cu dimensiuni impresionante, realizînd 
spaţii capabile să asigure înzestrarea acestora cu o apa- 
ratură multiplă și diversă, necesară operaţiunilor de cer- 
cetare sau dotarea cu diferite utilaje necesare acţiunilor 
operativ-productive pe fundul mărilor şi oceanelor. 

În rîndurile de mai sus au fost menţionate numai cî- 
teva din aplicaţiile submarinelor în slujba omului. Nu 
pot fi încă prevăzute toate domeniile în care navele sub- 
marine îşi pot aduce aportul, pentru a ajuta omul în dez- 
voltarea civilizaţiei. Rămîne doar ca raţiunea umană să 
aibă puterea de a frina direcţia orientată spre distrugere 
a acestor minunate realizări ale tehnicii — submarinele 
— și să asigure un teren fertil aplicaţiilor sale spre fo- 
losul omenirii, în cunoaşterea și folosirea Oceanului Pla- 
netar. 


GLOSAR 
NOȚIUNI, TERMENI 
ȘI EXPRESII UZUALE MARIN ĂREȘTI 


adincime periscopică — adîncimea maximă (în metri) la care se 
poate afla submarinul sub nivelul apei, cînd periscopul este 
ridicat la cota sa maximă de vizibilitate. 


adincime de schnorchel — adîncimea (în metri) la care se poate 
afla submarinul, sub nivelul apei, cînd dispozitivul schnorchel 
este ridicat la cota sa maximă de funcţionalitate. 


alfabetul Morse — notare convenţională internaţională a literelor 
şi cifrelor prin combinaţii de linii și puncte, Se folosește în trans- 
misii hidroacustice, luminoase, radio şi telegrafice. 


aprovare — poziţie stabilă a navei cînd prova acesteia este in- 
trată mai mult în apă decît restul corpului — înclinare în plan 
longitudinal, spre prova. 


apupare — poziţie stabilă a navei cînd pupa acesteia este mai 
mult intrată în apă decit restul corpului — înclinare în plan 
longitudinal, spre pupa. 


ASDIC — aparat elaborat de Comisia Aliată pentru Detectarea şi 
Investigarea Submarină. 


asietă — poziţie normală de plutire a unui corp la suprafaţa apei 
sau în imersiune; orice schimbare a acestei poziţii este conside- 
rată ca o modificare a asietei. 


autonomie — distanţa maximă pe care o poate parcurge o navă, 
folosind combustibilul existent la bord. 


baraj de mine — zonă maritimă sau fluvială, bine delimitată şi 
cunoscută de organizatori, în care se dispun mine marine sau 
fluviale pentru a bara accesul navelor inamice spre anumite 
obiective ale litoralului sau pentru a împiedica trecerea navelor 
inamice prin anumite zone din largul mării. 

cablu — unitate de măsură convenţională folosită în marină, 
egală cu 1/10 Mm; 1 cablu=185,2 m. 


cal putere (CP) — unitate de măsură a puterii mecanice folosită, 
în caracterizarea motoarelor termice: 1 CP=0,736 kW =75 kgf:m/s. 


„călcat“ — noţiune convenţională marinărească prin care se în- 
ţelege lovirea cu corpul navei a unui obiect aflat sub nivelul apei; 
se folosește cu precădere atunci cînd nava lovește o mină marină 
ancorată sau derivantă. 


canarisire — poziţie stabilă a navei cînd este intrată cu un bord 
mai mult în apă decît celălalt bord (înclinare în plan transversal). 
carenă — învelișul exterior al corpului navei. 


cargou — navă comercială destinată transporturilor de mărfuri 
sau încărcături „împachetabile“. 


centru de carenă — centru de greutate al volumului de apă dez- 
locuit de carena navei. 


chila navei — element fundamental de rezistenţă al structurii 
fundului navei, constituind „coloana vertebrală“ a corpului. 


chioșc — denumire românească dată elementului structural al 
submarinului, dispus perpendicular pe corpul de rezistenţă şi 
dublat în exterior, printr-un înveliș hidrodinamic. În chioșc este 
organizat postul de comandă al submarinului, cu toate aparatele 
şi dispozitivele necesare transmiterii de comenzi. 


clopot de salvare — construcţie metalică, asemănătoare unui clo- 
pot uriaș, folosită în cazuri urgente pentru scoaterea oamenilor 
de la adîncimi maxime de 40 m. Introdus în apă, în poziţie ver- 
ticală, clopotul păstrează în partea sa superioară un volum de 
aer atmosferic suficient formării unei pături de presiune, care să 
împiedice ocuparea întregului volum interior de către apă. Coborît 
sub acţiunea greutăţii proprii şi dirijat din afară, clopotul poate 
ajunge la imersiunea unde oamenii din adîncuri găsesc refugiu 
la nivelul păturii de aer din interiorul acestuia. Prin ridicarea 
la suprafață a clopotului se realizează transportul oamenilor din 
imersiune în afară. Uneori, clopotul de salvare este realizat cu 
o flanșă specială pentru cuplarea la o adaptare constructivă în 
corpul submarinului; se foloseşte la salvarea echipajelor submari- 
nelor avariate şi blocate în imersiune. 


$ colecţia cristal ¢ 223 


coliziune — lovirea corpului imers al navei de corpul altei nave, 
sau de alt obstacol submarin, prin care opera vie este afectată, 
De regulă, navele au în extremitatea frontală (prova) un com- 
partiment gol, care, în caz de coliziune, se poate autoinunda, fără 
a schimba asieta navei (compartiment de coliziune prova sau 


pupa). 


compartiment etanș — spațiu interior al navei delimitat longitu- 
dinal de doi pereţi transversali etanși. În cazul unei avarii la 
corp, apa pătrunsă într-un compartiment etanș nu trebuie să 
aibă posibilitatea pătrunderii în alt compartiment învecinat. 


compartiment de fugă — denumire dată la submarine compartir 
mentului cel mai rezistent și mai ferit de acţiunea factorilor ex- 
terni. În cazul avarierii submarinului aflat în imersiune, echipa- 
jul se refugiază iniţial în acest compartiment pînă se organizează 
lupta pentru vitalitatea navei. 


compartiment mașini — compartiment etanş al navei în care sînt 
montate motoarele termice producătoare de energie mecanică ne- 
cesară propulsiei. 


convoi — grupare de nave comerciale şi militare organizată în 
timp de război pentru asigurarea transporturilor pe căile maritime 
şi oceanice; însoțită şi apărată cu formaţii de nave de război, 
împotriva eventualelor atacuri ale navelor de suprafață sau ale 
submarinelor inamice, gruparea navelor de transport şi deplasa- 
rea acestora pe traseele stabilite se face în conformitate cu unele 
reguli adoptate în comun de cei care participă la aceste trans- 
porturi. 


convoi-capcană — formație de nave transportoare, dotate cu pu- 
ternice mijloace de luptă antisubmarină, abil mascate, creînd im- 
presia unui convoi fără apărare militară; convoiul atrăgea sub- 
marinele inamice, care ieşeau la suprafață pentru a le scufunda 
cu artileria de bord. În această competiţie, de regulă, submarinele 
erau cele care sufereau pierderi. 


corp de rezistenţă — element constructiv de bază în construcţia 
submarinului care preia :și suportă eforturile presiunii apei la 
diferite adîncimi şi în interiorul căruia se dispun mijloacele vi- 
tale ale navei. 


corp ușor — element constructiv auxiliar în construcția subma- 
rinului, care dublează în exterior corpul de rezistență, ferindu-l 

de acţiunea factorilor externi și formînd spaţii pentru amenajarea 
tancurilor de manevră ale submarinului. 


crucișător — navă militară de război cu o mare și variată putere 
de foc, destinată distrugerii navelor și obiectivelor terestre ale 
inamicului, pentru protecţia convoaielor, a acţiunilor de desant 
şi a altor acțiuni. Crucişătoarele au viteza de deplasare pînă la 
35 noduri și autonomia pînă la 15000 Mm. Deplasamentul cruci- 
șătoarelor ușoare ajunge pînă la 15000 tf, iar a crucişătoarelor 
grele pînă la 30 000 tf. 


cuirasat (navă de linie) — cea mai mare navă militară de război, 
prevăzută cu artilerie de calibru greu, mediu şi ușor, protejată 
în exteriorul corpului, punţii și turelelor artileristice cu cuirasă 
— placă de oţel, avind grosimea egală cu calibrul artileriei prin- 
cipale de la bord. Are deplasamentul cuprins între 30000 și 
70 000 tt, grosimea cuirasei de 300—450 mm, iar calibrul artileriei 
grele, pînă la 457 mm. Apariţia armelor atomice şi reactive a 
diminuat importanța acestor nave, pînă la dispariţia lor. 


deplasament — caracteristică de bază a fiecărei nave; reprezintă 
greutatea volumului de apă dezlocuit de navă în stare de plutire. 


desant — operaţie de debarcare a trupelor proprii pe teritoriile 
inamice; desantul poate fi maritim, aerian sau combinat. 


distrugător — navă militară de război cu deplasamentul cuprins 
între 2 000 şi 2500 tf, armată cu artilerie medie şi ușoară, tuburi 
lanstorpile, grenade antisubmarine, mine etc. Este destinat lupte- 
lor cu nave similare și mai mici, pentru protecţia convoaielor; 
ducerea luptei antisubmarin, formarea cîmpurilor de mine, mi- 
siuni de cercetare etc. 


drum compas — direcția de mers a navei, exprimată în grade, 
față de nordul compasului magnetic al navei. 


derivant — purtat pe curenţi de apă maritimă sau fluvială. 


escortor — navă militară de război cu deplasamentul cuprins în- 
tre 600 şi 2 000 tf, destinată luptei cu submarinele; fiind înzestrată 
cu aparatură specială și mijloace de luptă antisubmarină moderne, 
constituie nava de bază în organizarea apărării convoaielor ma- 
ritime. 

îlotabilitatea navei — caracteristică a oricărei nave prin care se 
înţelege proprietatea acesteia de a pluti și a se deplasa menţi- 
nîndu-se pe o anumită linie de plutire. 

fregată — navă: militară cu deplasamentul cuprins între 3 000 şi 
5 000 tf destinată pazei convoaielor organizate. 


grenadă antisubmarină — încărcătură explozibilă (150—200 kg 
trotil), amenajată în carcasă metalică de formă cilindrică cu po- 
sibilitatea de aprindere şi explozie sub acțiunea unui dispozitiv 
care percutează la o anumită adincime în apă, sub acţiunea forței 
hidrostatice. Se folosește împotriva submarinelor, fiind aruncată 
de pe nave de suprafaţă în zone unde se bănuiește sau se cu- 
noaște prezenţa acestora. 


„între ape“ — starea de plutire a unui corp etanș care, datorită 
diferenței dintre greutatea proprie și forța arhimedică, nu se 
poate menţine la suprafaţa apei, dar nici nu cade la fund. 


încăperi — spaţii interioare ale navelor, delimitate de pereţi şi 
uși în incinta unui anumit compartiment etanș. 


înălţimea bordului liber — înălțimea, pe verticală, dintre linia de 
apă a unei nave și puntea principală a acesteia. 


linie de plutire — linie convenţională, colorată, aplicată în plan 
orizontal pe corpul navei, indicînd planul de separație dintre apă 
şi aer, cînd nava plutește pe „chilă dreaptă“ (stare normală de 
plutire), avînd încărcătura maximă la bord. 


lupta pentru vitalitatea navei — totalitatea măsurilor tehnico-or- 
ganizatorice luate de echipaj pentru a menţine nava în stare de 
plutire. 


loch — aparat care măsoară şi afișează viteza navei în noduri. 


milă marină (Mm) — lungimea unui minut de meridian terestru 
la latitudinea de 45°. Se ştie că cercul unui meridian are 360, 
iar fiecare grad are 60 de minute. La latitudinea ţării noastre, 
minutul meridianului are o lungime de 1 852 m şi, în consecinţă, 
1 Mm=1 852 m. 


navigaţie — arta sau ştiinţa de a conduce o navă dintr-un punct 
geografic în altul, folosind calcularea, determinarea și aplicarea 
pe hartă a punctelor poziţionale ale navei, aflate în mers sau 
în staționare, la intervale mai mari sau mai mici de timp. 


navigaţie costieră — navigația prin care poziţia navei și drumul 
parcurs de aceasta sint determinate cu ajutorul obiectivelor vizi- 
bile pe coastă şi marcate pe hartă. Astfel, punctul intersecţiei pe 

hartă a două sau trei relevmente (unghiuri față de nordul geo- 
grafic) măsurate de la bordul navei, spre două sau trei obiective 
vizibile pe coastă, dau punctul pozițional al navei în momentul 
măsurătorii. Se foloseşte cînd nava se deplasează în apropierea 
coastei, cînd se văd obiectivele principale aflate pe aceasta (fa- 
ruri, turnuri, blocuri, clădiri deosebite etc.). 


navigaţie estimată — navigația prin care determinarea punctului 
navei şi a drumului parcurs se face cu ajutorul direcţiei de înain- 
tare, a vitezei de deplasare şi a timpului parcurs între două cal- 
cule consecutive: S=vXt. 

Se foloseşte cînd starea timpului nu permite vizibilitate spre 
coaste, spre aștri sau cînd nava se deplasează departe de coastă. 


navigație astronomică — navigația prin care punctul navei şi dru- 
mul parcurs de aceasta rezultă din calcule efectuate cu ajutorul 
datelor culese din tabele speciale (efemeride) şi folosite după 
obținerea unor măsurători cu sextantul asupra unor aştri vizi- 
bili în zona geografică de navigație (stele ale unor constelații sau 
chiar soarele). 


navă-capcană — navă comercială dotată cu puternice mijloace de 
foc, bine mascate, care se deplasa solitar în zone maritime sau 
oceanice unde se bănuia existența submarinelor inamice. Consti- 
tuia momeala, cea mai atrăgătoare pentru un submarin, care 
nu întîrzia să iasă la suprafață pentru a o scufunda cu tunul de 
bord. În realitate, în momentul cînd submarinul ieșea la supra- 
faţă, era întimpinat cu proiectile trase de pe nava „comercială“. 
Avariile produse pe corpul submarinului îl făceau pe acesta inapt 
pentru o nouă scufundare, iar răminerea la suprafaţă era, de 
regulă, fatală pentru submarin. 


nod — unitate convenţională a vitezei navelor egală cu o milă 
marină pe oră; 1 nod=1 Mm/oră. 

Întrucît drumul parcurs de nave se trasează pe hărţi, unde dis- 
tanțele sînt reprezentate în minute de grad, deci în mile marine, 
este foarte comod calculul distanțelor obținute prin produsul din- 
tre viteza în noduri (Mm/oră) şi timp. Astfel: 


Mm 
S=vxt= [=] -[loră]l= [Mm]. 
oră 

osatura navei — scheletul de rezistență al corpului navei peste 
care se aplică învelișul exterior de etanșare a corpului. Se com- 
pune din structura fundului, structura bordajului şi structura 
punţii. 


Ocean Planetar — denumire folosită în referirile la suprafața to- 
tală a planetei noastre, acoperită cu apă. 


„opera vie“ — suprafața imersă a carenei navei. 
„opera moartă“ — suprafaţa uscată a carenei navei. 


pachebot — denumire veche dată navelor de pasageri care puteau 
transporta simultan și unele mărfuri în vrac. 


perete etanș — element constructiv transversal al navei, care se- 
pară volumul interior al acesteia în compartimente etanșe, în 
scopul asigurării unei vitalităţi ridicate pentru corpul etanș. 


periscop — dispozitiv telescopic, acţionat manual sau hidraulic, 
prin care se asigură transmiterea imaginii de la suprafața apei 
în interiorul submarinului cînd acesta se găseşte în imersiune. 


pescaj — caracteristică a navei prin care se înţelege înălțimea pe 
verticală de la chila navei la planul orizontal al liniei de apă. 
Fiecare navă se caracterizează prin pescaj-prova, pescaj-pupa și 
pescaj-mediu. 


plantare de mine — operaţie de dispunere a minelor marine în 
anumite zone maritime sau fluviale. 


plasă antisubmarin — plasă metalică de dimensiuni mari, cu 
ochiuri de circa 3x3 m, dispusă la intrarea în fiorduri, golfuri 
sau porturi pentru a face imposibilă pătrunderea submarinelor 
spre anumite obiective importante. 


plin — noţiune convenţională referitoare la efectuarea sau valoa- 
rea încărcăturilor de combustibil, muniții, alimente, apă etc. ne- 
cesare navei pentru asigurarea autonomiei maxime. 


poartă etanșă — deschidere în pereţii etanși ai navei pentru asi- 
gurarea circulaţiei echipajului sau pentru introducerea unor în- 
cărcături în interiorul corpului etanș al navei. Este prevăzută cu 
uşă etanşă, care se închide după fiecare folosire. 

pinten — element constructiv exterior al unor nave, dispus în 
prova acesteia ca o prelungire exterioară a chilei. Era destinat 
lovirii altor nave pentru a le provoca gaură de apă. 


pintenare — operaţie de lovire a altei nave cu pintenul sau, cînd 
acesta lipsește, cu extremitatea prova a navei. Se foloseşte, cu 
precădere, de către navele de suprafaţă împotriva submarinelor 
ieșite la suprafața apei. 


portavion — navă purtătoare de avioane și elicoptere prevăzută 
cu punte specială de decolare și aterizare pentru avioane precum 
şi cu hangare pentru păstrarea acestora. Un portavion poate baza 
circa 200 avioane de diferite tipuri. : 


post central — încăpere centralizată în care se găsesc operatorii 
cu aparatura necesară pentru executarea comenzilor de conducere 
a navei. 


post de comandă — încăpere în care se găsesc persoanele care iau 
hotăriîri şi dau comenzi referitoare la conducerea navei. 


post energetic — locul de la navă unde sînt centralizate dispozi- 
tivele, aparatele de măsură şi control, distribuitoarele de energie 
electrică şi termică precum şi operatorii care urmăresc funcţio-= 
narea instalaţiei energetice a navei şi execută manevra acestora 
conform comenzilor primite de la postul de comandă. 


prova — extremitatea frontală a navei în sensul de înaintare a 
acesteia. 


punctul navei — locul geografic al -navei pe harta terestră carac- 
terizat prin Ẹ şi A (longitudine şi latitudine). 


pupa — extremitatea posterioară a navei unde, de regulă, se 
află elicele de propulsie. 


punte principală — puntea superioară a navei care închide etanș 
corpul acesteia pe toată lungimea sa (de la prova pînă la pupa). 


regenerarea aerului la submarine — operaţie de reţinere a bioxi- 
dului de carbon din aerul atmosferic al compartimentelor şi com- 
pletarea acestuia cu oxigen pur din butelii speciale. 


ruliu — mişcare oscilatorie a navei în plan transversal. 

radar — instalaţie de emisie și recepţie a ultrasunetelor care, lo- 
vind un obstacol, se întorc, indicînd direcţia obstacolului și dis- 
tanţa pînă la acesta. Urmărirea continuă a obstacolelor întilnite 
de aceste unde, afișate pe ecranele receptoare, permite determi- 
narea naturii obstacolului și a vitezelor de deplasare, dacă acestea 
sînt mobile. A apărut în timpul celui de-al doilea război mondial 
şi a provocat multe pierderi navelor germane, italiene şi japoneze 
care au adoptat mai tîrziu decît aliaţii această nouă realizare. 
În prezent, radarul este extins pe toate navele şi pe toate avioa- 
nele. 


rezerva de flotabilitate — volumul etanş al corpului navei dispus 
între linia de plutire și puntea principală. Se măsoară în tf și 
exprimă greutatea metrilor cubi de apă ai volumului enunțat. 


sabordare — operaţie de autoinundare a unei nave în scopul scu- 
îundării ei. Se foloseşte atunci cînd echipajul navei, aflat în anu- 
mite condiţii critice, nu doreşte ca nava să fie capturată de 
inamic. 


santină — spaţiu la fundul navei în care se colectează apa pro- 
venită prin infiltrație, prin condensare din atmosferă sau prin 
scurgere de pe punțţile inferioare. 


schnorchel — dispozitiv special, fix sau reglabil în înălțime, prin 
care se aspiră aer atmosferic necesar funcționării motoarelor die- 
sel ale submarinului clasic, cînd acesta se află în imersiune; tot 
prin coloana verticală a dispozitivului, prin canal separat, se rea- 
lizează eliminarea gazelor evacuate de motoare. În româneşte se 
traduce horn de aer. 


siaj — urmă vizibilă temporar la suprafaţa apei după trecerea 
unui vehicul naval acţionat de elice; în faza iniţială urma are 
aspectul unei mișcări turbulente, după care ia aspectul unei ape 
liniștite. În ambele taze urma este deosebită de restul masei 
de apă. 


sextant — dispozitiv special cu care se poate măsura înălțimea 
— în grade — de la orizont pînă la un astru. Se foioseşie în 
navigația astronomică. 


stabilitatea navei — caracteristică a navei prin care se înțelege 


proprietatea acesteia de a reveni în poziția inițială, după ce acţiu- 
nea forţelor, care au scos-o din această poziţie, a încetat să mai 


existe. Nava poate avea stabilitate pozitivă, cînd centrul de greu- 

tate se află mai jos decit centrul de carenă şi stabilitate negativă, 
cînd centrul de greutate este dispus mai sus decît centrul de ca- 
renă al navei. În primul caz, nava revine în poziţia iniţială, pe 
cînd în al doilea, nava rămîne înclinată într-unul din borduri, 
cu un anumit unghi. 


suprastructura navei — totalitatea construcțiilor existente deasu- 
pra punţii principale a navei. 


submarin Walter — submarin dotat cu instalaţie de forţă pentru 
propulsie bazat pe ciclul Walter, cu folosirea perhidrolului. 


submarin atomic — submarin modern cu motor unic care folo- 
sește instalaţie nucleară de forță pentru propulsie. 


submarin clasic — submarinul prevăzut cu instalație de forță 
pentru propulsie, avînd atît motoare termice, cît şi motoare elec- 
trice alimentate din baterii de acumulatoare. 


$.0.S5. — semnal convenţional transmis prin codul Morse de 
către nave care se găsesc în pragul naufragiului; are înțelesul 
unui strigăt disperat de ajutor transmis în eter și adresat tuturor 
celor care îl recepționează. Semnalul este însoţit, de regulă, de 
coordonatele q și A ale punctului navei în momentul transmiterii. 
Navele aflate în apropiere sînt obligate să se abată de la drumul 
lor şi să acorde ajutor nautragiaţilor. 


Sonar — aparat pentru detecția prin intermediul sunetului a 
obiectelor submarine. (Sound Navigation Ranging). 


S.S.S. — semnal convenţional, stabilit de Amiralitatea engleză, 
prin care navele comerciale ale aliaţilor, care întîlneau submarine 
în anumite zone de navigație, semnalau prezența acestora prin 
coordonatele e şi A ale punctului navei în momentul transmiterii. 
Fiind foarte apropiat de semnalul S.O.S., submarinele germane 
nu bănuiau că acel „semnal disperat“ transmis în eter era, de 
fapt, o demascare a poziţiei lor în ocean. 


tangaj — mișcarea de oscilație a navei în plan longitudinal. 


Teoria navei — manual şi ramură a ştiinţei care se ocupă cu 
studiul principiilor fundamentale care stau la baza proiectării și 
funcţionării navelor. 


tonă-forţă (tf) — unitate de măsură tolerată în caracterizarea de- 
plasamentelor la nave. 1 tf ~ 10000 N. 

tonă-regisiru (tr) — unitate de măsură convenţională folosită în 
caracterizarea capacităţii de transport a navelor comerciale. 
(1 tr=2,83 m? din volumul magaziilor=100 picioare cubice din 
volumul total destinat mărfurilor.) 


T.C.0. — torpilă condusă de om, folosită în ambele războaie 
mondiale ca vehicul submarin, cu ajutorul căruia omul, în cos- 
tum de scafandru, se deplasa în imersiune, în scopul executării 
unor misiuni de diversiune. Constituia, de fapt, o torpilă, cu loc 
amenajat pentru unul sau doi oameni care transportau o cantitate 
de explozibil pentru a fi aşezată sub opera vie a navelor inamice 
ancorate în anumite zone strategice. După aşezarea explozibilului, 
torpila și omul se reîntorceau (cînd se mai reușea acest lucru) la 
submarinul sau nava de suprafață care i-a adus în zona opera- 
ţională. 


torpilă — armă de luptă navală, în forma unui cilindru metalic 
cu diametrul cuprins între 300 și 533 mm și o lungime pînă la 
8 m. Este dotată cu mijloace proprii de propulsie și autodirijare, 
precum şi cu o mare cantitate de explozibil. 


torpilă acustică — torpilă autonomă prevăzută, în partea frontală, 
cu aparatură de recepţie a zgomotelor și aparatură cu dispozitive 
pentru dirijarea cursei spre sursa de zgomot recepţionată. De 
regulă, aparatura acustică intră în funcţiune după ce torpila a 
parcurs o anumită distanță față de nava care a lansat-o; în caz 
contrar este posibilă orientarea torpilei spre sursa de zgomot a 
navei proprii. 


transportor — navă comercială sau militară, destinată transpor- 
turilor de mărfuri de orice natură, folosită în timp de război în 
alcătuirea convoaielor. 


vitalitatea navei — caracteristică a navei prin care se înţelege 
proprietatea acesteia de a rezista tuturor acţiunilor factorilor ex- 
terni, menținîndu-și flotabilitatea la un grad cît mai ridicat. (Ter- 
men de antiteză = vulnerabilitatea.) 


valvulă Kingston — robinet cu sertar, de mari dimensiuni, dispus 
nemijlocit pe corpul imers al navei, pentru preluarea apei din 
exterior sau pentru eliminarea acesteia din interiorul corpului. 

De la oamenii scufundători la submarinul clasic 
Evoluţia submarinului ca navă militară 
Submarinul în cel de-al doilea război mondial 
Submarinul și mijloacele sale de luptă 
Submarinul și accidentele 

Submarinul atomic 

Submarinul și adversarii săi 

Submarinul -cucereşte Oceanul Planetar 


Glosar (noţiuni, termeni și expresii uzuale mari- 

Volumul prezintă evoluţia navelor submarine de 
la. primele modele acţionate cu forța umană 
' pînă la „giganticele submarine atomice. 

În zilele noastre, în umbra ameninţătoarelor ra- 
chete nucleare purtate de submarinele atomice, 
ies totuși din ce în ce mai mult la iveală posibi- 
litățile submersibilelor de a aduce un ajutor 
neprețuit pentru cunoașterea și exploatarea bo- 
găţiilor Oceanului Planetar în slujba omului. 

